
Prologas 


Pasakotojas 


Pirmas skyrius 


Pirmas veiksmas, pirma scena, pagalvojo Pasakotojas negalė- 
damas užgniaužti svaiginančio laukimo antplūdžio. Tiesa 
ta, kad visais laikais paprasti žmonės įvykdydavo tobulus 
nusikaltimus ir tobulas žmogžudystes. Bet jums neteko 
nieko girdėti dėl paprastos priežasties - žudikai niekada 
nebuvo pagauti. 

Ir jis, be abejonės, nebus pagautas. Tai Žinoma istorijo- 
je, kurią jis ketino papasakoti. Bet anaiptol nereiškia, kad 
nebus tampomi nervai. Tiesą sakant, ši akimirka yra rim- 
čiausia per porą pastarųjų jo nenormalaus gyvenimo metų. 
Jis buvo pasiruošęs ką nors nužudyti - nužudyti visiškai 
nepažįstamą žmogų, be to, jis dar suprato, kad Niujorkas — 
tinkama vieta jo pirmajai žmogžudystei. 

Tai vos neįvyko Bloomingdale parduotuvės rūsyje, tuale- 
te, tačiau jam netiko vieta. 

Per daug Žmonių net pusę vienuoliktos ryto. 

Vieta per daug triukšminga, tačiau vis dėlto triukšmo 
nepakankama, kad būtų tinkamai atitrauktas dėmesys. 

Be to, jam nepatiko mintis, kad teks sprukti per nepažįs- 
tamą Leksingtono aveniu teritoriją, ypač per klaustrofobiš- 
kus IRT* metro tunelius. Kai vieta bus tinkama, jis iš karto 
tai pajus ir elgsis pagal planą. 

Todėl Pasakotojas patraukė toliau ir nusprendė užmesti 
akį į Rytų penkiasdešimt septintojoje gatvėje esantį „Sato- 
no“ kino teatrą - senamadišką, aptriušusį pastatą, kuris, 
akivaizdu, yra matęs ir geresnių laikų. 

Gal tai ir gera vieta žmogžudystei. Jam ironija patikda- 
vo net tokiu atveju, kai jis vienintelis ją suprasdavo. „Taip, 
gal čia viskas puikiai pavyks,“ - galvojo jis sėdėdamas vie- 
noje iš dviejų nedidelių žiūrovų salių. 

Ir su kitais septyniais Tarantino gerbėjais pradėjo žiūrė- 
ti filmą „Užmušti Bilą 2“. 

Kuris iš šių nieko neįtariančių žmonių bus jo auka? Tu? 
Tu? O gal tu, sėdintis štai ten? Pasakotojas mintyse greitai 
rezgė istoriją. 

Salėje sėdėjo du garsiai kalbantys vyrukai su vienodo- 
mis Niujorko „Jankių“ komandos beisbolo kepuraitėmis, 
kurias abu, be jokios abejonės, buvo užsimaukšlinę atbulai. 
Erzinantys puspročiai per nesibaigiančias reklamas ir anon- 
sus plepėjo neužsikimšdami. Jie abu nusipelnė mirties. 

Lygiai kaip ir baisiai apsirengusi pagyvenusi pora: jie 
vienas su kitu iš viso nekalbėjo, kol po kokių penkiolikos 
minučių pradėjo gesti šviesos. Užmušti juos būtų tikrai ge- 
ras darbas - kaip paslauga visuomenei. 

Iš pažiūros gležna moteris, neseniai įžengusi į penktą 
dešimtį, sėdinti dvi eilės priešais suplėkusių senių porą, 


* The Interborough Rapid Transit Subway - pirmoji Niujorko metro kompanija 
(čia ir toliau - vert. past.). 

atrodo, išgyveno sukrėtimą. Tačiau ji niekam, išskyrus jį, 
nerūpėjo. 

Tolėliau įsitaisęs juodaodis puošeiva, užkėlęs sportu- 
kais apautas kojas ant priešakinės sėdynės atlošo. Neišau- 
klėtas, egoistiškas šunsnukis, avintis senus mokyklos laikų 
conversus, kurių dydis - mažiausiai 48-as. 

Ir juodabarzdis kino vėpla, kuris šį filmą greičiausiai jau 
matė kokį tuziną kartų ir kuris, be jokios abejonės, tiesiog 
garbina Tarantiną. 

Pasirodo, tas barzdotasis stebuklas atsistojo beveik fil- 
mo viduryje, iškart po to, kai Uma Turman buvo palai- 
dota gyva. Viešpatie, ir kas gali išeiti per tokią klasišką 
sceną? 

Pareigos vedamas po kelių sekundžių jis nusekė paskui 
tą vyrą. Per purviną vestibiulį, tada į vyrų tualetą, kuris 
buvo netoli antrosios salės. 

Dabar jis iš tiesų drebėjo. Arjau? Jo akimirka? Jo pirmoji 
žmogžudystė? Pradžia viso to, apie ką jis svajojo jau dau- 
gelį mėnesių? Laukė visą amžinybę. 

Jis judėjo beveik automatiškai, bandydamas apie nieką 
negalvoti, tik stengdamasis viską daryti teisingai: įeiti ir iš- 
eiti iš kino teatro niekieno nepastebėtas. 

Barzdotasis vyrukas stovėjo prie pisuaro, o tai, tiesą sa- 
kant, buvo gera naujiena. Šūvis buvo atliktas gražiai — tie- 
siog meniškai nusitaikyta. 

Susiraukšlėję, nešvarūs juodi marškinėliai, ant kurių 
nugaros buvo užrašyta NIUJORKO KINO MOKYKLA ir 
pliauškės logo. Marškinėliai jam priminė personažą iš Da- 
nielio Klouvzo komiksų knygutės, tas grafinis mėšlas šiuo 
metu buvo labai populiarus. 

— O dabar... motoras! - ištarė jis. 

Šovęs vargšui barzdotam nevykėliui į pakaušį jis žiū- 
rėjo, kaip šis lyg sunkus maišas krenta ant tualeto grindų. 

Guli nejudėdamas. Plytelėmis išklotoje patalpoje šūvio gar- 
sas virš jo galvos nuaidėjo garsiau, nei jis tikėjosi. 

— Ei, kas ten? Kas nutiko? Ei! - išgirdo jis. Pasakotojas 
apsisuko, tartum vyrų tualete jį stebėjo žiūrovai. 

Du vyrukai, „Satono“ teatro darbuotojai, įėjo jam už nu- 
garos. Juos čia atginė smalsumas dėl triukšmo. Ką jie matė? 

— Infarktas, - burbtelėjo jis, stengdamasis pasakyti tai 
kuo įtikinamiau. - Vyras ką tik susmuko prie pisuaro. Pa- 
dėkite man jį pakelti. Vargšelis. Jis kraujuoja! 

Jokios panikos, jokio jaudulio, nė sekundės apmąsty- 
mų. Viskas buvo grynas instinktas - teisingas, neteisingas, 
o gal indiferentiškas. 

Jis pakėlė ginklą ir nušovė abu kino teatro darbuotojus, 
kurie taip ir liko kaip mulkiai išsproginę akis stovėti prie 
durų. Jis dar kartą šovė į juos, kai juodu jau gulėjo ant grin- 
dų. Apsidrausdamas. Profesionaliai. 

Dabar jis iš tiesų drebėjo, kojos buvo kaip DRE-BU- 
ČIAI, bet jis stengėsi labai ramiai išeiti iš vyrų tualeto. 

Tada iš „Satono“ teatro į Penkiasdešimt septintąją ga- 
tvę, pėsčiomis rytų pusėn. Lauke viskas atrodė nerealu ir 
nežemiška - taip ryšku ir neskoninga. 

Jis tai padarė. Vietoj vieno nužudė tris žmones. Jo pir- 
mosios trys Žmogžudystės. Jis tik treniravosi, bet jam pavy- 
ko. Žinote, ką? Jis galėtų ir dar kartą tai padaryti. 

— Pratybos veda tobulybės link, - sušnibždėjo Pasako- 
tojas skubėdamas prie mašinos. Dieve, tai puikiausias viso 
jo gyvenimo pojūtis. Na, iki šios akimirkos jis dar nedaug 
apie savo gyvenimą yra pasakojęs, tiesa? 

Bet dabar jau saugokitės, tikrai. 

Bet Merei... Merei - gana nepalanku. 

Žinoma, tik jis vienas tai suprato. Šiaip ar taip, kol kas. 

Antras skyrius 


„Manai, ir vėl galėsi šaltakraujiškai nužudyti?“ - jis daug 
kartų klausė savęs po Niujorko Žmogžudysčių. 

Negi manai, kad gali liautis kartą pabandęs? Tu taip galvoji? 

Pasakotojas laukė - beveik penki mėnesiai savęs kanki- 
nimo, kuris dar žinomas kaip drausmė, profesionalumas, o 
gal ir bailumas, kol galiausiai atėjo jo laikas. 

Tada jis ir vėl nuvyko į žudymo zoną, tačiau šįkart tai 
nebebuvo treniruotė. Tai buvo rimtas reikalas, ir mirti turė- 
jo ne koks nors nepažįstamas Žmogus. 

Los Andželo „Vestvud Vilidžo“ kino teatre 15.10jis buvo 
tiesiog vienas iš veidų per filmo „Kaimas“ demonstravimą. 
Ten dalyvavo daugybė mecenatų - tai buvo ir jam, kaip jis 
tikėjosi, ir filmo režisieriui M. Naitui Šjamalanui, gera ži- 
nia. Koks čia vardas? M. Naitas? Sąmoninga klastotė. 

Akivaizdu, kad Patricija Benet nepriklausė grupei žmo- 
nių, kurie Žiūri siaubo filmus. Iš tiesų ji darė malonę sėdė- 

dama tikrame kino teatre su tikrais bilietus nusipirkusiais 
žiūrovais jai skirtoje vietoje. Ar tai buvo neįprasta? Na, juk 
ji garsėjo neįprastu elgesiu, tiesa? Tai skiriamasis Patricijos 
bruožas. Ji netgi bilietą nusipirko iš anksto — štai iš kur jis 
sužinojo, kad ji ten bus. 

Taigi tai jau nebe pratybos, viskas turi būti iš tiesų — taip 
ir bus. Jokios abejonės. Istorija jo galvoje jau parašyta. 

Tik vienas dalykas: kino teatre niekas neturi jo paste- 
bėti. Todėl jis atėjo dvyliktą valandą, o kai seansas baigėsi, 
pralaukė tualeto kabinoje iki 15.10. Nagų kramtymas, ner- 
vų tvirtumo išbandymas, nors labai sunku nebuvo. Jeigu jį 
kas nors pastebės, jis paprasčiausiai atsisakys savo misijos. 

Bet Pasakotojo niekas nepastebėjo - bentjau taipjis pats 
manė, - ir žinojo, kad taip pat nieko nematė. 

O dabar kino teatre buvo susirinkę daugiau nei šimtas 
žiūrovų, teisingiau pasakius, įtariamųjų, tiesa? Mažiausiai 
koks tuzinas iš jų puikiai tiko jo tikslams. 

Svarbiausia, kad dabar jo ginklas jau su duslintuvu. Tai 
buvo pamoka, kurią jis išmoko bėgdamas jaudulio apimtas 
per Niujorką. 

Patricija sėdėjo balkone. Man tai į naudą, Pat, - pagalvojo 
jis. - Esi per daug susimąsčiusi, tau tai nebūdinga, tu, ūberbitch. 

Jis stebėjo ją sėdėdamas už jos porą eilių prie pat pra- 
ėjimo. Buvo taip malonu - jis troško, kad keršto laukimas 
tęstųsi. Tačiau jis norėjo ir kuo greičiau nuspausti gaidu- 
ką ir išsinešdinti velniop iš to „Vestvudo“ kino teatro, kol 
kas nors ko nors nesugadino. Bet argi kas bloga gali nu- 
tikti, ką? 

Kai Adrianas Broudas nudūrė Joakimą Finiksą, Pasa- 
kotojas šaltai pakilo iš savo vietos ir patraukė tiesiai prie 
Patricijos eilės. Jis nė akimirkos nedvejojo. 

— Prašau man atleisti. Atsiprašau, - pasakė jis ir pradėjo 
artintis prie jos, tiesą sakant, per jos nuogas, plonas kojas, 

kurios nebuvo itin įspūdingos tokiai svarbiai Holivudo 
moteriai. 

— Jėzau, gal jūs pagaliau Žiūrėsite? — piktai subambėjo ji, 
tai jai buvo labai būdinga - ypač bjauru ir impozantiška. 

— Ne visai tas, kurį dabar tikiesi pamatyti. Tikrai ne Jė- 
zus, - pašmaikštavo jis ir pagalvojo — ar Patricija suprato 
jo juokelį? Greičiausiai ne. Studijų vadovai subtilių dalykų 
nepagauna. 

Jis šovė į ją du kartus: vieną kartą į širdį, kitą - tiesiai 
tarp jos sukrėstų, apstulbusių akių. 

Nėra tokio dalyko, kaip per daug negyva, kai atsiranda 
toks valdžios ištroškęs psichopatas. Patricija turbūt pasiro- 
dys tau iš kapo kaip ir tas atvirkščias liukas, kuriuo baigiasi 
Stiveno Kingo romanas „Kerė“ — pirmasis, pasiekęs didįjį 
ekraną. 

O tadajis mikliai paspruko. 

Ei, visai kaip kine. 

Istorija prasidėjo. 

Pirmoji dalis 


„Merės Smit“ žmogžudystės 


Trečias skyrius 


Kam: agrinerisėlatimes.com 


Nuo: Merės Smit 


Arnoldas Grineris stipriai užmerkė mažas, žvairokas 
akutes, uždėjo rankas ant beveik nuplikusios makaulės ir 
stipriai ją patrynė. Dieve, padėk man, - galvojo jis. - Gyve- 
nimas per trumpas tokiam mėšlui. Nebegaliu. Tikrai nebegaliu 
tverti tos Merės Smit istorijos. 

Los Angeles Times laikraščio redakcijos Žinių skyrius 
gaudė, lyg tai būtų dar vienas įprastas rytas: skambėjo te- 
lefonai; į kambarį įeidavo ir imdavo žingsniuoti Žmonės, 
tartum jie būtų uždarų patalpų lenktynių ėjikai; kažkas 
netoliese pompastiškai postringavo apie naująją televizijos 
rudens programą - tarsi šiais laikais kažkam rūpėtų televi- 
zijos programos. 

Kaip galėjo Grineris, sėdėdamas prie nuosavo stalo 
nuosavame kabinete, jaustis toks pažeidžiamas? Bet jis taip 
jautėsi. 

Ksanaksas, kurį jis pradėjo ryti prieš savaitę, kai atėjo 
pirmas Merės Smit elektroninis laiškas, nesulaikė pani- 
kos dūrio, kuris pervėrė jį kaip adata, naudojama stuburo 
punkcijai. 

Panika - bet kartu ir liguistas smalsumas. 

Gal jis tik „eilinis“ pramoginių straipsnių autorius, bet 
Arnoldas Grineris, perskaitęs pirmąjį laišką, jau regėjo 
grandiozinį straipsnį. Tai bus tikra bomba, kuri ištisas sa- 
vaites nenueis nuo pirmųjų puslapių. Kažkoks turtingas ir 
garsus žmogus buvo nužudytas Los Andžele. Jam netgi nerei- 
kėjo skaityti to elektroninio laiško. „Merė Smit“ jau įrodė, 
kad yra tikrai lizota moteriškė, kuri laikosi savo žodžio. 

Dabar jo smegenis atakavo tik vienas klausimas - kas 
buvo nužudytas šį kartą? Ir ką jis, Grineris, velniai griebtų, 
daro šioje baisioje sumaištyje? 

Kodėl iš visų žmonių pasirinktas kaip tik aš? Juk turėtų tam 
būti kokia priežastis, jeigu ją žinočiau, turbūt tikrai susijaudin- 
čiau, ar ne? 

Tada jis virpančia ranka surinko 911 numerį, o kita ran- 
ka spustelėjęs atidarė elektroninį Merės Smit laišką. Dieve, 
padėk, kad tai nebūtų mano pažįstamas. Tik ne patinkantis 
man žmogus. 

Ir jis pradėjo skaityti, nors jo vidinis balsas sakė, kad 
to daryti nereikia. Bet jis tikrai negalėjo susiturėti. O Dieve, 
Antonija Šifman! Vargšė Antonija. O ne, kodėl ji? Juk Antonija 
buvo geras žmogus, 0 tokių juk nėra daug. 


Kam: Antonijai Šifman 


Manau, šį laišką galite pavadinti antifanės 


laišku, nors kadaise buvau fane. 

Šiaip ar taip, pusė penkių ryto yra siau- 
bingai ankstyvas laikas, kad trijų Akademijos 
apdovanojimų laureatė ir keturių vaikų motina 
išeitų iš namų, palikusi savo vaikus, kaip jūs 
manote? Spėju, kad tai kaina, kurią mokame už 
tai, kuo esame. Ar bent viena iš kainų. 

Tą rytą ten buvau, kad parodyčiau jums dar 
vieną šlovės ir sėkmės nuopuolį Beverli Hilse. 

Buvo tamsu - nors į akį durk, kai atvažiavo 
vairuotojas, turėjęs tave nuvežti į „filmavimo 
aikštelę“. Už šią auką tavo gerbėjai nebus dė- 
kingi. 

Įėjau pro paradinius vartus paskui mašiną ir 
nusekiau ją įvažiavimo keliuku. 

Staiga pajutau, kad tavo vairuotojas turi 
mirti, jeigu noriu pasiekti tave, bet vis dėl- 
to užmušti jį nebuvo malonu. Buvau dėl to labai 
susinervinusi - virpėjau kaip jaunas medelis 
siaučiant audrai. 

Ginklas mano rankoje tiesiog šokinėjo, kai 
beldžiau į vairuotojo langą. Laikiau jį paslė- 
pusi už nugaros, kai pasakiau jam, kad tu po 
kelių minučių nusileisi. 

— Jokių problemų, - atsakė jis. 

Žinai ką? Jis net nepažvelgė į mane. O kodėl 
turėtų? Juk tu esi žvaigždžių žvaigždė, kaip 
skaičiau, gaunanti po penkiolika milijonų už 
filmą. O aš, jo nuomone, tik apgailėtina tar- 
naitė. 

Jaučiausi, tarsi vaidinčiau nedidelį vaidme- 
nį viename iš tavo filmų, tačiau, patikėk, pla- 
navau šią sceną pavogti. 

Žinojau, kad netrukus turėsiu padaryti kažką 
dramatiška. Vairuotojui darėsi smalsu, kodėl aš 


ten vis dar stoviu. Nežinau, ar būčiau išdrįsu- 


MERĖ, MERĖ 2| 


si tai padaryti, jeigu jis tikrai būtų į mane 
pažvelgęs. Bet kai jis pažiūrėjo - tada viskas 
LE „AŪūLlkoO; 

Prikišau ginklą jam prie veido ir nuspau- 
džiau gaiduką. Toks paprastas veiksmas - be- 
veik refleksas. Po sekundės jis sėdėjo negy- 
vas - tiesiog nušautas. Dabar galėjau daryti, 
ką norėjau. 

Taigi apėjau mašiną iš keleivio pusės, į1l1i- 
pau vidun ir laukiau tavęs. Graži, tikrai graži 
mašina. Tokia ištaiginga ir patogi: odos apmu- 
šalai, švelni šviesa, baras ir mažas šaldytu- 
vas, kimšte prikimštas tavo mėgstamų skanėstų. 
Šokoladukai Twix, Antonija? Gėda, kokia gėda. 

Tam tikru atžvilgiu blogai, kad tu iš namo 
išėjai taip greitai. Man patiko sėdėti tavo 1i- 
muzine. Ramybėje, prabangoje. Per tas kelias 
minutes supratau, kodėl troškai tapti tuo, kuo 
esi. Ar bent kuo buvai. 

Kai rašau visa tai, prisiminus tą akimirką 
mano širdis ima plakti smarkiau. 

Akimirką stabtelėjai lauke prie mašinos, po 
to atidarei dureles. Nepasipuošusi, be makiažo, 
bandanti atgauti kvapą. Per užtamsintus sti- 
klus tu negalėjai matyti nei manęs, nei negyvo 
vairuotojo. Bet aš galėjau žiūrėti į tave. Ir 
tai tęsėsi visą savaitę, Antonija. Aš nuolatos 
sukiojausi aplinkui, bet tu niekada manęs nepa- 
stebėjai. 

Kokia nepaprasta man buvo ši akimirka! Aš - 
tavo mašinos viduje. Tu - lauke, apsirengusi 
tvido švarkelį, su kuriuo atrodai labai panaši 
į airę - tokia žemiška. 

Kai tu įlipai, aš akimirksniu užrakinau du- 


ris ir nuleidau pertvarą. Kai išvydai mane, 

tavo veide pasirodė nuostaba. Tokią išraišką 
jau buvau mačiusi anksčiau - tavo filmuose, kai 
tu tik apsimesdavai išsigandusi. 

Tikriausiai net neįtarei, kad bijau lygiai 
taip pat kaip ir tu. Mano visas kūnas virpėjo. 
Dantys kaukšėjo. Štai todėl ir nušoviau tave 
dar prieš tai, kol nė viena iš mūsų nieko nepa- 
sakė. 

Akimirka prabėgo per daug greitai, bet aš 
buvau ir tai numačiusi. Tam buvau paruošusi 
peilį. Tikiuosi, tave suras ne tavo vaikai. Ne- 
norėčiau, kad jie tave tokią pamatytų. Jiems 
tereikia žinoti, kad mamytė išėjo ir niekada 
nebegrįš. 

Vargšai vaikai: Endė, Tija, Petra ir Eliza- 
beta. 

Man jų tikrai gaila. Vargšai vaikeliai, likę 
be savo mamytės. Ar gali būti kas liūdniau? 

Žinau, kad gėūli - bet tai mano paslaptis, ir 


niekas jos nesužinos. 

Ketvirtas skyrius 


Merės Smit žadintuvas sučirškė pusę šešių ryto, bet ji jau 
buvo nubudusi. Visiškai budri svarstė, kaip, po galais, savo 
dukrai Ašlei padaryti dygliakiaulės kostiumą mokyklos 
vaidinimui. Iš ko ji galėtų padaryti dygliakiaulės spyglius? 

Ji atsigulė gana vėlai, tačiau, regis, jai niekada nepavyks 
ištrinti galvon įrašyto „būtinų darbų“ sąrašo. 

Jiems reikėjo riešutų sviesto, vaikiško apvalaus dantų 
šepetuko, Zyrteko sirupo ir tų mažų lempučių į vonios nak- 
tinę lempelę. Trečią valandą Brendanui futbolo treniruotė, 
kuri prasideda tuo pat metu - tik už penkiolikos mylių — 
kaip ir Ašlės šokių pamoka. Reikia ką nors sugalvoti. Gerai 
būtų, kad per naktį praeitų Adamo sloga, nes Merė nebegali 
imti dar vienos laisvos dienos. Jeigu apie tai prakalbome, 
reikėtų darbe atidirbti kelias vakarines pamainas. 

Tai buvo ramioji jos dienos dalis. Dar gerokai iki tos aki- 
mirkos, kai ji atsistojusi prie viryklės šūkčios nurodymus ir 
ekspromtu atlikinės įprastinių rytinių darbų laviną. 

— Brendanai, prašom padėti seseriai užsirišti batų raiš- 
telius. Brendanai, aš su tavim kalbu. 

— Mamyte, mano kojinės kažkokios keistos. 

— Išversk jas į gerąją pusę. 

— Ar galiu pasiimti Klėją į mokyklą? Labai prašau - ga- 
liu? Prašau, mamyte? Gerai? Prašau? 

— Taip, bet turėsi ją išsitraukti iš skalbyklės. Brendanai, 
ko tavęs prašiau? 

Merė meistriškai įdėjo į kiekvieno lėkštę po porciją pui- 
kiai išplaktos kiaušinienės kaip tik tuo metu, kai keturios 
riekutės skrudintos duonos iššoko iš skrudintuvės. 

— Pusryčiai! 

Kol abu vyresnėliai taisėsi prie stalo, ji nusinešė Adamą 
į jo kambarį ir aprengė jį raudonu kombinezonu ir jūreiviš- 
kais marškinėliais. Ji meiliai burkavo nešdama jį atgal į jo 
aukštą kėdę. 

— Kas gražiausias jūreivis mieste? Kas mano mažasis 
vyras? - klausinėdama ji kuteno jam pasmakrį. 

— Aš - tavo mažasis vyras, - šypsodamasis atsakė Bren- 
danas. - Aš, mamyte! 

— Tu - mano didelis mažasis vyras, - atsakė jam Merė ir 
švelniai paglostė smakrą. Ji spustelėjo jį per pečius. - Ir kie- 
kvieną dieną tampi vis didesnis. 

— Todėl, kad išlaižau visą lėkštę, — atsakė jis nykščiu prilai- 
kydamas ir pasmeigdamas paskutinį kiaušinienės kąsnelį. 

— Tu puiki virėja, mamyte, - pagyrė Ašlė. 

- Ačiū, širdele. O dabar judinamės. V. Š. P. P. 

Kol ji tvarkė indus, Brendanas su Ašle į taktą dainuo- 
dami nužingsniavo per koridorių: „Valyk, šukuok, plauk, 
prausk. Dantis ir plaukus, rankas ir veidą. Valyk, šukuok, 
plauk, prausk...“ 

Kol didieji prausėsi, ji sudėjo indus į kriauklę - su- 
plaus vėliau; greitai perbraukė drėgna servetėle Adamui 

veidą; ištraukė iš šaldytuvo vaikų priešpiečius - jie buvo 
paruošti dar iš vakaro — ir numetė po maišelį prie kiekvie- 
no kuprinės. 

— Jau sodinu Adamą į jo kėdutę mašinoje, - šūktelėjo 
ji. - Kas paskutinis, tas - šlykštus kirminas. 

Merė nekentė tokių dalykų, tačiau žinojo, kad mažos 
nekaltos lenktynės padės vaikams nesulėtinti tempo. Ji gir- 
dėjo, kaip jie savo kambariuose cypia, pusiau juokdamie- 
Si, pusiau išsigandę, jog paskutiniai pasirodys tarpdury ir 
paskutiniai įšoks į jos seną kledarą. „Viešpatie, kas pasakė 
kledaras? Tik Merė, Merė. O kas pasakė Viešpatie?“ 

Priseginėdama Adamą ji bandė prisiminti, kodėl praė- 
jusią naktį taip ilgai nesigulė. Turbūt dienos - o dabar ir 
naktys —- susimaišė į vieną virimo, valymo, vairavimo, są- 
rašų sudarymo, nosies valymo ir vėl vairavimo makalynę. 
Los Andželas, be abejonės, turi didžiausią trūkumą. Atro- 
dė, lyg jie pusę savo gyvenimo praleidžia mašinoje įstrigę 
spustyse. 

Jai reikėtų įsigyti ekonomiškesnę mašiną nei tas didelis, 
senas suburbanas, kurį ji atsivežė iš Vakarų. 

Ji pasižiūrėjo į savo laikroduką. Nepastebimai pralėkė 
net dešimt minučių. Dešimt brangių minučių. Ir kodėl ši- 
taip visada nutinka? Kaip ji sugeba prarasti laiką? 

Ji nubėgo prie lauko durų ir išsivedė Brendaną su Ašle 
lauk. 

— Kodėl judu taip ilgai kuičiatės? Mes ir vėl pavėluosi- 
me. O Viešpatie brangiausias, tik pažiūrėkite, kiek dabar 
valandų! - šūkčiojo Merė Smit. 

Penktas skyrius 


Na štai, pačiame pykčio ir ciniško mitų griovimo amžiaus 
viduryje staiga vieno įtakingiausių ar bent labiausiai skai- 
tomų šalies žurnalų buvau pavadintas „Amerikos Šerloku 
Holmsu“. Visiška nesąmonė, ir tą rytą visa tai mane vis dar 
erzino. Žurnalistas tyrinėtojas, vardu Džeimsas Traskotas, 
nusprendė visur sekioti man iš paskos ir pranešinėti apie 
žmogžudysčių bylas, su kuriomis dirbau. Pamaniau - aš jį 
apkvailinau. Išvykau su šeima atostogauti. 

— Keliauju į Disneilendą! —- pasakiau jam ir nusijuokiau, 
kai paskutinį kartą mačiausi su juo Vašingtone, Kolumbijos 
apygardoje. Nieko neatsakęs rašytojas tik kvailai šypsojosi. 

Greičiausiai visiems Žmonėms atostogos yra įprastas 
dalykas. Visada ateinantis, kartais net dusyk per metus. 
Krosų šeimynai tai buvo neeilinis įvykis - naujo gyvenimo 
pradžia. 

Kai ėjome per viešbučio vestibiulį, kaip tik į temą skam- 
bėjo daina „Visai naujas pasaulis“. 

— Nagi, tinginiai, judinkitės! - skubėdama priekyje ra- 
gino Džeinė. 

Deimenas, ką tik iškeptas paauglys, buvo šiek tiek san- 
turesnis. Jis sukiojosi netoliese ir atidaręs palaikė duris se- 
nelei, kai mes iš kondicionuojamos ištaigos žengėme į ryš- 
kią Pietų Kalifornijos saulę. 

Tiesą sakant, nuo tos akimirkos, kai išėjome iš viešbučio, 
patyrėme aštrių pojūčių. Cinamono, tešloje keptų dešrelių, 
viliojančių meksikiečių patiekalų kvapai kuteno mūsų no- 
sis vienu metu. Girdėjau tolimą prekinio traukinio gaus- 
mą —- O gal tik taip atrodė - kartu su siaubo šūksniais — bet 
jie negąsdino, o reiškė: „noriu dar ir dar“. Kitokių siaubo 
šūksnių buvau prisiklausęs pakankamai, taip kad pajutau 
skirtumą. 

Nepaisant visų sunkumų, mano atostogų prašymas 
buvo patenkintas, ir aš išvykau iš miesto, kol Federalinio 
tyrimo biuro direktorius Bernsas ar jo Žmonės nepateikė 
pustuzinio priežasčių, kodėl šiuo metu išvažiuoti negalė- 
čiau. Vaikai pirmiausia pasirinko Disneilendą ir Epkoto 
kaimą Floridoje. Dėl savo sumetimų ir dėl to, kad Pietuose 
siautė uraganai, nuvežiau visus į Disneilendą ir naujausią 
jų parką — Kalifornijos Disnėjaus nuotykių parką. 

— Kalifornija, iš tiesų, - senelė prisidengė akis nuo ryš- 
kios saulės. - Nuo tada, kai čia atvažiavome, nemačiau nė 
vieno natūralaus daikto, o tu, Aleksai? 

Ji suspaudė lūpas ir patempė lūpų kampučius žemyn, 
tačiau nebegalėjo susilaikyti ir praplyšo juokais. Tokia jau 
ta senelė. Ji beveik niekada nesijuokia iš kitų Žmonių - vi- 
sada kvatoja kartu su jais. 

— Manęs neapkvailinsi, senoji moteriške. Tau tiesiog pa- 
tinka mus visus matyti kartu. Bet kur, bet kokiomis aplin- 
kybėmis, bet kada. Dėl tavęs kad ir Sibire. 

Ji nušvito. 

— Taigi, Sibiras. Tai vieta, kurią norėčiau pamatyti. Kelio- 
nė Trans-Sibiro geležinkeliu, Sajanų kalnai, Baikalo ežeras. 
Žinai, gal Amerikos vaikai nenumirtų, jeigu nors kartą gy- 
venime paatostogautų ten, kur iš tiesų galima sužinoti apie 
kitą kultūrą? 

Žvilgsniu parodžiau į Deimeno ir Džeinės pusę. 

— Sykį mokytoja... 

— Visada mokytoja, - įsiterpė Džeinė. 

— Visada ma-kitaja, - pakartojo mažasis Aleksas. Jam 
buvo treji, ir jis buvo mūsų nuosavas mažasis mainas*. Mes 
su juo matėmės gana retai, todėl iš dalies stebėjausi viskuo, 
ką jis darė. Jo motina išsivežė jį į Sietlą daugiau nei prieš 
metus. Skausminga kova tarp manęs ir Kristinos dėl vaiko 
globos vis dar tęsėsi. 

Senelės balsas nutraukė mano mintis. 

— Kur mes eisime pirm... 

- Į Sklendimą virš Kalifornijos! - skubiai išpyškino Džei- 
nė, nespėjus senelei pabaigti klausimo. 

Tada įsiterpė Deimenas. 

— Gerai, bet po to trauksime į Kalifornijos klyksmą. 

Džeinė linksmai parodė broliui iškištą liežuvį, o šis at- 
sakydamas švelniai krepštelėjo ją už šlaunies. Jiems abiem 
tai panėšėjo į Kalėdų rytą - net nesutarimai daugiausia 
virsdavo juokais. 

— Tai jau panašu į planą, - tariau aš. - Bet paskui pasi- 
supsime ir Sunku būti vabalu! Tai jūsų mažajam broliukui. 

Pakėliau ant rankų Aleksą Jaunesnįjį, prisispaudžiau 
mane taikiai, vos vos šypsodamasis. 

Gyvenimas ir vėl geras. 


* Mainas - Azijos varnėnas, mėgdžiojantis Žmonių balsus. 

Šeštas skyrius 


Tai nutiko tada, kai pamačiau besiartinantį Džeimsą Tras- 
kotą — beveik dviejų metrų ūgio, su išsidraikiusiomis rau- 
donų plaukų garbanomis ant juodo odinio švarko. 

Kažkokiu būdu Traskotui pavyko gauti Niujorko leidė- 
jų sutikimą rašyti apie mane visą straipsnių seriją, paremtą 
mano tyrimų rezultatais, — ji beveik reguliariai supažindins 
skaitytojus su garsiausiomis žmogžudystėmis. Gal taip nu- 
tiko dėl paskutinės, taip pat labai painios, susijusios su Ru- 
sijos mafija bylos, kuri per visą mano karjerą buvo tikrai 
baisiausia. Leidau sau šiek tiek pasidomėti Traskotu. Jam 
suėjo vos trisdešimt metų, buvo baigęs Bostono universite- 
tą. Jo specialybė - tikri nusikaltimai, yra išleidęs dvi doku- 
mentines knygas apie mafiją. Man įstrigo viena frazė, kurią 
girdėjau apie jį sakant: „Jis žaidžia nešvariai.“ 

— Aleksai, —- pasisveikino jis tiesdamas man ranką, tarsi 
mes būtume seni draugai, susitikę netyčia. 

Nenoriai paspaudžiau jam ranką. Negaliu pasakyti, kad 
nemėgau jo ar prieštaravau jo teisei rašyti straipsnius bet 
kokia jam patinkančia tema, tačiau jis jau įsibrovė į mano 
gyvenimą, kaip man atrodė, netinkamu būdu: kasdien ra- 
šydavo elektroninius laiškus, atvykdavo į Žmogžudystės 
vietas ir netgi į mūsų namus Vašingtone. O štai dabar jis 
pasirodė per mūsų šeimos atostogas. 

— Pone Traskotai, - tariau ramiai, - juk Žinote, kad atsi- 
sakiau bendradarbiauti rašant šiuos straipsnius. 

— Jokių problemų, - šyptelėjo jis. - Mane tai tenkina. 

— O manęs ne, - atrėžiau. - Šiuo metu oficialiai nedirbu. 
Tai - šeimos laikas. Ar galite duoti mums ramybę? Juk mes 
Disneilende! 

Traskotas linktelėjo, lyg būtų viską supratęs, tačiau at- 
sakė: 

- Jūsų atostogos mūsų skaitytojams taip pat bus įdo- 
mios. Kažkas panašaus į tylą prieš audrą. Tiesiog puiku! 
Disneilendas tikrai nuostabu. Juk turite tai suprasti, ar ne? 

— Oašnesuprantu! - įsiterpė senelė ir žengė prie Trasko- 
to. - Jūsų teisės kišti savo nagus prie kito Žmogaus nosies. 
Arjūs pirmą kartą girdite šį išmintingą patarimą, jaunuoli? 
Na, turėjote girdėti. Žinote, tai jau įžūlumas. 

Tada akies krašteliu pastebėjau dar didesnį nerimą 
keliantį dalyką - judesį, kuris visai netiko prie šios aplin- 
kos - juodai apsirengusi moteris lėtai suko ratus mums iš 
kairės. 

Ji rankose laikė fotoaparatą ir jau mus fotografavo — 
darė mano šeimos nuotraukas. Senelės, konfrontuojančios 
su Traskotu. 

Kaip įmanydamas pridengiau vaikus, tada piktai užsi- 
puoliau Džeimsą Traskotą. 

— Nedrįskite fotografuoti mano vaikų! -surikau. - O da- 
bar nešdinkitės iš čia kartu su savo mergina! Prašau eiti. 

Traskotas, įžūliai šypsodamasis, pakėlė rankas virš gal- 
vos ir pasitraukė. 

— Aš, daktare Krosai, kaip ir jūs, turiu teises. O ji visai 
ne mano sumauta mergina. Tiesiog kolegė. Visa tai darbas. 
Tiesiog darbas. 

— Puiku, - atsakiau. — O dabar tuojau pat nešdinkitės iš 
čia! Mažajam berniukui tik treji. Aš nenoriu, kad žurnale 
pasirodytų straipsnis apie mano šeimą. Nei dabar, nei kada 
nors vėliau. 


Septintas skyrius 


Dar kurį laiką mes visi stengėmės išmesti iš galvos Traskotą 
ir jo fotografę. Mums puikiai pavyko. Po nesuskaičiuojamų 
skirtingiausių kalnelių, po gyvo Peliuko Mikio vaidinimo, 
dviejų valgymų, po daugybės atrakcionų ir žaidimų išdrį- 
sau pasiūlyti keliauti į viešbučio pusę. 

— Prie baseino? - šypsodamas pasitikslino Deimenas. 

Šį rytą eidami pusryčiauti buvome pastebėję kokių 
penkių šimtų kvadratinių metrų dydžio Niekados šalies 
baseiną. 

Kai priėjau prie registratūros stalo, radau paliktą Žinu- 
tę —tą, kurios aš irgi laukiau. Inspektorė Džamilė Hjus iš San 
Francisko policijos departamento buvo mieste, jai reikėjo su 
manim susitikti. Kaip galima greičiau arba akimirksniu, - buvo 
parašyta žinutėje. — O tai reiškė - judinkis, nenaudėli. 

Šypsodamasis pagailėjau ryklių baseine ir atsisveikinau 
su jais. Pagaliau juk ir man atostogos. 

— Eik ir sučiupk juos, tėte, - paerzino mane Džeinė. - 
Juk tai Džamilė, tiesa? 

Deimenas iškėlė nykščius ir nusišypsojo pro aprasoju- 
sią nardymo kaukę su vamzdeliu. 

Perėjau per Disneyland Hotel viešbučio sodą į Grand Ca- 
lifornian viešbutį, kuriame buvau užsisakęs kitą kambarį. 
Šis viešbutis beveik buvo Amerikos meno ir dailės atstovų 
meilės susitikimų vieta, todėl atrodė daug solidesnis nei 
musiškis. 

Praėjau pro vitražines duris į labai aukštą vestibiulį. 
Raudonmedžio strypai kilo iki pat šešto aukšto, pirmas 
aukštas, kurio centre stovėjo nepaprasto dydžio natūralaus 
akmens židinys, buvo nukabinėtas Tiffany šviestuvais. 

Tačiau aš jų beveik nepastebėjau. Mintyse jau buvau 
456-ame kambaryje su inspektore Hjus. 

Aštuntas skyrius 


Džamilė sutiko mane prie durų - pirmiausia lūpomis: ne- 
paprastai malonus bučinys užkaitino mane nuo galvos iki 
kojų pirštų. Kol neatsitraukėme, nebuvau spėjęs įžiūrėti jos 
susiaučiamos šviesiai mėlynos palaidinės ir juodo sijono. 
Juodos aukštakulnės basutės darė ją beveik lygią su mani- 
mi. Šiandien, be abejonės, ji neatrodė panaši į žmogžudys- 
čių skyriaus policininkę. 

— Ką tik atėjau, - tarė ji. 

— Pačiu laiku, - sumurmėjau vėl jos siekdamas. Džami- 
lės bučiniai buvo tarsi grįžimas namo. Ėmiau svarstyti, kur 
visa tai nuves, bet pats save sustabdžiau. Tegu viskas lieka, 
kaip yra, Aleksai. 

— Ačiū už gėles, - sušnibždėjo ji man prie ausies. - Už 
visas gėles. Jos tiesiog nuostabios. Žinau, žinau, kad jos ne 
tokios gražios kaip aš. 

Garsiai nusijuokiau. 

— Tai tiesa. 

Per jos petį mačiau, kad viešbučio durininkas Harol- 
das Larsenas gerai pasidarbavo. Ruoželiais buvo pribars- 
tyta raudonų, rausvų ir baltų rožių žiedlapių. Žinojau, 
kad prie lovos pamerktas tuzinas rožių ilgais kotais, kad 
šaldytuve stovi butelis Sauvignon Blanc, o garso apa- 
ratūroje yra kelios rūpestingai parinktos kompaktinės 
plokštelės - Elas Grynas, Liuteris Ingramas, Tako ir Petės 
„Džiaugsmo ašaros“, kai kurie ankstyvieji Albertos Han- 
ter kūriniai. 

— Spėju, tikrai manęs pasiilgai, - tarė Džamilė. 

Staiga mūsų kūnai susiliejo į vieną, mano burna tyri- 
nėjo josios, rankos apglėbė jos užpakalį. Ji jau buvo pusiau 
atsegusi mano marškinius, kai tiesiau ranką prie užtrauk- 
tuko jos sijono šone. Mes ir vėl pasibučiavome, jos lūpos 
buvo šviežios ir saldžios - kaip ir visada. 

— Jeigu mylėti tave yra negerai, tada nenoriu elgtis tei- 
singai“, - negarsiai dainavau aš. 

— Man meilė nėra blogas dalykas, - nusišypsojo Džamilė. 

Aš šokio žingsniu nuvedžiau ją prie miegamojo. 

— Kaip tau pavyksta visa tai daryti avint aukštakul- 
nius? — pasidomėjau. 

— Tu teisus, — atsakė ji ir nusispyrė basutes kaip tik tada, 
kai jos sijonas nuslydo žemėn. 

— Turėtume uždegti šitas žvakes, - pasiūliau. - Ar nori? 

- Ša, Aleksai. Čia ir taip pakankamai šilta. 

— Taip, tiesa. 

Paskui kalbėjomės visai nedaug. Regis, mudu su Dža- 
mile skaitėme vienas kito mintis - tam tikrais momentais 
mums visai nereikėjo kalbėtis. Ir aš jos pasiilgau - netgi la- 
biau nei, mano manymu, turėčiau. 


* Zymiausios Liuterio Ingramo dainos žodžiai. 

Mes stipriai vienas prie kito prisiglaudėme — krūtinė 
prie krūtinės - kvėpuodami vienu ritmu. Aš sukietėjau 
prie jos kojos, o ant savo šlaunies jaučiau, kad ji sudrėko. 
Tada pasikėliau ir suėmiau mielą Džamilės veidą abiem 
rankomis. 

Jaučiau, tarsi ji skaito mano mintis. Ji nusišypsojo gau- 
dydama kiekvieną žodį, kurio garsiai net neištariau. 

— Tikrai? —- galiausiai sušnibždėjo ji ir mirktelėjo. Mes ir 
anksčiau žaidėme šį žaidimą - minčių skaitymą. 

Mes pasibučiavome, Džamilė giliai atsiduso, kai aš lėtai 
perbraukiau lūpomis per jos kaklą, krūtis ir pilvą. Kur tik 
stabtelėdavau, visur norėdavau pasilikti, bet lygiai taip pat 
troškau judėti toliau. Ji apkabino rankomis mano nugarą ir 
mudu ėmėm ridentis po lovą. 

— Kaip gali būti ir tokia stipri, ir tokia švelni? - nustebau. 

— Tai būdinga moterims. Tiesiog džiaukis tuo. Tą patį 
galiu pasakyti ir apie tave. Stiprus ir švelnus? 

Po akimirkos aš jau buvau Džamilės viduje. Ji sėdėjo 
tiesi, jos galva buvo atlošta, o apatinė lūpa stipriai sukąsta. 
Pro miegamojo langą suspindo saulė ir lėtai nuslinko jos 
veidu. Nepaprastai Žavi — tiesiog visut visutėlė. 

Mes kartu patyrėme orgazmą — toks atvejis visų vadina- 
mas idealiu, tačiau, šiaip ar taip, pasiekiamas ne visada. 

Ji švelniai atsigulė ant manęs, pamažu stumdama orą iš 
plaučių, mūsų kūnai susiliejo — taip nutinka visada. 

— Rytoj tu būsi per daug išvargęs, kad galėtum jodinė- 
ti, - galiausiai tarė ji ir nusišypsojo. 

- Jeigu jau prakalbome apie jodinėjimą... - pradėjau aš. 

Ji nusikvatojo. 

— Pažadai, pažadai... 

— Aš savuosius visada tesiu. 

Devintas skyrius 


Neatmenu, kada tą popietę mudu su Džamile galiausiai 
užsnūdome, tačiau mane pažadino pranešimų gaviklis. 
Visiškai naujas daikčiukas. Tas, kurį gavau specialiai šiai 
kelionei, todėl numerį Žinojo vos keli žmonės: Džonas 
Sampsonas, direktoriaus Bernso asistentas Tonis Vudsas 
ir — viskas. Ar du žmonės per daug? Tai kas gi nutiko? 

Sunkiai atsidusau. 

— Atsiprašau, tikrai atsiprašau, Džem. Šito nesitikėjau. 
Neprivalau atsakyti, - paskutinį sakinį ištariau neryžtin- 
gai. Mes abu žinojome geriau. 

Džamilė papurtė galvą. 

— Atversiu tau mažą paslaptį: aš savąjį gaviklį pasidėjau 
ant naktinio staliuko. Varyk, Aleksai, perskambink. Taip, 
perskambink. 

Nėra abejonės, kad skambino iš direktoriaus biuro Va- 
šingtone. Pakėliau šalia lovos ant naktinio stalelio stovinčio 
telefono ragelį ir gulėdamas ant nugaros surinkau numerį. 

ro. Diena prabėgo, ir tai buvo gerai. Bent iki šios akimirkos. 

— Ronas Bernsas, - lūpomis ištariau laukdamas, kol jis 
atsilieps. — Ne prieš gera. Sakyčiau, netgi blogas ženklas. 

Ji linktelėjo. Skambutis iš piramidės viršūnės galėjo 
reikšti tik rimtus neatidėliotinus reikalus. Kad ir kas būtų, 
dabar visai nenorėjau apie tai girdėti. 

Atsiliepė pats Ronas Bernsas. Po akimirkos padėtis tapo 
dar blogesnė. 

— Aleksai? Tai tu? 

— Taip, pone, - atsidusau. Tik Džamilė, aš ir jis. 

— Esu dėkingas, kad perskambinai. Atsiprašau, kad 
trukdau tave. Žinau, jau senokai neturėjai tikrų atostogų. 

Jis ir pusės nežinojo, bet tylėjau ir klausiausi, ką pasa- 
kys direktorius. 

— Aleksai, Los Andžele įvyko gana keblus nusikaltimas. 
Aš turbūt ir būčiau norėjęs tave pasiųsti, kad jo imtumeisi. 
Tai, kad esi Kalifornijoje - laimingas sutapimas. Laimin- 
gas - tai, be abejonės, labai reliatyvi sąvoka. 

Palingavau galvą į kairę ir dešinę. Aišku — prasti popieriai. 

— Kokia byla? Laimingas sutapimas, kad esu čia? 

— Ar esi girdėjęs apie Antoniją Šifman? 

Šiek tiek pagalvojau. 

— Aktorę? Žinoma. 

— Šiandien rytą ji buvo nužudyta kartu su limuzino vai- 
ruotoju. Tai įvyko gatvėje netoli jos namų. Jos šeima na- 
muose miegojo. 

— Ar likusiems šeimos nariams viskas gerai? - paklausiau. 

— Taip, gerai - daugiau niekas nenukentėjo, Aleksai. Tik 
aktorė ir jos vairuotojas. 

Buvau šiek tiek sutrikęs. 

— O kodėl FTB ėmėsi šios bylos? Ar Los Andželo polici- 
jai reikia konsultacijos? 

— Ne visai, - Bernsas nutilo. - Jeigu neprieštarausi ir išlaiky- 
si šią informaciją tik tarp mudviejų, Antonija Šifman draugavo 
su prezidentu. Ji buvo ir labai artima prezidento žmonos bičiu- 
lė. Prezidentas prašė mūsų padėti ištirti šią žmogžudystę. 

— Aišku. —- Supratau, kad Ronas Bernsas Vašingtono 
spaudimui neturėjo tokio imuniteto, kaip tikėjausi. Bet ne- 
paisant to, jis buvo geriausias žmogus FTB per daugelį pas- 
tarųjų metų. Per mano neilgą tarnybą jis buvo padaręs man 
daugiau nei vieną paslaugą. Be abejonės, ir aš keletą kartų 
atsilyginau jam tuo pačiu. 

— Aleksai, atlik trumpą tyrimą. Tikrai būsiu dėkingas. 
Ir grįši vakarienės pas savo šeimą. Na, vėlyvos vakarienės. 
Ištyrinėk man žmogžudystės vietą. Noriu išgirsti tavo nuo- 
monę apie šį atvejį. Aš leidau sau šį tą nuveikti - jie tavęs 
jau laukia ir nuveš įvykio vieton. 

Baigiau kalbėti ir pažvelgiau į Džamilę. 

— Na, gera Žinia ta, kad man nereikia niekur skristi. 
Kažkas nutiko Los Andžele. Šiandien buvo nužudyta akto- 
rė Antonija Šifman. 

Džamilė atsisėdo lovoje šalia manęs. 

— Tai baisu, Aleksai. Man jos filmai patiko. Ji visada gra- 
žiai atrodė. Tikrai gaila. Na, kol tavęs nebus, bent jau galė- 
siu paplepėti su senele ir vaikais. 

— Pasimatysiu su jumis visais per vakarienę. Gali būti 
gana vėlu. 

— Mano skrydis tik vienuoliktą, Aleksai. Bet paskutiniu 
reisu privalau grįžti. 

Pabučiavau ją - gal šiek tiek suglumęs ir susigėdęs, kad 
nusileidau Bernsui. Bet ar turėjau kitą pasirinkimą? 

— Eik ir padaryk Kaliforniją saugią - saugesnę, - pasi- 
taisė ji. - O aš neišleisiu iš akių Mikio ir Donaldo, kad jie 
neiškeliautų paštu. 

Kokia mintis. 

Dešimtas skyrius 


Pasakotojas pravažiavo tiesiog šalia Šiiman žmogžudystės 
vietos, tiesi09 palei pačią nusikaltimo vietą. Jis žinojo, kad jam 
nereikėtų čia dar kartą rodytis, tačiau negalėjo susiturėti. 
Tam tikru atžvilgiu, galvojo jis, tai galėtų būti visai gera 
mintis. Taigi jis sustabdė mašiną ir išlipo apsidairyti. 
Kokia neregėta sumaištis čia kilo! Jis žinojo namą, tikrai 
gerai buvo susipažinęs su ištaigingu Beverli Hilso rajo- 
nu - Miler Pleisu. Staiga jam beveik užgniaužė kvapą: jam 
patiko pavojaus pojūtis, tas jausmas „dabar gali nutikti bet 

kas!“ Ir iš tiesų gali. Juk pagaliau jis - Pasakotojas. 

Be abejo, visur buvo pilna žurnalistų ir Los Andželo po- 
licijos departamento darbuotojų, net ir jų valdžios, todėl jis 
turėjo pastatyti mašiną beveik už mylios. Tačiau jis nekrei- 
pė į tai dėmesio - ir saugiau, ir smagiau. Po kokios minutės 
jis prisidėjo prie gerbėjų ir kitų smalsuolių, kurie traukė į 
šventovę, kurioje šįryt Antonija išsiregistravo iš šių žiurkių 
lenktynių. 

— Negaliu patikėti, kad ji mirusi, - kalbėjo jauna pora — 
jie ėjo įsikibę už parankių, nuleistomis galvomis, tarsi būtų 
netekę tikrai mylimo Žmogaus. Ir kas žmonėms darosi? Ar 
gali kas nors būti toks nukvaišęs? 

O aš galiu patikėti, kad ji mirusi, —jis norėjo atšauti jiems. — 
Pirmiausia vieną kulką paleidau jai į galvą, paskui taip supjaus- 
čiau veidą, kad tikra motina nebūtų pažinusi. Norit tikėkit, norit 
ne, bet mano beprotybė yra nuosekli. Egzistuoja didis planas, čia 
ir glūdi visas grožis. 

Tačiau su liūdinčia šliaužiančia pora jis į kalbas nesileido 
ir patraukė tiesiai prie perlo spalvos Šifman namo vartų. Ten 
pagarbiai stovėjo su kitais - gal kokiais keliais šimtais gedėto- 
jų. Beverli Hilso intermedija vos prasidėjo, dar tik apšilimas. 

Žmogau, tai tikrai nepaprasta istorija. Nė vienas iš šių 
reporterių nežinojo tikrosios istorijos. Nei apie Antoniją, nei 
apie žudiką. 

Tik jis vienas žinojo. Jis buvo vienintelis Žmogus visame 
Los Andžele, kuris tikrai žinojo, kas nutiko, kur tai įvyko, ir 
tai žinodamas jautėsi gana gerai. 

— Sveikas, kaip laikaisi? - išgirdo jis. Pasakotojas net su- 
stingo, o tada lėtai atsisuko pasižiūrėti, kas jį kalbina. 

Vyruko veidas jam pasirodė pažįstamas, tačiau jis nie- 
kaip neprisiminė jo. Iš kur aš tą kvailį pažįstu? 

— Jėzau, tiesiog ėjau pro šalį. Per radiją išgirdau, kas įvy- 
ko. Todėl sustojau atiduoti jai pagarbos, na, nesvarbu, kaip 
tai vadinama. Kaip gaila, tikra tragedija, ar ne? Tas išprotė- 
jęs pasaulis — čia niekada nieko nežinai, - tarškėjo Pasako- 
tojas suprasdamas, kad šiek tiek nusikalba. 

— Taip, niekada nežinai. Kas, po velniais, būtų norėjęs 
nužudyti Antoniją Šifman? Koks maniakas? Koks visiškas 
lunatikas? 

- Čia, Los Andžele, tai galėjo padaryti kiekvienas, - at- 
sakė Pasakotojas. 

Vienuoliktas skyrius 


Praėjus vos penkiolikai minučių po skambučio iš Kolum- 
bijos apygardos, juodas automobilis grand merkuris jau 
laukė manęs prie Disneyland Hotel. Iš nusivylimo ir kartu 
pykčio papurčiau galvą - tokiu būdu mašina tarsi įsiveržė 
į mano teritoriją. 

FTB agentas, stovėjęs šalia mašinos, mūvėjo tvarkingai 
išlygintas rusvai žalsvos spalvos kelnes ir vilkėjo šviesiai 
melsvus polo marškinėlius. Atrodė taip, lyg būtų pasiren- 
gęs golfo partijai Los Andželo priemiesčio klube. Jo rankos 
paspaudimas buvo energingas, gal šiek tiek nekantrus. 

— Specialusis agentas Karlas Peidžas. Man tikrai malo- 
nu su jumis susipažinti, daktare Krosai. Skaičiau jūsų kny- 
gą, - tarė jis. - Net porą kartų. 

Sprendžiant iš išvaizdos, jis neseniai baigė Kvanti- 
ko akademiją. Kalifornijos įdegis ir beveik balti ežiuku 
kirpti plaukai rodė, kad jis greičiausiai vietinis vaikinas. 

Kokių dvidešimt penkerių. Ir, be abejonės, trykštantis en- 
tuziazmu. 

— Dėkoju, — atsakiau. — Kur tiksliai trauksime, agente 
Peidžai? 

Peidžas staiga užsičiaupė ir linktelėjo galva. Gal jis pa- 
sijuto nepatogiai, kad nesusiprotėjo pasakyti dar prieš man 
paklausiant. Tada jis vėl prabilo: 

— Taip, žinoma. Mes vyksime į Beverli Hilsą, daktare 
Krosai. Į žmogžudystės vietą, kur gyveno auka. 

- Antonija Šifman, - tariau gailiai atsidusęs. 

— Visiškai teisingai. Ar jūs jau buvote informuotas? 

— Tiesą sakant, ne. Šiaip ar taip, neišsamiai. O jeigu jūs 
man pakeliui papasakotumėte, ką žinote? Norėčiau išgirsti 
viską. 

Jis pasuko prie mašinos, tarsi norėdamas atidaryti man 
dureles, tačiau persigalvojo ir atsisėdo į vairuotojo vietą. 
Įsitaisiau užpakaly, ir kai tik mes pajudėjome, Peidžas pa- 
sakodamas apie bylą šiek tiek atsipalaidavo. 

— Jie suteikė šiai bylai pavadinimą „Merė Smit“. Todėl, 
kad L. A. Times žurnalo pramoginių straipsnių redaktoriui 
atėjo elektroninis laiškas nuo vadinamosios Merės Smit, 
kuri prisiėmė atsakomybę už pirmąją žmogžudystę. 

Maniau, mano akys perkryps. 

- Palaukite, palaukite. Ši byla jau turi kodinį pavadi- 
nimą? 

— Taip, pone. 

— Vadinasi, tai ne pavienė žmogžudystė? 

— Ne. Šis atvejis jau antras, daktare Krosai. Gal dar anks- 
ti daryti apibendrinimus, bet yra ženklų, kad tai pavienio 
žudiko rankų darbas, organizuotas priartėjimas, galbūt 
psichozė. O gal tam tikras ritualas, kurio laikosi tas pats 
asmuo abiejų Žmogžudysčių atvejais. Dar manome, kad 
žudikas - moteris, ir tai labai neįprasta. 

Taigi Peidžas žinojo vieną ar porą faktų. Aš negalėjau 
liautis jautęsis Bernso apkvailintas. Kodėl jis negalėjo tie- 
siog iškloti visos tiesos? Mes ką tik nutolome nuo Disnei- 
lendo, 0 ši žmogžudystės byla jau atrodė kur kas sudėtin- 
gesnė, nei Bernsas man pasakojo telefonu. 

— Kalės vaikas, - iškošiau pro sukąstus dantis. Aš jau pa- 
vargau nuo tokių Žaidimų, o gal ir nuo paties Biuro. O gal 
man tik bloga nuotaika, nes buvau atšauktas iš atostogų? 

Peidžas įsitempė. 

— Ar kas nors blogai? 

Būtų visai paprasta išlieti ant jo savo įtūžį, bet dar ne- 
buvau pasirengęs susisaistyti su agentu Peidžu. Reikėjo 
praplaukti šios bylos paviršiumi ir turėti su ja kuo mažiau 
ryšių — toks mano planas. 

— Nedidelė bėda. Su jumis tai neturi nieko bendra. 
Važiuojame į žmogžudystės vietą. Privalau greitai viską 
apžiūrėti. 

— Taip, pone. 

Pagavau mėlynas Peidžo akis užpakalinio vaizdo vei- 
drodėlyje. 

— Jūs neprivalote manęs vadinti ponu. Nesu jūsų tė- 
vas, — tariau. Ir tada šyptelėjau, jeigu kartais jis nesuprastų, 
kad tai pokštas. 

Dvyliktas skyrius 


Na, štai ir vėl... Prezidentas paprašė mūsų pagalbos... No- 
riu išgirsti tavo nuomonę apie tai, kas įvyko. Mano nuomo- 
nę? Pasityčiojimas. Manau, manimi buvo naudojamasi, ir 
man tai nepatiko. 

Mes važiavome Santa Anos greitkeliu į Los Andželo 
centrą, iš ten - Holivudo greitkeliu. Agentas Peidžas vai- 
ravo su automatine agresija, labai priartėdamas ir dažnai 
lenkdamas mašinas. Vienas verslininkas, kalbėjęs mobi- 
liuoju telefonu, patraukė kitą ranką nuo vairo ir gana toli 
iškišęs parodė mums didįjį pirštą. 

Atrodė, skubėdamas į šiaurę Peidžas į visa tai nekrei- 
pė dėmesio ir toliau pasakojo man viską, ką Žinojo apie šią 
siaubingą dvigubą Žmogžudystę. 

Abu - Antonija Šifman ir jos vairuotojas Brunas Ka- 
paletis - buvo nušauti tarp ketvirtos ir pusės šešių ryto. 
Kūnus aptiko sodininkas apytiksliai po septynių penkio- 

lika. Gražus Šifman veidas dar ir buvo supjaustytas aštriu 
skustuvu. 

Akivaizdu, kad nei pinigų, nei kitų vertingų daiktų 
nebuvo paimta. Brunas Kapaletis buvo aptiktas beveik su 
dviem šimtais dolerių kišenėje, Šifman rankinė gulėjo limu- 
zine šalia jos kūno. Joje buvo kreditinės kortelės, auskarai 
su briliantais ir šiek tiek grynųjų. 

— Ar kokių ankstesnių ryšių tarp jųdviejų buvo? — pa- 
klausiau. - Tarp Šifman ir limuzino vairuotojo? Ką apie 
juodu Žinome? 

— Kapaletis dirbo su ja vieninteliame filme - „Geriau- 
sias sezonas“, bet ten jis vežiojo Džefą Bridžą. Tačiau mes 
dar tikriname vairuotoją. Ar matėte „Geriausią sezoną“? 

— Ne, neteko. Kaip nusikaltimo vieta? Mūsų Žmonės, 
Los Andželo policijos departamentas, žiniasklaida? Ar yra 
dar kas nors, ką turėčiau Žinoti prieš atvažiuodamas? 

— Tiesą sakant, aš pats ten dar nebuvau, - prisipažino 
Peidžas. - Bet greičiausiai tai bus karščiausias įvykis. Na, 
žinote, juk tai Antonija Šifman. Ji buvo tikrai gera aktorė. 
Ir, spėju, graži moteris. 

— Taip, tikrai buvo. Kaip gaila. 

— Ji turėjo vaikų. Keturias mažas mergaites: Endę, Eli- 
zabetą, Tiją ir Petrą, - pridūrė Peidžas, kuriam, akivaizdu, 
patiko rodytis. 

Po minutės išsukome iš greitkelio ir nuvažiavome į 
vakarus Sanseto link. Žiūrėjau, kaip keitėsi miestovaiz- 
dis nuo nepaklūstančio didmiesčio šablonui Žvyruoto 
Holivudo centro iki sodrios Beverli Hilso gyvenamųjų 
rajonų žalumos - ir vėl klišė. Iš aukšto į mus žvelgė pal- 
mių eilės. 

Išsukome iš Sanseto ir nuvažiavome prie Miler Pleiso — 
vingiuoto kanjono keliuko su nuostabiais miesto vaizdais 
apačioje. 

Visur stovėjo televizijos ir radijo furgonai. Jų satelitų 
bokšteliai kilo į orą kaip milžiniškos skulptūros. Prisiarti- 
nęs pastebėjau CNN, KTLA, KYSR Star 98.7, Entertainment 
Tonight. Kai kurie reporteriai buvo atsisukę nugara į pasta- 
tą ir veidu į kameras - greičiausiai jie gyvai transliavo nau- 
jienas Los Andželo ir visos šalies televizijoms. Koks cirkas. 
Bet kodėl ir aš čia turiu dalyvauti? Turėčiau būti Disneilen- 
de - gerokai smagesniame, geresniame cirke. 

Nė vienas iš žiniasklaidos atstovų manęs nepažino — ma- 
lonus skirtumas, palyginti su Vašingtonu. Mudu su agentu 
Peidžu mandagiai prasibrovėme pro minią iki vietos, kurią 
saugojo du uniformuoti policijos pareigūnai. 

— Tai daktaras Aleksas Krosas, - pasakė Peidžas. 

— Nair kas? — atšovė policininkas. 

Nepratariau nė žodžio. „Nair kas?“ — man pasirodė tin- 
kamiausias atsakymas. 

Uniformuotasis galiausiai leido mums įeiti, bet pirmiau- 
sia šį tą pastebėjau ir nuo to man susuko vidurius. Repor- 
terių minioje su kaskadomis krentančiomis raudonomis 
garbanomis stovėjo Džeimsas Traskotas. Ir jo fotografė - ta 
pati juodais drabužiais apsirengusi moteris. Traskotas taip 
pat mane pastebėjo ir linktelėjo. Gal jo lūpomis net nuslydo 
šypsnys. 

Jis užsirašinėjo. 

Ji fotografavo mane. 


Tryliktas skyrius 


Aš švelniai keikiausi, kai mudu su Peidžu žingsniavome 
ilgu, vingiuotu balto žvyro keliuku pagrindinio namo link. 
Rūmai, be abejonės, būtų tinkamesnis žodis šiam pastatui 
apibūdinti: tai buvo dviejų aukštų ispaniško stiliaus kons- 
trukcija. Tanki lapija iš visų pusių trukdė man įžiūrėti vaiz- 
dą už fasado, bet pagrindinis namas turėjo būti mažiausiai 
kokių aštuoniolikos tūkstančių kvadratinių metrų dydžio, 
o gal net didesnis. Ir kam reikėjo tiek daug vietos? Mūsų 
namas Vašingtone nesiekė nė dviejų šimtų aštuoniasdešim- 
ties kvadratinių metrų, ir tai jame užteko kambarių mums 
visiems. 

Antrą namo aukštą juosė balkonų eilė. Kai kurie iš jų 
išėjo tiesiai į įvažiavimo keliuką, kur stovėjo juodas limuzi- 
nas, atitvertas geltona policijos juosta. 

Čia mirė Antonija Šifman ir Brunas Kapaletis. 

Teritorija aplink limuziną buvo užtverta plačiu ratu, 
paliktas tik vienas įėjimas ir išėjimas. Dar du Los Andželo 
policijos pareigūnai tikrino visų įeinančiųjų ir išeinančiųjų 
pavardes. 

Techniniai darbuotojai, apsirengę baltais drabužiais, 
vaikščiojo aplink mašiną su rankiniais USB mikroskopais ir 
įkalčių rinktuvais. Vieni darbuotojai pyškino „Polaroido“ 
fotoaparatais, kiti - įprastais. 

Dar kitas būrys jau buvo pasklidęs po aplinkinę 
zoną - jie rinko įkalčius. Visas šis vaizdas darė įspūdį, 
tačiau kėlė ir neviltį. Geriausias visame pasaulyje Nusi- 
kaltimų tyrimo skyrius yra Tokijuje. Tačiau mūsų šalyje 
Los Andželo ir Niujorko policijos departamentai galėjo 
rungtis tik su FTB. 

— Manau, mums pasisekė, — tarė Peidžas. - Turbūt ME 
ką tik baigė, — ir jis mostelėjo į medicinos ekspertę, stam- 
baus sudėjimo žilaplaukę moterį, stovinčią prie limuzino ir 
kalbančią į nešiojamąjį diktofoną. 

Tai reiškė, kad kūnai nebuvo paliesti. Nustebau, ta- 
čiau tai buvo gera Žinia. Kuo mažiau buvo keičiama 
nusikaltimo vieta, tuo daugiau informacijos galėsiu pa- 
teikti Bernsui. Ir prezidentui. Ir jo žmonai. Manau, dėl 
šios priežasties kūnai nebuvo paliesti: mirusieji laukė 
manęs. 

Pasisukau į Peidžą. 

— Liepkite čia vadovaujančiam Los Andželo policijos 
pareigūnui nieko neliesti. Noriu pamatyti tikrą vaizdą. - Ir 
pasistenkite išprašyti iš čia kai kuriuos Žmones. Palikite tik 
būtiniausius darbuotojus. Pluošto pavyzdžiai, antspau- 
dai — ir viskas. Kitiems - pertrauka. 

Pirmą kartą tą rytą Peidžas stabtelėjo prieš atsakyda- 
mas. Tai buvo darbinis elgesys, kurio jis dar nebuvo matęs. 
Nesakyčiau, kad mėgstu komanduoti, tačiau šį kartą teko. 

Man niekaip nebūtų pavykę šitame chaose ir sumaištyje 
tinkamai atlikti savo darbo. 

— Tiesa, ir dar vienas dalykas, kurį turite pasakyti tam, 
kas čia vadovauja, - pridūriau. 

Peidžas atsisuko. 

— Klausau. 

— Pasakykite jiems, kad kol esu čia, viskam vadovau- 
ju aš. 


Keturioliktas skyrius 


Vis dar girdžiu ausyse skambantį direktoriaus Bernso bal- 
są. Noriu išgirsti tavo nuomonę apie tai, kas įvyko... Mes iki 
vakarienės grąžinsime tave šeimai. 

Tik ar norėsiu po viso šito valgyti? 

Limuzinas, kurio viduje vis dar gulėjo du negyvi kūnai, 
siaubingai dvokė. Vienas geriausių triukų, kurių buvau iš- 
mokęs, - reikia ištverti kokias tris pirmas minutes, kol visi 
uodžiamieji pojūčiai atbunka. Tada viskas bus gerai. Tie- 
siog turiu išgyventi tas tris minutes, kurios man priminė, 
kad vėl ėmiau tirti žmogžudystes. 

Susitelkiau ir ėmiau stebėti vieną po kitos siaubingas 
detales. | 

Antonijos Šifman veidas buvo beveik neatpažįstamas. 
Kairioji veido dalis subjaurota šūvio metu, matyt, šauta iš 
labai arti. O tai, kas liko - dešinė akis, skruostas ir burna — 
kelis kartus perrėžta. Merė Smit, žudikė, buvo įtūžusi, ta- 

čiau ji pyko tik ant Antonijos Šifman, bet ne ant vairuotojo, 
bent jau taip atrodė. 

Aktorės drabužiai pasirodė nepaliesti. Jokių seksualinės 
prievartos požymių. Jokio kraujo iš šnervių ar burnos - tai- 
gi ji mirė ir nustojo kvėpavusi beveik akimirksniu. Kas ga- 
lėjo taip įnirtingai ją užpulti? Kodėl Antoniją Šifman? Re- 
gis, ji buvo malonus Žmogus, spauda apie ją gerai atsiliepė. 
Na, anot visų, Žmonės ją mėgo. Tai kas galėtų paaiškinti 
šias skerdynes? Tokį išniekinimą šalia namų? 

Pasirodė agentas Peidžas ir pasilenkė per mano petį. 

— Ką manote apie pjūvius? Gal čia kokia užuomina į 
plastinę chirurgiją? 

Agentas nereagavo nė į vieną mano mestą subtilią ir ne- 
labai subtilią pastabą, kad šiuo metu turiu likti vienas, o 
man nesinorėjo jo barti. 

— Nemanau, - atsakiau. —- Tačiau nenorėčiau dabar spė- 
lioti. Sužinosime daugiau, kai ji bus apžiūrėta ir nuprausta. 
O dabar, Peidžai, leiskite man dirbti. 

Tamsiai rudo sudžiūvusio kraujo sluoksnis dengė su- 
darkytą aktorės veidą. Kokia baisi gaišatis. Ir ką konkrečiai 
galėsiu perduoti prezidentui apie tai, ką čia mačiau ir kas 
nutiko jo draugei? 

Vairuotojas Brunas Kapaletis vis dar sėdėjo atsirėmęs į 
mašinos vairą. Vienintelė kulka pataikė jam į kairįjį smilkinį 
prieš sudarkydama didžiąją galvos dalį. Kraujas ant tuščios 
gretimos sėdynės buvo išterliotas: gal jo paties kūno, bet 
greičiausiai tai padarė žudikas, kuris, matyt, Antoniją Šif- 
man nušovė iš priekinės keleivio vietos. Vairuotojo švarko 
kišenėje buvo rastas nedidelis kokaino kiekis. Ar tai ką nors 
reiškia? Turbūt ne, bent jau aš negalėjau nieko sugalvoti. 

Galiausiai išlipau iš limuzino ir įkvėpiau šviežio oro. 

— Kažkas čia ne taip, - tariau greičiau pats sau nei kam 
nors kitam. 

— Tvarkinga /7 purvina, - pažymėjo Peidžas. - Supla- 
nuota, bet kartu ir nekontroliuojama. 
gumas mane šiek tiek nustebino. 

— Taip. Būtent. 

Kūnai mašinos viduje buvo tvarkingai susodinti. Tačiau 
šūviai, ypač pjūviai ant Šifman veido, rodė pyktį, atsitiktinį 
jų pobūdį. 

Ten taip pat buvo palikta vizitinė kortelė: ant mašinos 
durelių buvo prilipinta daugybė vaikiškų lipdukų - bliz- 
gančių, ryškių spalvų vienaragių ir vaivorykščių paveiks- 
lėlių. Lygiai tokie patys buvo aptikti ir praėjusios savaitės 
žmogžudystės vietoje. 

Ant visų lipdukų buvo parašyta po didžiąją raidę: dvi 
A, vieną B. Ką visa tai reiškė? 

Peidžas man jau buvo pateikęs trumpą ataskaitą apie 
savo kompaniono bylą. Kita moteris iš kino industrijos pa- 
saulio, Pat Benet, klestinti kino studijos vadovė, buvo nu- 
šauta prieš šešias dienas kino teatre Vestvude. Jokių liudy- 
tojų. Benet tą dieną buvo vienintelė auka, peilio ten nebuvo 
panaudota. Bet ant lipdukų nusikaltimo vietoje taip pat 
buvo užrašytos didžiosios A ir B. 

Kad ir kas tai padarė, akivaizdu, jog žudikas norėjo pri- 
siskirti tas žmogžudystes. Žudikas neimprovizavo, tačiau 
žudymo metodai buvo dinamiški. Ir, žinoma, tobulėjantys. 

— Apie ką galvojate? — pasidomėjo Peidžas. - Ar jūs ne- 
prieštaraujate, kad klausinėju? O gal trukdau? 

Dar man nespėjus atsakyti, mudu pertraukė kita agentė. 
Mano nuostabai, ji buvo dar labiau įdegusi ir šviesesnių plau- 
kų nei agentas Peidžas. Pamaniau - gal jie iš vieno fabriko? 

— Atėjo dar vienas elektroninis laiškas į L. A. Times re- 
dakciją, - pranešė ji. - Adresuotas tam pačiam redaktoriui 
Arnoldui Grineriui, pasirašo Merė Smit. 

— Ar laikraščiai jau rašė apie elektroninius laiškus? — pa- 
klausiau. - Abu papurtė galvas. - Gerai. Pabandykime tai 
išlaikyti paslaptyje. Ir vaikiškus lipdukus. Jeigu tik įmano- 
ma. Taip pat ir A, ir B. 

Pažvelgiau į laikrodį. Jau pusė šešių. Man reikėjo kokios 
valandos Šifman namui apžiūrėti; vėliau norėjau pasikal- 
bėti su Arnoldu Grineriu iš Times. Ir iki dienos pabaigos, be 
abejo, susitikti su Los Andželo policijos departamento dar- 
buotojais. Turbūt Džeimsas Traskotas taip pat vis dar šmi- 
rinėja aplinkui. Namuose gana dažnai nespėdavau grįžti 
vakarienės. Senelė su vaikais buvo prie to įpratusi. Džamilė 
galbūt mane supras, bet tai nėra pasiteisinimas. Dabar kaip 
tik geras laikas pakeisti vieną iš bjauriausių mano gyveni- 
mo įpročių - praleidinėti vakarienes su šeima. 

Bet tai turbūt neįvyks, ar ne? Pirmiausia paskambinau 
senelei į viešbutį, paskui - Džamilei. O tada, pagalvojęs apie 
vargšus Šifman ir Benet artimuosius, grįžau prie darbo. 

Antroji dalis 


Aš myliu Los Andželą 


Penkioliktas skyrius 


„Kodėl iš visų pasirinktas kaip tik aš? Kaip manote, kodėl ji 
kaip tik 7141 rašo tuos siaubingus laiškus? Nematau jokios 
prasmės. Ar tikrai? Ar jūs matote kokią nors prasmę? Buvo 
paskerstos motinos. Holivudas tikrai ims eiti iš proto dėl 
šių Žmogžudysčių, patikėkite manimi. Maža juoda Merės 
paslaptis išaiškės.“ 

Arnoldas Grineris per apklausą uždavinėjo man tuos 
pačius klausimus net keletą kartų. Mūsų susitikimas vyko 
biure — L raidės formos stikliniame akvariume - pačioje L. 
A. Times žinių skyriaus širdyje. Kita patalpos dalis buvo 
pilna darbo stalų ir vienviečių kabinetų. 

Kartkartėmis kas nors įkišdavo galvą vidun, mesdavo į 
mūsų pusę greitą žvilgsnį ir nerdavo atgal. „Laukinių pre- 
rijos šunų medžioklė“, - tyliai kikendamas tarė Grineris. 

Jis sėdėjo ant rudos odinės sofos tai suspausdamas, tai 
vėl pražergdamas kelius, apmautus susiraukšlėjusiais pil- 

kais Docker džinsais. Retsykiais jis kažką keverzojo liniuoto 
popieriaus bloknote, kurį laikė ant kelių. 

Pokalbis daugiausia sukosi apie Grinerio išsilavinimą: 
Jeilio universitetas, tada praktika žurnale Variety. Ten jis 
skaitė korektūras ir bėgiojo nešiodamas kavą kitiems apie 
pramogas rašantiems reporteriams. Greitai ir puikiai nu- 
sipelnė pastovios darbo vietos - tai įvyko, kai jam pasise- 
kė paimti interviu iš Tomo Kruzo, dalyvavusio oficialiame 
įmonės vakarėlyje. Prieš dvejus metus L. A. Times persi- 
viliojo jį pažadėję, kad turės nuosavą skiltį, kuri vadinsis 
„Kitapus ekrano“. Darbe, kaip pats tvirtino, jis turėjo „savo 
žmogaus Holivude“ ir aštrių recenzijų autoriaus reputaci- 
ją. Akivaizdu, kad apie save jis buvo itin geros nuomonės. 

Neaptikau jokio ryšio tarp Grinerio ir šių žmogžudys- 
čių, išskyrus išorinį sąlytį su kino industrija. Bet dar ne- 
galėjau patikėti, kad jis, kaip Merės Smit laiškų adresatas, 
buvo pasirinktas atsitiktinai. 

Grineris taip pat nebuvo linkęs tuo tikėti. Jo dėmesio 
centras buvo visa patalpa, nors tuo pat metu jis apipylė 
mane klausimais. 

— Pone Grineri, gal galite atsipalaiduoti? Labai prašau. 

— Jums lengva taip sakyti, - atšovė jis, bet akimirksniu 
susigriebė. - Atsiprašau, tikrai atsiprašau. - Jis pridėjo du 
pirštus prie kaktos ir pasitrynė tarpuakį. - Iš pradžių visa- 
da labai nervinuosi. Toks esu nuo vaikystės, kai dar augau 
Grinviče. 

Esu matęs tokių reakcijų — paranojos ir pykčio miši- 
nys, kylantis dėl nemalonios nuostabos, kurią ir patyrė 
Arnoldas Grineris. Kai vėl pradėjau, kalbėjau tokiu ty- 
liu balsu, kad jis privalėjo susikoncentruoti, jeigu norėjo 
mane girdėti. 

- Žinau, kad jau daug kartų apie tai galvojote, bet ar 
nenumanote priežasties, kodėl kaip tik jums ateina šie laiš- 

kai? Gal pradėkime nuo kontaktų, kuriuos anksčiau turėjo- 
te su Pat Benet, Antonija Šifman ir net limuzino vairuotoju 
Brunu Kapalečiu? 

Jis gužtelėjo pečiais, pavartė akis ir desperatiškai bandė 
atsikvėpti. 

— Mes gal ir buvome susitikę bendruose vakarėliuose, 
bent jau abi moterys. Nėra abejonės, kad rašiau recenzijas 
apie jų filmus. Paskutinė recenzija buvo apie Antonijos fil- 
mą „Kenterberio kelias“. Filmas prastas, atsiprašau, kad 
turiu tai pripažinti, bet ji man tame filme patiko, tokią nuo- 
monę recenzijoje ir išdėsčiau. 

Dar nespėjus nieko atsakyti, Grineris vėl užpylė mane 
klausimų lavina. 

— Kaip manote, ar Antonijos vairuotojas buvo atsitiktinė 
auka? Sprendžiant iš laiško, jis tiesiog... pasipainiojo kelyje. 

Akivaizdu, kad Grineris alko be informacijos - ir kaip 
žmogus, ir kaip žurnalistas. Juk pagaliau jis buvo repor- 
teris ir ganėtinai įtakingas Holivudo sluoksniuose. Todėl 
daviau jam standartinį žurnalistų atsakymą. 

— Dar anksti ką nors spręsti. O kaip Pat Benet? - pasido- 
mėjau. - Ar atmenate, kada paskutinį kartą rašėte recenzi- 
jas apie jos filmus? Apie tuos, kuriuos ji prodiusavo? Juk ji 
kartais būdavo filmų prodiusere? 

Grineris linktelėjo, tada garsiai atsiduso — beveik teatra- 
liškai. 

— Kaip manote, ar turėčiau liautis rašęs į savo skiltį? 
O gal ne? Gal geriau - ne. 

Pokalbis buvo panašus į stalo teniso partiją su vaiku, 
negalinčiu sukaupti dėmesio. Galiausiai man pavyko už- 
duoti visus klausimus, bet tai užtruko du kartus ilgiau, nei 
aš tikėjausi, kai važiavau į Times redakciją. Grinerį būtinai 
reikėjo nuraminti. Bandžiau tą padaryti, nors gal ir nebu- 
vau labai nuoširdus. Pagaliau juk jam gresia pavojus. 

— Paskutinis klausimas, - tarė Grineris prieš man išei- 
nant. - Kaip manote, ar turėčiau apie tai parašyti knygą? 
O gal tai liguistas noras? 

Nesivarginau atsakinėti nė į vieną šių klausimų. Juk jis 
baigė Jeilą - kaip nors ir pats išsiaiškins. 


Šešioliktas skyrius 


Po pokalbio nerangiai prisiartinau prie Arnoldo Grinerio 
stalo pasikalbėti su Polu Leblo - techniniu Los Andželo po- 
licijos departamento darbuotoju, kuris buvo atsakingas už 
Merės Smit elektroninius laiškus. 

Jis kažką barškino Grinerio kompiuterio klaviatūra ir 
tuo pat metu kalbėjo su manimi. Bėrė žodžius kaip žirnius. 

— Abu elektroniniai laiškai atėjo iš skirtingų serverių. 
Pirmasis yra interneto kavinėje Santa Monikoje. Tai reiškia, 
kad Merė Smit gali būti viena iš kelių šimtų žmonių. Ji turi 
du skirtingus adresus. Bent jau dabar. Abu užregistruoti 
hotmaile, tai mums nieko konkretaus nesako. Nebent tai, 
kad pirmąjį adresą ji susikūrė USC bibliotekoje. Dieną prieš 
išsiųsdama pirmąjį laišką. 

Turėjau sutelkti dėmesį, kad spėčiau sekti Leblo mintis. 
Ar visi čia kenčia nuo dėmesio koncentravimo sutrikimų? 

— O kaip antrasis laiškas? — paklausiau. 

— Išsiųstas iš kitos vietos. Kol kas tik tiek galiu pasakyti. 

— Arjis išsiųstas iš Los Andželo apylinkių? Galite tai nu- 
statyti? 

— Kol kas nežinau. 

— O kada žinosite? 

— Greičiausiai į dienos pabaigą, bet turbūt didelės nau- 
dos iš to nebus, - jis pasilenkė prie ekrano ir prisimerkęs 
daro. 

Na, štai ir vėl - ji. Suprantu, kodėl visi turėjo omenyje 
Šį įvardį. Aš taip pat jį naudojau, bet tik patogumo sume- 
timais. 

Tačiau tai nereiškė, jog esu įsitikinęs, kad žudikas yra 
moteris. Šiaip ar taip, dar nesu. Laiškai Grineriui gali re- 
prezentuoti tam tikrą įvaizdį. Bet kieno? 


Septynioliktas skyrius 


Kaip tau patinka atostogos, Aleksai? Ar smagiai jas leidi? 

Paėmiau abiejų keistų laiškų kopijas ir patraukiau į susi- 
tikimą su Los Andželo policijos departamentu. Detektyvų 
biuras buvo įsikūręs vos už pusės kilometro nuo laikraščio 
Times redakcijos — tikras stebuklas Los Andžele, jeigu tu- 
rėsime galvoje stereotipą, teigiantį, jog Los Andžele reikia 
keturiasdešimt penkių minučių, kad patektum į bet kurią 
vietą. 

O, atostogos tiesiog nuostabios. Grožiuosi vaizdais. Vaikams 
irgi labai patinka, o senelė jaučiasi kaip devintame danguje. 

Į Los Andželo policiją Žingsniavau lėtai, vis iš naujo 
skaitydamas elektroninius laiškus. Net jeigu laiškai ir buvo 
sukurti pagal kažkokį įvaizdį, jie gimė žudiko galvoje. 

Pradėjau nuo pirmojo, kuriame buvo aprašytos pasku- 
tinės Pat Benet gyvenimo akimirkos. Šis psichopato dieno- 
raštis tikrai kėlė šiurpą. 

Kam: agrinerisėlatimes.com 
Nuo: Merės Smit 


Kam: Patricijai Benet 


Esu ta, kuri tave nužudė. 

Na, argi ne puikus sakinys? Aš taip manau. O 
štai dar vienas, kuris man labai patinka. 

Koks nors nepažįstamas žmogus suras tavo 
kūną „Vestvud Vilidžo“ kino teatro balkone. 
Tave, Patriciją Benet. 

Nes šiandien tu mirei ten žiūrėdama pasku- 
tinį savo filmą, kuris nėra labai geras. „Kai- 
mas“? Ką tu apie tai manai? Kas galėjo tave 
atvesti į kino teatrą tą dieną, tavo mirties 
dieną, žiūrėti filmo „Kaimas“? 

Turėjai būti namuose, Pat. Su savo bran- 
giais mažučiais vaikeliais. Štai kur geros ma- 
mos vieta. Ar tu kitaip galvoji? Net jeigu di- 
džiąją laiko dalį namuose praleidi skaitydama 
scenarijus ir plepėdama telefonu apie studijos 
politiką. 

Man prireikė daug laiko, kol pavyko prie ta- 
vęs taip prisiartinti. Juk studijoje esi svarbi 
persona, o aš - tik viena iš tų menkystų, žiū- 
rinčių vaizdo filmus ir Entertainment Tonight 
bei Access Hollywood laidas. Aš netgi negalėjau 
patekti į vidų pro dideles, skliautuotas tavo 
studijos duris. Ne, ponia. 

Galėjau tik diena po dienos stebėti tai įva- 
žŽiuojantį, tai išvažiuojantį tavo tamsiai mė- 
lyną aston martiną. Bet aš esu tikrai kantrus 
žmogus. Išmokau laukti to, ko noriu. 

Jeigu jau prakalbome apie laukimą, tavo nepa- 
prastą namą nuo gatvės sunku įžiūrėti. Bet, tie- 


są sakant, kelis kartus pastebėjau tavo mielus 

vaikučius. Žinojau, kad kurią nors dieną rasiu 
kelią į tą namą. Bet šiandien tu viską pakeitei. 

Atėjau į kiną vidury dienos - lygiai kaip ir 
tu sakei, kad kartais taip elgiesi prieš pokal- 
bius. Gal pasiilgai kukurūzų spragėsių kvapo? 
Ar kada nors vediesi savo mažąsias mergaites į 
kiną, Pat? Žinai, turėtum. Kaip sakoma, viskas 
praeina akimirksniu. 

Pirmiausia tai man pasirodė neprotinga. Tu 
esi tokia užsiėmusi, maža Didžioji viršininke. 
Bet paskui supratau. Filmai yra tavo darbas. Tu 
privalai juos nuolatos žiūrėti, bet taip pat 
turi ir šeimą, kuri laukia tavęs kiekvieną va- 
karą. Turėtum būti namuose su mažosiomis Lyn ir 
Lora. Kiek jiedviem metų? Dvylika ir trylika? 
Jos nori, kad būtum namie, ir tu trokšti ten 
būti. Manau, tai gerai. Išskyrus šį vakarą, kai 
vakarienė prasidės ir pasibaigs be tavęs. Kai 
pagalvoji, net liūdna, ką aš dabar darau. 

Šiaip ar taip, tu sėdi balkone devintoje ei- 
lėje. O aš —- dvyliktoje. Laukiau, stebėjau tavo 
viršugalvį. Štai čia ir išlįs kulka. Ar bent 
taip aš fantazuoju. Argi tokiais dalykais tu- 
rėtų užsiimti žmogus kine? Gal man pabėgti? Pa- 
sitraukti iš viso šito? Šiais laikais didžioji 
filmų dalis tokie prasti: arba slegiamai kvai- 
li, arba slegiamai nuobodūs. 

Aš netgi ginklo neišsitraukiau, kol prasi- 
dėjo filmas. Man nepatiko, kad buvau tokia iš- 
sigandusi. O taip bijoti turėjai tu, Didžioji 
viršininke. Bet tu net nežinojai, kas vyksta, 
nežinojai, kad aš ten esu. Nežinojai, kad esi 
šio žaidimo dalis. 

Taip ir sėdėjau, pasidėjusi ginklą sterblė- 


je, ilgą laiką taikydama jį į tave. Paskui nu- 

ssprėndžiau; kad Noriu prieiti Arčiau — atsšisto- 
ti tiesiog priešais tave. 

Man reikėjo pažvelgti į tavo akis, kai tu 
jau žinosi, jog buvai nušauta, žinosi, kad jau 
niekada nebepamatysi Lyn ir Loros, niekada ne- 
bežiūrėsi kito filmo, niekada nebeduosi leidi- 
mo pradėti filmuoti, niekada nebebūsi Didžiąja 
viršininke. 

Bet pamačiusi tavo plačiai atmerktas akis ir 
mirtį, buvau nustebinta. Tiesą sakant, tai buvo 
tikras šokas mano nervų sistemai. Kas nutiko 
tavo garsiajai aristokratiškai laikysenai? Štai 
kodėl turėjau taip greitai išeiti iš kino tea- 
tro, štai kodėl turėjau palikti tave neužbaigtą. 

Nors tau niekas neberūpi. Koks ten oras, 
Pat? Tikiuosi, karšta. Karšta kaip pragare —- 
juk yra toks posakis? 

Ar labai ilgiesi savo vaikų? Ar ko nors gai- 
liesi? Lažinuosi, kad taip. Aš tavo vietoj gai- 
lėčiausi. Bet aš nesu Didžioji viršininkė, tie- 


siog viena iš daugelio pilkų žmogelių. 


Aštuonioliktas skyrius 


Devynios valandos vakaro, ir, švelniai tariant, reikalai prasti. 

Los Andželo policijos detektyvės Džinos Galetos ran- 
kos paspaudimas buvo stebėtinai švelnus. O ji atrodė taip, 
lyg būtų galėjusi traiškyti kaulus, jeigu tik būtų panorėjusi. 
Trumparankovis oranžinės spalvos aukšta apykakle megz- 
tukas išryškino jos bicepsus. Bet ji buvo liekna, įspūdin- 
go kampuoto veido ir skvarbiomis rudomis akimis, kurių 
žvilgsnis galėjo kiekvieną sugluminti. 

Pagavau save bespoksantį, todėl skubiai atitraukiau 
žvilgsnį. 

— Agente Krosai! Ar priverčiau jus laukti? - paklausė ji. 

— Trupučiuką, - atsakiau jai. Anksčiau esu buvęs Gale- 
tos vietoje. Kai vadovauji kokios nors svarbios bylos tyri- 
mui, visi nori nors minutėlės tavo laiko. Be to, mano diena 
jau beveik artėjo į pabaigą. O detektyvė Galeta greičiausiai 
praleis čia visą naktį. Ši byla jai tą garantavo. 

Maišatis kriste įkrito jai į sterblę prieš kokias dvylika va- 
landų. Nors bylos tyrimas priklausė Vakariniam Holivudo 
skyriui, tačiau serijinės žmogžudystės buvo perduodamas 
centrui į Specialųjį Žmogžudysčių padalinį. Kol nebuvo 
įvykdyta nors keturių Žmogžudysčių, „Merė Smit“ negalė- 
jo būti priskirta prie Žmogžudžių maniakų, tačiau Los An- 
dželo policija atsargumo sumetimais nusprendė nusižengti 
šiai taisyklei. 

Žiniasklaida plačiai nušvietė šį įvykį, paskui smarkiai 
ėmė spausti departamentas. Bet spaudimas nuo stipraus 
gali peraugti į nesveiką, jeigu tik dienos švieson išlįstų į 
Times atėję elektroniniai laiškai. 

Detektyvė Galeta palydėjo mane į nedidelę posėdžių 
salę, kuri buvo paversta krizės centru. Ji veikė kaip laikina 
informacijos agentūra visiems su žmogžudystėmis susiju- 
siems pranešimams kaupti. 

Viena siena jau buvo nuklijuota policijos ataskaitomis, 
miesto planu, abiejų Žmogžudysčių schemomis ir tuzinais 
nužudytųjų nuotraukų. 

Kampe stovinti šiukšliadėžė buvo perpildyta tuščių 
puodelių ir riebaluotų pristatomo maisto dėžučių iš resto- 
rano. Akivaizdu, kad šioje zonoje lyderio pozicijas užėmė 
Wendy s restoranas. 

Du detektyvai, apsirengę marškinius trumpomis ranko- 
vėmis, sėdėjo prie didelio medinio stalo ir buvo palinkę prie 
atskirų dokumentų stirtų. Pažįstamas, slegiantis vaizdas. 

— Mums reikalingas šitas kambarys, - pasakė Galeta 
detektyvams. Žodžiuose nebuvo jokio perdėto agresyvu- 
mo. Jai buvo būdingas nenusakomas pasitikėjimas savimi, 
kuriam negalėjai prieštarauti. Du vyrai netarę nė žodžio 
išsikraustė. 

— Nuo ko norite pradėti? - pasidomėjau. 

Galeta prapliupo akimirksniu. 

— Ką manote apie tuos lipdukus? - Ji parodė į nespal- 
votas 22 « 28 cm dydžio nuotraukas, kuriose buvo nufoto- 
grafuota aktorės vietos kino teatre atkaltė. Ant nugarėlės 
buvo tos pačios rūšies vaikiški lipdukai, kokie buvo palikti 
ir Antonijos Šifman limuzine. Ant kiekvieno iš jų buvo už- 
rašyta A arba B. 

Ant vieno lipdukų buvo pavaizduotas ponis, plačiai 
atmerktomis akimis, kituose dviejuose - besisupantis meš- 
kiukas. Koks ryšys buvo tarp žudiko ir vaikų? Ir motinų? 

— Visi tie lipdukai man nesuprantami, - atsakiau jai. — 
Kaip ir visa kita: išsamūs elektroniniai laiškai, šūviai iš 
mažo atstumo, pjaustymas peiliu. Ir, velniai griebtų, gar- 
senybės. Kad ir kas tai daro, jis nori išgarsėti. Labai triukš- 
minga byla. 

— Taip, nėra abejonės. Bet kaip dėl tų lipdukų? Na, kodėl 
lipdukai? Kodėl tokie lipdukai? Ir ką reiškia tos raidės - A 
ir B? Juk turėtų ką nors reikšti. 

— Ji abu kartus užsiminė apie aukų vaikus. Elektroni- 
niuose laiškuose. Vaikai tarsi yra šios paslapties, šios dėlio- 
nės dalis. Jeigu nuoširdžiai, man dar niekada nėra tekę su 
niekuo panašiu susidurti. 

Galeta sučiaupė lūpas ir įsmeigė žvilgsnį į grindis. Lau- 
kiau norėdamas sužinoti, ką ji pasakys. 

— Šioje byloje yra dvi gijos. Tai filmų industrija, Holivu- 
das, bent dabar taip yra. Ir motinos. Vaikai. Nė viename iš 
laiškų neužsimenama apie vyrus, — ji kalbėjo lėtai, apsvars- 
tydama - ašir pats taip dažnai kalbu. - Arba ji pati yra mo- 
tina, arba yra pasimaišiusi dėl motinų. Mamų. 

— Jūs darote prielaidą, kad Merė Smit yra moteris? - pa- 
klausiau. 

Devynioliktas skyrius 


Detektyvė Galeta pasisupo ant Nike sportukų kulnų, o tada 
greitai metė į mane pašaipų žvilgsnį. 

— Jūs nieko negirdėjote apie plaukus? Beje, kas jums ra- 
portavo apie šią bylą? 

Ir vėl pajutau nusivylimo skausmą, kad veltui eikvoja- 
mas mano laikas. Atsidusau ir paklausiau Galetos: 

— Kokie dar plaukai? 

Ji man papasakojo, kad Los Andželo policija po vienu 
lipduku Vestvudo kino teatre surado Žmogaus plaukų. 
Analizė parodė, jog tai baltaodės moters plaukai, bet jie — 
ne Patricijos Benet. Tas faktas, kad plaukai pateko ant ly- 
gaus, vertikalaus paviršiaus po lipduku, buvo pakankamai 
svarus, nors, žinoma, netvirtas įrodymas. 

Sulyginau naująją informaciją su tais faktais, kuriuos 
jau Žinojau, ir pateikiau Galetai savo nuomonę apie Merę 
Smit. Išsakiau mintį, kad kol kas intuityviai jaučiu, jog mes 
neturėtume daryti išvadų dėl lyties. 

— Bet mano išsakytas mintis jūs turėtumėte vertinti 
skeptiškai. Nesu mokslinčius. 

Ji su pasitenkinimu nusišypsojo — efektas buvo tikrai 
malonus. 

— Turėsiu tai mintyse, agente Krosai. Kas dar? 

— Ar turite planą žiniasklaidai? 

Norėjau pabrėžti, kad jos planas, tik jos pasirodymas, 
tai, be abejo, buvo tiesa. Šiandien bus mano pirma ir pasku- 
tinė diena Merės Smit byloje. Jeigu sužaisiu teisingai, net 
neturėsiu to ištarti garsiai. Tiesiog pasišalinsiu. 

— Štai mano žiniasklaidos planas. 

Galeta pasistiebė ir įjungė sienoje įmontuotą televizo- 
rių. Ji perjungė kelis kanalus, sustodama ten, kur buvo nu- 
šviečiamos dvi Žmogžudystės. 

„Šokiruojanti dviguba Antonijos Šifman ir jos vairuoto- 
jo Žmogžudystė...“ 

„Dabar tiesioginis reportažas iš Beverli Hilso...“ 

„Telefonu kalba buvęs Patricijos Benet asistentas...“ 

Daugelis iš šių kanalų buvo nacionaliniai - pradedant 
CNN, baigiant E! Entertainment Television. 

Galeta paspaudusi mygtuką išjungė garsą. 

— Tai šlamštas, kuriuo gyvena daugelis reporterių. Pa- 
stačiau savo žmonių abiejose nusikaltimo vietose, kad tik 
galėčiau sulaikyti šituos subingalvius, taip pat ir papara- 
cus. Padėtis nebekontroliuojama ir vis blogėja. Jums jau yra 
tekę tai išgyventi? Ar turite kokių minčių? 

Ar tikrai man yra tekę? Mes visi gavome kelias skausmin- 
gas pamokas iš dviašmenio Žiniasklaidos kardo, kai prieš 
kelerius metus Vašingtone buvo tiriama snaiperio byla. 

- Štai mano nuomonė šiuo klausimu - nežinia, kiek ji 
verta, bet, tikiuosi, kažkiek padės. Nesistenkite kontro- 
liuoti Žiniasklaidos, nes jums nepavyks, - pasakiau. - Vie- 
nintelis dalykas, kurį galite kontroliuoti, - kad informaci- 

ja iš nusikaltimo vietos iš čia neišeitų. Įsakykite visiems, 
dirbantiems su šia byla, laikyti liežuvį už dantų. Jokių in- 
terviu be specialaus departamento leidimo. Gal tai atrodo 
šiek tiek kvaila, bet pasodinkite porą Žmonių prie telefo- 
no. Tegul perskambina visiems išėjusiems į pensiją parei- 
gūnams, kuriuos tik galite surasti. Paprašykite jų neteikti 
jokių komentarų spaudai, absoliučiai nieko. Policininkai 
pensininkai gali būti viena didžiausių jūsų bėdų. Kai ku- 
rie iš jų su malonumu priešais kameras kuria įvairiausias 
teorijas. 

Ji gudriai šyptelėjo. 

— Atrodo, turite nuomonę šiuo klausimu. 

Gužtelėjau pečiais. 

— Patikėkite, visos šios Žinios įgytos nelengvai. 

Kol kalbėjau, detektyvė Galeta Žžingsniavo priešais sie- 
ninę lentą. Traukte traukė į save įrodymus. Taip ir reikia 
elgtis. Tegu detalės susirenka tavo galvos kertelėse, jos 
iškils, kai tau jų prireiks. Jau galėjau pasakyti, kad ji turi 
puikų instinktą. Žinoma, ir sveiką cinizmą, taip pat ji buvo 
gera klausytoja. Aišku, kodėl ji tokia jauna iškopė į svarbų 
postą. Na, o šitą bylą ar jai pavyks išgyventi? 

Aš pridūriau: 

— Dar viena mintis. Greičiausiai Merė Smit stebės, ką jūs 
darote. Mano patarimas - viešai nemenkinkite nei jos, nei 
jos darbų, bent jau dabar. Ji ir taip pradėjo Žaisti žaidimą su 
žiniasklaida. Ar ne? 

— Taip, tai tiesa. Ir aš taip manau. 

Detektyvė Galeta sustojo ir įsmeigė žvilgsnį į nebylų te- 
levizijos vaizdą. 

— Ji greičiausiai visa tai valgo šaukštu. 

Ir aš taip maniau. Šitas monstras turi būti maitinamas 
labai labai atsargiai. 

Šita monstrė? 

Dvidešimtas skyrius 


Buvo šiek tiek po vidurnakčio, kai galiausiai parsiradau į 
Disneyland Hotel ir sužinojau dar kelias blogas naujienas. 
Ne tik, kad Džamilė išskrido atgal į San Franciską. Jau su- 
pratau, jog ir vėl užsitraukiau Džamilės nemalonę. 

Įėjęs į viešbučio kambarį pamačiau, kad senelė snau- 
džia ant sofos. Šviesiai melsvų siūlų gija buvo apsukta jai 
ant pirštų. Ji miegojo ramiai kaip kūdikis. 

Nenorėjau vargšelės žadinti, bet ji pati atsibudo. Taip 
senelei nutikdavo visada. Kai buvau mažas, man tereikė- 
jo pastovėti prie jos lovos, jeigu susirgdavau ar susapnuo- 
davau košmarą. Ji visada sakydavo, kad stebi mane netgi 
tada, kai miega. Ar ji mane šią naktį taip pat stebėjo? 
daugelis žmonių jaučia savo seneliams, tačiau aš savąją my- 
lėjau iki skausmo. Senelė užaugino mane nuo devynerių 
metų. Galiausiai pasilenkiau ir pabučiavau ją į skruostą. 

— Ar gavai mano balso žinutę? - paklausiau. 

ratą, ant kurio blykčiojo raudona lemputė. 

— Matau, kad ne, - atsakiau gūžtelėjęs pečiais. 

Ji uždėjo ranką man ant dilbio. 

— O, Aleksai. Viešbutyje buvo Kristina. Ji atvažiavo ir 
pasiėmė mažąjį Aleksą atgal į Sietlą. Jo nebėra. 

Mano smegenys akimirką apmirė. Kristina neturėjo pa- 
siimti Alekso dar porą dienų. Šiuo metu jai buvo patikėta 
mūsų sūnaus globa, bet dėl kelionės į Disneilendą buvo su- 
sitarta. Ji netgi pritarė, kad tai gera mintis. 

Aš klestelėjau ant sofos krašto. 

— Nesuprantu. Ką nori tuo pasakyti - paėmė Aleksą 
namo? Kas čia vyksta? Papasakok man viską. 

Senelė paslėpė nėrinį ir vąšelį į rankdarbių maišelį, gu- 
lintį jai prie šono. 

— Buvau tokia pikta, kad vos nesikeikiau. Ji buvo į save 
nepanaši. Ji rėkė, Aleksai. Ant manęs, ant Džeinės. 

— O kąji čia veikė? Juk ji neturėjo... 

— Ji atvyko anksti. O kas blogiausia, Aleksai, manau, ji 
norėjo puikiai praleisti laiką su tavim ir mažuoju Aleksu. Su 
visais mumis. Bet kai sužinojo, kad tu dirbi, ji įniršo. Virto 
tikra pikta širše. Ir aš jai nieko negalėjau pasakyti. Dar ne- 
buvau mačiusi tokio įpykusio, taip pasikeitusio Žmogaus. 

Viskas užgriuvo per greitai, todėl kovojau su jausmų 
lavina. Baisiausia, kad taip ir neatsisveikinau su sūnumi, o 
jis ir vėl išvyko. 

— O kaip Aleksas? Kaip jis elgėsi? 

— Jis buvo sumišęs, atrodė liūdnas, vargšas berniukas. 
Jis šaukėsi tavęs, kai motina vežė jį lauk. Jis sakė, kad žadė- 
jai jam čia atostogauti. Jis taip laukė atostogų. Kaip ir mes 
visi. Tu tai Žinai, Aleksai. 

Man suspaudė širdį, kai atmintyje iškilo Alekso veidu- 
kas. Jaučiausi taip, tarsi jis nuo manęs vis toltų - tarsi nedi- 
delė mano gyvenimo dalis praslinktų pro šalį. 

— O kaip Džeinė ir Deimenas? — pasidomėjau. 

Senelė sunkiai atsiduso. 

— Jie narsūs kariai, bet Džeinė prieš užmigdama viena 
pati verkė. Manau, ir Deimenas verkė. Tik jis geriau tai sle- 
pia. Vargšiukai, jie visą vakarą tiesiog nusiminę šmirinėjo 
aplinkui. 

Mes sėdėjome ant sofos ir tylėjome. Nežinojau, nė ką 
sakyti. 

— Labai apgailestauju, kad šiandien čia nebuvau, — pa- 
galiau pasakiau senelei. - Žinau, tai nedaug padės. 

Tuoj užkals paskutinę vinį. 

— Esi geras Žmogus, Aleksai. Ir tėvas esi geras. Nepa- 
miršk to, ypač dabar... Tu tiesiog... tiesiog tavo darbas la- 
bai sudėtingas. 

Po kelių minučių įslinkau į kambarį, kuriame miegojo 
Džeinė su Deimenu. Šitaip gulėdami jie ir vėl atrodė kaip 
maži vaikai. Man patiko vizualinis efektas, todėl stovėjau 
tiesiog juos stebėdamas. Niekas manęs taip gerai negydė 
kaip juodu. Mano vaikučiai, nesvarbu, kokio jie amžiaus. 

Džeinė miegojo ant lovos krašto, antklodė buvo užkišta 
jai už šono. Priėjau ir užklojau ją. 

— Tėte? - Deimeno šnabždesys užklupo mane netikė- 
tai. — Čia tu? 

— Kas yra, Deimenai? — atsisėdau ant jo lovos krašto ir 
patryniau jam nugarą. Taip dariau nuo tada, kai jis buvo 
kūdikis, ir nesiliausiu, kol jis to nepaprašys. 

— Ar rytoj turėsi dirbti? - paklausė jis. - Ar rytojus jau 
atėjo? 

Jo balse buvo girdima pagieža. Jis buvo per daug geras, 
kad pyktų. Jeigu būčiau geras tėvas, Deimenas būtų tobu- 
las sūnus. 

— Ne, - atsakiau jam. — Rytoj nereikės. Ar nepamiršai — 
mes atostogaujam! 

Dvidešimt pirmas skyrius 


Antrą dieną iš eilės mane pažadino nerimą keliantis skam- 
butis. 

Šįkart tai buvo Fredas van Olsburgas, FTB Los Andželo 
biuro direktoriaus pavaduotojas. Buvau matęs jo pavardę 
FTB organizacijos struktūroje, tačiau niekada nebuvome 
susitikę ar kalbėję. Nepaisant to, jis su manimi kalbėjo fa- 
miliariai. 

— Aleksai! Kaip atostogos? —- pasisveikinęs tą pačią se- 
kundę pradėjo jis. 

Ar visi Žino apie mano reikalus? 

— Ačiū, gerai, - atsakiau. - Kuo galiu padėti? 

— Klausyk, labai dėkoju, kad vakar radai galimybę da- 
lyvauti Merės Smit byloje. Mes šioje byloje gerokai pasistū- 
mėjome į priekį, taigi santykiai su Los Andželo policija iš 
dalies duoda rezultatų. 

— Pereisiu tiesiai prie reikalo. Norėtume, kad tu atsto- 
vautum čia mūsų Biurui toliau tiriant šią bylą. Mums tai 
ypatingos svarbos byla. Akivaizdu, kad ir pačiam direkto- 
riui. Deja, ši byla tikrai bus garsi. 

Prisiminiau žodžius iš filmo „Krikštatėvis. Trečia dalis“: 
„Vos spėjau pagalvoti, kad ištrūkau, o jie kaipmat įstūmė 
mane atgal.“ 

Tik ne šį kartą. Nors miegojau trumpai, tačiau atsibu- 
dęs aiškiai Žinojau, kokia bus ši diena - ji nieko bendra 
su Mere Smit ar kokiu kitu bjaurios žmogžudystės tyrimu 
neturėjo. 

— Labai apgailestauju, bet ne. Turiu įsipareigojimų savo 
šeimai ir negaliu nuo jų nusigręžti. 

— Taip, suprantu tave, - atsakė jis per greitai, kad iš tie- 
sų būtų supratęs. - Tačiau gal galime tave išplėšti bent po 
porą valandų per dieną? 

— Atsiprašau, ne. Bent jau ne dabar. 

Van Olsburgas kitame laido gale sunkiai atsiduso. Kai 
jis vėl prašneko, jo tonas buvo labiau apgalvotas. Nežinau, 
ar teisingai supratau jį, tačiau netgi pajutau maloningumo 
užuominas. 

— Ar Žinai, su kuo turime čia reikalą? Aleksai, ar skaitei 
šiandieninius laikraščius? 

— Stengiuosi nors kelias dienas laikytis atokiau nuo ži- 
nių. Jeigu atmenate, aš atostogauju. Man reikia atostogų. 
Aš ką tik baigiau Vulfo bylą. 

— Aleksai, klausyk, mudu Žinome, kad byla nebaigta. 
Čia miršta žmonės. Svarbūs žmonės. 

Svarbūs Žmonės? Ką, po velniais, tai galėtų reikšti? Dar, 
nežinau, ar jis tai darė sąmoningai, bet visus sakinius pra- 
dėdavo mano vardu. Lyg ir supratau, kokioje jis padėtyje 
atsidūręs, kokį spaudimą patiria, tačiau šį kartą ketinau 
likti tvirtas. 


MERĖ, MERĖ 79 


— Apgailestauju, - atsakiau jam. - Atsakymas yra „ne“. 

— Aleksai, norėčiau, kad visa tai liktų tarp mudviejų. 
Juk nėra reikalo skambinti Ronui Bernsui, ar ne? 

— Ne, nėra, - atšoviau van Olsburgui. 

— Gerai, — pradėjo jis, tačiau aš jį nutraukiau. 

— Nes tuojau pat išjungiu savo pranešimų gaviklį. 


Dvidešimt antras skyrius 


Turiu prisipažinti, kad dėdamas ragelį jaučiau šiek tiek pa- 
dažnėjusį pulsą, bet man ir palengvėjo. Pagalvojau, gal Ro- 
nas Bernsas mane palaikys. Nors man tai visiškai nerūpi. 

Po valandos jau buvau apsirengęs ir pasiruošęs iškylauti. 

— Kas nori papusryčiauti su Gufiu? - šūktelėjau aš. 

Viešbutyje buvo patiekiami „personažų pusryčiai“, jie 
man atrodė tinkamas būdas sugrąžinti mums atostogų 
nuotaiką. Gal šiek tiek banalu, bet kartais nuvalkioti daly- 
kai tikrai veikia —- viską sustato į vietas. 

Džeinė su Deimenu pasirodė mūsų numerio svetainė- 
je - abu atrodė nusiteikę kiek nepatikliai. Ištiesiau kumš- 
čius iškeltais į viršų nykščiais. 

— Kiekvienas pasirinkite po ranką, - paprašiau. 

— Tėte, mes jau ne vaikai, - atrėžė Džeinė. - Manjau vie- 
nuolika. Gal pastebėjai? 

Apsimečiau priblokštas. 

— Negali būti! - tai sukėlė juoką, kurio kaip tik ir laukiau. 

— Čia reikalas rimtas, — pasakiau jiems. — Aš nejuokauju. 
Dabar pasirinkite ranką. Prašau. 

— Kas čia? —- paklausė Deimenas. 

Bet aš tylėjau. 

Galiausiai Džeinė plekštelėjo man per kairiąją ranką, 
Deimenas tik gūžtelėjo pečiais ir parodė į dešinę. 

— Geras pasirinkimas. — Pasukau kumštį ir ištiesiau pirš- 

hole, o judu kur nors gerai jį paslėpkite. Nebenoriu to daik- 
to daugiau matyti, bent jau kol grįšime namo. 

Ir Džeinė, ir Deimenas pradėjo švilpti ir pritariamai 
rėkti. Netgi senelė džiaugsmingai sušuko. Pagaliau mes 
atostogaujame! 

Dvidešimt trečias skyrius 


Gal visame šitame varge ir sielvarte yra koks vilties spin- 
dulys? Tikriausiai ne, bet gal? Arnoldas Grineris Žino- 
jo, kad turi išskirtines teises nuosavai istorijai, kai aplink 
vyko visa ši baisi suirutė. Jis nepasitenkins vien televizijos 
filmu. Jis ketino parašyti visą straipsnių seriją apie šią bylą 
savo skyrelyje, tada parduoti ją kaip prestižinį projektą 
vienai iš studijų. „Holivudas apsiaustyje?“, „Karas prieš 
žvaigždes?“ Prasti pavadinimai. Šiaip ar taip, jau panašu į 
koncepciją. 

Jis papurtė galvą ir sutelkė dėmesį į San Diego greitkelį. 
Nuo išgertos ksanakso tabletės jis jautėsi apkvaišęs. Todėl 
nuolatos gėrė kofeiną, kad kaip nors per dieną išlaikytų 
pusiausvyrą. Tiesą sakant, važiavimas į darbą buvo sun- 
kiausias jo dienos laikas: kasdienis perėjimas nuo ramybės 
iki labai didelio nerimo ir net pykinimo. Kuo arčiau buvo 
biuras, jo stalas, kompiuteris, tuo neramesnis jis darėsi. 

Jeigu jis būtų tikrai žinojęs, kad ateina dar vienas baimę 
keliantis laiškas, gal jam būtų buvę lengviau. Tačiau neži- 
nojimas viską pavertė tikru pragaru. 

Ar Merė dar grįš? Ar tai įvyks šiandien? Bet visų svar- 
biausia, kodėl ji rašė kaip tik jam? 

Per daug greitai jis atvažiavo į Taims Miroro aikštę. Gri- 
neris dirbo senesniame šio komplekso pastate - 1930-ųjų 
metų statybos name, kuriam jis normaliomis aplinkybėmis 
būtų jautęs prieraišumą. 

Pagrindinės durys buvo didelės, bronzinės, puošnios, 
su dviem vienodomis erelių skulptūromis iš šonų. Šį rytą 
jis patraukė pro šalį, apėjo aplink pastatą prie užpakalinio 
įėjimo durų ir užlipo laiptais į trečią aukštą. Reikėtų būti 
atsargiam, tiesa? 

Reporterė Dženė Blum į Žinių padalinį įžengė kartu su 
juo. Iš visų darbuotojų, kurie staiga susidomėjo jo gerove, ji 
tai darė akivaizdžiausiai. O gal šlykščiausiai? 

— Sveikas, Arnoldai, kaip reikalai? Žmogau, ar tu gerai 
laikaisi? Kokias naujienas šiandien nušviesi? 

Grineris atrėmė smūgį. 

— Džen, jeigu visas šitas kabinimas yra tavo mintis, tai 
tu - neįdomiausia moteris visame Los Andžele. 

Dženė Blum šyptelėjo ir tęsė: 

— Kalbi kaip Žmogus, turintis širdies reikalų patirtį. 
Ką gi, puiku, tada pereikime tiesiai prie glamonių. Ar 
daugiau elektroninių laiškų gavai? Juk tau reikia pagal- 
bos, tiesa? Esu čia, kad padėčiau. Tau reikalingas moters 
žvilgsnis. 

- Jeigu rimtai, tai man reikia nors kiek pabūti vienam. 
Gerai? Aš tau pranešiu, jeigu dar ką nors gausiu, - ir jis 
staigiai apsisukęs nuėjo. 

— Ne, nepraneši, - šūktelėjo ji pavymui. 

— Ne, nepranešiu, — pakartojo jis nesustodamas. 

Tam tikru atžvilgiu net šis erzinantis blaškymas teikė 
palengvėjimo. Kai tik jis nusigręžė nuo Blum, jo mintys ir 
vėl ėmė suktis neramiu ratu, kuriame jos iki tol buvo. 

Kodėl aš? Kodėl išprotėjusi Merė pasirinko mane? Kodėl ne 
Dženę Blum? 

Ar ir šiandien vėl tai nutiks? Dar viena daug triukšmo sukel- 
sianti žmogžudystė? 

Ir tada tai nutiko. 


Dvidešimt ketvirtas skyrius 


Ramus, tolygus moters balsas pasakė: 

— Devyni vienas vienas. Kas atsitiko? 

- Tai Arnoldas Grineris iš Los Angeles Times. Turėčiau 
skambinti detektyvei Džinai Galetai, bet aš ne... negaliu 
ant savo stalo surasti jos telefono numerio. Atsiprašau. 
Šiuo metu esu šiek tiek susijaudinęs. Negaliu rasti net savo 
„Rolekso“. 

— Pone, ar kas nors nutiko? Ar jums reikia pagalbos? 

— Taip, nutiko. Turbūt kažkas nužudytas. Nežinau, 
prieš kiek laiko tai įvyko, nežinau, ar tikrai taip nutiko. Ar 
jums niekas neskambino dėl moters, kurios vardas Marti 
Lauenštein-Bel? 

— Pone, tokios informacijos suteikti negaliu. 

— Neturi reikšmės. Tiesiog nusiųskite ką nors į Lau- 
enšteinų rezidenciją. Manau, ji nužudyta. Beveik esu tuo 
tikras. 

— Kaip jūs galite būti tuo tikras? 

— Tiesiog esu. Esu garantuotas, kad ten įvyko žŽmog- 
žudystė. 

— Koks adresas? 

— Adresas? Viešpatie, aš nežinau adreso. Kūnas turėtų 
būti baseine. 

— Arjūs dabar ten esate? 

— Ne. Ne. Paklausykit, tai yra... nežinau, kaip jums visa 
tai paaiškinti. Tai Merės Smit byla. Holivudo įžymybių žu- 
dynės. Ar žinote, apie ką kalbu? 

— Gerai, pone. Manau, suprantu. Dar kartą - kokia pa- 
vardė? 

— Lauenštein-Bel. Marti. Žinau, kad jos vyras - Maiklas 
Belas. Jūs turėtume pagal pavardę surasti. Nesu visiškai 
tikras, kad ji negyva. Tiesiog gavau siaubingą laišką. Esu 
L. A. Times reporteris. Mano vardas Arnoldas Grineris. De- 
tektyvė Galeta Žino, kas aš toks. 

— Pone, jau gavau informaciją. Jums reikės minutėlę 
luktelėti. 

— Ne, nereikia... 

Dvidešimt penktas skyrius 


Los Andželo policija 8 valandą 42 minutės skubiai pranešė 
apie skambutį ir pasiuntė į Lauenštein-Belų rezidenciją Bel 
Airo rajone policininkus, pastiprinimą ir greitąją medici- 
nos pagalbą. 

Du atskiri skambučiai į 911 pagalbos tarnybą atėjo be- 
veik tuo pat metu - vienas paskui kitą. Pirmas skambutis 
buvo iš Los Angeles Times. Antrasis - iš Lauenštein-Belų re- 
zidencijos. 

Policininkai Džekas Kembelas ir Patrikas Benekis į nusi- 
kaltimo vietą nuvyko pirmieji. Dar nepasiekęs vietos Kem- 
belas įtarė, kad tai bus dar viena garsenybės žmogžudystė. 
Jau vien tik adresas buvo neįprastas tokio pobūdžio skam- 
bučiams, bet pranešime buvo minima viena auka - suaugu- 
si moteris. Gali būti sužeidimų peiliu. Pora, kuriai priklau- 
sė namas, buvo iš Holivudo aplinkos. Tai tik dar apsunkino 
reikalą, nesvarbu, kas ten bus aptikta. 

Įvažiavimo keliuke jų laukė neaukšta tamsiaplaukė mo- 
teris, vilkinti pilkai dryžuotą tarnaitės uniformą. Ji rankose 
spaudė rankšluostį. Kai patruliai privažiavo arčiau, juodu 
pamatė, kad moteris vaikščiodama ratais rauda. 

— Nuostabu, - tarė Benekis. - To mums betrūko - štai ir 
Karmelita, kuri visai nekalba angliškai, varto akis ir elgiasi 
kaip muy loco“. 

Kembelas atsakė kaip ir visada reaguodamas į įkyrų 
jaunesniojo policininko rasistinį cinizmą. 

- Po velniais, Beneki, užsikimšk. Nenoriu šito girdėti. Ji 
labai išsigandusi. 

Kai tik jie išlipo iš mašinos, tarnaitei prasidėjo isterija. 

— Agui, agui, agui!** — šaukė ji rodydama paradinio įėji- 
mo link. - Aguri! Agui! 

Rezidencija buvo įkurta aukštai Santa Monikos kalnuo- 
se, ultra modernus stiklo ir akmens statinys. Prisiartinęs 
arčiau policininkas Kembelas pro žalio stiklo duris galėjo 
kiaurai įžiūrėti praėjimą į vidinį kiemą, iš kurio atsivėrė 
plati pakrantės panorama. 

Kas ten ant tų stiklinių įėjimo durų? Kažkoks daiktas, 
esantis visai ne vietoje. Kažkokia etiketė ar lipdukas. Vai- 
kiškas lipdukas su paveikslėliu? Su užrašyta didžiąja A. 

Jis praktiškai plėšte išplėšė savo dilbį iš tarnaitės 
gniaužtų. 

— Ponia, prašau nurimti. Uno momento, por favor. Como te 
Ilamas?*** 

Moteris gal jį girdėjo, o gal ir ne. Ji ispaniškai kalbėjo 
per greitai, kad jis galėtų ją suprasti. Ji dar keletą kartų pa- 
rodė į namą. 


* Visiškai išprotėjusi (isp. ). 


* Čionai! (isp.) 


** Prašau luktelėti minutėlę. Kuo jūs vardu? (isp.) 


MERĖ, MERĖ 89 


— Eikime tenai, - laikėsi savo Benekis. - Mes čia su ja 
veltui gaištame laiką. Ji gyvena vida loca“. 

Atvažiavo dar du policijos automobiliai ir greitosios pa- 
galbos mašina. Vienas iš medikų greičiau ir kur kas efekty- 
viau susikalbėjo su tarnaite. 

— Baseine, vidiniame kieme, - raportavo jis. - Namuose 
daugiau nieko nėra - bent jau jos žiniomis. 

— Ji nė velnio nežino, - susikeikė Benekis. 

— Apeisime aplinkui, - tarė Kembelas. Juodu su Bene- 
kiu išsitraukę ginklus ėmė slinkti iš šiaurinės pusės. Kita 
grupė nuėjo į pietus - tiesiai per gyvatvorę. 

Kai jie brovėsi pro tankius hortenzijų krūmus, Kembe- 
las jautė pamirštą adrenalino antplūdį. Kadaise skambu- 
čiai dėl Žmogžudysčių įkvėpdavo. O dabar jis buvo kaip 
apsvaigęs, kojose jautė silpnumą. 

Jis kaip galėdamas atidžiau žvalgėsi po tankius krūmus. 
Tačiau iš to, kas buvo žinoma apie Holivudo žudiką, aišku, 
kad jo tikrai neturi čia būti. 

— Ar ką nors matai? - pašnibždom paklausė savo part- 
nerio, dvidešimt devynerių metų Kalifornijos kaubojaus, 
kuris didžiąją laiko dalį buvo tikras subingalvis. 

— Aha, gėlių puokštę, - atsakė Benekis. - Mes čia atva- 
žiavome pirmi. Kodėl leidai jiems eiti priešais mus? 

Kembelas pirmąjį atsakymą nutylėjo. 

- Atidžiai dairykis, - perspėjo jis. - Žudikas dar gali čia būti. 

— To ir tikiuosi, podjo“*. 

Jie išėjo į erdvų juodo skalūno vidinį kiemą. Jame domi- 
navo didžiulis juodadugnis baseinas. Atrodė, vanduo Aj 
tuoj užlies terasos grindis. 

- Štai ji, - sunkiai atsiduso Kembelas. 


* Beprotiškas gyvenimas (isp.). 


** Storulis (slengas). 

Nuogas, baltas moters kūnas, su į šonus atmestomis 
rankomis, plūduriavo veidu žemyn. Moteris vilkėjo žalio- 
sios citrinos spalvos ištisinį maudymosi kostiumą. Jos ilgi 
šviesūs plaukai švelniai bangavo, pasklidę ant vandens pa- 
viršiaus. 

Vienas iš medikų įšoko į baseiną ir gana sunkiai ją ap- 
vertė. Jis pridėjo prie jos gerklės pirštą, tačiau net Kembelui 
buvo aišku, kad pulso nėra. 

— Po velnių! - Kembelas susiraukė ir nukreipė žvilgsnį į 
neapsivemtų. Ir kas galėjo taip padaryti? Aukščiau kaklo 
moteris buvo beveik nuskusta. Jos veidas buvo ištisinė su- 
pjaustytos mėsos masė. Baseino vanduo aplink kūną buvo 
nusidažęs sodriai raudona spalva. 

Benekis priėjo arčiau. 

— Tas pats žudikas. Galiu iš bet ko lažintis. Tai padarė 
tas pats išprotėjęs žudikas. - Jis pasilenkė ir padėjo iškelti 
moterį iš baseino. 

— Palaukite, - riktelėjo Kembelas. Jis parodė į mediką, 
kuris vis dar stovėjo vandeny. - Ei, tu. Lipk iš baseino. Tuč- 
tuojau lipk iš baseino. 

Visi suakmenėjusiais veidas sužiuro į Kembelą, tačiau 
suprato, kad jis teisus. Net Benekis neištarė nė žodžio. Ne- 
buvo jokios prasmės palikti dar daugiau pėdsakų nusikal- 
timo vietoje, kol atvyks tyrimo komanda. Jie turėtų palikti 
auką ten, kur ją rado. 

— Ei! Ei, vaikinai! 

Džerį Tunlį, jis šaukė pro atidarytą langą viršuje. 

— Darbo kambarys visiškai nusiaubtas. Pilna sudaužytų 
nuotraukų, mėtosi daiktai, stiklai. Bet kompiuteris vis dar 
veikia ir yra atidaryta pašto programa! Atrodo, kažkas išei- 
damas išsiuntė elektroninį laišką. 

Dvidešimt šeštas skyrius 


Kam: agrinerislatimes.com 
Nuo: Merės Smit 
Kam: Marti Lauenštein-Bel: 


Vakar stebėjau tave vakarieniaujančią. Kartu 
su savo puikia penkių asmenų šeima. Labai drau- 
giška ir gražu. „Mama žino geriausiai.“ Nėra 
nieko lengviau, kaip žiūrėti pro tavo neprie- 
kaištingai švarias stiklo sienas. Man patiko 
stebėti tave su vaikais per jūsų paskutinę va- 
karienę. 

Aš net galėjau jūsų lėkštėse įžiūrėti ska- 
niai atrodantį maistą, kurį, žinoma, pagamino 
virėjas ir auklė. Jūs puikiai leidote laiką, 
bet aš nieko prieš. Norėjau, kad pasimėgautum 
savo paskutiniu vakaru. Ypač troškau, kad tavo 
vaikams liktų ilgalaikių prisiminimų. O dabar 


ir aš juos prisimenu. 

Niekada nepamiršiu jų mielų veidelių. Nieka- 
da, tikrai niekada nepamiršiu tavo vaikų, Mar- 
ti. Patikėk manimi. 

O, kokį gražų, tikrai gražų namą tu turi, 
Marti, jis puikiai tinka tokiai svarbiai rašy- 
tojai ir filmų režisierei. Beje, ar teisingai 
išvardijau? Manau, taip. 

Aš nėjau į vidų iki vėlumos, kol tu pradė- 
jai guldyti mergaites į lovą. Tu ir vėl palikai 
atviras duris į vidinį kiemą, ir šį kartą aš 
jomis pasinaudojau. 

Negalėjau susilaikyti. Į viską norėjau pa- 
žvelgti iš vidaus tavo akimis. 

Bet vis dėlto nesuprantu, kodėl jūs, turtin- 
gi Žmonės, jaučiatės savo namuose tokie saugūs. 
Tos didelės pilys negali jūsų apsaugoti, jeigu 
neskiriate tam atitinkamos reikšmės. O tu ne- 
skiri. Tu iš viso nekreipi į nieką dėmesio. Per 
daug užsiėmusi, kad būtum mama - o gal per daug 
užsiėmusi, kad būtum žvaigžde? 

Klausiausi, kaip tu viršuje migdai mergai- 
tes. Jaudinantis vaizdas, tikrai taip manau. 
Greičiausiai manei, kad paskutinė jas apklosty- 
si, bet tu klydai. 

Vėliau, kai visi sumigo, aš apžiūrėjau tavo 
mergaites, taip ramiai kvėpuojančias savo lovo- 
se. Jos buvo panašios į mažus angelus, kuriems 
pasaulyje niekas nerūpi. 

Man nereikėjo sakyti, kad joms visai nėra 
dėl ko nerimauti, nes jos ir taip žinojo. Prie- 
šingai nei tau. Nusprendžiau palaukti iki ryto, 
kad galėčiau su tavim, Ponia režisiere, pasi- 
likti viena. 

Tikrai džiaugiuosi, kad palaukiau. Tavo vy- 


ras Maiklas šiandien nuvežė mergaites į moky- 

klą. Manau, buvo jo eilė. Tai buvo tikra sėkmė 
visiems, bet ypač pasisekė jam. Jis išsaugojo 
gyvybę, o tau nereikėjo žiūrėti, kaip jis mirš- 
ta. Tu man pakliuvai į rankas taip, kaip aš 
ilgą laiką ir įsivaizdavau. 

Štai kas paskui nutiko, Marti. 

Tavo paskutinis rytas prasidėjo įprastai. 
Atlikai įmantrius Pilateso pratimus, tada nu- 
ėjai paplaukioti į baseiną. Kaip visada, pen- 
kiasdešimt ratų. Turbūt smagu turėti tokį di- 
delį baseiną. Stovėjau ir žiūrėjau, kaip tu 
plaukioji pirmyn ir atgal mirguliuojančiame 
mėlyname vandenyje. Nors stovėjau visai arti, 
truko amžinybę, kol mane pastebėjai. 

Kai galiausiai pamatei mane, buvai jau nu- 
vargusi. Per daug pavargusi, kad rėktum - bent 
aš taip manau. Tu tik pamėginai plaukti, ta- 
čiau tai nesutrukdė man tave nušauti, o vėliau 
supjaustyti tavo gražų veiduką į juosteles ir 
skiauteles. 

Štai ką tau pasakysiu, Marti. Tai buvo ge- 
riausia dalis. Veido darkymas man tikrai prade- 
da patikti. 

Dabar leisk užduoti tau paskutinį klausimą: 
ar žinai, kodėl turėjai mirti? Ar žinai, ką pa- 
darei, kad to nusipelnytum? Ar žinai, Marti, ar 
žinai? 


Kažkodėl abejoju. 

Dvidešimt septintas skyrius 


Bet Pasakotojas žinojo, kad viskas įvyko šiek tiek kitaip. 

Nėra abejonės, jis neketino iškloti visos tiesos Los An- 
geles Times ir policijai, jis pasakojo tik tai, ką jiems reikėjo 
žinoti, tik tai, kas parašyta istorijoje, kurią jis nori, kad jie 
aptiktų. 

Tai buvo tokia gera istorija - velniška istorija, kaip jis 
pats sau ją apibūdintų. Merė Smit! Viešpatie! Klasiškas 
siaubo pasakojimas, kokio dar nebuvo. 

Jeigu jau prakalbome apie istorijas, tai vieną tokią jis 
girdėjo — vadinosi „psichopato testas“. Istorija buvo pa- 
sakojama tiems, kuriuos įtarė pamišimu. Jeigu ją teisingai 
suprasdavai, vadinasi, esi psichopatas. Pasakojimas buvo 
štai toks. Savo motinos laidotuvėse mergina sutiko vaikiną, 
kurį akimirksniu įsimylėjo. Bet ji nežinojo nei jo vardo, nei 
telefono numerio - nieko. Po kelių dienų mergina nužudė 
savo seserį. 

O dabar - testas! Kodėl ji nužudė seserį? Jeigu atsakysi 
teisingai, vadinasi, mąstai kaip psichopatas. 

Ir Pasakotojas, be abejo, atsakė teisingai. Jis suprato aki- 
mirksniu. Ji nužudė savo seserį, nes tikėjosi, jog vaikinas, 
kuris jai patiko, ir vėl pasirodys laidotuvėse. 

Na, bet kai jis nužudė Marti Lauenštein-Bel, buvo tie- 
siog apkvaitęs iš laimės, tačiau žinojo, kad turi neprarasti 
budrumo. Jis turi būti mandagus. 

Todėl sugrįžo prie darbų. 

Jis klaidžiojo po Pasadena biuro holus, kalbėjo su puse 
tuzino bendradarbių apie dalykus, kurie jį vemti vertė, 
ypač šiandien. Jis kiekvienam iš jų norėjo papasakoti, kas 
šiandien nutiko: apie savo slaptą gyvenimą, kaip nė vienas 
iš jų neprisikas iki jo, apie tai, koks jis protingas ir sumanus, 
koks jis nepaprastas planuotojas, schemų sudarinėtojas ir 
žudikas. 

Viešpatie, kaip jiems patiko mėtytis tuo žodžiu: žudikas 
buvo toks ir toks, šito šypsena kaip žudiko, šitas elgiasi kaip 
žudikas, bet visos tos kalbos buvo tikras mėšlas. 

Tie Žmonės - ištižėliai. Jie net supratimo neturi, kas yra 
žudymas. O jis žino. 

Jis dar kai ką žino —jam patiko žudyti, patiko net labiau, 
nei tikėjosi. Ir jam tai puikiai sekėsi. 

Jam kilo ūmus noras išsitraukti ginklą biure ir pradėti 
šaudyti į kiekvieną, kuris juda, cypia ar klykia. 

Velnias, tai buvo tik fantazija, nekalta svajonė. Tai nie- 
kada neprilygtų tikrajai istorijai, jo istorijai - Merės istorijai, 
kuri buvo daug geresnė. 

Dvidešimt aštuntas skyrius 


— Aleksai, tau tiek daug kartų skambino iš FTB biuro, kad 
turėjau liautis kėlusi ragelį. Gerasis Viešpatie, kas tiems 
žmonėms yra? — namuose prie virtuvės stalo kalbėjo mano 
senelės sesuo Tija, tuo pat metu grožėdamasi ryškiu šalikų, 
kurį parvežėme jai iš Kalifornijos atsidėkodami už namų 
priežiūrą, kol buvome išvykę. Senelė sėdėjo šalia jos ir rū- 
šiavo didžiulę stirtą laiškų. 

Virtuvėje tupėjo ir mūsų katė Roza, kuri atrodė šiek tiek 
apvalesnė, jeigu neklystu. Ji stipriai glaustėsi aplink mano 
kojas tarsi kalbėdama: „Esu pikta, kad palikai, bet džiau- 
giuosi, kad sugrįžai. Tija, žinoma, puiki virėja.“ 

Ir aš džiaugiausi sugrįžęs. Manau, visi džiaugėmės. Kai 
Kristina išsivežė Aleksą į Sietlą, ji daugiau ar mažiau už- 
baigė mūsų atostogas ar bent atėmė jų džiaugsmą. Mano 
pokalbis su ja buvo įtemptas ir liūdnas. Mudu abu taip 
valdėmės, taip stengėmės nepratrūkti, kad baigėsi tuo, jog 
neturėjome ką vienas kitam pasakyti. 

Bet Kristina man kėlė nerimą: ta nuotaikų kaita, tas ne- 
nuoseklumas, kurį šiomis dienomis nuolat jaučiau. Įdomu, 
ar ji tokia ir su Aleksu, kai manęs šalia jų nėra? Aleksas 
niekada nesiskundė, bet vaikai paprastai to nedaro. 

Dabar sugrįžau į savo mažą virtuvę Vašingtone ir man 
atrodo, kad niekur ir nebuvau išvykęs. Šiandien ketvirta- 
dienis. Iki pirmadienio ryto dar galiu negalvoti apie dar- 
bą — šis sprendimas galiojo lygiai penkias minutes. 

Beveik iš įpročio nuslinkau į savo darbo kambarį, įreng- 
tą pastogėje. Numečiau storą laiškų šūsnį ant stalo ir auto- 
matiškai paspaudžiau autoatsakiklio mygtuką PLAY. 

Didžiulė klaida. Beveik lemtinga klaida. 

Manęs laukė devynios naujos Žinutės. 

Pirmoji buvo nuo Tonio Vudso iš Biuro. 

„Sveikas, Aleksai. Bandžiau nusiųsti Žinutę į tavo pra- 
nešimų gaviklį, tačiau man nepasisekė. Prašau kuo grei- 
čiau paskambinti į direktoriaus Bernso kabinetą. Ir atsi- 
prašyk savo namų prižiūrėtojos mano vardu. Tikriausiai 
ji mano, jog persekioju tave. Nes greičiausiai taip ir yra. 
Paskambink.“ 

Vos šyptelėjau iš sauso Tonio humoro ir ėmiau klausyti 
antrosios jo Žinutės. 

„Aleksai, tai ir vėl Tonis Vudsas. Prašau kuo skubiau 
man paskambinti. Žmogžudystės byloje Kalifornijoje įvyko 
dar vienas incidentas. Reikalai ten jau nebekontroliuojami. 
Los Andžele kyla isterija. Times galiausiai paskelbė straips- 
nį apie Merės Smit elektroninius laiškus. Paskambink man. 
Tai svarbu, Aleksai.“ 

Tonis puikiai žinojo, kad negalima autoatsakiklyje 
palikti per daug informacijos. Tačiau jis taip pat turėjo 
viltį, kad šiomis miglotomis detalėmis sužadins mano 
smalsumą. 

Ir sužadino. 

Dvidešimt devintas skyrius 


Beveik aišku, kad kita auka turėtų būti dar viena Holivudo 
motina, tačiau man buvo įdomu, ar Merės Smit metodas 
kaip nors plėtojasi. Ir kaip elektroniniai laiškai pateko į Ti- 
mes? Televizija ar internetas geriausiu atveju gali man duo- 
ti tik dalį istorijos. 

Jeigu noriu Žinoti daugiau, turiu paskambinti į Biurą. 

Ne, priminiau sau. Jokio darbo iki pirmadienio. Jokių 
žmogžudysčių bylų. Jokios Merės Smit. 

Autoatsakiklis dar kartą pyptelėjo, šį kartą prakalbo 
pats Ronas Bernsas. 

„Aleksai, kalbėjau su Fredu van Olsburgu iš Los An- 
dželo. Dėl jo nesirūpink, bet turiu tau užduoti kelis klau- 
simus. Tai labai svarbu. Ir sveikas sugrįžęs į Vašingtoną, į 
namus.“ 

Dar viena žinutė nuo Rono Bernso - jo balsas vis dar 
rūpestingai sumoduliuotas. 

„Aleksai, kitą savaitę turėsime telefoninę konferenciją, 
tačiau nenoriu, kad jaustumeisi nereikalingas. Paskambink 
man savaitgalį į namus. Taip pat norėčiau, kad pakalbė- 
tum su detektyve Galeta iš Los Andželo. Ji žino šį tą, ką 
tau reikėtų išgirsti. Jeigu nežinai jos telefono, Tonis tau jį 
parūpins.“ 

Potekstė buvo aiški. Ronas Bernsas nebeprašė manęs 
dalyvauti šioje byloje. Jis man įsakė. Dieve, pavargau nuo 
viso šito: žmogžudystės, šiurpios bylos — viena po kitos. 
FTB skaičiavimais, šiuo metu JAV veikia daugiau nei trys 
šimtai žudikų maniakų. Po velniais, ar tikimasi, kad aš juos 
visus išgaudysiu? 

Paspaudžiau mygtuką PAUSE, kad padaryčiau mažą 
pertraukėlę ir pagalvočiau, kaip dėl visų šių įvykių jau- 
čiuosi. Mano mintys nuskriejo tiesiai prie Merės Smit. Ir 
vėl įsileidau ją į savo smegenis. Ji mane domino, intrigavo, 
gal net palietė mano ego. Žudikė maniakė - moteris? Ar 
taip gali būti? Žudanti kitas moteris? Motinas? 

Bet kodėl? Ar moteris taip elgtųsi? Aš taip nemanau. 
Net negalėjau įsivaizduoti tokio dalyko, tačiau nereiškia, 
kad to būti negali. 

Man taip pat buvo smalsu, ar Arnoldas Grineris gavo 
dar vieną elektroninį laišką. Kokį vaidmenį Grineris, o gal 
Los Angeles Times, vaidina visoje šioje istorijoje? Ar Merė 

Štai tokios mintys galiausiai mane apniko. Kažkokia nie- 
ko neįtarianti moteris, motina, greitai Los Andžele neteks 
gyvybės. Bus palikti vyras, galbūt ir vaikai. Man ši situacija 
buvo taip pažįstama ir manau, kad Bernsas skambindamas 
tai žinojo. Aišku, žinojo. 

Prieš kelerius metus mano žmona Marija buvo nušau- 
ta iš pravažiuojančio automobilio. Ji mirė ant mano rankų. 
Niekas niekada nebuvo nuteistas ar areštuotas. Svarbiausia 

mano gyvenimo byla, o aš ją pralaimėjau. Visa tai buvo be- 
prasmiška. O dabar ši baisi byla Los Andžele. Man nereikė- 
jo nė psichologo pagalbos, kad suprasčiau, jog Merė Smit 
veikia mane iš visų pusių: ir kaip Žmogų, ir kaip profesio- 
nalą. 

Gal turėčiau tik prisiregistruoti, galvojau aš. Be to, 
Bernsas teisus: nenoriu pirmadienį rytą sėdėti nieko neiš- 
manydamas. 

Po velniais, Aleksai, tu minkštėji. 

Kai pakėliau ragelį, nustebęs išgirdau telefonu kalban- 
čio Deimeno balsą. 

— Taip, ir aš tavęs ilgėjausi. Galvojau apie tave. Prisie- 
kiu, tikrai, visą laiką. 

Pasigirdo paauglės mergaitės juokas. 

— Ar ką nors man parvežei iš Kalifornijos, Dėjau? Pely- 
tės ausytes? Ar ką nors kita? 

Prisiverčiau tyliai padėti ragelį. 

Taip, ir aš tavęs ilgėjausi? Kas ta mergina? Ir nuo kada 
Deimenas turi paslapčių? O aš kvailai tikėjausi, kad jis man 
papasakos, kai suras mergaitę. Staiga man tai pasirodė 
kvaila iliuzija. Juk ir aš buvau trylikos. Ką tada galvojau? 

Duosiu jam penkias minutes, paskui pasakysiu, kad lai- 
kas padėti ragelį. Tuo tarpu vėl sugrįžau prie autoatsaki- 
klio — ten buvo dar viena žinutė. 

Kaip perkūnas iš giedro dangaus. 

Trisdešimtas skyrius 


„Aleksai, tai Benas Abadžijanas. Skambinu ketvirtadienį, 
pusę dviejų Sietlo laiku. Klausykit, bijau, kad turiu blogų 
naujienų. 

Kristinos advokatas užpildė prašymą, kad galutinis 
teismo posėdis dėl globos vyktų čia. Nesu tikras, ar man 
pavyks atmesti tą prašymą, tuo labiau, ar turėčiau tai dary- 
ti. Ir dar yra kai kas, tačiau nesileisiu į detales, kol nepasi- 
kalbėsime. Prašau kuo greičiau man paskambinti.“ 

Mano širdis ir vėl pradėjo plakti. Benas Abadžijanas 
buvo mano advokatas Sietle. Aš jį pasamdžiau netrukus po 
to, kai Kristina su mažuoju Aleksu persikraustė ten gyven- 
ti. Nuo tada mes kalbėjomės kokį tuziną kartų - žinoma, 
mano sąskaita. 

Jis buvo puikus advokatas, šaunus vyrukas, tačiau jo 
žinutė nieko gera nežadėjo. Spėju, Kristina savotiškai in- 
terpretavo tai, kas nutiko Kalifornijoje, ir su ta informacija 
nubėgo tiesiai pas savo advokatą. 


102 JAMES PATTERSON 


Dėl laiko skirtumo dar spėjau pagauti Beną Abadžijaną 
jo biure. Nors jis bandė akcentuoti teigiamus dalykus, ta- 
čiau jo tonas nieko gera nežadėjo. 

— Aleksai, tai laikina, tačiau jie užpildė ir vienašališką 
pareiškimą prašydami išimtinės fizinės Alekso Jaunesniojo 
globos iki galutinio bylos nagrinėjimo. Teisėjas jį patenki- 
no. Atsiprašau, kad turiu tai jums pranešti. 

Stipriai suspaudžiau ragelį rankoje. Buvo sunku ką 
nors atsakyti, net suvokti, ką Benas man sako. Kristina ligi 
šiol taip agresyviai niekada nesielgė. O dabar, regis, ji net 
bandė uždrausti man matytis su mažuoju Aleksu. Tiesą sa- 
kant, jai ką tik tai pavyko, bent jau laikinai. 

— Aleksai, jūs mane girdite? 

— Taip, Benai. Atsiprašau. Duokite man sekundę atsigauti. 

Padėjau ragelį ir giliai įkvėpiau. Nieko gera, jeigu dabar 
imsiu palengva ristis žemyn. Ar pratrūksiu tiesiog telefo- 
nu. Juk Benas nekaltas. 

Vėl priglaudžiau ragelį prie ausies. 

— Kokiu pagrindu buvo pateiktas toks skundas? — pa- 
klausiau. Nesakyčiau, kad nežinojau, bent jau įtariau. 

— Susirūpinimas Alekso saugumu. Pareiškimas grin- 
džiamas tuo, kad jūs, būdamas kartu su juo Kalifornijoje, 
dirbote pavojingą darbą policijoje. Tas faktas, kad jūs są- 
moningai piktnaudžiavote savo teisėmis, kol jis buvo jūsų 

— Benai, tai tikras mėšlas. Visiškas faktų iškraipymas. 
Aš tiesiog konsultavau Los Andželo policijos departamen- 
tą dėl vienos bylos. 

— Įsivaizduoju kiek, - atsakė jis. — Jos advokatė yra Ana 
Bilingsli. Daryti nedidelius pasirodymus — ne jos stilius, 
net šioje bylos nagrinėjimo stadijoje. Tačiau neleiskite lipti 
sau ant galvos, gerai? 

Benas kalbėjo toliau: 

— Be to, tikėsite tuo ar ne, tame esama ir gerų dalykų. 
Bylos nagrinėjimo paankstinimas reiškia, jog jiems liko ma- 
žiau laiko, kad Kristina spėtų sukurti status guo pagal naują- 
ji potvarkį. Teisėjas neketina kreipti dėmesio į tuos laikinus 
pakeitimus. Todėl kuo greičiau, tuo geriau, tikrai. Iš tiesų 
mums pasisekė, kad byla bus nagrinėjama taip greitai. 

— Puiku, - atsakiau. - Mums sekasi. 

Benas man liepė parašyti detalią ataskaitą apie įvykius 
Kalifornijoje. Jo patartas rašau dienoraštį nuo tada, kai pa- 
samdžiau jį. Jame atsispindi laikas, kurį praleidžiu su Alek- 
su, mano pastabos apie jo augimą, pokyčius, šeimos nuo- 
traukos ir, kas svarbiausia, mano rūpinimasis Kristina. Tas 
faktas, kad ji išplėšė mūsų sūnų dviem dienomis anksčiau, 
irgi atitinkamai įvertintas. Tie jos nuotaikos svyravimai 
kėlė rūpestį ir daug nepatogumų. Ar šis paskutinis įvykis 
nėra vienas iš jų? 

— Dar vienas dalykas, - pridūrė Benas. - Jis jums tikriau- 
siai visai nepatiks. 

— Klausykite, jeigu rasite, kas man šiame reikale galėtų 
patikti, aš jums padvigubinsiu užmokestį. 

— Na, vienas tvirčiausių jūsų argumentų bus Alekso ry- 
šiai su jo broliu ir seseria. 

— Džeinė su Deimenu į liudytojų suolą nesės, - katego- 
riškai nukirtau aš. - Mano atsakymas yra „ne“, Benai. Aš 
to neleisiu. 

Kiek kartų pats mačiau, kaip teismo salėje išmėsinėjami 
net suaugę, veiksnūs liudytojai? Labai daug, kad net išmes- 
čiau iš galvos tą mintį, jog mano vaikai ten atsidurs. 

— Ne, ne, ne, - nutraukė mane Benas. — Žinoma, ne. Bet 
bylos eigai tai būtų teigiamas poveikis, jeigu jie dalyvautų 
salėje per bylos nagrinėjimą. Juk norite susigrąžinti Aleksą, 
ar ne? Toks jūsų tikslas, tiesa? Jei klystu, nenoriu gaišti lai- 
ko su jūsų byla. 

Apsidairiau savo darbo kambaryje, tarsi tikėdamasis 
surasti stebuklingą atsakymą. 

— Aš apie tai pagalvosiu, - galiausiai pasakiau. — Per- 
skambinsiu jums. 

— Turėkite galvoje bendrą vaizdą, Aleksai. Nebus malo- 
nu, tačiau galų gale atsipirks. Mes galime šią bylą laimėti. 
Ir laimėsime ją. 

Jis buvo toks ramus ir susikaupęs. Na, aš ir nesitikėjau, 
kad jis bus emocionalus, tačiau neturėjau nuotaikos leistis 
su savo advokatu į racionalius išvedžiojimus. 

— Ar galime pasikalbėti rytoj iš pat ryto? - pasiteiravau. 

— Žinoma. Klausykite, negalite prarasti vilties. Kai 
mudu stosime priešais teisėją, širdyje turite būti užtikrin- 
tas, Kad savo sūnui esate geriausias tėvas. Tai nereiškia, jog, 
turime sunaikinti Kristiną Džonson, tačiau jūs negalite nei 
atrodyti, nei tuo labiau jaustis nugalėtas. Gerai? 

— Ašir nesu nugalėtas. Nieko panašaus. Negaliu praras- 
ti savo sūnaus, Benai. Ir aš jo neprarasiu. 

— Padarysiu viską, ką galiu, kad taip neįvyktų. Pasikal- 
bėsime rytoj. Paskambinkite man arba į darbą, arba į na- 
mus. Juk turite mano mobiliojo numerį? 

— Turiu. 

Nežinau, ar spėjau pasakyti Benui „viso gero“ prieš 
sviesdamas telefoną per visą kambarį. 

Trisdešimt pirmas skyrius 


— Kas ten vyksta? - šūktelėjo senelė iš apačios. - Aleksai, ar 
viskas gerai? Kas atsitiko? 

Žiūrėjau į sudaužytą telefoną, gulintį ant grindų, ir jau- 
čiausi visiškai sumišęs. 

— Viskas gerai, - atsiliepiau. — Tik kai ką numečiau. Vis- 
kas gerai. 

Man nepatiko netgi nekaltas melas, tačiau šią minutę 
nenorėjau nieko matyti. Net senelės. Atsitraukiau nuo stalo 
ir nulenkiau galvą ant kelių. Prakeikta Kristina. Ir kas jai 
darosi? Juk taip negalima, ji turi Žinoti. 

Ji negalėjo surasti blogesnio būdo. Juk tai ji nusprendė 
išvažiuoti, tai ji tvirtino nesugebanti būti Alekso mama. Juk 
ji pati man taip ir pasakė. Ir pavartojo tą žodį - nesugebanti. 
Tai ji nuolatos persigalvodavo. Aš niekada dėl nieko nekei- 
čiau nuomonės. Norėjau Alekso nuo tos akimirkos, kai pir- 
mą kartą jį pamačiau, o dabar jo trokštu dar stipriau. 

Mintyse mačiau jo veidą, jo drovią šypsenėlę, mielą 
mirktelėjimą, kurio visai neseniai išmoko. Ausyse girdė- 
jau skambant jo balsą. Norėjau jį stipriai apkabinti ir ne- 
paleisti. 

Viskas buvo taip nesąžininga, neteisinga. Kunkuliavau 
pykčiu ir net neapykanta Kristinai ir dėl to tik dar blogiau 
jaučiausi. Galiu su ja kautis, jeigu tik ji šito nori, bet tai, ką 
ji padarė, buvo nenormalu. 

Kvėpuok, - paliepiau sau. 

Visi manė, kad man sekasi išlikti ramiam kritinėse situ- 
acijose. Bet manęs neapleido jausmas, kad esu baudžiamas 
už tai, kad dirbu savo darbą, už tai, kad esu policininkas. 

Nežinau, kiek laiko ten prasėdėjau, bet kai galiausiai iš 
mansardos nulipau žemyn, namas jau buvo tamsus ir nu- 
rimęs. Džeinė su Deimenu savo kambariuose miegojo. Bet 
vis tiek nuėjęs pabučiavau juos ir palinkėjau labos nakties. 
Nuėmiau nuo Džeinės pelės ausis ir padėjau jas šalia lovos 
ant stalelio. 

Tada nuėjau į užpakalinį priebutį. Atidariau pianino 
dangtį ir atsisėdau skambinti. Muzika man buvo kaip te- 
rapija. 

Paprastai muzika mane pagaudavo: padėdavo susikon- 
centruoti arba pamiršti, kas neduodavo ramybės. 

O šį vakarą bliuzas buvo kažkoks piktas, visiškai ne 
toks. Todėl persijungiau į Bramsą - į tai, kas labiau ramina, 
tačiau ir Bramsas nepadėjo. Pianissimo skambėjo kaip forte, 
o mano arpeggios - tarsi kažkas trepsėtų batais per laiptus 
tai aukštyn, tai žemyn. 

Pagaliau sustojau frazės vidury, mano rankos ilsėjosi 
ant klavišų. 

Tyloje girdėjau šiurkštų savo paties kvėpavimą - neva- 
lingą oro rijimą. 

Kas bus, jeigu neteksiu mažojo Alekso? 

Trisdešimt antras skyrius 


Nieko blogesnio negalėjo būti, nieko blogesnio negalėjau 
įsivaizduoti. 

Po kelių dienų mes visi išskridome į Sietlą, į teismo po- 
sėdį dėl Alekso globos. Ir vėl visa Krosų šeimyna skrido į 
Vakarus. Tik šįkart ne atostogų, net ne trumpų. 

Kitą rytą Džeinė, Deimenas ir senelė nurimę sėdėjo už 
manęs ant teismo salės suolų ir laukė, kol prasidės teismo 
posėdis. Mūsų pokalbis nutrūko, įsivyravo įtampos su- 
kaustyta tyla, bet tai, kad jie visi čia dalyvavo, man reiškė 
kur kas daugiau nei maniau. 

Aš kokį dešimtą kartą išlyginau priešais save popierius. 
Esu tikras, kad niekas nieko nepastebėjo, tačiau jaučiausi 
sumišęs ir tuščias. 

Mudu su Benu Abadžijanu sėdėjome kairėje salės pu- 
sėje prie atsakovų stalo. Tai buvo gražiai įrengta, tačiau be- 
jausmė salė su medaus spalvos medine faneruote apkalto- 
mis sienomis ir standartiniais šiuolaikiniais baldais. 

Salėje nebuvo jokių langų, bet tai neturėjo reikšmės. 
Nes tą dieną Sietlas mus kaip tik pasitiko tamsiu, lietingu 
rytmečiu. 

Į salę įėjusi Kristina atrodė labai šviežia ir susikaupusi. 
Nesu tikras, ko tikėjausi: gal kokio išorinio ženklo, kad jai 
lygiai taip pat sunku, kaip ir man. Jos plaukai buvo paaugę, 
supinti į prancūzišką kasą. Su tamsiai mėlynu kostiumėlių 
ir pilka, aukšta apykakle šilko palaidine ji atrodė gerokai 
konservatyviau ir įspūdingiau, nei buvau įpratęs ją matyti. 
Ji atrodė taip, lyg šioje salėje būtų dar viena advokatė. Tai 
buvo tobula. 

Mūsų akys trumpam susitiko. Ji linktelėjo man nerody- 
dama jokių emocijų. Mano atmintyje trumpai šmėkštelėjo 
prisiminimas, kaip ji atrodė sėdėdama priešais mane už 
stalo Kinkead's restorane - mūsų senoje, mėgstamoje susi- 
tikimų vietelėje Vašingtone, kur mes vakarieniaudavome. 
Buvo sunku patikėti, kad teismo salėje mano akys susitiko 
su tomis pačiomis akimis ir kad čia tas pats Žmogus. 

Ji trumpai pasisveikino su Džeine, Deimenu ir senele. 
Vaikai buvo santūrūs, tačiau mandagus, už ką jiems buvau 
dėkingas. 

Vienintelis nedraugiškai nusiteikęs žmogus buvo sene- 
lė. Ji visą laiką įbedusi žvilgsnį stebėjo Kristiną, žengiančią 
prie ieškovų stalo. 

— Kaip liūdna, - sumurmėjo ji. - Ak, Kristina, Kristina, 
ir kas tu esi? Tu pati geriau Žinai. Supranti, kad vaikui pri- 
darysi žalos. 
išsigandusi — tokios niekada anksčiau nebuvau jos matęs. 

Ko ji bijojo? 

Trisdešimt trečias skyrius 


Ponia Bilingsli sėdėjo Kristinai iš kairės, Benas man iš de- 
šinės - juodu užstojo mums vienas kitą. Gal ir gerai. Dabar 
tikrai nenorėjau jos matyti. Neatmenu, jog kada nors bū- 
čiau ant ko nors taip pykęs, ypač ant žmogaus, kuris man 
rūpėjo. Ką darai, Kristina? Kas tu esi? 

Mano galvoje zvimbė, prasidėjo teismo posėdis, ir Ana 
Bilingsli pateikė sklandžiai surepetuotą įžanginę kalbą. 

Nesusikoncentravau, kol išgirdau frazę „gimęs nelais- 
vėje“, ir šis sakinys greitai atkreipė mano dėmesį. Ji kalbėjo 
apie aplinkybes, kuriomis gimė mažasis Aleksas, kai Kris- 
tina buvo pagrobta mūsų atostogų Jamaikoje metu - tai ir 
buvo mūsų santykių atšalimo pradžia. 

Pradėjau matyti, kad iš tiesų Bilingsli buvo klastinges- 
nė, didesnė gyvatė, nei man ją apibūdino Benas. Jos raukš- 
lėtas veidas ir trumpai kirpti žili plaukai tarsi slėpė tikrą, 
advokatams būdingą gebėjimą sukurti vaidinimą. Ji ypač 

pabrėžė visus svarbiausius teksto žodžius, jos dikcija buvo 
tobula. 

— Jūsų Kilnybe, mes kalbėsime apie daugybę pavojų, su 
kuriais susidūrė ponios Džonson sūnus ir pati ponia Džon- 
son per jos neilgą, audringą bendrą gyvenimą su ponu Kro- 
su, kurio dalyvavimas ekstremaliose žmogžudysčių bylose 
turi ilgą istoriją. Ilgą istoriją, kurioje artimi jam Žmonės sta- 
tomi į pavojų. 

Tada prasidėjo: vienas neobjektyvus kaltinimas sekė 
kitą. 

Trumpai žvilgtelėjau į Kristiną, bet ji sėdėjo įsmeigusi 
akis tiesiai prieš save. Ar ji tikrai šito norėjo? Kaip ji pagei- 
davo, kad viskas vyktų? Kad ir kaip stengiausi, iš jos negy- 
vos veido išraiškos negalėjau nieko išskaityti. 

Kai ponia Bilingsli baigė narstyti mano charakterį, lio- 
vėsi žingsniuoti kaip maniakė ir atsisėdo. 

Tuojau pat pakilo Benas, tačiau jis per savo įžanginę 
kalbą liko stovėti šalia manęs. 

— Jūsų Kilnybe, nenorėčiau atimti daugybės teismo lai- 
ko. Jūs jau skaitėte trumpą bylos išdėstymą ir žinote, kokie 
svarbiausi šios bylos veiksniai. Jūs taip pat Žinote, kad šio 
bylinėjimosi sėklos buvo pasėtos tą dieną, kai ponia Džon- 
son atsisakė savo naujagimio sūnaus. 

— Jūs taip pat žinote, kad daktaras Krosas suteikė Alek- 
sui Jaunesniajam meilės kupinus namus — tokius, kokių 
trokštų bet kuris kūdikis per savo pirmuosius gyvenimo 
metus ir pusę savo gyvenimo. Ir jūs žinote, kad vadinamąjį 
tvirčiausią ryšį su broliais ir seserimis mažasis Aleksas turi 
kaip tik savo namuose Vašingtone, Kolumbijos apygardo- 
je, savo vienintelėje šeimoje, kurią jis iki praėjusių metų 
pažinojo. 

— Galiausiai mes visi žinome, kad sėkmė glūdi tame, 
ar mums pavyks išsiaiškinti, kas yra geriausia vaikui su- 

siklosčius tokioms nepalankioms aplinkybėms, kai jo tė- 
vai išsiskiria. Iš karto dabar pasakysiu ir tikiu, kad jūs su 
tuo sutiksite, kad namai, kuriuose yra tėvas, prosenelė, 
brolis, sesuo, daugybė pusbrolių, pusseserių ir tetų, bus 
kur kas palankesnė terpė vaikui, nei likti auginamam vie- 
nos motinos, gyvenančios už trijų tūkstančių kilometrų 
nuo tos negausios šeimos, kurią ji turi, su motina, kuri 
jau du kartus keitė savo nuomonę dėl įsipareigojimų kū- 
dikiui. Tiek daug pasakęs vis dėlto tvirtinu, kad esu čia 
ne tam, kad juodinčiau ponią Džonson. Ji pagal visų at- 
siliepimus yra padori motina, kai vis dėlto apsisprendžia 
ja būti. Esu čia tam, kad pateikčiau blaivią išvadą, kad 
mano kliento sūnui, kaip ir bet kuriam vaikui, bus geriau 
likti su tėvu, kurio įsipareigojimai sūnui niekada nebuvo 
susvyravę ir kuris net nerodo jokių ženklų, jog ateityje 
ketina tai daryti. 

Susitikę su Benu prieš teismo posėdį sutarėme, kad vis- 
kas vyks kaip galima civilizuočiau. Iš anksto Žinojau, ką 
jis ketina kalbėti, tačiau čia, teismo salėje, priešais Kristi- 
ną, Mano ausims viskas skambėjo kitaip. Dabar tai atrodė 
liūdnai karinga, nors ir ne taip blogai, kaip Ana Bilingsli 
išnarstė mane per savo įžanginę kalbą. 

Jaučiausi truputį kaltas. Nesvarbu, kokiais purvais no- 
rėjo mane apdrabstyti Kristinos advokatė, tačiau dienos 
pabaigoje aš vis tiek būsiu atsakingas už savo ir net savo 
advokato veiksmus. Tokią atsakomybę man įskiepijo sene- 
lė dar prieš daugelį metų. 

Bet vienas dalykas vis dėlto nepasikeitė. Mano ryžtas 
tebebuvo stiprus: sėdėjau čia, kad susigrąžinčiau savo jau- 
niausiąjį sūnų į namus Vašingtone. Bet klausydamasis Beno 
kalbos jaučiau, kad šioje byloje nugalėtojų nebus. Svarbu, 
kas mažiau pralaimės. 

Tikiuosi, mažiausiai nukentės mažasis Aleksas. 

Trisdešimt ketvirtas skyrius 


— Ponia Džonson, ar galėtumėte savo žodžiais nupasakoti, 
kodėl jūs šiandien esate čia? 

Įdomu, ar dar kas nors matė, kokia susinervinusi 
buvo Kristina liudytojų vietoje. Ji spaudė rankų pirštus, 
kad galėtų paslėpti drebančias rankas. Negalėjau liautis 
rodęs grimasų, mano pilvas susitraukė. Nekenčiau, kad 
turiu ją tokią matyti, net tokiomis aplinkybėmis, kurias ji 
pati sukūrė. 

Kai Kristina atsakinėjo į Anos Bilingsli klausimus, jos 
balsas skambėjo tvirtai, atrodo, net laisvai. 

— Laikas mano sūnui gyvenime turėti nors kokį pasto- 
vumą ir stabilumą. Norėčiau jam suteikti tam tikrą nuose- 
klumą, kurio, esu tikra, jam reikėtų. Bet labiausiai trokštu, 
kad jis būtų saugus. 

Bilingsli pasiliko savo vietoje dėdamasi — 0 gal iš tiesų 
jausdamasi - nepraprastai pasitikinti savimi. 

— Ar galėtumėte papasakoti, kokie įvykiai lėmė jūsų 
skyrybas su ponu Krosu? 

Kristina nuleido galvą ir luktelėjo, kad susikauptų. Ne- 
galėjau net įsivaizduoti, kad ji vaidina. Jos sąžiningumas 
buvo viena priežasčių, dėl kurių ją įsimylėjau tada, per 
mūsų ankstesnį gyvenimą. 

— Netrukus po to, kai tapau nėščia, buvau pagrobta ir 
dešimt mėnesių laikoma įkaite, - tarė ji vėl pakėlusi gal- 
vą.- Žmonės, kurie mane pagrobė, norėjo įskaudinti Alek- 
są. Kai visas tas baisus incidentas baigėsi, nebesugebėjau 
sugrįžti prie normalaus gyvenimo su juo. Norėjau, bet ne- 
begalėjau. 

— Tiesiog bylos protokolui: sakydama Aleksas turėjote 
omenyje poną Krosą? 

Ne agentas ar daktaras Krosas, bet ponas Krosas. Advo- 
katai pasinaudoja ir mažiausia proga įgelti. 

Net Kristina susiraukė, tačiau atsakė: 

— Taip. 

— Ačiū, Kristina. O dabar dar norėčiau sugrįžti į praeitį. 
Jūsų sūnus gimė Jamaikoje, kur jūs buvote laikoma įkaite? 
Ar tai tiesa? 

— Taip. 

— Ne. Tai įvyko mažoje lūšnelėje miškuose - džiunglėse. 
Jie atvedė pribuvėją, bet ši nekalbėjo angliškai, bent jau su 
manimi, taigi nebuvo jokios priežiūros prieš gimdymą. Esu 
nepaprastai dėkinga, kad Aleksas Jaunesnysis gimė svei- 
kas — toks yra ir dabar. Iš tiesų visus tuos mėnesius gyve- 
nau kalėjimo kameroje. 

Ponia Bilingsli atsistojo, perėjo per salę ir padavė Kris- 
tinai nosinaitę. 

— Ponia Džonson, ar šis pagrobimas buvo pirmas kartas, 
įnešęs į jūsų bendrą su ponu Krosu gyvenimą smurtą? 

— Protestuoju! - Benas kaipmat pašoko ant kojų. 

— Perfrazuosiu, Jūsų Kilnybe, - Bilingsli advokatiška 
šypsena nusišypsojo Kristinai. - Ar prieš arba po sūnaus 
gimimo buvo dar kokių nors incidentų, kurie būtų susiję su 
pono Kroso darbu ir kurie tiesiogiai būtų jus paveikę? 

— Keli buvo, - nedvejodama atsakė Kristina. - Pirmas 
kartas buvo iškart po mūsų pažinties. Tuo metu mano vyrą 
nušovė kažkoks tipas, kurio Aleksas ieškojo dėl kitos siau- 
bingos žmogžudystės. Vėliau, kai mūsų sūnus jau buvo 
gimęs ir su savo tėvu gyveno Vašingtone, žinau, kad bent 
vieną kartą Aleksas Jaunesnysis vidury nakties saugumo 
sumetimais buvo išvežtas iš namų. Tiesą sakant, visi Krosų 
vaikai buvo išvežti. Aleksą persekiojo žudikas maniakas. 

Bilingsli laukdama stovėjo prie ieškovų stalo. Galiausiai 
ji iš dokumentų segtuvo ištraukė visą pluoštą fotografijų. 

— Jūsų Kilnybe, norėčiau, kad šios nuotraukos būtų 
pridėtos kaip įrodymai. Jose aiškiai matyti pono Kroso na- 
mai naktį vienos iš tokių evakuacijų metu. Jūs matote, kad 
mano klientės sūnus, visiškai suglumęs, yra nešamas ne 
šeimos nario. 

Aš norėjau išrėkti, kad prieštarauju šiam vadinamajam 
įrodymui. Tiksliai žinojau, kad mažąjį Aleksą nešė Džonas 
Sampsonas, o ne koks nežinomas policininkas tą naktį, 
kaip tik tą naktį, kai prie mūsų namų budėjo Kristinos fo- 
tografas — privatus seklys! Niekam jokio pavojaus nebuvo, 
nes mes veikėme protingai ir greitai. Bet nuotraukos buvo 
pateiktos kaip įrodymai, bent juo šiuo metu. 

Nuo tada reikalai ėmė ristis žemyn. 

Ana Bilingsli pravedė Kristiną pro visą eilę klaidinančių 
įvykių, susijusių su mano darbu, įdėdama šiuos žodžius į 
Kristinos lūpas. Visa šarada baigėsi kelione į Disneilendą, 
ją advokatė apibūdino kaip siaubingą minų lauką, kupiną 
pavojų mažajam Aleksui, kurį aš „pamečiau“ išėjęs Pietų 
Kalifornijoje ieškoti psichopato, kuris gali ir vėl pradėti te- 
rorizuoti mano šeimą. 

Trisdešimt penktas skyrius 


Tada atėjo mano eilė. 

Laikas, kurį praleidau Beno klausinėjamas liudytojų 
suole, buvo pats sunkiausias ir kebliausias išbandymas, 
kurį man teko išgyventi pastačius viską ant kortos. Jis mane 
perspėjo, kad nesikreipčiau tiesiogiai į teisėją, bet buvo la- 
bai sunku šio draudimo laikytis. Juk mano mažojo berniu- 
ko likimas buvo jos rankose, tiesa? 

Teisėja Džunė Meifild. Ji atrodė kokių šešiasdešimties 
metų, su nelanksčia kirpykloje daryta šukuosena, kuri la- 
biau priminė kokio šeštojo dešimtmečio Vidurio Ameriką 
nei naujojo tūkstantmečio Sietlą. Net jos vardas man pasi- 
rodė senamadiškas. Sėdėdamas liudytojų suole galvojau, 
ar teisėja Meifild turi vaikų? Ar ji išsiskyrusi? Ar ji pati ką 
nors panašaus yra išgyvenusi? 

— Esu čia ne tam, kad kalbėčiau apie blogus dalykus, - 
lėtai pradėjau. - Benas ką tik klausė manęs, ar Kristina, 

kaip motina, kelia man kokių nors rūpesčių. Geriau norė- 
čiau pakalbėti apie tai, kas yra geriausia Aleksui. Visa kita 
neturi reikšmės. 

Jo galvos linktelėjimas ir suspaustos lūpos man pasa- 
kė, kad atsakymas buvo teisingas — 0 gal tas žvilgsnis buvo 
skirtas tik teisėjai? 

— Taip, žinoma, - atsakė jis. - Bet gal jūs tiesiog galite 
paaiškinti teismui, kaip įvyko, kad Aleksas Jaunesnysis ap- 
sigyveno pas jus per pirmuosius pusantrų savo gyvenimo 
metų? 

Sėdėdamas čia, liudytojų suole, galėjau Žiūrėti tiesiai į 
Kristiną. Tai gerai, pamaniau. Aš nenorėjau čia kalbėti nie- 
ko, ko nebūčiau troškęs pasakyti jai į akis. 

Kaip mokėdamas atviriau papasakojau, kad Kristina 
nesijautė pasiruošusi gyventi su manimi ar auginti kūdikį 
po to, kas nutiko Jamaikoje. Man nereikėjo to fakto pagra- 
žinti. Ji nusprendė kuriam laikui pasitraukti. Ji paaiškino 
man „negalinti“ auginti Alekso. Kristina vartojo tą žodį, ir 
aš niekada jo nepamiršiu. Kaip galėčiau? 

— Ir kiek laiko praėjo nuo to, kai ponia Džonson paliko... 

— Protestuoju, Jūsų Kilnybe. Jis įdeda žodžius į kliento 
lūpas. 

— Protestas atmestas, — atsakė teisėja Meifild. 

Bandžiau nedėti per daug vilčių į jos atsakymą, tačiau 
tai buvo geras ženklas, kad protestas atmestas. 

Benas tęsė apklausą. 

— Kiek laiko praėjo nuo to, kai ponia Džonson paliko 
kūdikį ir vėl pamatė savo sūnų? 

Man nereikėjo nė pagalvoti. 

— Septyni mėnesiai, - atsakiau. - Praėjo septyni mė- 
nesiai. 

— Septyni mėnesiai nematant sūnaus, taip? Kaip jūs jau- 
tėtės? 

— Na, buvau labiau nustebęs ją vėl pamatęs. Jau buvau 
pradėjęs galvoti, kad ji niekada nebesugrįš. Kaip ir maža- 
sis Aleksas, — tai buvo tiesa, tačiau ištarti ją garsiai teismo 
salėje buvo sunku. - Mūsų visa šeima buvo nustebusi: tiek 
jos išvykimas, tiek ir netikėtas atsiradimas mums sukėlė 
nuostabą. 

— O kada buvo kitas kartas, kai ji davė apie save žinoti? 

— Kai pranešė norinti išvežti mažąjį Aleksą į Sietlą. Tuo 
metu ji jau buvo pasamdžiusi advokatą Vašingtone. 

— Kiek laiko buvo praėję šį kartą? - pasidomėjo Benas. 

— Dar šeši mėnesiai. 

— Ir viskas? Ji meta sūnų, pamato jį po septynių mėne- 
sių, vėl išvyksta, o sugrįžusi užsinori būti mama? Ar taip 
viskas klostėsi? 

Atsidusau. 

— Panašiai. 

— Daktare Krosai, ar dabar galite mums nuoširdžiai pa- 
aiškinti, kodėl prašote globos teisės savo sūnui? 

Žodžiai tiesiog pradėjo liete lietis. 

— Todėl, kad jį nepaprastai myliu - aš dievinu mažąjį 
Aleksą. Noriu, kad jis augtų su savo broliu ir seseria, su savo 
prosenele, kuri auklėjo mane nuo devynerių metų. Manau, 
Džeinė su Deimenu yra tarsi mano laimėjimų įrodymas. Aš 
įrodžiau, kad net ir turėdamas įvairių ydų, esu pajėgus už- 
auginti laimingus ir, net sakyčiau, nepaprastus vaikus. 
sišypsojo, tačiau paskui Džeinė pradėjo verkti. Turėjau ir 
vėl nukreipti žvilgsnį į Beną, nes bijojau, kad galiu nesusi- 
laikyti. 
atrodė susirūpinusi. 

— Savo vaikus myliu labiau už viską pasaulyje, - kalbė- 
jau aš. - Tačiau be mažojo Alekso, arba Ali, kaip jis mėgs- 

ta būti vadinamas, mūsų šeima nėra pilna. Jis mūsų dalis. 
Mes visi jį karštai mylime. Mes nebūtume galėję jo palikti 
šešiems Mėnesiams, net šešioms minutėms. 

Akies krašteliu mačiau, kaip senelė pritariamai linkčio- 
ja, O ji, kai reikalas priartėjo prie vaikų auginimo, atrodė 
kur kas išmintingesnė nei teisėja Meifild, sėdinti savo aukš- 
toje kėdėje, apsirengusi tais juodais drabužiais. 

— Prašom tęsti, Aleksai, - ramiai padrąsino Benas. - Jūs 
kalbate labai gerai. Tęskite. 

— Norėčiau, kad Kristina niekada nebūtų išvažiavusi iš 
Vašingtono. Ali nusipelno turėti abu tėvus šalia. Bet jeigu 
tai neįmanoma, jis turėtų praleisti kaip galima daugiau lai- 
ko su savo šeima. Nemanau, kad čia, Sietle, jam blogai, ta- 
čiau taip jam būtų geriausia. Ir, kaip jau sakiau, nežinau, 
kiek tai verta, tačiau aš jį labai myliu. Jis mano bičiulis. Jis 
turi mano širdį, - štai šitaip užbaigiau, tačiau taip pasiel- 
giau ne dėl efekto ar noro paveikti teisėją. 

Teismo posėdis tęsėsi visą popietę ir kitos dienos rytą, 
kartais jis buvo labai žiaurus. Kai advokatai perskaitė bai- 
giamąsias kalbas, mes laukėme teismo salės koridoriuje 
kito teisėjos Meifild veiksmo. 

— Tu pasirodei puikiai, tėte, - Džeinė laikė mane už ran- 
kos ir glaustėsi galva prie mano peties. - Tu puikus. Mes 
tikrai atgausime Aleksą. Jaučiu. 

Laisvąja ranka apglėbiau ją per pečius. 

— Labai apgailestauju dėl viso šito. Bet labai džiaugiuo- 
si, brangieji, kad jūs čia. 

Kaip tik tuo metu pasirodė teismo tarnautojas ir pakvie- 
tė visus sugrįžti į salę. Žinoma, jo abejingame veide nebuvo 
nieko matyti. 

Benas pakeliui į salę man tyliai kalbėjo: 

— Tai bus tik formalumas. Ji greičiausiai norės dar pa- 
sigilinti į bylą, ir mes atsakymą gausime po kokių dviejų 

šešių savaičių. O aš tuo tarpu pateiksiu prašymą, kad būtų 
peržiūrėtas laikinas lankymų susitarimas. Esu tikras, kad 
problemų nebus. Jūs puikiai pasirodėte liudytojų suole, 
Aleksai. Neturėtume nerimauti. Dabar jau galite atsipa- 
laiduoti. 


Trisdešimt šeštas skyrius 


Kai tik mes susirinkome teismo salėje, įėjusi atsisėdo ir tei- 
sėja Meifild. Ji šiek tiek užtruko taisydamasi mantiją, bet 
daugiau laiko nebegaišo. 

— Apsvarsčiusi visus pateiktus įrodymus bei liudytojų 
kalbas priėmiau tokį sprendimą. Jis remiasi tuo, ką girdė- 
jau, todėl viskas atrodo gana akivaizdu. 

Benas žvilgtelėjo į mane, tačiau nebuvau tikras, ką tas 
žvilgsnis reiškia. „Benai?“ — sušnibždėjau. 

— Teismas patenkina ieškovės prašymą. Sūnus lieka 
gyventi su ponia Džonson, kurios advokatui skiriu prie- 
volę paruošti abipusiškai suderintą lankymų grafiką. Ke- 
tinu tarpininkauti iškilus bet kokiems ginčams rengiant 
tokį susitarimą prieš jums pasirodant čia, šioje teismo 
salėje. 

Teisėja nusiėmė akinius ir pasitrynė akis, tarsi gyveni- 
mų laužymas būtų varginanti jos dienos dalis. Tada tęsė: 

— Turint omeny, kad tėvai geografiškai nutolę vienas 
nuo kito, aš savo ruožtu skatinu bet kokius kūrybiškus 
sprendimus, taip pat nurodau, kad daktaras Krosas turės 
teisę kartą per metus pasimatyti su sūnumi mažiausiai ke- 
turiasdešimt penkias dienas. Viskas. 

Ir lyg niekur nieko pakilusi išėjo iš salės. 

Benas uždėjo man ranką ant peties. 

— Aleksai, net nežinau, ką pasakyti. Nemačiau tokio tei- 
sėjo sprendimo jau penkerius metus. Labai apgailestauju. 

Beveik negirdėjau jo, net nemačiau savo šeimos, su- 
sispietusios aplink. Žiūrėjau į Kristiną ir Aną Bilingsli, ku- 
rios išeidamos skynėsi kelią. 

— Kas tau atsitiko? —- netikėtai išsprūdo man žodžiai. 
Tarsi visi mano raumenys, kuriuos treniravau per kelias 
pastarąsias dienas, būtų vienu metu suglebę. - Ar šito tu 
norėjai? Nubausti mane? Nubausti mano šeimą? Kodėl, 
Kristina? 

Tada prabilo senelė: 

— Tu Žiauri... ir egoistiška, Kristina. Man tavęs labai gaila. 

Kristina nusisuko nuo mūsų ir netarusi nė žodžio ėmė 
labai greitai eiti. Kai ji priėjo prie teismo salės durų, jos pe- 
čiai nulinko. Staiga ji prisidėjo ranką prie burnos. Negaliu 
tvirtinti, bet manau, kad ji pradėjo raudoti. Ponia Bilingsli 
paėmė ją už parankės ir išvedė į koridorių. 

Aš nesupratau. Kristina ką tik laimėjo bylą, o verkė, tar- 
si būtų pralaimėjusi. O gal ji pralaimėjo? Kas įvyko? Kas 
darosi jos galvoje? 

Netrukus apsvaigęs išėjau į koridorių. Senelė laikė  :- 
ną mano ranką, Džeinė kitą. Kristina jau buvo išėi vet 
kai kas, ko tikrai nenorėjau matyti, manęs ten lau:“ 

Į teismą prasiskverbė Džeimsas Tras' otas. T jo foto- 
grafė. Kas, po velniais, jam yra? Ateiti čia! Dabar! Ir kokį 
straipsnį jis ten kuria? 

— Sunki diena teisme, daktare Krosai, - šūktelėjo jis ko- 
ridoriuje. - Ar jokių komentarų dėl teismo sprendimo? 

Pasibroviau pro jį su šeima, tačiau fotografė spėjo pa- 
daryti kelias grobikiškas mano šeimos nuotraukas, nufoto- 
grafavusi Džeinę ir Deimeną atskirai. 

— Nespausdinkite nė vienos mano šeimos nuotraukos, — 
pasisukau į Traskotą. 

— Kas, jeigu? — paklausė jis įžūliai įsisprendęs rankomis 
į šonus. “ 

— Nedėkite nė vienos mano šeimos nuotraukos į žurna- 
lą. Nedėkite. 

Tada išplėšiau iš fotografės rankų fotoaparatą ir pasiė- 
miau jį. 


Trisdešimt septintas skyrius 


Tos pačios dienos pavakary Pasakotojas važiavo į šiaurę 
405-uoju San Diego greitkeliu kokių šešiasdešimt kilome- 
trų per valandą greičiu ir mintyse perkratė savo „nekenčia- 
mųjų sąrašą“. Kas bus kitas, kurį jis norėtų nudėti, na, jeigu 
ne kitas, tai prieš pristabdant ir net baigiant žudyti arba kol 
jo nepagavo? 

Stop! Taip pat staigiai, kaip ir prasidėjo. Pabaiga. Baigta. Pa- 
sakojimas baigėsi. 

Jis pakeverzojo sakinį į mažą bloknotėlį, kurį visada ve- 
žiojosi priekinių durelių kišenėje. Vairuojant buvo sunku 
rašyti, todėl mašina šiek tiek išsuko iš juostos. 

Staiga kažkoks asilas užgulė savo mašinos signalą ir ke- 
lias sekundes laikė nuspaudęs. 

ant jo šaukiantį silpnaprotį. 

— Kad tu prasmegtum, subingalvi tu, šikna, subine! - ir 
rodė jam didįjį pirštą. 

Pasakotojas negalėjo susilaikyti - jis nusikvatojo tiesiai į 
veidą tam kitoje mašinoje sėdinčiam išraudusiam idiotui. 

Tas bukagalvis visai pasiuto. Jei tik jis būtų Žinojęs, ant 
ko susiruošė pykti. Tai labai linksma! Jis netgi persilenkė 
per keleivio vietą arčiau lango. Todėl Pasakotojo juokas jį 
tik dar labiau supykdė. 

— Manai, tai juokinga, subingalvi? Manai, juokinga? — 
rėkė vyrukas. . 

Taigi Pasakotojas vis kvatojosi nekreipdamas jokio dė- 
mesio į susierzinusį niekšą, tarytum tas visai neegzistavo ir 
nebuvo vertas nė kojoto šlapimo. Bet šis vyrukas egzistavo, 
ir, tiesą sakant, jis Pasakotojui gerokai įsipyko, 0 tai nėra 
labai protinga, tiesa? 

Galiausiai jis praleido leksusą į priekį, tarsi būtų susipro- 
tėjęs ir atgailavęs, ir pradėjo važiuoti jam iš paskos. To asilo 
kabrioletas išsuko po dviejų posūkių. Tą patį padarė ir jis. 

Bet tai nebuvo istorija. Dabar prasidėjo improvizacija. 

Jis ir toliau sekė paskui kabrioletą iki pat Holivudo kal- 
vų, paskui į šoninį keliuką ir vėl pakilo į kitą stačią kalvą. 

Jam buvo įdomu, ar leksuso vairuotojas jį pastebėjo. No- 
rėdamas, kad būtų tikrai pastebėtas, jis pradėjo signalizuo- 
ti ir nesustodamas taip darė dar kokį pusmylę ar panašiai. 
Suprato, kad vyrukas dabar jau bus gerokai išsigandęs. Ir 
jis jo vietoj bijotų, ypač jei tas bent būtų nutuokęs, su kuo jis 
greitkelyje susikivirčijo. 

Jis išvažiavo į kitą juostą ir pradėjo lenkti kabrioletą. Tai 
buvo kiečiausia scena: visi jo mašinos langai atidaryti, vėjas 
kiaurai švilpia. 

Leksuso vairuotojas spoksojo į jį, bet daugiau nebesikei- 
kė ir nesivelniavo. Na, kuris dabar labiau gailėjosi? Rodė 
didesnę p-a-g-a-r-b-ą? 

Dešinioji Pasakotojo ranka pakilo, nusitaikė, ir jis ketu- 
mašina trenkiasi į akmeninę kelio sienelę, sukdamasi grįžta 
į kelią ir vėl pataiko į akmenį. 

Ir daugiau nieko —tas erzinęs niekšas negyvas, ar ne? Jis 
to ir nusipelnė, subingalvis. Kaip gaila, kaip apmaudu, kad 
anksčiau ar vėliau teks baigti žudyti. Bent jau toks buvo 
didysis planas, tokia buvo istorija. 


Trisdešimt aštuntas skyrius 


Detektyvė Galeta iki galo nuspaudė dvejų metų senumo 
tunderbirdo akceleratoriaus pedalą. Ji ir anksčiau taip grei- 
tai važinėjo, tačiau niekada po Los Andželo gatves. Van 
Najaus rajono parduotuvių fasadai susiliejo, kai ji su virš 
galvos vienodai kaukiančia sirena lėkė per gatves. 

Kai ji nusigavo į vietą, prie kavinės jau stovėjo dvi 
policijos patrulių mašinos. Nevaldoma minia užtvindė 
kitoje gatvės pusėje esantį šaligatvį. Ji buvo tikra, kad ne- 
trukus pasirodys ir televizijos kameros, ir naujienų sraig- 
tasparniai. 

— Kokia padėtis? - šūktelėjo ji pirmam pasirodžiusiam 
policininkui, kuris be entuziazmo bandė suvaldyti minią. 

— Visi sulaikyti, - atsakė šis. — Mes tyliai prisėlinome — 
iš priekio ir užpakalio. Keli mūsų vyrukai ant stogo. Viduje 
yra pora tuzinų lankytojų ir personalas. Jeigu ji buvo ten, 
kai mes privažiavome, vadinasi, viduje. 

Tai labai didelis „jeigu“, bet kažką juk reikėjo daryti, - gal- 
vojo Galeta. — Merė Smit vis dar turėtų būti viduje. Šis reikalas 
gali baigtis tiesiog čia. Prašau tavęs, gerasis Dieve. 

— Tvarka, dar du padalinius į vidų, kai tik galėsite juos 
sučiupti, du patrulius miniai tvarkyti ir saugokite iš prie- 
kio, užpakalio ir viršaus. 

— Pone, tai ne mano padalinys... 

— Man nesvarbu, kieno padalinys. Tiesiog vykdykite, — 
aiškiai pasakiau? Jūs supratote? 

— Kuo puikiausiai, ponia. 

Galeta patraukė į vidų. Kavinė buvo didelė, stačiakam- 
pė, su kavos baru priekyje, už kurio driekėsi ilgos kom- 
piuterių kabinų eilės. Kiekvienas kompiuteris turėjo savo 
mažą kabiną, kurią juosė pečių aukščio siena. 

Visi, buvusieji kavinėje, buvo suvaryti prie nederančių 
stalų, kėdžių ir sofų. Galeta greitai nužvelgė jų veidus. 

Studentai, jupiai, pagyvenę žmonės ir keli hipiai keis- 
tuoliai iš Venecijos paplūdimio. Pareigūnas raportavo, kad 
jie visi buvo apieškoti, tačiau jokių ginklų nebuvo surasta. 
Tarsi tai ką nors reikštų. Nuo dabar jie visi įtariamieji. 

Kavinės vadybininkas buvo nervingas jaunas vaikinas 
su raginiais akiniais, jis dar neatrodė suaugęs, kad galėtų 
gerti, ir sirgo tokia baisia aknės forma, kokios Galeta nebu- 
vo mačiusi nuo vidurinės mokyklos Velyje laikų. Ant ma- 
žyčio kompaktinio disko, prisegto jam prie krūtinės, rau- 
donu MAGIC rašikliu buvo užrašyta BRETAS. Jis parodė 
Galetai vieną iš kompiuterių kabinų netoli patalpos galo. 

— Štai čia mes suradome, - pasakė jis. 

— Ar šitoje pusėje yra išėjimas? - paklausė Galeta rody- 
dama į siaurą koridorių jai iš kairės. 

Vadybininkas linktelėjo. 

— Policija jau ten yra. Jie apsupo ir tą išėjimą. 

— Ar jūs saugote kokius nors įrašus, kas naudojasi jūsų 
kompiuteriais? 

Jis parodė į kredito kortelių skaitytuvą. 

— Jie privalo juo pasinaudoti. Iš tiesų, nelabai žinau, kaip 
iš jo ištraukti informaciją, bet galiu jums sužinoti. 

— Mes patys tuo pasirūpinsime, - atsakė jam Galeta. - O 
štai ką norėčiau, kad jūs padarytumėte. Pasistenkite, kad 
visi Čia esantieji jaustųsi kaip galima patogiau. Galime už- 
trukti. Ir jeigu kas nors ko nors nori, pasistenkite jų norus 
išpildyti. 

Ji mirktelėjo ir nusišypsojo, nors taip ir nesijautė, bet juk 
reikėjo nuraminti tą vargšą vaikiną. 

— Ir paprašykite, kad pareigūnas Hetfildas ateitų pas 
mane. - Ji tik vieną kartą susitiko su pareigūnu Bobiu Het- 
fildu, tačiau visiems laikams įsiminė jo pavardę, nes ji buvo 
tokia pati, kaip ir vieno vyruko iš Righteous Brothers dueto. 

Ji atsisėdo prie kompiuterio ir išsitraukė porą latekso 
pirštinių. 

— Kas jums žinoma? - pasidomėjo ji, kai pasirodė Het- 
fildas. 

— Tokia pati Žinutė, parašyta tam pačiam vyrukui iš Ti- 
mes. Arnoldui Grineriui. Galimas daiktas, kažkas tuos ki- 
tus elektroninius laiškus pasisavino, tačiau man šis atrodo 
kaip josios. Juk jūs girdėjote apie Karmeną D' Abruci? 

— Virėją? Žinoma. Ji turi savo pramoginę laidą. Kartais 
ją Žiūriu, bet negaminu. 

Restoranėlis D'Abruzzi buvo geriausias mėnesio resto- 
ranas Holivude, aukščiausios klasės virtuvės ir laisvo lai- 
ko leidimo vieta. Negana to, Galeta žinojo, kad Karmena 
D'Abruci veda labai populiarią laidą, kurioje ji gamina 
valgį savo gražiam vyrui ir dviem puikiems vaikučiams. 
Galetos skoniui viskas buvo per daug tobula, bet kartais ji 
žiūrėdavo jos laidą. 

Galeta papurtė galvą. 

— Velniai griebtų. D' Abruci yra kaip tik šio žudiko tipo 
moteris. Ar jūs jau ją suradote? 

- Čia ir visa esmė, - atsakė jai Hetfildas. - Jai viskas ge- 
rai, jokių problemų. Gal šiek tiek susijaudino, bet jai viskas 
gerai. Mes prie jos namų jau pasiuntėme patrulių grupę. 
Patikrinkite - kad ir kas sukūrė šitą laišką, jo niekada taip 
ir neišsiuntė, net nepabaigė. 

Džeinės Galetos galva vėl pakilo. 

— Kas per velniava? Jinai jo neišsiuntė?! 

— Gal ji dėl kokios priežasties išsigando, gal ne visai 
blaiviai mąstė ir tiesiog paliko. O gal jai čia nepatiko kava. 
Man tikrai nepatinka. 

Galeta atsistojo ir dar kartą peržvelgė lankytojus bei 
darbuotojus. 

— Gerai, gal ji vis dar čia. 

- Jūs tikrai taip manote? 

— Tiesą sakant, ne, velniai rautų. Ji nėra idiotė. Ir vis dėl- 
to norėsiu pasikalbėti su kiekvienu iš šių kvailių. Ši vieta 
lieka uždara, kol bus duoti kitokie nurodymai. Padarykite 
pirminę apžiūrą, tačiau nė vienas iš čia neišeis su manim 
asmeniškai nepasikalbėjęs. Supratote? Nė vienas. Dėl jokių 
priežasčių. Net jeigu jie turi mamos parašytą raštelį. 

— Ei, ei, gerai jau, - nutraukė ją Hetfildas. - Viską su- 
pratau. 

Kai Hetfildas ėjo tolyn, ji dar išgirdo jį tyliai murmant 
„nusiramink“. Tipiška. Vyrai policininkai vienaip linkę re- 
aguoti į vyro įsakymus ir kitaip į moters. Ji numojo ranka ir 
sutelkė visą dėmesį į nebaigtą laišką ekrane. 

Nebaigtą? Kas, velniai griebtų, čia vyksta? 

Trisdešimt devintas skyrius 


Kam: agrinerisėlatimes.com 
Nuo: Merės Smit 
Kam: Karmenai D'Abruci: 


Vakar tu dirbai savo restorane iki trečios 
valandos nakties, ar ne? Labai daug dirbanti 
mergaitė! Po to viena ėjai pėsčiomis iki savo 
mašinos per du didelius kvartalus. Tai tu taip 
manei, ar ne? Kad ėjai viena. 

Bet tu nebuvai viena, Karmena. Buvau šalia 
tavęs ant šaligatvio. Net nesistengiau saugo- 
tis. Tu man viską palengvinai. Esi ne itin pro- 
tinga. Visa pasinėrusi į save. Aš, aš, aš, aš. 

Gal nežiūri naujienų? O gal tiesiog nekrei- 
pi į jas dėmesio? Gal tau nesvarbu, kad šiose 
apylinkėse kažkas ieško žmonių, panašių į tave? 
Regis, net norėjai, kad tave nužudyčiau. Manau, 


tai gerai. Nes šito ir aš norėjau. 

Stebėdama tave, bandydama dėtis tavimi, 
klausiau savęs, ar tu kada nors perspėjai du 
savo brangius vaikelius, kad eidami per gatvę 
žiūrėtų į abi puses? Nėra abejonės, kad praė- 
jusią naktį Antoniui ir Martinai nebuvai geras 
pavyzdys. Tu nė sykio neapsidairei, nė vieno 
kartelio. 

O tai blogai jums visiems, visai tavo gra- 
žiai kaip paveikslėlis šeimynai, kuri rodoma 
per tavo virimo laidą. 

Nebus kam sakyti, kai tavo vaikai liks vie- 
ni patys be tavęs ant šaligatvio, ar ne? Dabar 
jie turės išmokti šią svarbią saugumo pamoką iš 
kieno nors kito. 


Po to, kai tu 

Keturiasdešimtas skyrius 


Laiškas taip ir baigėsi - vidury sakinio. 

Jeigu ir nesibaigė, tai buvo naujas posūkis byloje. Kar- 
mena D Abruci nebuvo mirusi, o jie turėjo grasinantį ją nu- 
žudyti laišką. Jau kažkas teigiama, ar ne? 

Džeinė Galeta stipriai užsimerkė, bandydama greitai ir 
teisingai apdoroti naują informaciją. Gal Merė Smit iš anks- 
to rašydavo juodraštinius savo laiškų variantus, o paskui 
juos pabaigdavo po Žmogžudysčių? 

Bet kodėl šitas paliktas čia? Ar ji tai padarė sąmoningai? 
Ar išvis tai padarė ji? Gal ir ne. 

Jėzau Kristau, su šiuo atsakymu klausimai nesibaigė. 
Tai kur, po velniais, yra atsakymai? Gal iš pradžių nors vie- 
nas atsakymas? 

Ji pagalvojo apie Aleksą Krosą: jis apie tai rašė savo kny- 
goje. „Uždavinėk klausimus, kol surasi svarbiausią, kertinį 
visų klausimų klausimą. O tada galėsi pradėti kai kuriuos 
iš jų atmetinėti. Taip surasi atsakymus.“ 

Vienas klausimas. Svarbiausias. Kokia čia velniava? 

Na, po šešių valandų Galetai viskas vis dar atrodė kaip 
paslaptis. Paskutinį rytinį lankytoją ji paleido namo jau su- 
temus. Penki žmonės davė penkis skirtingus apibūdinimus 
apie tą, kuris sėdėjo prie minėtojo kompiuterio. Kiti neturė- 
jo jokio supratimo. 

Nė vienas iš tų, su kuriais pasikalbėjo detektyvė Galeta, 
toli gražu nepasirodė jai kaip įtariamasis, bet visi dvide- 
šimt šeši reikalauja ir tolesnio tyrimo. Darbo su popieriais 
bus tiek, kad ji net nenorėjo galvoti - nei dabar, nei kada 
nors vėliau. 

Niekas nenustebo, kai paaiškėjo, kad Merės Smit kredi- 
to kortelė pasirodė vogta. Ji priklausė trisdešimt aštuonerių 
metų moteriai iš Šerman Ouksų, poniai Debei Gryn, kuri 
net nežinojo, kad ji dingusi. Daugiau kortele nebuvo nau- 
dojamasi: nebuvo jokių įrašų, nieko. Kaip tokiai akivaizdžiai 
kvaišai, ji atsargi ir puikiai tvarkosi. 

Galeta paprašė Breto, vadybininko, kad šis paruoštų 
stipriausios espreso kavos. Iš čia ji ir vėl sugrįš į biurą, kur 
galvoje perkratys šios dienos įvykius, kol jie visi atmintyje 
atsinaujins. Kaimynas pažadėjo išvesti jos šunį į lauką. Pa- 
keliui į jos biurą įsikūręs kinų restoranas žadėjo, kad mais- 
to išsinešti bus paruošta po dvidešimt minučių. Juk gyve- 
nimas geras, ar ne? Ne! 

Ji galvojo, ar suspės namo sugrįžti iki vidurnakčio, bet 
jeigu net pasisektų, ar pavyks užmigti. 

Greičiausiai ne, turint omeny abu atvejus. 

Koks tas vienintelis klausimas, kurį jinai turi užduoti? 
Kur svarbiausias klausimas? 

O gal Aleksas Krosas tik apgaudinėja? 

Keturiasdešimt pirmas skyrius 


— Ji niekada nežinojo, ko nori, mielasis, galbūt ir dabar vis 
dar nežino. Man patiko Kristina, bet po įvykių Jamaikoje ji 
labai pasikeitė. Ji turėjo judėti pirmyn, lygiai kaip ir tu. 

Mudu su Sampsonu lindėjome Zinny's - populiariau- 
siame šio rajono naktiniame bare. Iš muzikos automato 
B. B. Kingas skausmingai traukė dainą „I Done Got Wise“. 
Šįvakar bus atliekami tik bliuzai, bet man nusišvilpt. 

Šiai vietai stigo džiugesio, bet jį kompensavo Rafaelis, 
barmenas, kuris žinojo mūsų vardus ir kuris įpildavo daug. 
Aš sėdėjau paskendęs mintyse su taure škotiško viskio. 
Bandžiau prisiminti, kelintą taurę tuštinau - trečią ar ke- 
tvirtą. Žmogau, jaučiausi pavargęs. Prisiminiau vieną sa- 
kinį iš filmo „Indiana Džounsas“: „Tai ne metai, brangusis. 
Tai nuvažiuotų mylių skaičius.“ 

— Juk esmė ne Kristina, ar ne, Džonai? - žvilgtelėjau į 
Sampsoną. - Esmė yra mažasis Aleksas. Ali. Taip jis pats 
save vadina. Jis jau asmenybė. 

Jis paplekšnojo man per viršugalvį. 

— Esmė yra štai šitoje smegeninės vietoje, mielasis. O 
dabar paklausyk manęs. 

Jis palaukė, kol atsisėdau ir sutelkiau visą savo dėmesį 
į jį. Tada jo žvilgsnis lėtai nuslinko į lubas. Jis užsimerkė ir 
išsiviepė. 

- Šūdas. Pamiršau, ką norėjau pasakyti. Labai blogai, 
labai. Ketinau padaryti, kad tu jaustumeisi kur kas geriau. 

Nelauktai sau pačiam nusijuokiau. Sampsonas visada 
žinojo, kada reikia su manim pajuokauti. Taip tęsėsi nuo 
tada, kai mums buvo po dešimt metų, mes kartu augome 
Vašingtone. 

— Na, o dar kitas malonus dalykas, - tarė jis. Jis mostelė- 
jo Rafaeliui, kad pripiltų dar dvi taures. 

— Niekada nežinai, kas gali nutikti, - pasakiau iš dalies 
pats sau. — Kai tu įsimylėjęs. Jokių garantijų. 

— Tiesa, - pritarė Sampsonas. - Jeigu tu man būtum kada 
pasakęs, kad turėsiu vaiką, būčiau nusikvatojęs. O dabar 
štai — turiu trijų mėnesių kūdikį. Beprotybė. Bet tuo pat metu 
viskas gali ir vėl pasikeisti, visai paprastai — štai taip, - jis sti- 
priai spragtelėjo pirštais ir garsas nuskambėjo mano ausyse. 
Sampsono rankos didžiausios iš visų mano pažįstamų žmo- 
nių. Jau aš esu metro devyniasdešimt trijų, gal ir nelabai stam- 
bus, bet tikrai nemažas, tačiau šalia jo atrodau gana menkas. 

— Mudu su Bile gera pora, net kalbos apie tai nėra, — 
tęsė jis kalbėdamas padrikai, tik su jam būdinga išminti- 
mi. — Tai nereiškia, kad vieną dieną viskas negali apvirsti 
aukštyn kojom. Ką aš Žinau, gal praėjus dešimčiai metų ji 
mėtys mano drabužius ant pievelės. Niekada nežinai. Ne, 
mano mergaitė taip su manim nesielgtų. Tik jau ne mano 
Bilė, - tarė Sampsonas, ir mudu nusijuokėme. 

Mes sėdėjome ir kelias minutes tylėdami gėrėme. Net 
nesikalbant mūsų nuotaika niaukėsi. 


a 

— Kada vėl pamatysi mažąjį Aleksą? - paklausė jis. Jo 
balsas buvo švelnus. - Ali. Man toks vardas patinka. 

— Kitą savaitę, Džonai. Būsiu Sietle. Mes turime pabaigti 
susitarimą dėl lankymų. 

Nekenčiau šito žodžio. Lankymai. Štai ką turėsiu nuo- 
savam sūnui? Kaskart, kai tik prabildavau apie tai garsiai, 
norėdavau į ką nors smogti. Į lempą, langą ar stiklą. 

— Kaip, po velniais, dabar gyvensiu? - paklausiau 
Sampsono. - Rimtai. Kaip galiu matytis su Kristina - su 
Aleksu - ir elgtis taip, tarsi viskas būtų gerai? Kaskart, kai 
jį pamatau, man skauda širdį. Net jeigu susidorosiu ir at- 
rodysiu ramus, aš vis tiek niekaip negalėsiu būti su savo 
vaikais. 

— Jam viskas bus gerai, - atkakliai kartojo Sampsonas. — 
Juk tu tikrai neužauginsi blogų vaikų, Aleksai. Be to, pasi- 
žiūrėk į mus. Ar nejauti, kad tau viskas gerai? Ar tau neat- 
rodo, kad man viskas gerai? 

Nusišypsojau jam. 

— Ar geresnių pavyzdžių neturi? 

Sampsonas nekreipė dėmesio į mano juokelius. 

— Mudu su tavim neturėjome labai daug šansų, bet 
mums viskas gerai. Kai paskutinį kartą tikrinau, tu nešau- 
dei, nedingai, nebuvai savo vaikų palietęs nė piršteliu. Aš 
visa tai išgyvenau, o dabar esu antras geriausias policinin- 
kas visose Kolumbijos apygardos policijos pajėgose. — Jis 
nutilo ir pasikasė pakaušį. - Pala, pala. Juk dabar esi šlubas 
federalinis asilas, kabinetinė žiurkė. Manau, tai leidžia man 
tapti apygardos geriausiu. 

Staiga pasijutau sukrėstas - ne tik ilgėjausi mažojo 
Alekso, bet ir džiaugiausi Džono draugyste. 

— Ačiu, kad esi čia, - tariau. 

Jis apkabino mane per pečius ir stipriai kumštelėjo. 

— Kur dar galėčiau būti? 

Keturiasdešimt antras skyrius 


Aš staigiai nubudau, kai šiek tiek sutrikusi stiuardesė Žiū- 
rėjo į mane. Atsimenu, buvo jau kitas rytas ir aš skridau 
United avialinijomis atgal į Los Andželą. Jos smalsi veido 
išraiška sakė, kad ji ką tik kažko klausė. 

— Atsiprašau? —- pasakiau. 

— Ar negalėtumėte pakelti stalelio? Taip pat prašom at- 
lenkti atkaltę. Mes po kelių minučių tūpsime Los Andželo 
oro uoste. 

Prieš užsnūsdamas galvojau apie Džeimsą Traskotą 
ir apie jo staigų pasirodymą mano gyvenime. Sutapi- 
mas? Nebuvau linkęs taip manyti. Todėl paskambinau 
tyrėjai ir draugei į Kvantiką ir paprašiau jos suteikti man 
daugiau informacijos apie Traskotą. Manė Doneli priža- 
dėjo, kad netrukus apie Traskotą žinosiu daugiau, nei 
norėjau. 

Susirinkau dokumentus. Palikti juos štai šitaip buvo vi- 
sai netikusi mintis, ir man tai nebūdinga, lygiai kaip man 
nebuvo įprasta skrendant miegoti. Bet šiomis dienomis vis- 
kas vyko truputį atvirkščiai. Tik truputį, tiesa? 

Merės Smit segtuvas tik per porą dienų pastebimai 
storėjo. Šis paskutinis melagingas signalas buvo tikras 
galvosūkis. Aš net nebuvau tikras, kad už šito įvykio taip 
pat slepiasi Merė Smit. 

Peržiūrint žmogžudysčių ataskaitas, prieš mano akis 
iškilo moters portretas - žmogžudės, kuri su kiekvienu 
žingsniu vis labiau pasitiki savo jėgomis ir kuri, nėra 
abejonės, tampa vis agresyvesnė. Ji juda pirmyn prie 
savo taikinių — tikra ta žodžio prasme. Pirmoji - Patri- 
cijos Benet žmogžudystė - įvyko viešoje vietoje. Kitas 
kartas — lauke prie Antonijos Šifman namų. Dabar visi 
požymiai rodo, kad Merė Smit praleido dalį nakties 
Marti Lauenštein-Bel namuose, kol galiausiai ją nužudė 
baseine. 

Šiaip ar taip, aš vėl sugrįžau į Los Andželą: išlipau iš 
lėktuvo, išsinuomojau mašiną - nors gal ir galėjau papra- 
šyti, kad agentas Peidžas atvažiuotų manęs paimti. 

Prasminga, kad regioninis Los Andželo biuras gėdina 
pagrindinį Vašingtono biurą. Vietoj klaustrofobiško labi- 
rinto, prie kurio buvau įpratęs Rytuose, čia pamačiau atvi- 
ros erdvės pastatą - blizgantis stiklas ir daug natūralios 
šviesos. Iš mažo kabinetuko mane paskyrė į penkioliktą 
aukštą, iš kurio atsivėrė puikus vaizdas į Getty muziejų 
ir į tolumas, plytinčias už jo. Daugelyje regioninių biurų 
džiaugdavausi gavęs nors kėdę su stalu. 

Kai atvažiavau, po kokių dešimties minučių pradėjo 
sukiotis ir agentas Peidžas. Mačiau, kad Peidžas pastabus, 
labai ambicingas vyrukas, iš kurio išeis geras agentas. Bet 
dabar man kiekvienas, spoksantis per petį, buvo nereika- 

lingas. Užtenka direktoriaus Bernso, sėdinčio man ant gal- 
vos, o kąjau kalbėti apie rašytoją Džeimsą Traskotą. Tikras 
nuosavas Bosvelas“*, ar ne? 

Peidžas paklausė, ar man ko nors reikia. Aš kilstelėjau 
segtuvą. 

— Ši informacija jau kokių dvidešimt keturių valandų se- 
numo. Noriu žinoti viską, ką Los Andželo policijos depar- 
tamente padarė detektyvė Galeta. Noriu Žinoti daugiau, 
nei Galeta padarė. Kaip manote, ar galėsite... 

— Taip, - atsakė jis ir dingo. 

Ši užduotis, kurią jam daviau, nebuvo fiktyvi. Man iš 
tiesų reikėjo naujausios informacijos, o tai, kad kažkiek lai- 
ko Peidžas nesėdės man ant galvos, - tuo geriau. 

Išsitraukiau švarų lapą popieriaus ir užrašiau kelis klau- 
simus, apie kuriuos svarsčiau važiuodamas iš Los Andželo 
Oro uosto. 

M. Lauenštein-Bel — kaip kažkas pateko namo vidun? 

Ar tas žudikas turi išpuolių sąrašą? Nustatytą tvarką? Ar yra 
nors kokių ne itin akivaizdžių ryšių tarp aukų? Ar neturėtų būti? 

Bendriausia mano profesijos formulė yra tokia: Kaip su- 
dėjus su kodėl, gausi kas. Jeigu norėjau pažinti Merę Smit, 
turėjau atidžiai išstudijuoti panašumus ir skirtumus - arba 
jų kombinaciją - kiekvienoje žmogžudystės vietoje atskirai. 
Vadinasi, turiu sustoti Lauenštein-Bel rezidencijoje. 

Parašiau: Elektroninių laiškų rašytojas/nusikaltėlis ? 

Vis sugrįždavau prie šio klausimo. Kiek kirtosi nusi- 
kaltėlio asmenybė su elektroninių laiškų personažu? Kiek 
nuoširdumo, nerandu geresnio tam žodžio apibūdinti, yra 
Merės Smit laiškuose? O kiek juose yra klaidinančios infor- 
macijos, jeigu tokios yra? 


* Jamesas Boswellas- 18 a. škotų teisininkas, eseistas, parašęs kupiną 
susižavėjimo Samuelio Džonsono biografiją. 

Kol negalėjau to suprasti, buvo panašu į dviejų nusikal- 
tėlių gaudymą. Jeigu man pasiseks, kitas susitikimas turėtų 
mesti šiek tiek šviesos ant elektroninių laiškų. 

Užsirašiau sau dar vieną pastabą: Įrankių rinkiniai? 

Dauguma serijinių žudikų turi du žudymo įrankių rin- 
kinius —- kaip ir Merė Smit. 

Pirmasis yra tikras žudymo įrankis. Todėl čia naudo- 
jamas patikimiausias įnagis - šaunamasis ginklas. Mes ži- 
nome, kad ji visada naudojosi tuo pačiu. Tačiau dėl peilio 
tokie tikri nebuvome. 

Reikėtų turėti galvoje ir automobilį. Joks kitas būdas, 
kaip patekti į vietą ir išvykti iš jos, atrodė neįmanomas. 

Buvo ir kiti „įrankiai“, kurie padėjo jai patenkinti psi- 
choemocinius poreikius. 

Vaikiški lipdukai, ant kurių buvo užrašyta A arba B, 
elektroniniai laiškai. Paprastai šios priemonės žudikui yra 
svarbesnės nei tikrieji ginklai. Tai vienintelis būdas pasaky- 
ti „Aš čia buvau“ arba „Tai aš“. 

Galimas daiktas, šis momentas ir kelia didžiausią susi- 
rūpinimą: „Esu ta, kurią noriu jus manyti esant.“ 

Šiaip ar taip, tai buvo tyčiojimasis - kažkas panašaus į 
erzinimą: „Ateik ir pagauk. Jeigu gali.“ 

Ir šią paskutinę mintį užsirašiau. 

„Ateik ir pagauk? Jeigu gali?“ 

O tada užsirašiau kai ką, kas man stovėjo skersai ger- 
klės — Traskotas. Pasirodęs prieš šešias savaites. Kas tas Džeim- 
sas Traskotas? Koks jo tikslas? 


Mo) — ve 


Staiga pasižiūrėjau į laikrodį. Laikas judėti, jeigu neno- 
riu pavėluoti į pirmąjį susitikimą. Jeigu būčiau pasinau- 
dojęs Biuro automobiliu, per petį būtų Žiūrėjęs dar vienas 
žmogus — štai todėl oro uoste ir išsinuomojau mašiną. 

Išvažiavau niekam nepasakęs, kur trauksiu. Jeigu ir vėl 
ketinau veikti kaip žmogžudysčių detektyvas, norėjau tai 
padaryti teisingai. 

Keturiasdešimt trečias skyrius 


Čia bent buvo tikras policijos darbas, tad panirau į jį su 
nauja energija ir entuziazmu. Tiesą sakant, buvau pripum- 
puotas. Sutelkiau visą dėmesį į profesorę Deborą Papada- 
kis, kai ji mane nusivedė į knygų prikrautą kabinetą nume- 
ris dvidešimt du Kalifornijos universiteto Rolfo pastate. Ji 
nuo vienintelės kėdės nukėlė tvarkingai sudėtų rankraščių 
stirtą ir padėjo ją ant grindų. 

— Matau, jūs užsiėmusi, profesore. Dieve, jūs labai užsi- 
ėmusi. Ačiū, kad sutikot su manimi pasimatyti, - tariau. 

— Džiaugsiuosi, jeigu tik galėsiu padėti, - atsakė ji pa- 
siūlydama man sėsti. - Nemačiau tokio susirūpinusio Los 
Andželo jau nuo, na, net nežinau, Rodnio Kingo* laikų. 
Gana liūdna. 


* Rodney Glenas Kingas - juodaodis taksistas, kuris išgarsėjo po to, kai jį jėga 
areštavo Los Andželo policijos pareigūnai. 

Tada ji pakėlė ranką ir greitai pridūrė. 

— Tačiau čia visai kas kita, ar ne? Šiaip ar taip, tai man 
šiek tiek neįprasta. Aš esu apsakymų ir asmeninio pobū- 
džio esė specialistė. Nesidomiu nei tikrais nusikaltimais, 
nei detektyvais. Na, Valterį Moslį skaitau, tačiau jis - kabi- 
netinis sociologas. 

— Padėkite, kuo galite, - paprašiau tiesdamas jai Merės 
Smit elektroninių laiškų kopijas. - Nors ir rizikuoju pasi- 
kartoti, būtume dėkingi, jeigu visa tai išlaikytumėte paslap- 
tyje. - Juk viską dariau savo atsakomybe - kaip ir tyrimus. 
Nebuvau gavęs oficialaus leidimo jai ar kam nors rodyti 
Merės Smit elektroninių laiškų. 

Profesorė Papadakis iš seno kavinuko įpylė man ka- 
vos, o aš laukiau, kol ji vieną, po to ir antrą kartą perskaitė 
laiškus. 

Jos kabinetas atrodė kaip vienas gražiausių visame uni- 
versitete. Jis atsivėrė į vidinį kiemą ir skulptūrų sodą, kuria- 
me universiteto studentai rašė ir siurbte siurbė puikų Pietų 
Kalifornijos orą. Daugumos kabinetų langai išėjo į gatvę. 
Ponia Papadakis su senoviniu pušiniu stalu ir O. Henrio 
apdovanojimu, kabančiu ant sienos, darė įspūdį žmogaus, 
kuris ilgai laukė, kol bus apdovanotas už nuopelnus. 

Neskaitant kelių atsitiktinių „hmm“, skaitydama ji ty- 
lėjo. Galiausiai pakėlė akis ir įsmeigė į mane žvilgsnį. Jos 
veidas atrodė šiek tiek išbalęs. 

— Ką gi, - tarė ji giliai atsikvėpusi, - labai svarbu pirmie- 
ji įspūdžiai, todėl aš nuo jų ir pradėsiu. 

Ji pasiėmė raudonos spalvos pieštuką, aš atsikėliau ir 

— Matote čia? Ir čia? ĮŽangos yra labai aktyvios. Tokie 
sakiniai, kaip „Esu ta, kuri tave nužudė“ arba „Vakar stebė- 
jau tave vakarieniaujančią“. Šie sakiniai prikausto dėmesį 
ar bent jau norima, kad jie tokie būtų. 

— Ar jūs galite iš to daryti kokią ypatingą prielaidą? - 
pats turėjau šiokių tokių minčių, tačiau čia atėjau išklausyti 
jos požiūrio. 

Ji palenkė galvą į vieną pusę, paskui į kitą. 

— Tai patraukia, bet tuo pat metu nėra labai spontaniška. 
Greičiau sukurta. Šis žmogus atsargiai parenka žodžius. 
Akivaizdu, tai nėra sąmonės srautas. 

— Ar galėčiau paklausti, ką jūs dar matote šiame laiške? 
Tai labai naudinga, profesore Papadakis. 

— Na, čia jaučiamas kažkoks... atsiribojimas, sakykime, 
nuo paties personažo smurto. 

Ji pažvelgė į mane, tarsi laukdama patvirtinimo. Net 
neįtariau, kad ji tokia nedrąsi. Nors atmosfera jos kabinete 
buvo žemiška ir tvirta. 

— Išskyrus galbūt vietas, kur ji kalba apie vaikus. 

— Labai prašau tęsti, - padrąsinau ją. - Labai domiuosi 
vaikais. Ką įžvelgiate, profesore? 

— Kai ji aprašo, ką padarė, tai skamba labai deklaraty- 
viai. Daugybė vientisinių sakinių, kartais girdėti staccato. 
Tai galėtų būti pasirinkta stiliaus sumetimais, tačiau gali 
būti ir tam tikras šalinimasis. Aš visą laiką susiduriu su tuo, 
kad rašytojai bijo savo medžiagos. Jeigu ji būtų studentė, 
liepčiau jai šiek tiek įtempti gijas, leisti joms pačioms išsi- 
narplioti, - profesorė gūžtelėjo pečiais. - Žinoma, aš nesu 
psichiatrė. 

- Iš to, ką išgirdau, tikrai esate, - atsakiau. - Esu tikrai 
sužavėtas. Jūs įnešėte šiokio tokio aiškumo. 

Atsakydama į komplimentą tik mostelėjo ranka. 

— Ar dar galiu kuo padėti? Kuo nors? Tiesą sakant, tai 
labai žavu. Manau, kažkoks liguistas smalsumas. 

Stebėjau jos veidą, kai ji svėrė savo mintis, tačiau nu- 
sprendė patylėti. 

— Kas? — pasidomėjau aš. - Labai prašau sakyti viską, 
kas jums šovė į galvą. Nesirupinkite. Neteisingų atsakymų 
negali būti. 

Ji padėjo raudoną pieštuką. 

— Na, skaitant kyla klausimas: ar jūs matote realų žmo- 
gų ar personažą? Kitais žodžiais, matau tam tikrą atsiribo- 
jimą, kuris kyla iš rašytojo pasąmonės, o gal tai atsiranda 
tik dėl sakinių konstrukcijos? Iš tiesų sunku pasakyti. Čia 
slypi didelė mįslė, ar ne? 

Tokį patį klausimą aš jau buvau sau uždavęs kelis kar- 
tus. Profesorė man į jį neatsakė, tačiau tikrai patvirtino, kad 
jį verta užduoti pirmiausia. 

Staiga ji nervingai nusijuokė. 

— Esu tikra, kad jūs mano įvertinimams savo tyrime ne- 
teiksite didelės reikšmės. Nenorėčiau jūsų suklaidinti. Juk 
tai labai svarbu. 

— Prašom dėl to nesijaudinti, - nuraminau ją. - Tai tik 
viena iš daugelio aplinkybių, į kurią mes atsižvelgsime. Ši 
mįslė tikrai nepaprasta. Psichologinė, analitinė, literatūrinė. 

— Turbūt nekenčiate, kai reikia visur važinėti ir rinkti in- 
formaciją po mažytę kruopelytę. Žinau, kad turėtumėte. 

— Tiesą sakant, tokie pokalbiai lengviausia mano darbo 
dalis, - nuoširdžiai prisipažinau jai. 

Nes jau kitas mano susitikimas turėjo būti nemalonus. 

Keturiasdešimt ketvirtas skyrius 


Ginkluota apsauga sustabdė mane prie Lauenštein-Belų re- 
zidencijos vartų Beverli Hilso Bel Airo rajone. Dar du civi- 
liai apsirengę pareigūnai patikrino mano dokumentus prie 
įvažiavimo keliuko. Galiausiai man buvo leista įeiti į namą, 
kuris stovėjo šalia besisukančio kelio pakeliui į Bel Air vieš- 
butį, kuriame vienąkart buvau apsistojęs ir kuris man pasi- 
rodė kaip viena ramiausių ir gražiausių vietų, kokias man 
yra tekę matyti. 

Kai paskambinau, atsiliepė pats Maiklas Belas. Namas 
buvo pastatytas beveik iš vieno stiklo, todėl pamačiau jį at- 
einantį dar gerokai iki tos akimirkos, kai jis prie manęs pri- 
siartino. Jis ėjo vilkdamas kojas — toks judesys labai daug 
ką pasakė. 

Kalbėtis su žmogžudystę išgyvenusių šeimų nariais — 
tai bandymas išlaikyti pusiausvyrą. Laikas, kai tau labiau- 
siai reikia informacijos, sutampa su laiku, kai jie mažiau- 

siai nori kalbėti apie nelaimę. Aš dar neatradau būdo, kuris 
būtų labai patikęs man ar apklausiamajam. 

Ponas Belas nelabai tiko prie Beverli Hilso aplinkos: veš- 
lia šviesia barzda, džinsais, sandalais ir languotais marš- 
kiniais. Galėjau palaikyti jį medkirčiu ar bent jau buvusiu 
grupių Nirvana ar Pearl Jam nariu, jeigu ne ta ultramadinga 
aplinka. Iš bylos ataskaitų žinojau, kad juodu su žmona šį 
namą pasistatė prieš kelerius metus. 

Maiklo Belo laikysenoje ir balse mačiau apatišką žmo- 
gų, išgyvenantį ankstyvąją sielvarto stadiją, tačiau jis man- 
dagiai pakvietė mane vidun. 

— Ar galiu jums ką pasiūlyti? — paklausė jis. - Žinau, tu- 
rime atšaldytos arbatos. Ar norite Sun Tea, agente Krosai? 

— Ačiu, nieko nereikia, - atsakiau. 

Vidutinio amžiaus namų šeimininkė auklė stoviniavo 
netoliese laukdama, ar galės mums kuo patarnauti. Supra- 
tau, kad tai buvo Lupė San Remo, kuri baseine ir surado 
aukos kūną. 

— Nada, Lupe, gracias, - pasakė jai ponas Belas. - Oui- 
siėramos cenar a las siete, por favor“. 

Nusekiau paskui jį į atvirą galeriją, kurioje ant milžiniško 
krėslo spietėsi trys šviesiaplaukės fėjos. Kasė, Ana ir Zoja, 
penkerių, septynerių ir aštuonerių metų - taip buvo para- 
šyta apklausos dokumentuose. Plazminiame televizoriaus 
ekrane buvo sustingęs filmuko „Žuviukas Nemo“ kadras. 

Aš jiems sutrukdžiau, todėl jaučiausi blogai. Įdomu, 
ar tikrai „Merė Smit“ ką nors jautė aukų vaikams? O jeigu 
jautė, tai kodėl? Koks galėjo būti šito pamišusio žmogaus 
motyvas? Kam žudyti šių mažų vaikų motiną? 

— Mergaitės, aš kelias minutes užtruksiu svetainėje. Ga- 
lite Žiūrėti toliau be manęs, -jis paspaudė nuotolinio valdy- 


* Nieko, Lupe, dėkoju. Prašom vakarienę paruošti septintai! (isp.) 

mo pultelio mygtuką, ir televizorius pradėjo rodyti toliau. 
as EO o o, balsą — £2 sode) FP „NEO 
tiko Dorė. 

— Mes galime pasikalbėti čia, - tarė ponas Belas, kai įėjo- 
me į skliautuotą svetainę. Trijų aukštų stiklinė siena atvėrė 
pribloškiantį vaizdą krante, kiek arčiau buvo matyti plau- 
kimo baseinas, kuriame buvo rasta jo žmona Marti. Mai- 
klas Belas atsisėdo ant kreminės spalvos aksominės sofos 
nugara į baseiną. 

— Man šitas vaizdas kitados patiko, - tyliu balsu tarė 
jis. — Ir Žmonai taip pat. 

— Ar mums nebūtų geriau susitikti kur nors kitur? - tie- 
siai paklausiau. 

— Ačiu, - padėkojojis. - Viskas gerai. Bandau judėti kaip 
įmanydamas. Dėl mergaičių. Ir kad pats neišprotėčiau. Vis- 
kas gerai. Jūs turite man klausimų? 

— Žinau, jus apklausė Los Andželo policija. Jie jūsų nejį- 
taria, todėl pasistengsiu kuo greičiau baigti. 

— Dėkingas jums. Prašom nesijaudinti, - atsakė jis. — 
Prašom. Klausinėkite. Noriu padėti surasti tą žmogų, kuris 
taip padarė. Man reikia jausti, kad ir aš padedu, kad ir aš 
ką nors darau. - 

Atsisėdau ant priderintos sofos. Priešais mus stovėjo di- 
delis nupoliruoto marmuro stalelis. 

— Atsiprašau, tačiau privalau pradėti nuo akivaizdžių da- 
lykų. Arjūsų žmona turėjo priešų, apie kuriuos žinojote? Kas 
nors, kurio vardas jums šmėstelėjo mintyse, kai tai nutiko? 

Jis perbraukė ranka per barzdą, paskui per akis. 

- Patikėkite, aš irgi apie tai galvojau. Štai čia ir glūdi 
ironija. Marti buvo viena iš populiariausių žmonių mies- 
te. Visi ją mylėjo, taip būna gana retai. Jūs pats galite tuo 
įsitikinti. 

Jis nutilo ir jo veidas persikreipė. Jis vos susitvardė, ir, 
manau, galėjau suprasti jo mintį. Visi ją mylėjo. Būtasis laikas. 
Jo pečiai nulinko. Jis nusišluostė akis sugniaužtu kumščiu. 

— Atsiprašau. Maniau, šis įvykis jau spėjo nugrimzti, ta- 
čiau iš tiesų ne, nespėjo. 

— Neskubėkite, - atsakiau. 

Norėjau pasakyti daugiau: norėjau pridurti, kad žinau, 
kaip jis jaučiasi. Žinau, ką reiškia netekti žmonos, bet dar 
geriau suprantu, kaip jautiesi jos šitaip netekęs. Prieš kurį 
laiką ir aš buvau labai panašioje situacijoje. Jeigu jis išgy- 
veno kažką panašaus kaip aš su Marija, jo paguosti negali 
niekas - nei nepažįstamasis, nei policininkas. Bet kokie la- 
bai asmeniški žodžiai, kuriais mėginčiau jį užjausti, dau- 
giau būtų skirti mano paties labui, todėl aš ir nepasakojau 
nei apie Mariją, nei kaip ji buvo nužudyta. 

— Tėveli? 

Zoja, vyriausia dukra, stovėjo po aukštu skliautu tarp 
svetainės ir koridoriaus. Tarpdury ji atrodė išsigandusi, 
mažytė ir labai vieniša. 

— Viskas gerai, brangioji, - atsakė jis. - Man viskas gerai. 
Ateik čia minutėlei. - Jis ištiesė rankas, o ji prisiartino prie 
jo, apėjusi ilgą kelią aplink sofą - ji vengė eiti pro mane. 

Ji įkrito jam į glėbį ir tada juodu abu pradėjo verkti. Įdo- 
mu, ar ji anksčiau buvo mačiusi verkiant savo tėvą? 

— Viskas gerai, Zoja. Aš tave labai myliu. Tu tokia gera 
mergaitė. 

— Ir aš tave myliu, tėveli, - sušnibždėjo Zoja. 

— Mes pakalbėsime paskui, - švelniai pasakiau. - Kitą 
kartą. Turiu jūsų raštišką pranešimą. Man nelabai daug ir 
tereikia. 
prie Zojos galvos. Ji susiraičiusi įsirangė jo glėbyje. Mačiau, 
kad juodu artimi, ir pagalvojau apie Džeinę. 

— Prašom pranešti, jeigu galėsiu kuo nors padėti, - tarė 
jis. - Aš norėčiau pagelbėti. 

- Jeigu galėčiau nors trumpai pasivaikščioti po namus, 
man tai būtų labai naudinga, - atsakiau. 

- Žinoma. 

Jau pasisukau eiti, tačiau stabtelėjau ir vėl prabilau tik 
todėl, kad nebegalėjau susiturėti. 

— Jūs elgiatės teisingai, - pasakiau. - Jūsų vaikai išgy- 
vens. Tik išlaikykite artumą. 

— Būtinai. Jos dabar viskas, kas man liko. Dėkoju. Jūs 
labai dėmesingas. 

Tada išėjau ir, spėju, nereikia nė sakyti, kad jis žinojo, 
jog tai nėra tik policininko patarimas. Tai buvo ir tėvo, ir 
vyro žodžiai. Staiga nebenorėjau šiuose namuose likti il- 
giau nei būtina. 


| 50 JAMES PATTERSON 


Keturiasdešimt penktas skyrius 


Kaip detektyvas būčiau norėjęs Lauenštein-Belų namuose 
praleisti ištisas valandas - kad susiurbčiau visas detales. 
Bet, susiklosčius tokioms aplinkybėms, daviau sau penkio- 
lika dvidešimt minučių. 

Pradėjau nuo puikaus baseino: atsistojau pačiame gale 
takelių linijas. Apytikriai nustačiau, iš kurios vietos Merė 
Smit šovė į Marti Lauenštein-Bel paleidusi vienintelę kulką 
jai į viršugalvį. Tada su baseino tinklu ilga rankena prisi- 
traukė kūną arčiau savęs. 

Žudikas šaltakraujiškai atsistojo čia ir supjaustė aukos 
veidą net neištraukdamas jos kūno iš baseino. Pjūviai buvo 
netvarkingi ir greiti - daugybė visą veidą dengiančių pjū- 
vių. Tarsi būtų ją ištrynusi iš atminties. 

Tai šiek tiek priminė, ką kai kurie žmonės padaro su 
fotografijomis, simboliškai atsikratydami kokio nors žmo- 

gaus veido. Tiesą sakant, Merė Smit darbo kambaryje vir- 
šuje taip pat sunaikino kelias šeimos nuotraukas. 
įrašus, galėjo būti darbo kambarys. 

Logiškas kelias nuo čia į darbo kambarį turėjo eiti per 
svetainę, po to kalkakmenio laiptais į viršų, į pagrindinį įė- 
jimo holą. 

Žudikas lankėsi namuose dieną prieš žmogžudystę. Kaip tiks- 
liai tai vyko? Kokiu laiku? Ir - kodėl? Kaip Merė Smit evoliuci- 
onavo? 

Kai aš dar kartą perėjau namus, Maiklas Belas su savo 
trimis mažomis dukrelėmis sėdėjo ir tuščiu žvilgsniu Žiū- 
rėjo filmuką. Jie netgi nepakėlė akių, kai ėjau pro šalį, todėl 
pasistengiau jų nepertraukti. Kažkodėl prisiminiau, kaip 
Džeinė su Dėjumi glėbesčiavosi su mažuoju Aleksu iš karto 
po teismo posėdžio Sietle. 

Antrojo aukšto holas buvo pakabinamas medžio ir stiklo 
tiltas, dalijantis namą į dvi dalis. Aš atsekiau čia paskui Merę 
Smit jos įsivaizduojamu taku, tada nuėjau į tolimąjį sparną, 
kuriame buvo nesunku surasti Marti darbo kambarį. 

Tai buvo vienintelis kambarys uždarytomis durimis. 

Viduje pamačiau sieną su įtartinomis baltomis dėmė- 
mis - ten greičiausiai kabėjo šeimos fotografijos. Regis, nie- 
kas daugiau nebuvo paliesta. 

Žudikas tampa vis drąsesnis, vis labiau rizikuoja, tačiau toji 
manija šeimoms išlieka labai stipri. Žudikas labai susikaupęs. 

Mano dėmesys nuslydo odine aukšta atkalte kėde, sto- 
vinčia priešais penkiasdešimt trijų centimetrų įstrižainės 
vertikalų kompiuterio ekraną. Tai buvo aukos darbo vieta 
ir, iš čia, mūsų manymu, Merė Smit atsisėdusi išsiuntė laiš- 
ką Arnoldui Grineriui į Los Angeles Times. 

Iš darbo kambario atsivėrė vaizdas į terasą ir apačio- 
je esantį baseiną. Kol rašė laišką, Merė Smit galėjo matyti 

veidu į dugną plūduriuojantį Marti kūną. Ar tai jai sukėlė 
pasidygėjimą? Įniršį? O gal ji, sėdėdama čia ir žiūrėdama į 
savo auką, jautė didžiulį pasitenkinimą? 

Man kilo mintis. Čia sunaikintos nuotraukos. Tas pa- 
skutinis skambutis iš interneto kavinės. Profesorė Papa- 
dakis minėjo apie „šalinimąsi“. Tą rytą galvojau dar apie 
kai ką. Merei Smit nepatiko tai, ką ji matė žmogžudystės vie- 
toje, ar ne? 

Kuo ilgiau vaizdas stovėjo akyse, tuo stipriau jos minty- 
se atsigamindavo vaizdai iš praeities, ir jie kėlė jai nerimą. 
Tam tikra jos dalis, kurios ji pati nenorėjo matyti, iškildavo 
vis aiškiau. Atsakymas buvo vienas - išsigimti. Man tokios 
mintys nepatiko, tačiau greičiausiai Merė Smit prarado sa- 
vikontrolę. 

Tada aš mintyse pasitaisiau - žudikas nebekontroliuoja 
savęs. 

Keturiasdešimt šeštas skyrius 


Tą naktį gulėjau ant nugaros viešbučio lovoje, o mano gal- 
voje kirbėjo skirtingos mintys, tačiau nė viena iš jų nebuvo 
nė skatiko verta, bent jau taip aš maniau. 

Merė Smit. Jos patologija. Nenuoseklumai. Galima 
žmogžudysčių motyvacija. Kol kas nieko. 

Džamilė. Ir čia nekišk nosies. Tu net nepriartėjai prie tos 
pusės, kad galėtum ką nors išspręsti. 

Mano šeima sugrįžo į Vašingtoną. Ar aš kada nors čia 
kėliau sumaištį? 

Kristina ir Aleksas Jaunesnysis. Liūdniausias dalyk 

Puikiai Žinojau, kad nė viena iš mano gyvenim:  „ičių 
ir vėliau nesulauks reikalingo dėmesio. Viskas ime . t odyti 
tik kaip bandymas. Aš padėdavau žmonė.ns įve? „ti tokios 
rūšies depresiją, tačiau sau — niekada, ir, mano galva, nėra 
žmonių, kuriems labai gerai sektųsi savianalizė. 

Manė Doneli išlaikė žodį ir pateikė man šiokios tokios 
informacijos apie Džeimsą Traskotą. Trumpai tariant, jis at- 
krito. Jis buvo labai ambicingas, kartais galėjo būti apibū- 
dinamas net kaip nuožmus, tačiau buvo gerbiamas „ketvir- 
tosios valdžios“ atstovas. Pasirodo, su Mere Smit neturėjo 
jokių ryšių. 
lefonu į namus, tikėdamasis dar prieš miegą pasikalbėti su 
Džeine ir Deimenu. 

— Sveiki, Krosų rezidencija. Kalba Džeinė Kros. 

Pajutau, kad ėmiau šypsotis. 

— Ar tai bučinių ir glėbesčiavimų parduotuvė? Norėčiau 
palikti užsakymą. 

— Sveikas, tėveli. Žinojau, kad čia tu skambini. 

— Ar taip lengva nuspėti mano veiksmus? Na, tiek to. Ar 
judu abu jau einate miegoti, bent aš taip tikiuosi? Paprašyk, 
kad Deimenas pakeltų kitą ragelį. 

— Jau pakėliau, tėte. Supratau, kad čia tu. Tu labai len- 
gvai nuspėjamas. O tai geras dalykas. 

Trumpai pasikalbėjau su vaikais. Deimenas pabandė 
išprašyti iš manęs, kad leisčiau jam nusipirkti kompakti- 
nę plokštelę su tėviško pritarimo etikete. Jokios prekybos, 
tačiau ir nė vieno žodžio apie tą paslaptingą draugę. Džei- 
nė labai rimtai ruošėsi savo pirmajai mokslinei parodai ir 
norėjo Žinoti, ar aš galėčiau patikrinti jos draugus melo de- 
tektoriumi. 

- Žinoma. Iš karto po to, kai patikrinsiu judu su Dei- 
menu. 

Po to Džeinė papasakojo šį tą, kas man sukėlė nerimą. 

— Tas rašytojas ir vėl čia lankėsi. Senelė ji nuvijo. Ji gero- 
kai jį iškoneveikė, pasakė, kad jis daro gėdą savo profesijai. 

Pabaigęs su vaikais, pasikalbėjau su senele, tada užsisa- 
kiau maisto į kambarį. Galiausiai paskambinau Džamilei į 

San Franciską. Žinojau, kad pradėjau nuo mažiausiai stre- 
so keliančių skambučių, pabaigai palikdamas sunkiausius. 
Na, žinoma, įtaką padarė ir laiko zonų skirtumai. 

— Visa ši Merės Smit byla tikrai taps nacionaline, - pasa- 
kė Džamilė. - Čia kalbama, kad Los Andželo policijai dar 
toli gražu iki sučiups žudiką. 

— Pakalbėkime apie ką nors kitą, o ne tik apie darbą, — 
pasiūliau. - Ar tu nieko prieš? 

— Tiesą sakant, Aleksai, man reikia eiti. Susitinku su 
draugu... tiesiog su draugu, - gal kiek skubotai pridūrė 
ji. - Nesijaudink dėl to. - Bet man tai nuskambėjo kaip ko- 
das - jaudinkis dėl to. 

— Žinoma, eik, - atsakiau. 

— Pasikalbėsime rytoj? — paklausė ji. - Atsiprašau. Turiu 
bėgti. Rytoj, Aleksai? 

Pažadėjau ir padėjau ragelį. Tik draugas, - pagalvojau. 
Ką gi, dviem paskambinau, liko dar vienas. Tikrai sunkus. 
Ir vėl pakėliau ragelį ir suspaudžiau numerius, kuriuos ži- 
nojau atmintinai. 

— Klausau? 

— Čia aš. Aleksas. 

Kristina nutilo - dar vienas nenuspėjamas atsakymas. 

— Sveikas, — galiausiai išspaudė ji. 

— Ar galiu pasikalbėti su Aleksu? 

— Žinoma. Palauk, atsivesiu ji. Jis ką tik pavakarieniavo. 
Jis žaidimų kambaryje. 

Girdėjau šnarėjimą, paskui tylų Kristinos balsą: „Tai 
tėtė.“ Tas žodis man sukėlė keistą skausmą - tai buvo šiltas, 
bet ir gailesčio kupinas jausmas. 

— Labas, tėte. — Visi jausmai sumišo nuo susijaudinusio 
jo balso, bet stipriausias buvo ilgesys - aš ilgėjausi jo kaip iš- 
protėjęs. Mintyse jau mačiau jo mažą veiduką, jo šypseną. 

— Sveikas, mažuti. Kas naujo? 

Kaip ir visi trejų metų vaikai, mažasis Aleksas dar ne- 
labai mokėjo kalbėtis telefonu. Todėl, deja, pokalbis buvo 
trumpas. Po ganėtinai ilgos pauzės aš ir vėl išgirdau Kris- 
tinos balsą. 

— Pasakyk „viso gero“. 

— Viso gero. 

— Iki greito pasimatymo, - atsakiau. - Myliu tave, drau- 
guži. 

- Ir aš tave myliu, tėte. 

Tada mažasis Aleksas padėjo ragelį. Tas ragelio sprag- 
telėjimas sugrąžino mane į kambarį, kuriame likau vienas 
su Merės Smit byla, ilgėdamasis visų tų Žmonių, kuriuos 
mylėjau labiau už gyvenimą. Ir mano galvoje kilo labai aiš- 
ki mintis - bet ką ji galėjo reikšti? 


Trečioji dalis 


Apgaulingi veiksmai 


Keturiasdešimt septintas skyrius 


Merė Smit sėdėjo ant suoliuko parke, kol jos brangioji ma- 
žutė Ašlė išdykavo žaidimų aikštelėje. Puiku. Šito laksty- 
mo pakaks, kad ji išvargtų, kol jai reikės atsiimti Brendaną 
ir Adamą po žaidimų draugų namuose; taip pat to laiko 
pakaks, kad Merės smegenys atvėstų po dar vienos sun- 
kios dienos. 

damasi jo dailiu, storu popieriumi ir gražiu drobiniu vir- 
šeliu. 

Dienoraščiai buvo vienintelis pinigų švaistymas jos gy- 
venime. Ji stengdavosi rašyti kasdien nors po truputį. Gal 
vėliau, kai vaikai perskaitys šiuos puslapius, jie sužinos, 
kas iš tiesų ji buvo, neskaitant virėjos, tarnaitės ir vairuo- 
tojos. O dabar net dienoraštis surengė prieš ją sąmokslą. 
Net nepagalvojusi ji pirmame puslapyje užrašė: pomidorų, 
morkyčių, javainių, sulčių, vystyklų. Po perkūnais! 

Taip negalima. Ji rūpestingai išplėšė puslapį. Gal ir kvai- 
la, bet šią knygą ji laikė ypatinga, joje nedera rašyti pirkinių 
sąrašų. 

Staiga ji pastebėjo, kad dingo Ašlė! O Dieve, kur ji? 

Dar prieš akimirką ji buvo čia, o dabar pradingo! 

Ar praėjo tik sekundė? Ji įsitempė. Gal ir ne. Gal prabė- 
go daugiau nei kelios sekundės? 

— Ašle? Širdele? 

Jos akys greitai peržvelgė nedidelę, pilną vaikų žaidimų 
aikštelę. Kelios šviesių plaukų kupetos ant sūpynių, kelios 
bėgioja aplink, tačiau Ašlės niekur nėra. Visa žaidimų aikš- 
telė aptverta metaline, suvirinta tvora. Kaip toli ji galėjo nu- 
klysti? Ji patraukė prie vartų. 

— Atsiprašau, ar nematėte mažos mergaitės? Šviesūs 
plaukai, džinsai, raudoni marškinėliai? 

Deja, niekas nematė. 

O Dieve, tik ne tai. Ne, ne. 

Ir tada Merė ją pastebėjo. Jai širdis vos neplyšo. Ašlė 
buvo pasislėpusi už medžio, pačiame žaidimų aikštelės pa- 
kraštyje. Merė vos vos nusijuokė, sumišusi, kad taip greitai 
susinervino. Dieve, kas man darosi? 

Ji patraukė prie jos. 

— Ką čia veiki, širdele? 

- Žaidžiu slėpynių, - atsakė ji. - Tik žaidžiu, mamyte. 

— Dėl Dievo meilės, su kuo žaidi? - Ji stengėsi kontro- 
liuoti savo toną. Žmonės jau pradėjo į ją spoksoti. 

— Su tavim, - ir ji taip švelniai nusišypsojo, kad Merė 
negalėjo atsilaikyti. 

Ji pasilenkė ir sušnibždėjo prigludusi prie jos švelnaus 
skruostuko: 

— Ašle, negalima šitaip nubėgti. Ar supranti? Jeigu tu 
manęs negali matyti, ir aš tavęs negaliu. Gerai? 

— Gerai. 

— Puiku. O kodėl tau dabar nepasikarstyti laipynėmis? 

Merė įsitaisė ant kito suoliuko - kuo toliau nuo susikau- 
pusių nepritariamų žvilgsnių. Jauna motina, skaičiusi L. A. 
Times, jai nusišypsojo. 

— Sveiki. 

— Jūs greičiausiai ne vietinė, - tarė Merė greitai žvilgte- 
lėjusi į ją. 

Moters balsas nebuvo visai tvirtas. 

— Kodėl jūs taip sakote? 

— Pirma, nė vienas iš aplinkinių nėra toks draugiškas, — 
atsakė Merė ir nusišypsojo. - Antra, tik atvykėlis bando su 
kuo nors susipažinti. Aš pati iš Vermonto. 

Regis, tai moteriai palengvėjo. 

— Baltimorė, - atsakė ji prispaudusi ranką prie krūti- 
nės. - Girdėjau, čia, Kalifornijoje, visi labai draugiški. Jie 
pristabdo mašiną ir leidžia tau pereiti gatvę, tiesa? Tokių 
dalykų Baltimorėje nepamatysi. 

— Na, tikra tiesa. 

— Bet, tiesą sakant, ir tokių dalykų nepamatysi, — ir ji 
kilstelėjo pirmąjį Times puslapį. 


HOLIVUDO ŽMOGŽUDYSTĖS 
TYRIMAS TESIASI 


— Ar apie šį įvykį girdėjote? - paklausė moteris. - Ma- 
nau, turėjote. 

— Šiais laikais sunku ką nors praleisti. 

— Man labai dėl to liūdna. Žinau, ir pati turėčiau bijoti, 
bet man tikrai labai gaila tų šeimų. 

Merė išsiblaškiusi linktelėjo galva. 

- Žinau. Ir man taip pat, ir man. Juk tai baisu! Vargšai 
vaikai. Tiesiog norisi išverkti visas akis. 

Keturiasdešimt aštuntas skyrius 


Statistikos duomenys rodo, skaičiau sėdėdamas prie savo 
stalo, kad apie aštuoniasdešimt devynis procentus moterų 
žudikių maniakių naudojo nuodus, savo aukas uždusino 
ar įleido mirtiną dozę vaistų. Mažiau nei dešimt procentų 
pasirinko šaunamąjį ginklą, tačiau nė viena nesinaudojo 
peiliu. 

Ar Merė Smit išimtis, įrodanti taisyklę? 

Nemanau. Bet, regis, tokios nuomonės laikausi tik aš 
vienas. 

Permečiau žvilgsniu stalą, ant kurio prieš mane kaip 
skirtingos dėlionės detalės buvo paskleistos laikraščių iš- 
karpos, fotografijos ir straipsniai. 

Olinė Vuornos buvo šaulė. Per aštuoniasdešimt devin- 
tuosius ir devyniasdešimtuosius ji Floridoje nušovė bent 
septynis žmones. Tada spauda ją pavadino pirmąja Ame- 
rikos moterimi žudike maniake. Ji greičiausiai buvo la- 

biausiai išgarsėjusi, bet toli gražu ne pirmoji. Bent pusė iš 
jų buvo „juodosios našlės“ —- savų vyrų žudikės - arba jų 
motyvas buvo kitoks kerštas. Didžioji jų dauguma turėjo 
kokių nors ryšių su savo aukomis. 

Bobė Sju Terel, seselė, dvylikai pacientų įšvirkštė mirti- 
nas insulino dozes. 

Dorotėja Monlavo Puentė nunuodijo devynis savo 
pensiono gyventojus ir taip gavo jų socialinio draudimo 
išmokas. 

Regioninio biuro sekretorė Morinė įkišo galvą ir pa- 
klausė: 

— Ar norėsite ko nors iš Burger užkandinės? 

Pakėliau galvą ir supratau, kad jau sutemo ir kad aš, 
tiesą sakant, esu išbadėjęs. 

- Jeigu jie turi keptų sumuštinių su vištiena, būtų pui- 
ku. Ir apelsinų sulčių. Ačiu. 

Ji linksmai nusijuokė. 

— Norite mėsainio ar sūrainio? 

Kadangi mano miegas ir asmeninis gyvenimas buvo 
visiškai sujaukti, stengiausi vengti nors netikusio maisto. 
Jau kelias dienas nesimankštinau. Man mažiausiai reikėjo 
išvažiuoti iš čia apsirgusiam. Todėl paprašiau Morinės ne- 
sirūpinti —- galiausiai ką nors sugalvosiu. 

Po kokios minutės prie mano stalo pradėjo sukinėtis 
agentas Peidžas. 

— Kaip sekasi? — klausinėjo jis. - Ar kas nors išaiškėjo? 

Ištiesęs rankas parodžiau, kokia įvairi informacija guli 
ant mano stalo. 

— Merė Smit niekur nedera. 

— Tą galima buvo pasakyti bent apie pusę moterų, se- 
rijinių Žudikių, tuo metu, kai jos darbavosi, - pareiškė 
Peidžas. Jaunasis agentas man darė vis didesnį ir didesnį 
įspūdį. 

— Okaipgi mūsų gerieji draugai iš Los Andželo policijos 
departamento? Ar yra kokių naujienų iš jų? 

— Žinoma, yra, - atsakė jis. - Balistikos specialistai grą- 
žino jos ginklą. Tik pagalvokit - auksinė seniena. Walter 
PPK, ir visada tas pats ginklas. Rytoj įvyks pasitarimas, jei- 
gu norite ten dalyvauti. Jei ne, aš nuvyksiu. 

Ši naujiena - žudiko ginklo amžius - buvo labai nelauk- 
ta ir labai keista. 

— Kokio senumo tas ginklas? Ar jie žino? 

— Mažiausiai dvidešimties metų, o tai suteikia dar dau- 
giau paslaptingumo, ar ne? Bus sunku susekti. 

— Ar manote, kad ji tai daro dėl šios priežasties? Suseka- 
mumo? - paklausiau, gal greičiau garsiai pamąsčiau. 

Peidžas greitai pažėrė ne vieną galimybę. 

— Ji nėra profesionalė, taip? Galbūt šį ginklą turi jau se- 
niai? O gal pradėjo žudyti daug anksčiau, nei mes žinome? 
Gal jinai jį surado? Gal jis buvo jos tėvo? 

Visos prielaidos svarios ir išbertos dideliu greičiu. 

— Kiek jums metų? - staiga man pasidarė smalsu. 

Jis metė į mane šnairą žvilgsnį. 

— Na, tikrai neturėtumėte manęs šito klausti. 

— Atsipalaiduokite, — atsakiau. — Tai ne pokalbis dėl dar- 
bo. Man tiesiog įdomu. Jūs mąstote daug greičiau nei tie 
vaikinai, kuriuos mačiau neseniai baigusius Kvantiką. 

— Man dvidešimt šešeri, - plačiai šypsodamasis atsakė jis. 

— Jūs tikrai geras agentas, Peidžai. Dar reikėtų tobulinti 
veido išraišką. 

Tačiau jis nepakeitė veido išraiškos. 

— Atidirbau, tačiau čia, biure, man jos nereikia, - tada 
tobulai mėgdžiodamas banglentininkų žargoną pridūrė: — 
Taip, biče, žinau, ką apie mane galvoji, kad dabar mano 
banglenčių stipendija nuėjo šuniui ant uodegos, tačiau esu 
šiai vietai gimęs. 

Buvo smagu širdyje nusijuokti. 

— Tiesą sakant, Peidžai, - atsakiau, - neįsivaizduoju jūsų 
stovinčio ant banglentės. 

— Įsivaizduok, biče, - atšovė jis. 


Keturiasdešimt devintas skyrius 


Kitą dieną, apie penktą valandą, pasitarimų salė buvo to- 
kia perpildyta, kad nebūtum radęs vietos nė lagaminui pa- 
statyti. Stovėjau pačiame priekyje atsirėmęs į sieną ir lau- 
kiau detektyvės Džinos Galetos, kad papasakotų apie šią 
beprotybę. 

Ji įėjo sparčiu žingsniu šalia Fredo van Olsburgo iš 
mūsų Biuro, Los Andželo policijos vadovo Alano Šrius- 
berio ir trečio vyro, kurio nepažinojau. Džina toje grupė- 
je buvo vienintelė gražuolė, be to, vienintelė jaunesnė nei 
penkiasdešimties. 

— Kas čia toks? — paklausiau šalia manęs stovinčio pa- 
reigūno. - Tas su mėlynu kostiumu. Šviesiai mėlynu. 

— Maiklas Korbinas. 

— Kas? 

— Vicemeras. Jis ir yra kostiumas. Iš jo naudos - kaip iš 
ožio pieno. 

Tam tikru atžvilgiu buvau patenkintas, kad man nereikė- 
jo per šį susirinkimą kalbėti - bet vis tiek išlikau budrus. Po- 
litikų dalyvavimas tokiose triukšmingose bylose yra beveik 
neišvengiamas. Tik vyliausi, kad čia, Los Andžele, jie nepra- 
dės vaidinti svarbesnio, nei jiems priklauso, vaidmens. 

Galeta pasisveikindama man nežymiai linktelėjo ir pra- 
dėjo kalbėti. 

— Gerai, žmonės, pradedam. - Visi akimirksniu nutilo. 
Vicemeras paspaudė van Olsburgo ranką ir išėjo pro šoni- 
nes duris. Hm? Ką visa tai reiškia? Nebuvo panašu į svečio 
dalyvavimą - greičiau priminė vaiduoklio pasirodymą. — 
Pirmiausia pradėkim nuo svarbiausių dalykų, - pasiūlė 
detektyvė Galeta. 

Ji greitai perbėgo bylos faktus: Walter PPK, vaikiški lip- 
dukai, ant kurių užrašytos dvi A ir B, aukos - vadinamo- 
sios puikios motinos, šį aspektą, be abejonės, daugiausia 
aprašinėjo spauda. Vienas užmiesčio laikraštpalaikis pava- 
dino bylą „Stepfordo žmonų žudikas“*. 

Galeta priminė mums, kokiais žodžiais buvo apibūdin- 
ta informacija į Los Angeles Times siųstuose elektroniniuose 
laiškuose. 

Buvo užduoti keli klausimai. 

Ar Los Andželo policija ir FTB Žino ar įtaria esant kokių 
nors ryšių tarp Merės Smit ir kitų Žmogžudysčių, įvykdytų 
šiame regione? Ne. 

Iš kur žinoma, kad-užpuolikas veikia vienas? Nesame ti- 
kri, bet visi požymiai rodo, kad taip. 

Iš kur žinoma, kad žudikas - moteris? Moters plaukai, 
surasti po lipduku kino teatre Vestvude, leidžia daryti prielaidą, 
kad jie užpuoliko. 


* Iros Levino romanas “The Stepford Wives“, pagal jį sukurtas to paties pava- 
dinimo filmas. 

— O dabar pats laikas žodį suteikti agentui Krosui, kad 
jis mums nušviestų, ką aptiko FTB. Daktaras Krosas atskri- 
do čia iš Vašingtono, kur tyrė serijinių žudikų, tokių kaip 
Garis Soneji ir Kailas Kreigas, bylas. 

Kokie penki šimtai porų akių įsmigo į mane. Į pasitarimą 
atėjau kaip stebėtojas, - galvojau, - bet dabar būsiu pastatytas 
į scenos vidurį. Na, nėra prasmės praleisti progos arba dar 
blogiau - gaišinti susirinkusiųjų laiką. 

— Na, leiskite pradėti nuo to, kad nesu visiškai tikras, 
jog Merė Smit yra moteris, - pradėjau. 

Tai turėtų pažadinti tuos, sėdinčius paskutinėse eilėse. 

Penkiasdešimtas skyrius 


Ir iš tiesų pažadino. Per salę nusirito murmesys. Bent jau 
prikausčiau visų dėmesį. 

— Nesakau, kad užpuolikas tikrai yra vyras, tačiau mes 
neatmetame tokios galimybės. Netikiu, kad ir jūs turėtu- 
mėte. Šiaip ar taip, - tariau pakeldamas balsą, kad perrėk- 
čiau šurmulį, - kelis dalykus galiu apie šią bylą pasakyti. 

— Kol kas aš vartosiu įvardį ji. Greičiausiai, ji baltoji, jai 
keturiasdešimt penkeri penkiasdešimt metų. Ji vairuoja 
nuosavą automobilį - tokį, kuris niekuo neišsiskiria aukš- 
tesnėse nei vidutinio gyvenimo lygio vietovėse, kuriose 
įvykdytos Žmogžudystės. Atrodo, ji išsilavinusi, dirbanti, 
neprofesionali. Gal kokioje paslaugų sferoje, kur gali būti 
itin vertinama. 

Dar truputį pakalbėjau, po to ekspromtu atsakiau į kelis 
susirinkusiųjų klausimus. Tada Galeta suteikė žodį balisti- 
kos specialistui, paskui susirinkimą baigė. 

— Na, ir paskutinis dalykas, - tarė ji. - Kilinai, prašom 
atsisėsti. Ačiū, Džeri. Mes dar nebaigėme. Kai baigsime, 
jums pranešiu. - Ji palaukė, kol visi nutilo. 

— Man nė nereikia jums sakyti, kokius absurdiškus ko- 
mentarus apie šią bylą kuria žiniasklaida. Todėl noriu, kad 
kiekvienas iš jūsų galvotų ir elgtųsi taip, tarsi į jį būtų nu- 
kreipta kamera, nes greičiausiai taip ir yra. Žmonės, pra- 
šyčiau jokių komentarų už šių sienų. Kalbu be galo rimtai. 
Standartinė vidaus tvarka — to nereikia nė priminti. 

Pastebėjau, jog kalbant Galetos žvilgsnis nuslydo prie 
van Olsburgo. Darbo tvarka greičiausiai buvo jų uždaro su- 
sirinkimo su vicemeru tema. Prisiminiau, kad šiais metais 
turi vykti rinkimai. Merui reikėjo, kad ši byla būtų atskleis- 
ta, ir kaip galima greičiau. Kažkodėl abejojau, jog; reikalai 
klostysis kaip tik taip. 

— Gerai, dabar jau viskas, - pranešė Galeta, ir salė atgi- 
jo. Ji pagavo mano žvilgsnį ir galva linktelėjo į susirinkimų 
kabinetą, esantį salės gale. 

Stumte stūmiausi, kad ten nusigaučiau: man buvo smal- 
su, apie ką ji nori pasikalbėti. 

— Kaip sekasi? — paklausiau, kai ji uždarė duris. 

— Kas, po velniais, tai buvo? - piktai užsipuolė ji. 

Aš sumirksėjau. 

— Kas, po velniais, tai buvo? 

— Kodėl man prieštaravote kalbėdamas apie Merę Smit 
kaip apie vyrą, kam tik dar labiau supainiojote reikalus? 
Noriu, kad šie žmonės sukoncentruotų dėmesį, taip pat no- 
riu, kad mane iš anksto informuotumėte, jog ketinate atgai- 
vinti seniai atmestas prielaidas štai šitaip - kaip perkūnas 
iš giedro dangaus. 

— Atmestas prielaidas? Kaip perkūnasiš giedro dangaus? 
Mes apie tai kalbėjomės. Aš jums išklojau savo mintis. 

— Taip, ir mes jas atmetėme. 

— Ne. Mes jų neatmetėme. Atmetėte jūs, Džina, žinau, 
esate spaudžiama... 

— Po velniais, esu. Juk čia Los Andželas, o ne Vašingto- 
nas. Todėl jūs neturite žalio supratimo. 

— Turiu. Ateityje, jeigu norėsite, kad pasisakyčiau pasi- 
tarime ir kad išvengtumėte netikėtumų, turėsite mane in- 
formuoti apie tai iš anksto. Ir dar nepamirškite, ką pati čia 
sakėte — kad sugavau Garį Soneji ir Kailą Kreigą. 

Bandžiau išlikti ramus, net norėjau išlaikyti draugišką 
kalbėjimo toną, tačiau nebuvau nusiteikęs leistis kieno nors 
įžeidinėjimas. 

Džina sukando dantis ir trumpai įsmeigė žvilgsnį į 
grindis. 

— Gerai. Tvarka. Atsiprašau. 

— Nesakau, kad oficialiai jūs turite su manimi derinti 
veiksmus. Juk tai jūsų byla, tačiau kai atvejis toks sunkus ir 
nevaldomas, jūs negalite visko kontroliuoti. 

— Žinau, žinau, - ir ji giliai atsiduso, tačiau tai buvo ne 
palengvėjimo atodūsis, jis panėšėjo į pastangas atgauti kva- 
pą. Tada Džina nusišypsojo. - Kas, jeigu aš prisigerinsiu? 
Ar mėgstate sušį? Juk turite valgyti, tiesa? O aš pažadu -nė 
žodžio apie darbą. 

— Ačiū, - padėkojau. — Tačiau dar nebaigiau dienos dar- 
bų. Deja. Iš čia dar turiu sugrįžti į Biurą. DŽina, aš nemanau, 
kad šis žudikas yra moteris. Tada kas jis? Gal kada nors 
kitą kartą, gerai? 

— Gal kitą kartą, -atsakė Džina Galeta. Tadaji išėjo lygiai 
taip pat, kaip anksčiau įžengė į konferencijų salę - sparčiu 
žingsniu. 

Penkiasdešimt pirmas skyrius 


Po to kelias valandas išlikau susikaupęs — tokia buvo pro- 
duktyvaus darbo būsena, į kurią norėčiau panirti kaskart 
atsisėdęs prie darbo stalo. 

Patikrinau kelias teorijas per ViCAP* sistemą, ieškoda- 
mas kokių nors panašumų į šį žmogžudysčių protrūkį Los 
Andžele. Nieko panašaus neradau. 

Galiausiai mano dėmesį patraukė visai kas kita. Trijų 
žmonių žmogžudystė daugiau nei prieš šešis mėnesius. 

Tačiau tai atsitiko Niujorke, ne Los Andžele. Žmogžu- 
dystė buvo įvykdyta „Satono“ kino teatre, Rytų penkiasde- 
šimt septintojoje gatvėje, iš pirmo žvilgsnio detalės pasiro- 
dė labai intriguojančios. 


* Violent Criminal Apprehension Program (Smurtinių nusikaltėlių sulaikymo 
programa). 

Pirmiausia, žudikas vis dar nebuvo rastas. Niujorko po- 
licija net nebuvo priartėjusi prie kokio nors atsakymo. Kaip 
ir žmogžudysčių Los Andžele atveju. 

Niujorko žudynės taip pat neturėjo jokių akivaizdžių 
motyvų. Paskutinis momentas labai svarbus. Gal šitos se- 
rijinės žmogžudystės prasidėjo daug anksčiau, nei iki šiol 
manėme? Gal žudikas kilęs iš Niujorko? 

Išsitraukiau Niujorko policijos detektyvo užrašus apie 
tą bylą ir įnikau skaityti. Tą popietę kino teatre buvo nu- 
žudytas nuolatinis „Satono“ kino teatro lankytojas ir du jo 
darbuotojai. Detektyvo darbinė teorija buvo ta, kad dar- 
buotojai įėjo iš karto, kai žudikas nušovė vyrą, vardu Džei- 
kobas Reiseris, kilusį iš Bruklino. Reiseris studijavo kiną 
Niujorko universitete, jam buvo dvidešimt metų. 

Bet mano akį patraukė dar viena detalė - žmogžudystės 
ginklas, nurodytas ataskaitoje. Sprendžiant iš kulkų, išim- 
tų iš aukų kūnų, manoma, kad buvo šauta iš Walter PPK. 

Los Andželo žmogžudystės taip pat buvo įvykdytos iš 
Walter PPK, matyt, iš senesnio modelio. 

Mane sudomino dar vienas dalykas: žmogžudystė Niu- 
jorke buvo įvykdyta vyrų tualete. 

Penkiasdešimt antras skyrius 


Puikios naujienos - aš surinkau tiek viešbučio taškų, kad li- 
kusį gyvenimą galėčiau apsistoti nemokamai. Bėda ta, kad 
kol gyvenu, niekada nenorėjau apsigyventi kitame vieš- 
butyje. Be to, Vakarų Los Andželas nelabai turi ką siūlyti 
pasilinksminimui. Gulėjau lovoje ir varčiau savo užrašus, 
šalimais pasidėjęs pusiau nuvalgytą vištienos sumuštinį ir 
šilto sodos vandens. 

Kai suskambo telefonas, su dėkingumu pakėliau ragelį. 
Skambino senelė. 

— Ką tik galvojau apie kiaulienos karbonadą ir apke- 
pą, - tariau jai. — Ir štai tu čia. 

— Kodėl visada man pataikauji, Aleksai? — paklausė ji. — 
Bent jau bandai. Ar ketini pasakyti, kad nesugrįši ir kitą 
savaitgalį? 

— Greičiausiai ne. 

— Aleksai... 

— Aš parvažiuosiu namo. Patikėk manimi, nieko kito 
taip netrokštu, kaip kuo toliau pabėgti nuo šitos bylos. Bet 
teks šiek tiek pavažinėti pirmyn atgal. 

— Aleksai, noriu, kad ilgai ir rimtai pamąstytum, kiek 
laiko tau iš tiesų reikia praleisti Kalifornijoje. Atrodo, tavo 
naujasis darbas dar blogesnis už senąjį. 

Akivaizdu, gailestis, užplūdęs ją po teismo proceso dėl 
globos, išnyko. Senelė ir vėl tapo savimi. Nors nesakyčiau, 
kad ji buvo neteisi. 

— Kaip vaikai? — galiausiai paklausiau aš. - Ar galiu su 
jais pasikalbėti? Leisk mano ausims nuo tavęs pailsėti, senoji 
moteriške. 

— Vaikai laikosi puikiai, tėveli. Ir šiaip, kad žinotum, ir 
aš taip pat. 

— Ar kas nors atsitiko? — susirūpinau. 

— Ne. Tik svaigsta galva. Nieko baisaus. Šiandien buvau 
pas Keilą Kouls. Viskas gerai. Daktarė Kouls mane ištyrė. 
Pratrauksiu dar dešimt tūkstančių mylių. 

— Jeigu nepažinočiau tavęs, o aš tave pažįstu, įtariu, gal- 
va tau svaigo stipriai. Ar tu ir vėl apalpai? 

— Ne, neapalpau, - atsakė ji, tarsi tai būtų kvailiausia min- 
tis, kokią jai teko išgirsti per visą gyvenimą. -— Aš tiesiog sena 
moteris, Aleksai. Ir esu tai jau anksčiau tau sakiusi. Nors, 
Dievas mato, nei atrodau, nei elgiuosi pagal savo metus. 

Kai paprašiau senelės, kad duotų man Keilos Kouls te- 
lefono numerį, ji kategoriškai atsisakė. Turėjau palaukti, 
kol prie telefono priėjo Deimenas, o senelė pasišalino. Tada 
paprašiau jo, kad nueitų prie mano stalo ir surastų Keilos 
numerį mano Rolodekse. 

— Kaip ji tavo akimis atrodo? — paklausiau jo. - Turi ja 
pasirūpinti, Dėjau. 

— Ji atrodo visai gerai, tėte. Ji mums nepasakytų, kas nu- 
tiko. Ji išėjo apsipirkti, pagamino šįvakar vakarienę. Nega- 

liu pasakyti, ar jai kas nors blogai, ar ne. Juk pažįsti senelę, 
žinai, kokia ji. Dabar siurbia dulkes. 

— Ji tik mėgina pasirodyti. Eik ir išsiurbk vietoj jos. Pir- 
myn. Padėk senelei. 

— Aš nemoku siurbti. 

— Tada pats laikas išmokti. 

Pabaigęs su vaikais paskambinau Keilai Kouls, bet atsi- 
liepė autoatsakiklis. Tada paskambinau Sampsonui ir pa- 
klausiau, ar negalėtų pasisukioti po mūsų namus ir pati- 
krinti senelę, kuri iš dalies ir jį užaugino. 

— Nesirūpink, - atsakė jis. - Rytoj rytą alkanas užsuksiu 
pusryčių. Kaip manai? 

— Man atrodo kaip abipusiškai naudingas sandoris. Ir 
labai įtikinama priežastis apsilankyti. 

— Ji iš karto mus perkąs. 

- Žinoma, perkąs. Nors tu ir labai įtikinamai alkanas 
Žmogus. 

— Kaip !u laikaisi? - pasidomėjo jis. - Iš balso atrodai 
kaip pusiau gyvas. 

— Man viskas gerai. Gyvas - kokiais septyniasdešimt 
penkiais procentais. Bet čia tikra velniava. Didelė, paini 
byla, Džonai. Per daug viešumo. O dar tas šunsnukis rašy- 
tojas Traskotas nuolatos trinasi aplinkui. Nors girdėjau, jis 
jau sugrįžo į Rytus. 

— Ar nori pastiprinimo? Galiu atlėkti į Los Andželą. Tu- 
riu kelias dienas atostogų. 

— Na, jau ne. Man dar betrūko, kad tavo žmona mane 
čia erzintų. Ačiū. Bet turėsiu galvoje - jeigu kada nors pri- 
artėsime prie tos Merės Smit. 

Mano geriausias darbas buvo atliktas kartu su Samp- 
sonu. Iš darbo policijos departamente labiausiai pasiilgau 
buvimo kartu su juo. Aš jo dar nemečiau. Turiu dar vieną 
mintį, su kuria ir jis susijęs. Kai ateis laikas, jam pasakysiu. 

Penkiasdešimt trečias skyrius 


Kitą dieną nuo septynių iki septynių praleidau dirbdamas 
vietiniame FTB biure, tačiau gal šio ypatingai ilgo, tamsaus 
ir baisaus tunelio gale nušvis šviesa? Į Los Andželą atskren- 
da Džamilė, ir aš visą dieną labai jos laukiau. 

Džamilė primygtinai prašė nesivarginti ir nepasitikti 
jos oro uoste, todėl sutarėme susitikti restorane „Bliss“ La 
Ceniega bulvare. Kai atėjau, ji jau stovėjo prie baro su nedi- 
deliu lagaminėliu prie kojų. Ji mūvėjo džinsais, vilkėjo juo- 
dą golfą ir avėjo juodais batais su plieninėmis smailiomis 
nosimis. Prisiartinau jai iš nugaros ir pabučiavau į kaklą. 
Sunku atsispirti. 

— Nagi, sveika, - pasisveikinau. —- Skaniai kvepi. O atro- 
dai dar gražesnė. - Ir tai buvo tiesa. 

Ji atsisuko į mane. 

— Sveikas, Aleksai. Tai tavo darbas. 

— Ar kada nors dėl to kilo abejonių? 

— Hmm, taip, - atsakė ji. - Gal atmeni praėjusį kartą Los 
Andžele? 

Mes abu buvome išalkę, todėl nedelsdami atsisėdome ir 
užsisakėme šaltų užkandžių - tuziną jūros moliuskų geldelė- 
se ir vieną porciją pasidalyti heirloom pomidorų salotų. Dža- 
milė valgo kaip atletas prie treniruočių stalo ir aš panašiai. 

— Kas naujo Žmogžudystės byloje? - paklausė, kai sušla- 
vėme pomidorus ir moliuskus. — Ar tiesa, kad nuo pat pir- 
mosios žmogžudystės ji siuntinėjo elektroninius laiškus? 

Nustebęs sumirksėjau. L. A. Times sąmoningai nutylėjo, 
kada pradėjo eiti elektroniniai laiškai. 

— Iš kur sužinojai? Ką tiksliai girdėjai? 

— Sklando kalbos, Aleksai. Viena iš tų B-lygio paslapčių, 
kuri visuomenei gal ir neprieinama, bet visi kiti žino. Kal- 
bos pasiekė net San Franciską. 

— Ką dar girdėjai? Kokių B-lygio naujienų? - pasidomėjau. 

— Girdėjau, kad bylai vadovaujanti detektyvė Džina Ga- 
leta - sezono žvaigždė. Na, turiu omeny, darbe. 

— Ji ne Džamilė Hijus, bet dirba gana neblogai. 

Džamilė nekreipė dėmesio į komplimentą. Ji puikiai 
mane pažinojo. Džamilė žvakių šviesoje atrodė labai graži, 
bentjau mano akims. Dabar viskas vyko teisingai: vakarienė 
su Džem puikiame restorane, mano mobilusis išjungtas. 

Mes išsirinkome vyną - Pinot Noir iš Oregono - jos 
mėgstamiausią, ir kai man pripylė, aš pakėliau taurę. 

— Pastaruoju metu reikalai labai susipainiojo, Džem. 
Esu labai dėkingas, kad esi ten. Ir čia taip pat. 

Džamilė gurkštelėjo vyno, tada uždėjo ranką ant mano 
riešo. 

— Aleksai, turiu tau šį tą pasakyti. Tai labai svarbu. Tu 
tik klausyk. Gerai? 


tai, ką jose pamačiau. Mano širdis nusirito į kulnus. 

— Žinoma, - atsakiau. 

— Leisk man štai ko tavęs paklausti, - tarė ji, ir jos žvilgs- 
nis nuslinko nuo manęs. - Kaip manai, ar mudu esame vie- 
nas kitam skirti? 

Ak! Štai kas. 

— Na, aš su niekuo nesusitikinėju nuo tada, kai mudu 
susipažinome, — atsakiau. - Bet tai aš, Džamile. Ar tu su 
kuo nors susipažinai? Spėju, kad taip. 

Ji atsikvėpė ir tada linktelėjo galva. Tokia ji yra: tiesmu- 
ka ir teisinga. Esu labai dėkingas jai už tai. Labai. 

— Ar tu su juo mataisi? - klausinėjau. Visas mano kū- 
nas įsitempė. Mūsų santykių pradžioje kažko panašaus 
tikėjausi, bet tik ne dabar. Gal aš pernelyg patenkintas? 
Ar per daug patiklus? Tai nuolat pasikartojanti mano 
bėda. 

Džamilė šiek tiek susiraukė apmąstydama atsakymą. 

— Manau, taip, Aleksai. 

— Kaip su juo susipažinai? — paklausiau ir pats save su- 
stabdžiau. - Palauk, Džem. Tu neprivalai atsakyti. 

Tačiau, atrodo, ji norėjo kalbėti. 

— Džonis — teisininkas. Žinoma, prokuroras. Susitikau su 
juo per vieną iš savo bylų. Aleksai, aš su juo buvau susiti- 
kusi du kartus. Tik viešose vietose, ir viskas. 

Susitvardžiau ir nebeklausinėjau, nors ir labai norėjau. 
Juk neturiu teisės, ar ne? Galų gale pats esu dėl to kaltas. 
Bet kodėl? Kodėl nepajėgiu įsipareigoti? Gal dėl to, kas nu- 
tiko Marijai? Ar Kristinai? O gal dėl to, kas nutiko mano tė- 
vams, kurie išsiskyrė nesulaukę nė trisdešimties ir niekada 
daugiau vienas kito nematė? 

Džamilė pasilenkė per stalą ir kalbėjo švelniai, tarsi iš- 
laikydama paslaptį tik tarp mudviejų. 

— Aš apgailestauju. Galiu pasakyti, kad įskaudinau tave, 
nors to nenorėjau. Mes galime baigti vakarienę ir pasikal- 

bėti apie tai, jeigu tik nori. Arba gali išeiti. Ar aš galiu išeiti. 
Daryk, ką nori, Aleksai. 

Kai nieko neatsakiau, ji paklausė: 

— Ar pyksti ant manęs, Aleksai? 

— Ne, - kiek per greitai išpyškinau. - Manau, esu nuste- 
bęs. O gal ir nusivylęs. Nesu visai tikras. Gal galiu tavęs 
paklausti tiesiai - ar tu man sakai, kad nori susitikinėti su 
kitais žmonėmis, ar tiesiog šį vakarą ketini nutraukti mūsų 
santykius? 

Džamilė nugėrė dar vieną gurkšnį vyno. 

— Norėjau tavęs paklausti, ką dėl to jauti? 

— Dabar? Nuoširdžiai, Džamile? Nesu tikras, kad galiu 
ir toliau tęsti mūsų ankstesnius santykius. Net nežinau, dėl 
kokių priežasčių. Aš visada vienu metu buvau vienas žmo- 
gus. Juk pažįsti mane. 

— Mes vienas kitam nieko nežadėjome, - pratarė ji. - Ir 
aš stengiuosi elgtis garbingai. 

- Žinau, esi garbingas žmogus. Ir esu už tai dėkingas, 
tikrai. Klausyk, Džamile, manau, turiu eiti. - Pabučiavau ją 
į skruostą ir išėjau. Aš taip pat norėjau būti garbingas. Ir su 
Džamile, ir pats su savimi. 

Penkiasdešimt ketvirtas skyrius 


Aš viską palikau, viską, ir išskridau savaitgaliui į Sietlą. 

Kai iš oro uosto važiavau Valingfordo, kur gyveno Kris- 
tina su Aleksu, link, grūmiausi su mintimi pasimatyti su ja 
iš karto. Ar turėjau kitą pasirinkimą? 

Neatsivežiau jokių dovanų, jokių kyšių - lygiai kaip el- 
gėsi ji, kai Aleksas gyveno su manim Vašingtone. Kristina 
leido man matytis su Aleksu, ir aš niekaip negalėjau tam 
atsispirti. Norėjau nors kiek su juo pabūti - man to reikėjo. 

Namas stovėjo Šiaurės Sanisaido aveniu, kelią jau ži- 
nojau. Kai atvažiavau, Kristina su Ali sėdėjo ant priebučio 
laiptelių. Jis prie manęs atūžė kaip mažas tornadas, ir aš jį 
pagavau į glėbį. Visada tūnojo baimė, kad atvažiavęs galiu 
rasti visai kitą berniuką nei tas, kurį mačiau paskutinį kar- 
tą. Bet ta baimė išgaravo tą pačią akimirką, kai paėmiau jį 
ant rankų. 

— Vyruti, tu daraisi sunkus, tu sparčiai augi. Ali. 

— O aš turiu naują knygutę, — tarė jis šypsodamasis. — 
Apie alkaną vikšrą, kuris viską graužia. Jis iššoka. O tada 
suvalgo tave! 

— Gali šiandien su savim pasiimti knygutę. Mes paskai- 
tysime, - dar kartą jį suspaudžiau ir pastebėjau, kad Kristi- 
na per atstumą mus stebi. Galiausiai ji nusišypsojo ir pakė- 
lusi ranką pamojo. 

— Gal nori kavos? - šūktelėjo ji. - Gal reikia, kol judu iš- 
eisite? 

Pašnairavau į ją - nebylus klausimas ramiame, kvapia- 
me ore. 

— Aš tikrai nieko prieš, - patikino ji. - Užeik. Nesikan- 
džiosiu. - Jos tonas buvo linksmas, bet greičiausiai ji sten- 
gėsi dėl manęs ir Ali. 

— Užeik, tėveli, - jis išsprūdo iš mano glėbio ir paėmė 
mane už rankos. - Aš tau parodysiu kelią. 

Taigi nusekiau jam iš paskos. Ar tai gera mintis? Tiesą 
sakant, viduje niekada nesu buvęs. Namas buvo skoningai 
užgriozdintas. Kelios taikomosios dailės stiliaus lentynos 
buvo perpildytos knygų, pridėta daikčiukų iš Kristinos 
meno kolekcijos. Tai buvo daug jaukesnė, ne tokia formali 
aplinka, palyginti su jos namu netoli Vašingtono. 

Buvau nustebintas, kaip natūraliai jie abu juda man vi- 
sai nepažįstamoje erdvėje. Man čia ne vieta. 

Virtuvė buvo atvira, labai šviesi, kvepėjo rozmarinais. 
Ant palangės buvo pasodintas nedidelis prieskoninių žo- 
lelių darželis. 

Kristina pasodino Aleksą įdavusi jam į rankas vaikišką 
puodelį su šokoladiniu pienu, o tarp mūsų pastatė du puo- 
delius garuojančios kavos. 

— Tam tikras Sietlo narkotikas, - paaiškino ji. - Geriu jos 
per daug. Turėčiau pradėti po pietų gerti kavą be kofeino 
ar ką nors panašaus. O gal rytais, - pridūrė ji juokdamasi. 

— Ji gera. Kava. Ir tavo namas gražus. 

Plepėjimas stebino banalumu ir buvo lygiai toks pat ne- 
jaukus, koks dabar būtų buvęs ir tikras pokalbis. Prisiekiau 
sau nepradėti Kristinos klausinėti apie orą, tačiau visa tai 
buvo taip mums abiem nesuprantama. 

Mažasis Aleksas nuslydo nuo kėdės ir sugrįžo su naują- 
ja knyga. Jis užsiropštė man ant kelių. 

— Paskaityk. Gerai? Atsargiai, nes jis iššoks ir suės tave! 

Knyga buvo puiki pramoga, be to, ji sutelkė dėmesį į 
Aleksą, tai yra ten, kur jis ir turėjo būti. Atverčiau viršelį ir 
pradėjau. 

— Mėnulio šviesoje ant lapo gulėjo mažas kiaušinis. 

Aleksas padėjo galvutę man krūtinės, ir mano širdis šiek 
tiek apsalo, kai pajutau, kaip mano balsas atsimuša į jį. Kol 
skaičiau, Kristina stebėjo mus. Ji šypsojosi abiem rankomis 
spausdama kavos puoduką. Ir kas čia galėjo būti? 

Po kelių minučių Aleksui prireikė į tualetą, jis paprašė, 
kad nueičiau drauge. 

— Prašau tavęs, tėveli. 

Priėjusi arčiau Kristina pašnibždėjo man į ausį: 

- Jis turi problemų - šlapindamasis nepataiko į klozetą. 
Dėl to šiek tiek drovisi. 

— Ak, - atsakiau. - Fruit Loops. Ar turi javainių Fruit Loops? 

Laimė, Kristina turėjo dėžutę, ir aš nusinešiau ją į tua- 
letą. 

Įmečiau kelis į klozetą. 

— Tai labai smagus žaidimas, - paaiškinau jam. - Turi si- 
siodamas pataikyti tiesiai per vidurį tarp Fruit Loops. 

Jis pabandė, jam labai gerai sekėsi, tačiau vis tiek pridir- 
bo pro šalį. 

Kai grįžome, papasakojau Kristinai apie šį žaidimą, o ji 
tik šypsodamasi pakratė galvą. 

— Fruit Loops. Vyrukų triukas, ar ne? 

Penkiasdešimt penktas skyrius 


Kita mano dienos dalis Sietle buvo ne tokia įtempta - pa- 
tyriau daugiau linksmybių. Nusivedžiau mažąjį Aleksą į 
akvariumą ir ramus, patirdamas didžiausią malonumą pa- 
nirau į laiką, kurį mudu su Aleksu galėjome praleisti kartu. 
Jis akis išpūtęs spoksojo į atogrąžų Žuvis, prie pietų stalo 
sumaišė vištienos kepsniukus ir kečupą. Man tai visai ne- 
rūpėjo: dėl manęs galėjome nors ir visą dieną praleisti au- 
tobusų stoties laukiamajame. 

Man patiko stebėti, kaip jis, nors ir ūgtelėjęs, išlieka pats 
savimi. Kasmet jis vis labiau suauga. Ali. Kaip ir didysis Alr“. 

Tą vakarą mano galva neapsunko nuo minčių, ko!  į- 
žome namo. Mudu su Kristina dar kiek pasikalbėjor  1e- 
šais duris. Vidun eiti nenorėjau, bet ir atsisveikini' > p pat 
dar negeidžiau. Jeigu tik neįsikalbu, man „asiro , kad jos 


* Muhamedas Ali - sunkiasvoris boksininkas, triskart pasaulio čempionas. 

akys buvo šiek tiek paraudusios. Nuo tada, kai mudu su- 
sipažinome, jos nuotaika keisdavosi nuolatos, tačiau, regis, 
reikalai eina vis blogyn. 

— Manau, dabar mano eilė paklausti, ar tau viskas ge- 
rai, - tariau. — Ar gerai jautiesi? 

— Man viskas gerai, Aleksai. Įprasti nesklandumai. Pati- 
kėk, tikrai nenorėsi klausytis mano bėdų. 

— Na, jeigu turi omeny meilės romaną, tada tu teisi. Bet 
visa kita - gali drąsiai kloti. 

Ji nusijuokė. 

— Meilės romaną? Ne, tiesiog šiomis dienomis persidir- 
bau. Man taip nutinka beveik visada. Aš per daug dirbu. 

Žinojau, kad ji tapo netoliese esančios privačios moky- 
klos direktore. Daugiau nieko - iš tiesų supratimo nebetu- 
rėjau, koks yra Kristinos gyvenimas, dar mažiau - dėl ko 
verkė, kol mudviejų su Aleksu nebuvo namie. 

— Be to, - pridūrė ji, - praėjusį kartą sutarėme, kad aš 
klausinėsiu apie tave. Kaip laikaisi? Žinau, kad tau sunku, 
ir labai dėl to apgailestauju, apgailestauju dėl visko, kas 
nutiko. 

Lakoniškai papasakojau jai apie Merės Smit bylą, apie 
paskutinį senelės galvos svaigulį, apie tai, kad Džeinė su 
Deimenu laikosi gerai. Apie Džamilę neužsiminiau, 0 ji 
nieko ir neklausė. 

— Skaičiau apie tą baisią žmogžudystės bylą laikrašty- 
je, - kalbėjo Kristina. - Tikiuosi, tu saugaisi. Mane nustebi- 
no, kad žudikė gali būti moteris. 

— Aš visada atsargus, - atsakiau. Čia glūdėjo įvairiapu- 
sė ironija. Akivaizdu, kad tarp mudviejų su Kristina visada 
stovėjo darbas, tai nebuvo gerai. 

— Viskas taip keista, ar ne? — netikėtai prašneko ji. - Ar 
viskas - na, vizitas čia šiandien - nebuvo daug sunkiau, nei 
tikėjaisi? 

Atsakiau jai, kad pasimatymas su Aleksu yra vertas to 
ir viską atperka, bet nuoširdžiai prisipažinau, kad su ja ma- 
tytis tikrai nelengva. 

— Mums teko išgyventi ir geresnių laikų nei šis, tiesa? — 
paklausė ji. 

— Taip, bet ne kaip tėvams. 
tingos, kaip visada. 

— Kaip liūdna, Aleksai, kad tu viską taip pakreipei. 

Nieko neatsakęs tik gūžtelėjau pečiais. 

Ji nedrąsiai uždėjo ranką man ant dilbio. 

— Atsiprašau, Aleksai. Tikrai. Tikiuosi, nepasirodžiau 
labai nejautri. Nežinau, ką iš tiesų jauti, tačiau manau, kad 
suprantu, kokioje esi padėtyje. Tiesiog... -ji susikaupė prieš 
pasakydama kitą mintį. - Kartais savęs klausinėju, kokie 
mes būtume buvę tėvai. Na, turiu galvoje, mudu abu. 

Na, štai. 

— Kristina, arba tu mėgini būti nejautri, arba ketini man 
ką nors pasakyti. 

Ji giliai įkvėpė. 

— Aš viską blogai darau. Kaip visada. Neketinau šian- 
dien nieko tau sakyti, bet dabar jau turiu. Ką gi, gerai, pa- 
sakysiu. Noriu, kad Aleksas turėtų abu tėvus. Noriu, kad 
jis tave pažintų, ir tikėsi ar ne, tačiau trokštu, kad ir tu jį 
pažintum. Visų labui. Net mano pačios. 

Žengiau atatupstas, jos suglebusi ranka nusviro žemyn. 

— Nežinau, ką tau atsakyti, Kristina. Manau, akivaizdu, 
jog noriu to paties. Juk tai tu nusprendei persikelti čia, į 
Sietlą. 

— Žinau, - ištarė ji. - Apie tai ir norėjau su tavim pakal- 
bėti. Aš galvoju grįžti į Virdžiniją. Esu beveik tikra, kad ke- 
tinu taip padaryti. 

Likau visiškai apstulbęs. 

Penkiasdešimt šeštas skyrius 


Vankuveris buvo vienas mėgstamiausių Pasakotojo mies- 
tų - kaip ir Londonas, Berlynas ir Kopenhaga. Jis nuskrido 
ten Aliaska Air oro linijomis laiku ir atsistojo laukti į ilgą eilę 
su kokiais penkiais šimtais „svečių“ iš Korėjos ir Kinijos. 
Vankuveris knibždėte knibždėjo kinų ir korėjiečių, bet tai 
buvo vienintelis jam nepatikęs dalykas tame gražiame Ka- 
nados jūrų uoste - nedidelis trūkumas. 

Mieste jis turėjo kelis reikalus, susijusius su kino verslu, 
ir tai atėmė jam didžiąją dienos dalį bei panardino į niūrią 
nuotaiką. Kokią penktą valandą vakaro jo nuotaika buvo 
prislėgta, tad jam reikėjo kaip nors nuleisti garą. 

Žinai, ko man reikia? Papasakoti kam nors, kas vyksta, pasi- 
dalyti mintimis. 

Gal ne viską atskleisti, bet nors dalį - bent jau papasa- 
koti, koks ypatingas visas šis reikalas, šis nepaprastai nuos- 
tabus jo gyvenimo periodas, šita laukinė laisvė, kaip jis va- 
dino, ši istorija. 

Vankuveryje lankėsi tokia gudri raudonplaukė prodiu- 
serė, atvažiavusi čia sukti filmo. Gal jam reikėtų su ja susi- 
siekti? Treisė Vilet pati Holivude išgyveno laukinį periodą, 
prasidėjusį nuo aštuoniolikos ir nusitęsusį beveik iki jos 
trisdešimtmečio. Dabar ji turėjo vaiką ir, regis, jau šiek tiek 
sulėtino tempą. 

Bet ji nuolatos palaikė su juo ryšius, tai šį tą reiškė. Jis 
visada su Treise galėjo beveik apie viską pasikalbėti. 

Jis paskambino jai, oji, žinoma, atsakė, kad mielai pava- 
karieniautų ir išgertų kartu su juo. Tačiau po kokios valan- 
dos Treisė skambino dar iš filmavimo aikštelės. Filmavimas 
užsitęsė. Jis žinojo, kad tai ne jos kaltė. Greičiausiai kokio 
samdomo režisieriaus. Neorganizuoto, arogantiško, pasi- 
pūtusio režisieriaus, vos prieš porą metų baigusio menų 
mokyklą. 

Taigi jis nesusitiko su Treise iki pusės dvylikos, kol ji at- 
ėjo įjo numerį Marriott viešbutyje. Jinai stipriai jį apkabino, 
jausmingai pabučiavo: kaip pradirbusi visą dieną atrodė 
tikrai neblogai. 

— Pasiilgau tavęs, meiluti. Labai pasiilgau. Kur buvai 
prapuolęs? Beje, atrodai puikiai. Toks liesas, gražiai liesas. 
Liesas ir alkanas, geras, tiesa? Tau tinka. 

Jis nežinojo, ar Treisė vis dar uosto kokainą, ar geria al- 
koholį, todėl dėl visa pikta visko turėjo po ranka - kaip jie 
visada ir daro. Jis iš karto suprato, kad ji nori pakvailioti, 
iš to, kaip ji papasakojo, jog filmo trupėje ją labai traukia 
vienas kaskadininkas, iš to, kaip ji atsisėdusi ant sofos pra- 
skėtė kojas, nužvelgdama jį nuo galvos iki kojų tokiomis 
alkanomis miegamojo akimis - ji buvo tokia, kokią jis ir 
prisiminė. Galiausiai Treisė nusitraukė palaidinę ir tarė: 

— Na, tai ką? 

Jis nusivedė ją į lovą, ten ji dar kartą apipylė kompli- 
mentais jo naują, liauną kūną. Treisė paėmė dar vieną 

kokaino dozę, tada nusimetė palaidinę, leisdama jam 
kiek pasigrožėti jos papais. Jis prisiminė, kaip reikia su 
Treise elgtis: turi kalbėti, kokia ji seksuali, tada visur ją 
liesti kokių dvidešimt minučių ir galiausiai apie trisde- 
šimt minučių energingai dulkinti, nes Treisė negali pa- 
tirti orgazmo, jeigu yra tausojamas jos gyvenimas; ji jau 
beveik priartėjo, tačiau vis dėlto ne visai ten, kur reikia, 
todėl tęsk, stipriau, greičiau, stipriau, greičiau, 0, brangu- 
sis, brangusis, brangusis. Tad kai jis įsiskverbė į ją, regis, 
jai tas patiko, ir jinai laikė jį taip stipriai prispaudusi, 
tarsi jie ir vėl būtų pora, nors juodu niekada rimtai ne- 
draugavo. 

Kai parengiamosios seksualinės priemonės buvo baig- 
tos, atėjo jo eilė išsikrauti. Juodu sėdėjo terasoje, atsiverian- 
čioje į miestą, Treisė padėjo galvą jam ant peties. Labai ro- 
mantiška ir patetiška, panašu į pasimatymą su Meg Rajan, 
o gal Deril Hana. 

— Norėčiau tau šiek tiek papasakoti, ką šiuo metu vei- 
kiu, - galiausiai ištarė jis. Iki šios akimirkos buvo kalbama 
tik apie ją. 

— Noriu viską išgirsti, saldainiuk. Tik negaliu ilgai pa- 
likti vaiko viešbutyje. Auklė grasino išeiti. 

Dabar jis prisiminė, kad Treisė visada buvo egoistiš- 
kiausia kalė. 

— Ar kas nors žino apie mudu šįvakar? — pasidomėjo jis. 

— Ne. Gal juokauji? Tai ką tu ten veiki? Neabejoju, ką 
nors didinga. Tu to nusipelnei. 

— Taip, labai paslaptingą dalyką. Iš tiesų labai didelis 
darbas. Nors visai kitoks. Nieko panašaus į mano ankstesnį 
darbą. Aš rašau istoriją. Istorijų istoriją. 

— Oho, puiku. Pats rašai, ką? 

— Taip. Ar girdėjai apie tas žmogžudystes Los Andžele? 
Merę Smit? 

Ji buvo kažką girdėjusi, tačiau ne viską, nes jau keturias 
savaites dirbo Vankuveryje, todėl jis greitai jai papasakojo. 

— Tu nusipirkai teises? Oho! Nuostabu! Ir ką? Nori, kad 
aš prodiusuočiau? 

Jis negalėdamas patikėti savo ausimis papurtė galvą. 

— Iš ko nusipirkau, Treise? Iš ko galėjau nusipirkti teises? 

— Ak, tikrai. Na, tada kur čia šuo pakastas? 

— Ar galiu su tavim pakalbėti? Tikrai pakalbėti? 

- Žinoma, gali. Papasakok man apie savo grandiozinę 
idėją, savo istoriją. Dievinu trilerius. 

Na, štai. Pasakoti ar nepasakoti? Kas bus? 

— Tai aš suplanavau šias žmogžudystes, Treise. Aš esu 
Merė. — Oho! Štai ir pasakiau. Visai paprastai. Aš esu Merė. 
Po perkūnais, čia tai bent! 

Ji žiūrėjo į jį kaip tikra keistuolė, ir staiga jis suprato, 
kad tai buvo labai bloga mintis, kad senoji draugužė Treisė 
nėra išsikrausčiusi iš proto — tai jis beprotis. Jis ką tik suga- 
dino visą reikalą. Ir dėl ko? Kad šiek tiek nuleistų garą su 
savo sena mergina? Kad išsilietų? Išpažintų nuodėmes? 

Ji Žiūrėjo į jį taip, tarsi būtų turėjęs bent dvi galvas, ne 
mažiau. 

— Pakartok. Ką sakai? 

Jis nusijuokė - bandydamas kuo geriau tai suvaidinti. 

— Tai pokštas, Treise. Mes apduję; aš tik pajuokavau. 
Eikš, parvešiu tave namo. Tu viešbutyje palikai vaiką, au- 
klę ir taip toliau. Aš viską girdėjau. O tu juk gera mamytė, 
ar ne? 

Penkiasdešimt septintas skyrius 


Jie mašinoje kalbėjo nedaug, tačiau jis žinojo, kokią didelę 
klaidą padarė: dabar galvojo, ar nebuvo pridaręs dar kokių 
klaidų. Gal tokių svarbių, kurios leistų jį pagauti. Kaip ka- 
daise Niujorke. Šaudymas kino teatre. 

Jis pagaliau prašneko: 

— Pastaruoju metu išgyvenau didelę įtampą, juk Žinai. 

— Žinoma. Aš klausau tavęs, - sumurmėjo ji. 

Žmogau, jinai jam kėlė paranoją, tiesą sakant, varė iš 
proto. Juk jie ilgą laiką buvo draugai. 

— Tai kiek metų tavo vaikui? 

— Mm, ketveri su puse. Puikus berniukus. Stefanas. 

Ji tikrai jį gąsdino. O dabar kas? Ką, po velniais, jis turė- 
tų daryti? Šito „Merės Smit“ scenarijuje nebuvo. Treisė net 
nebuvo įtraukta į jo istoriją. Tai blogos naujienos. 

Jis netikėtai šalikelėje sustabdė išsinuomotą volvo. O 
dabar kas? 

— Kas atsitiko? - nustebo ji. — Kas? 

— Geriau kulniuok iš čia pėsčiomis, Treise. Aš nejuokau- 
ju. Dink iš čia! Likusį kelią eik pėsčiomis! 

— Pėsčiomis? Tu išprotėjęs. Ką čia kalbi? 

— Lipk lauk iš mašinos! Tučtuojau! Lipk, kol tavęs neiš- 
mečiau! 

Tai privertė ją pajudėti. Ji atidarė keleivio dureles ir klu- 
pinėdama išlipo lauk keikdama jį kaip kokį sunkvežimio 
vairuotoją. Lauke buvo šalta, todėl ji apglėbė save abiem 
rankomis. Paskui pradėjo verkti. 

— Esi išprotėjęs. Maniau, mudu draugai. 

Ir pradėjo bėgti kažkur į tamsią gyvenamųjų namų ga- 
tvę tarp Marriott ir jos viešbučio. 

Pasakotojas išlipo iš mašinos ir nusekė paskui. 

— Treise, palauk! Ei! Treise! 

Jis lengvai ją prisivijo. 

— Ei, ei. Atsiprašau, kad išgąsdinau tave, mažute. Tikrai 
atsiprašau. Ar tau viskas gerai? — O tada šovė jai į gerklę, 
kai ji susmuko ant šaligatvio, dar kartą šovė jai į galvą. 

Šįkart viskas buvo blogai, jis net nesijautė gerai. 

Šįkart jis jautėsi blogai, iš baimės visai pametė galvą. 

Nes istorija pradėjo imti viršų, ji ėmė pati save kurti, ir 
jai visai nerūpėjo, kas bus įskaudintas. 

Penkiasdešimt aštuntas skyrius 


Kitą dieną skrendant iš Sietlo atgal į Los Andželą man 
dingtelėjo mintis, kad Merės Smit byla yra kaip tamsus 
mano viso gyvenimo fonas. Jaučiausi lyg koks komplikuo- 
tų ar nenusisekusių santykių kūrėjas. Su Kristina pavyko 
pasiekti vienintelį progresą - mes ir vėl kalbėjomės. Mane 
žavėjo mintis, kad galiu turėti mažąjį Aleksą arčiau savęs, 
tačiau stengiausi per daug tuo nesidžiaugti. Kristina jau 
praeityje įrodė, jog yra per daug nepastovi, kad būtų gali- 
ma tikėtis įvyksiant, ką ji kalba. 

Pasirodė, kad į žmogžudystės bylą buvau įtrauktas dar 
nespėjęs išeiti iš Los Andželo oro uosto terminalo. 

Televizijos naujienų anonsas suintrigavo mane, ir aš su- 
stojau pasiklausyti jų detaliau. 

Negalėjau nuleisti akių, kai televizijos diktorius pra- 
nešė: 

— Šiandien rytą per spaudos konferenciją Holivudo Per- 
sekiotojos bylos vyriausioji detektyvė Džina Galeta neigė, 
kad egzistuoja vadinamasis aukų sąrašas. 

Holivudo Persekiotoja — taip neseniai žiniasklaida pavadi- 
no Merės Smit bylą. O aukų sąrašas - supratimo neturėjau, 
apie ką kalba televizijos reporteris. 

— Los Andželo policijos departamentas primygtinai pa- 
taria neprarasti savitvardos ir tęsti savo darbus. Deja, daug 
žmonių su tuo nesutinka. 

— Viena piliečių grupė pasirodė vietinėje policijos nuo- 
vadoje reikalaudama parodyti „aukų sąrašą“, kuris, kaip 
teigia policija, net neegzistuoja. Nesvarbu, kieno žodžiais 
tikėsite, viena aišku, - ji sąmoningai padarė reporterio pau- 
zę, - Persekiotoja varo bendruomenę iš proto. Loreinė Soli, 
tiesioginis reportažas iš Beverli Hilso. 

Aukų sąrašas? Kokia čia velniava? Ar Los Andželo poli- 
cija ką surado, tačiau su mumis nepasidalijo? Tai ne pirmas 
kartas. 

Pirmasis Žmogus, su kuriuo man pavyko susisiekti 
FTB regioniniame biure, buvo Deividas Fudžiširo - dar 
vienas specialusis agentas, priskirtas tirti šią Žmogžudys- 
tės bylą. 

— Nei šis, nei tas, - paaiškino jis. - Manoma, kad į sąrašą 
įtrauktas dvidešimt vienas asmuo, pradedant Patricija Be- 
net, Antonija Šifran, Marti Lauenštein-Bel. Tokia yra Merės 
Smit darbotvarkė. 

- Ir kiekvienas Los Andželo gyventojas nori sužinoti, ar 
jo vardas yra tame sąraše? - pasiteiravau. - Vienas iš dvi- 
dešimt vieno? 

— Visiškai teisingai. Bet kuo toliau, tuo geriau. Pasklido 
kalbos, kad kiekvienas, įtrauktas į tą sąrašą, gali išsipirk- 
ti pasiuntęs šimtą tūkstančių dolerių į pašto dėžutę, ko- 
kia, regis, nė neegzistuoja, Apelsinų apygardoje. Mes vis- 

ką patikrinome, na, tiesa, ne visi žmonės tuo tiki. Tačiau 
žmonės grasina imtis prieš Los Andželo policiją teisinių 
veiksmų. 

— Tačiau šiose kalbose tiesos nėra, Deividai? Ar jūs 
tikras? 

— Bent jau mes nežinome. Bet po velniais, ką mes Žino- 
me? Juk mes - tik FTB. 

- Ši byla įgyja visuomeninę būtį, - pareiškiau. - Ar kas 
nors kalbėjo su detektyve Galeta apie sąrašą? 

— Nežinau, bet... ką? - ragelyje pasidarė tylu. - Palauki- 
te, Aleksai. 

— Deividai? Kas atsitiko? 

Girdėjau balsus, bet nieko negalėjau suprasti. Prie tele- 
fono sugrįžo agentas Fudžiširo ir paprašė manęs dar tru- 
putį palūkėti. 

— Kai kas nutiko, - pridūrė jis. 

— Palauk! — riktelėjau aš, tačiau tai nepadėjo. Jis jau buvo 
nuėjęs. 

Išgirdau ir kitus balsus, susiliejusius į bendrą, vis garsė- 
jantį murmėjimą. Kas, po velniais, atsitiko? 

Tada išgirdau Fudžiširo sakant: 

— Taip, jis dabar su manim kalba telefonu. 

— Aleksai? Fredas van Olsburgas turi tučtuojau su jumis 
pasikalbėti. Nedėkite ragelio. 

Man niekada nebuvo malonu kalbėtis su van Olsburgu, 
tačiau jo balse neišgirdau jokio maivymosi. 

— Kas vyksta? - paklausiau. 

— Tą mes dabar ir bandome išsiaiškinti. Šiuo metu tik 
žinome, kad Arnoldas Grineris iš Times ką tik gavo dar 
vieną elektroninį laišką. Ar gali tučtuojau važiuoti į Times 
redakciją? 

— Negaliu, jeigu yra dar vienos žmogžudystės vieta. Tu- 
riu ją tuojau pat pamatyti. 

— Neketinu dėl to derėtis, Aleksai. Mes tave informuosi- 
me, kai tik ką nors sužinosime, o tuo tarpu... 

Negalėjau susilaikyti - nutraukiau jį vidury sakinio. 

— Pone? Alio? Ar girdite mane? 

Padėjau ragelį van Olsburgui rėkiant, nors jis mane pui- 
kiai girdėjo. 

Paskambinau agentui Peidžui ir liepiau jam nededant 
ragelio sužinoti, ar yra dar viena Merės Smit auka. 


Penkiasdešimt devintas skyrius 


Siuzė Kartulis kreipė ne itin daug dėmesio į aplinkinį 
pasaulį, kai tą rytą išsukinėjo iš įvažiavimo keliuko. Jos 
mintys sukosi aplink nebaigtą persirengimo kabiną prie 
baseino vidiniame kieme jų namo Pesifik Peliseidso rajo- 
ne, apie tą prakeiktą rangovą, kuris neatsako į jos skambu- 
čius — jis niekada neatsako, kalba tik su jos vyru. Dar dvi 
tokios dienos, ir ji tikrai užkurs tam vyrukui pirtį. Kai tik 
įkurs ugnį. 

Paskutinę sekundę ji spėjo pamatyti kitą mašiną, sto- 
vinčią palei kaimynų kedrų gyvatvorę. Ji stipriai nuspau- 
dė stabdžius, kad neatsitrenktų į to mulkio automobilį. 
Jos širdis pradėjo pašėlusiai plakti. Žinoma, tai būtų labai 
sėkminga dienos pradžia - nedidelė avarija vos už poros 
metrų nuo įvažiavimo keliuko į namus. 

Ji greitai pamojavo per užpakalinį veidrodėlį. 

— Atsiprašau! Mano kaltė. 

Išvairavusi savo sidabrinį mersedesą universalą į kelią, 
ji iš akligatvio patraukė Sanseto link. Kita mašina taip pat 
pajudėjo ir pradėjo ją sekti, tačiau ji to nepastebėjo. 

Jos dėmesys buvo prikaustytas prie devynerių metų 
berniuko, sėdinčio ant užpakalinės sėdynės. 

— Ar tau viskas gerai, Zakai? Nenorėjau taip staigiai 
sustoti. 

— Man viskas gerai, man viskas gerai, man viskas gerai. 

— Puiku. Tik pasidomėjau, branguti. Gal pasiklausome 
muzikos? Ką norėtum išgirsti? 

Ji stengėsi nebūti labai valdinga, tačiau kartais buvo 
labai sunku. Zakaris - toks jautrus berniukas, jis blogai 
jaučiasi ir tada, jeigu būna ignoruojamas. Gal viskas būtų 
kitaip, jeigu jis turėtų mažą broliuką ar sesutę, bet taip at- 
sitiks dar negreitai. Tik ne dabar, kai Siuzė tapo dešimtos 
valandos diktore. Ji pagaliau įsiveržė į uždarą, Los Andže- 
le atpažįstamų veidų šventovę - o tai nemažas laimėjimas 
buvusiai orų merginai iš Taksono, labai jums ačiū - todėl ji 
tikrai neleis, kad dar vienas nėštumas sustabdytų ją šiame 
kelyje. Ypač dabar, kai ja itin domisi ir Niujorkas. 

Suskambėjo jos mobilusis. 

Mobiliojo telefono ekrane švietė jos vyro numeris, todėl 
ji užsidėjo ausines. 

— Sveikas. Kur esi, brangusis? — ji kalbėjo suraukusi an- 
takius: ji džiaugėsi, kad Džo čia nėra. 

— Majamyje. Manau, jau baigiame. Po minutės turiu nu- 
fotografuoti Palm Bičą. Žinoma, artėja dar vienas uraganas, 
todėl noriu iš čia nešdintis. Mums dar trūksta kelių parašų, 
bet, regis, kontraktus jau turime. 

— Puiku, - atsakė ji su nenuoširdžiu entuziazmu. Ji tu- 
rėjo suprasti, apie kokį projektą jis kalba, bet visi jo darbai 
jai susiplakė į vieną krūvą. Kažkas apie parduotuvių cen- 
trą Floridos pietuose. Ar tikrai taip? Ar Vero Bičas pietinėje 

Floridoje? Tai jų žaidimas: jis kalba apie savo darbą, tarsi jis 
jai rūpėtų, oji apsimeta, kad rūpi. 

— Todėl namo grįšiu šiandien, o ne pirmadienį, bus sma- 
gu. Gal šią savaitę kiek pažaisiu golfą? Vaitas pagaliau pa- 
kvietė mane į Rivjerą. 

— Hmm. 

— Kaip mažasis vaikinas? 

— Jis kaip tik čia. Palauk. 

Ji perdavė telefoną į užpakalinę sėdynę. 

— Tai tėtė. Būk malonus. 

O ji mintyse jau keitė dienos planus. Rasti ką nors, kas 
dalyvaus mero spaudos konferencijoje apie toliau vykdo- 
mas žmogžudystes. Liepti namų šeimininkei paimti Zaką 
po teniso treniruotės. Paskambinti Brajenui - gal jis galės 
pasprukti; tada paskambinti į viešbutį Ramada ir paprašyti, 
kad įregistruotų anksti. Dar nors kartą tinkamai pasisma- 
ginti, kol mieste pasirodys visada darbuose paskendęs jos 
vyras. 

Reikia pasidaryti tokią popietę, kuri ilgam įstrigs at- 
mintin. 

Sešiasdešimtas skyrius 


Kam: agrinerislatimes.com 
Nuo: Merės Smit 


Kam: Siuzei Kartulis: 


Los Andžele žmonės mato tave kiekvieną dieną 
per televiziją skaitančią žinias, besielgiančią 
taip, tarsi tikrai žinotum, kas vyksta. Štai 
ką tu labai gerai darai. Vaidini, apsimetinė- 
ji, meistriškai apgaudinėji. O šiandien tu pati 
tapsi naujiena. 

Jie praneš, kad Siuzė Kartulis ir jos gra- 
žuolis meilužis, buvęs paplūdimio tinklinio 
čempionas, buvo rasti negyvi viešbučio kamba- 
ryje. Juk taip žmonės sako. Negyvi? Tačiau ne- 
svarbu, ką jie praneš per žinias, nes nė vienas 
iš jų nesužinos, kaip tu į mane žiūrėjai, kai 
tave žudžiau. Nenusakoma baimė, blaškymasis ir 
netgi tai, ką palaikiau pagarba. 

Šis rytas prie tavo prašmatnaus namo Pesifik 
Peliseidse buvo visai kitoks. Tu vos neatsi- 
trenkei į mane savo puikiai nublizgintu merse- 
desu universalu ir pažiūrėjai tiesiai į mane. 
Tu tai padarei, Siuze. Patikėk manimi. Tokius 
dalykus aš prisimenu. 

O po to, kaip ir visi kiti, darei savo die- 
nos darbus, tarsi manęs nė nebūtų buvę. Jau- 
čiau, kad ši diena bus tau paskutinė. Buvau dėl 
to tikra. 

Pirmiausia žiūrėjau, kaip tu paskutinį kartą 
atsisveikini su savo brangiuoju, mažuoju ber- 
niuku. Gal jis dar nejaučia dėkingumo už viską, 
ką jam darai - už visas tas aukas, - tačiau jis 
apie tai pamąstys vėliau, kai kitą kartą kas 
nors kitas nuves jį į mokyklą ar į treniruotę. 
Bet dėl vieno dalyko tu teisi: „Turėtum savo 
gyvenime skirti daugiau laiko Zakariui. Turė- 
tum. Tikrai.“ 

Paskui nusekiau tave į viešbutį Vakarų Ho- 
livude. Iš pradžių nežinojau, ko ten važiuoji, 
tačiau greitai supratau, kad ketini mirti ne 
viena. Tas gražuolis blondinas, su kuriuo susi- 
tikai, - judu abu puikiai vienas kitam tikote. 
Visą dieną vyks aktorių atranka. 

Tik pažiūrėjusi galėjau pasakyti, kad jis 
toks pat kaip tu. Ar aš teisi? Juk pagaliau jis 
dalyvavo olimpiadoje. Jis atsakingas tavo tele- 
vizijos tinklo darbuotojas. Dar vienas greitas 
pėdsekys. O dabar jus vienija dar šis tas. Judu 
abu esate negyvi kūnai. Kuriuos nužudė niekas - 
jos net nematai, nors žiūri tiesiai į ją. 

Prieš ateidama daviau jums gražaus lai- 
ko. Pakankamai, kad pasijaustumėte saugūs savo 


mažame melo kokone. Gal net pakankamai, kad 

spėtumėte padaryti tai, dėl ko atėjote į šį 
niekingą pasimatymą. Kada įėjau, pirmiausia iš- 
vydau jį. Man nusišypsojo nedidelė sėkmė. Žinai 
kodėl? Norėjau, kad pamatytum, kaip jis miršta. 
Nuo to vaizdo tavo veide pasirodė Dievo baimė, 
ir aš tave nušoviau, 0 vėliau turėjau išpjau- 
ti tą baimę: rėželis po rėželio, kol tu daugiau 
nebebijojai. 

Tu jau nebebuvai kažkas. 

Buvai niekas, Siuze Kartulis. 


Kaip ir aš. 

Sešiasdešimt pirmas skyrius 


Buvau dar kelyje, kai išgirdau apie paskutinę Merės Smit 
žmogžudystę - šį kartą trijų Žmonių — kol kas daugiausia 
aukų pareikalavusi mums žinomo negailestingo Žžudi- 
ko ataka. Aš vis dar rinkau informaciją apie trijų Žmonių 
žmogžudystę Niujorke, stūmiausi lėtai, ir staiga buvau 
įstumtas į kito nusikaltimo vietą. 

Siuzana Kartulis, žinių laidos vedėja, prizininkė, buvo 
rasta negyva kartu su savo meilužiu Vakarų Holivude vieš- 
bučio Ramada Plaza numeryje. 

Nužudytasis Brajenas Konveris dirbo sporto laidų pro- 
diuseriu toje pačioje televizijoje kaip ir ponia Kartulis. Buvo 
nužudyta ir kita moteris, Marija Aleksander, Pietų Kalifor- 
nijos koledžo studentė. Kas čia vyksta? 

Paprašiau, kad agentas Peidžas, kol vairuoju, perskai- 
tytų man per telefoną paskutinį Merės Smit elektroni- 
nį laišką. Iš teksto buvo aišku, kad svarbiausias taikinys 

buvo žinių vedėja. Ponas Konveris niekada nebuvo net pa- 
vadintas vardu, juo labiau nėra jokių nuorodų apie Mariją 
Aleksander. 

— Ką mes žinome apie Siuzaną Kartulis? —- paklausiau 
Peidžo. - Ar ji atitinka AP*? 

— Taip, visiškai. Ji labai tinka į dėlionę. Ištekėjusi, turi 
vieną sūnų, puikiai atrodo, gerai žinoma mieste. Ji buvo 
dešimtos valandos Žinių vedėja vietinėje televizijoje. Taip 
pat ji buvo „Cedars-Sinai“ ligoninės vaikų nudegimų sky- 
riaus garbės pirmininkė. Devynerių metų sūnus. Dar viena 
tobula mama. 

— Su meilužiu prie šono. 

— Na, kas iš mūsų be nuodėmės? Gal tą mums ir bando 
pasakyti Merė Smit? 

— Gal? - numykiau. 

Spauda ir šitą įvykį sužiaumos, tarsi ji dar nebuvo per- 
sisotinusi. Dėl to jaučiau dar didesnę užuojautą Siuzanos 
Kartulis vyrui ir mažajam sūnui. Siuzanos žmogžudystė ir 
jos neištikimybė bus išnarstyta po kaulelį. 

— Kaip manote, ar šie dalykai susiję? - paklausė Pei- 
džas. - Tobulos motinos, kurios, pasirodo, tokios visai nėra. 
Veidmainystė šeimos fronte? Tokie elementarus dalykai? 

— Jeigu tokia Merės Smit pozicija, ji tai išreiškia labai 
miglotai. Ypač miglotai tokiam Žmogui kaip ji, skelbiančiai 
savo mintis elektroniniuose laiškuose. Be to, kiek mums 
žinoma, dauguma nužudytųjų moterų pateisino savo re- 
putaciją. 

— Kiek mums žinoma, - pabrėžė Peidžas. - Gal reikėtų į 
tai pasigilinti, ką? 

— Na, gerai, o kodėl tau nepašniukštinėjus aplinkui? Pa- 
žiūrėk, gal galėtum sužinoti kokių mažyčių, šlykščių pa- 


* Aukos požymius. 

slapčių, kurias pražiopsojome. Pakalbink Arnoldą Grinerį. 
Lažinuosi, jis turi paslėpęs jų ne vieną ir ne dvi. Juk toks jo 
darbas, tiesa? 

— Teisminė paskalų ekspertizė, ar ne? - atsakė Peidžas 
ir nusijuokė. - Pažiūrėsiu, kas man pavyks. Pamatysime, 
ar man pasiseks prakalbinti Grinerį, nes jis šneka tik apie 
save. 

— Kas buvo antroji auka? Marija Aleksander? 

— Taip, tikrai gaila. Ji dirbo viešbutyje kambarine. Mer- 
gaitė iš koledžo. Manome, ji pateko į kambarį su savo vis- 
rakčiu. 

— Dar vienas dalykas, — pridūriau. - Jei kas nors klaus- 
tų, tu su manim nekalbėjai ir nežinai, kur aš esu. 

Peidžas kitame linijos gale nutilo. 

— Neketinu meluoti, jeigu kas nors manęs klausinės, bet 
savo noru niekam neišplepėsiu. Be to, jau išeinu iš Biuro. 

— Na, tada gerai. Beje, puikiai dirbi. 

— Kaip banglentininkas, ar ne? 

— Kaip tik taip, bičiuli. 

Sešiasdešimt antras skyrius 


Pasinaudojęs Karlo Peidžo paaiškinimais pasiekiau vieš- 
butį Ramada Vakarų Holivude ir išlipęs tyčia palikau savo 
mobilųjį mašinoje. Nenorėčiau, kad dabar mane pasiektų 
kas nors iš Biuro ar net direktoriaus Bernso kabineto. 

Tuščias artdeko stiliaus vestibiulis atrodė tylus ir sle- 
giantis. Niūrios, išdžiūvusios palmės dunksojo šalia kva- 
dratinių, šokolado tamsumo sofų eilės - visur buvo tuščia. 
Dvi pagyvenusios moterys prie registratūros stalo, regis, 
buvo vienintelės klientės. 

Kad ir kas čia buvo atsakingas, - tikiuosi, Džina Galeta, - 
nusikaltimo vietą užmaskavo gerai. Du policininkai, stovin- 
tys prie lifto, buvo vieninteliai ženklai, rodantys, jog vienu 
aukštu aukščiau vyksta svarbus tyrimas. Užlipau laiptais į 
nusikaltimo vietą kopdamas per dvi pakopas iš karto. 

Antro aukšto koridorius knibždėte knibždėjo Los An- 
dželo policijos departamento darbuotojų. Kai kurie iš jų 
mūvėjo pirštines, buvo apsiavę baltais batais, apsirengę 

baltus marškinėlius su užrašu „Nusikaltimo vietos grupė“. 
Visų veidai buvo įsitempę ir perkreipti. 

Uniformuotas pareigūnas greitai nužvelgė mane. 

— Kas jūs toks? — pasiteiravo jis. Ant jo kortelės buvo 
užrašyta Sendhauzenas. Netaręs nė žodžio kyštelėjau jam 
savo pažymėjimą ir ėjau toliau. 

— Ei! - sušuko jis. 

— Pats tu „ei“! - atrėžiau ir ėjau toliau. 

Prisiartinęs prie du šimtai dvidešimt trečio kambario 
radau plačiai pravertas duris. 

Iš lauko pusės ant durų buvo prilipinta daugybė ani- 
macinių lipdukų - Merės Smit skiriamųjų ženklų: dvi bliz- 
gančiais sparnais fėjos ir vienaragis, prilipintas tiesiai prie 
durų akutės. 

Ant dviejų lipdukų buvo užrašyta A, ant vieno - B. 

Kambarinės vežimėlis stovėjo nustumtas į šoną. 

— Ar kur nors yra Džina Galeta? - paklausiau jaunos po- 
licininkės, paskui manęs prasistūumusios į koridorių. Toks 
įeinančių ir išeinančių Žmonių skaičius kėlė nerimą. 

— Manau, ji kur nors apačioje, kabinete. Aš nežinau. 

— Tai suraskite, — paliepiau staiga netekęs kantrybės. — Ir 
praneškite jai, kad čia jos laukia Aleksas Krosas. Būsiu viduje. 

Prieš įžengdamas į kambario vidų sukaupiau visą ryžtą. 
Toks atsiribojimas yra būtinas bet kurioje nusikaltimo vie- 
toje, ir aš jį jaučiu tarsi kokią antrą odą, į kurią įlendu. Bet 
išlaikyti pusiausvyrą taip pat privalu. Niekada nenorėjau 
pamiršti, kad tai buvo Žmonės, o ne tik negyvi kūnai, ne tik 
aukos. Jeigu kada nors įgysiu tam imunitetą, žinau, tai bus 
signalas, jog laikas keisti profesiją. O gal iš tiesų laikas? 

Tai, ką radau, buvo taip brutalu, kaip ir tikėjausi iš Me- 
rės Smit. 

Be to, keli bjaurūs siurprizai, kuriems nebuvau pasiruošęs. 

Sešiasdešimt trečias skyrius 


Tikras siaubas tvyrojo vonioje. 

Marija Aleksander, devyniolikmetė viešbučio kambari- 
nė, gulėjo ant nugaros įkritusi į vonią, jos galva su liemeniu 
sudarė neįmanomą kampą. Jos gerklė Žiojėjo atvira - ten 
įvaryta kulka pašalino bet kokią galimybę rėkti. Ilgi garba- 
noti juodi plaukai buvo permirkę krauju. Regis, mergaitei 
buvo pataikyta į miego arteriją — taip buvo galima paaiš- 
kinti kraujo čiurkšles ant vonios sienų. 

Prie kadaruojančių mergaitės kojų ant grindų, išklotų 
keraminėmis plytelėmis, voliojosi sunkus raktų ryšulys. 
Mano pirma versija buvo tokia: Merė Smit įrėmė į jauną- 
ją merginą ginklą, privertė ją atrakinti viešbučio kambario 
duris, tada įtempė į vonią ir nušovė - visus veiksmus atliko 
greitai, vieną po kito. 

Tuo metu Siuzana Kartulis ir ponas Konveris greičiausiai 
buvo miegamajame ir tik trumpai buvo išlindę į koridorių. 

Kažkas - galbūt Konveris - tik išėjo apsidairyti, kas 
vyksta. 

Jeigu dėmės ant kilimo yra tikri ženklai, Merė Smit už- 
klupo Konverį pusiaukelėje tarp miegamojo ir vonios kam- 
bario. 

Šiaip ar taip, dabar jo kūnas gulėjo paguldytas ant lovos 
šalia Siuzanos Kartulis. Meilužiai gulėjo ant nugaros, vie- 
nas šalia kito, ant lovos užtiesalų. 

Abu buvo nuogi - dar viena Merės Smit naujovė, — nors 
panašu, kad jie jau buvo nusirengę, kai ji pasirodė. 

Pagalvės buvo užmestos ant abiejų aukų klubų ir ant 
Kartulis krūtinės - keista užuomina į drovumą. 

Žmogau, šitas žudikas tikrai trenktas ir kompleksuotas. 
Nenuoseklumai tiesiog stulbino, bent jau mano protą. 

Šį kartą buvo palikta dar keistesnių dalykų. Plati miega- 
mojo lova buvo tvarkingai paklota. Galimas daiktas, Kar- 
tulis su Konveriu ir nesimylėjo lovoje, nors gaivieji gėrimai 
ir prezervatyvo pakelis ant naktinio staliuko bylojo visai 
ką kita. 

Ar iš tiesų Merė Smit paklojo lovą po to, kai nužudė 
tris Žmones? Jeigu taip, ji puikiai išmano šį darbą. Senelė 
dar prieš daugelį metų pasistengė, kad suprasčiau, koks 
yra skirtumas tarp tikro ligoninės lovos kampo ir tinginio. 
Merė Smit taip pat Žinojo šį skirtumą. 

Tvarkingai užtiestos lovatiesės buvo permirkusios krau- 
ju, ypač aplink Kartulis. Abiejų aukų galvose Žiojėjo šūvio 
žaizdos, Siuzanos Kartulis veidas buvo supjaustytas ir pei- 
liu — Merei Smit būdingu stiliumi, kaip ji ir rašė elektroni- 
niame laiške. Dar galėjau įžvelgti paskutinę, kupiną siaubo 
Konverio veido išraišką, tačiau Siuzanos veidas buvo taip 
sudarkytas, kad atrodė kaip viena atvira žaizda. 

Vaizdas man priminė žmogžudystes prie Antonijos Šif- 
man namų - tvarkinga ir nerūpestinga tuo pat metu. 

Vienas žudikas, tačiau du visai skirtingi impulsai. 

Apie ką, po velniais, ji galvoja? Ką ji nori visu tuo pa- 
siekti? 

Bet labiausiai nerimą kelianti mintis šovė tik po kelių 
minučių. Šalia lovos ant kėdės mėtėsi atversta Siuzanos 
Kartulis geltonos odos Coach piniginė su vairuotojo pažy- 
mėjimu ir kredito kortelėmis. 
kitą sudėtus daiktus, tačiau keli plastiko skyreliai buvo tuš- 
ti. Tos tuščios vietos mano stubure sukėlė įtampą. 

— Prakeikimas! — garsiai nusikeikiau aš. - Fotografijos. 

Vienas iš nusikaltimo vietos grupės darbuotojų pasisu- 
ko į mane. 

— Kas? Ką nors suradote? 

— Ar žinome, kur yra Siuzanos Kartulis vyras? — tepa- 
klausiau. 

— Jis turėtų būti lėktuve, skrendančiame iš Floridos į Los 
Andželą. O kodėl? 

— Turiu sužinoti, ar ši moteris nešiojosi piniginėje šei- 
mos nuotraukas. 

Mano klausimas buvo paprastas formalumas: buvau 
beveik tikras, kad atsakymą žinau. Jau antras kartas, kai 
Merė Smit domisi šeimos nuotraukomis. Ji pradėjo nuo to, 
kad paliko vaikus visiškai vienus, o baigė sunaikindama 
arba pavogdama jų nuotraukas. Kuo toliau, tuo labiau jos 
metodika darėsi padrikesnė, laiškuose buvo jaučiamas au- 
gantis pasitikėjimas. 

Ar labai slidi bus šita nuokalnė? Ir kur ji mane nuves? 

Nemanau, kad ateityje galėsiu ramus gyventi, jeigu 
Merė Smit spės nukreipti savo ginklą į vaikus, koljos nepa- 
gavome. Štai ko bijojau įvyksiant. 

Šešiasdešimt ketvirtas skyrius 


— Ar galiu jus minutėlę sutrukdyti, daktare Krosai? Mums 
reikia pasikalbėti. 

Pamačiau tarpduryje stovinčią detektyvę Džiną Galetą. 
Ji buvo išvargusi: manau, nuo praėjusio karto, kai matė- 
mės, ji atrodė ir senesnė, ir plonesnė - sublogo bent penke- 
tu kilogramų, kurių jai tikrai nereikėjo numesti. 

Mudu išėjome į koridorių. 

— Kas? Tik nesakykite, kad dar kas atsitiko. 

— Dar nenorėčiau labai gilintis, - tyliu, pavargusiu bal- 
su pradėjo ji, - tačiau yra viena moteris, kuri matė mėlynos 
spalvos suburbaną gana skubotai išvažiuojantį iš stovėjimo 
aikštelės. Tai nutiko apie antrą valandą dienos. Ji nieko dau- 
giau nepastebėjo. Ar jūs negalėtumėte jos apklausti, tada 
galėtume palyginti savo užrašus? Kol aš nieko nesiėmiau. 

Tai buvo teisingas jos žingsnis. Esu beveik tikras, kad 
ji galvojo tą patį, kaip ir aš: 2002-ųjų metų Vašingtono 

automobilio, kuris, kaip pasirodė, buvo visai ne tas. Tai 
buvo tikras tyrimo ir visuomenės informavimo košmaras, 
todėl Los Andželo policija nenorėtų pakartoti tokios pat 
klaidos. 

— Gal galėtumėte tai padaryti nedelsiant? Jūs labai pa- 
gelbėtumėte. Būčiau dėkinga, - pridūrė ji. - Jeigu jau im- 
siuosi šio reikalo, nenoriu laukti. 

Nenorėjau palikti nusikaltimo vietos. Čia dar reikėjo 
padirbėti. Jeigu Džina nebūtų taip akivaizdžiai rodžiusi 
streso, gal ir būčiau atsisakęs. 

— Duokite man penkias minutes - pabaigsiu čia, - atsa- 
kiau. - Netrukus ateisiu. 

O tuo tarpu paprašiau Džinos paslaugos: paklausti 
Džovanio Kartulis apie trūkstamas fotografijas jo žmonos 
piniginėje. Gal ir nedaug ką galėjome padaryti su šia in- 
formacija, tačiau buvo svarbu žinoti, ar Merė Smit vogė 
šeimos nuotraukas. Be to, Džovanis Kartulis iš įtariamų- 
jų sąrašo turi būti išbrauktas - kaip, beje, ir kiti vyrai. Tuo 
rūpinosi Džina su savo Žmonėmis, tačiau raportais likau 
patenkintas. Los Andželo policija dirbo gerai. 

— Kas? - paklausė Džina ramiai stovėdama ir žiūrėda- 
ma į mane koridoriuje. - Apie ką galvojate? Pasakykite. Aš 
išgyvensiu. Bent jau taip manau. 

— Giliai įkvėpkite. Nekreipkite dėmesio į šitas nesąmo- 
nes. Jūs taip gerai vadovaujate bylos tyrimui, kaip retas ku- 
ris galėtų, tačiau dabar atrodote baisiai. 

Ji suraukė antakius. 

— Hmm... ačiū? 

— Atrodote gerai, tačiau ne taip gerai kaip visada. Jūs 
išblyškusi, Džina. Tai stresas. Niekas to nesupranta, kol ne- 
išgyvena pats. 

Pagaliau Džina nusišypsojo. 

— Atrodau kaip sumautas meškėnas. Aplink akis tam- 
sūs ratilai. 

— Apgailestauju. 

— Viskas gerai. Turiu bėgti. 

Prisiminiau, kaip ji kvietė mane vakarienės, o aš netak- 
tiškai atsisakiau. Jeigu būtume pastovėję čia dar kelias se- 
kundes, gal ir būčiau atsakęs tuo pačiu - pakvietęs ją kur 
nors. Bet akimirksnis - ir Džina prapuolė. 

O manęs laukė apklausa. 

Mėlynas suburbanas, ar ne? 


Šešiasdešimt penktas skyrius 


Abi Betinos Rodžers rankos nuo viršaus iki apačios buvo 
išmargintos tatuiruočių, o ant veido priverta koks pustu- 
zinis auskarų, tačiau ne dėl to suabejojau tuo, ką ji ką tik 
papasakojo. Tiesą sakant, Betina buvo gera liudytoja. Šiuo 
metu buvo Žinomas faktas, kad liudytojų pasakojimai yra 
netikslūs ir nepatikimi. FTB tyrimai parodė, kad apie pen- 
kiasdešimt procentų parodymų abejotini - net praėjus nuo 
nusikaltimo vos kelioms minutėms, - o šis buvo duodamas 
net po kelių valandų. 

Tačiau tai tik įrodė, kad Betina nė kiek neabejoja tuo, ką 
pasakoja. 

— Buvau mašinų aikštelėje, užvedinėjau mašiną, —- pasa- 
kojo ji man kokį trečią kartą, - kai už manęs tiesiog rovė 
suburbanas ir nurūko Santa Monikos bulvaro link. Apsisu- 
kau pasižiūrėti, nes mašina važiavo labai greitai. Esu tikra, 
kad automobilis buvo tamsiai mėlynas, be to, įsitikinusi, 

kad tikrai suburbanas, nes mano mama tokį turėjo. Vaira- 
vau jį kokį milijoną kartų. Atmenu, tada dar pagalvojau, 
kad juokinga, nes ir mano mama vairuoja kaip išprotėjusi. 

Ji nutilo. 

— Suburbanas staigiai pasuko iš aikštelės į kairę. Dau- 
giau nieko nemačiau. Ar galiu, po velniais, jau eiti? 

Tiek pat iš jos išpešė ir Džina Galeta, tačiau aš spustelė- 
jaują dar keliais klausimais. 

— Ar ant mašinos nebuvo kokių nors žymių? - paklau- 
siau. - Kokių lipdukų ant buferio, įlenkimų ar panašiai? 

Ji gužtelėjo pečiais. 

— Mačiaująiš šono, ir, kaip jau sakiau, mašina pralėkė ypač 
greitai. Kaip suburbanas. Nemačiau nei numerio, nieko. 

— O kaip vairuotojas? Ar nieko nepastebėjote? Ar dar 
kas nors sėdėjo mašinoje? Ar buvo dar kas nors viduje? 

Ji galvodama rankomis čiupinėjo vieną iš storų sidabri- 
nių auskarų, įvertų į antakį. Betina buvo ryškiai pasidažiusi, 
daugiausia juodais dažais, tik jos veidas buvo nupudruotas 
blyškia pudra. Nedaug ką žinojau apie Betiną, tačiau jos 
išvaizda priminė man miesto vampyrų kultūrą, su kuria 
buvau susidūręs prieš kelerius metus tirdamas vieną bylą. 
Tada sužinojau vieną dalyką: kokie kandūs gali būti kai ku- 
rie šie žmonės, nepaisant jų gotų-dykinėtojų stereotipo. 

Pagaliau Betina papurtė galvą. 

— Norėčiau patvirtinti, kad tai buvo moteris, nes taip at- 
rodytų logiška, ar ne? Na, po paraliais, juk kalbame apie tą 
sumautą Holivudo Persekiotoją, tą mergšę. Tik nesivargin- 
kite meluodamas, žinau, tai ji. Man vienas iš farų taip sakė. 

Nieko neatsakiau leisdamas jai dar šiek tiek pagalvoti, 
kol ji ir vėl gūžtelėjo pečiais. 

— Mėlynas suburbanas, išlėkęs kaip šikšnosparnis iš 
pragaro, pasuko kairėn, tai viskas, ką tikrai Žinau. Toks 
mano galutinis atsakymas. 

Tas faktas, kad ji nebuvo linkusi leistis į detales, tik dar 
labiau didino mano pasitikėjimą ja. Neįtikima, kiek daug 
žmonių linkę taip daryti tik todėl, kad nori įtikti klausinė- 
jančiam. Po kelių minučių padėkojau Betinai už pagalbą 
bei sugaištą laiką ir paleidau ją. 

Tada susiradau Džiną Galetą, kad išsakyčiau jai savo 
samprotavimus. Mes susitikome antrame aukšte nenau- 
dojamame svečių kambaryje. Džina papasakojo man, kad 
dar vienas nuolatinis viešbučio klientas patvirtino Betinos 
pasakojimą. 

— Apie antrą valandą jis iš savo kambario trečiame 
aukšte pastebėjo didelį, tamsiai mėlyną visureigį, dideliu 
greičiu išvažiuojantį iš mašinų stovėjimo aikštelės. Jis nieko 
daugiau nematė, tačiau sakė, kad vairuotojas galėjo būti ir 
moteris. 

— Tai dar nereiškia, kad vairavo Merė Smit, - atsakiau. — 
Bet jeigu ten buvoji, tai mums labai svarbu. Net du žmonės 
matė greitai nuvažiuojantį automobilį. 

Džina tylėdama linktelėjo, tarsi pasverdama tą mintį. 

— Tada šešiasdešimt keturių tūkstančių dolerių vertės 
klausimas išlieka: kiek dėmesio turime tam skirti? 

Mes rizikuojame abiem atvejais, - spėliojau garsiai - iš da- 
lies jai, iš dalies pačiam sau. 

— Laikas nėra mūsų sąjungininkas. Merė Smit nerodo 
jokių ženklų, jog ketintų lėtinti tempą. Tiesą sakant, netgi 
priešingai. Atrodo, ji ėmė evoliucionuoti. Turime galimy- 
bę pasinaudoti spauda ir pagreitinti tyrimą - jeigu jūs šito 
norite. 

- Antra vertus, žmonės jau išsigandę, todėl re + 105 į 
kiekvieną mėlynos spalvos suburbaną, gal net į Hi k vieną 
mėlyną visureigį. Jeigu šita akcija žlugs, tui tap“ ar viena 
priežastimi žmonėms nepasitikėti policija. Bet jeigu pavyks 
pačiupti Merę Smit, tada viskas gerai - jūs tapsite heroje. 

— Rusiška ruletė, - sausai atsakė ji. 

— Toks žaidimo pavadinimas, - pritariau. 

— Beje, tapti heroje visai netrokštu. 

— Deja, nuo jūsų norų tai nepriklauso. 

Pagaliau ji nusišypsojo. 

— Amerikos Šerlokas Holmsas. Ar ne taip buvote pava- 
dintas kažkokiame straipsnyje? 

— Nereikia tikėti viskuo, ką skaitote. 

Beveik girdėjau, kaip Džinos galvoje tiksi laikrodis, o 
gal taip plakė jos širdis? 
dį. - Pradedam. Einu viską išaiškinti departamente; jeigu 
dabar išeisiu, galime spėti surengti spaudos konferenciją 
prieš pat ankstyvąsias žinias. 

Ji stabtelėjo prie durų. 

— Viešpatie, tikiuosi, nedarau klaidos. 

— Tiesiog eikite, - paraginau ją. 

— Eikime kartu, Aleksai. Gerai? 

— Gerai, - sutikau. — Einu nekreipdamas dėmesio į pas- 
tabą apie Šerloką Holmsą. 

Sešiasdešimt šeštas skyrius 


Nėra abejonės, kad tai buvo didelis renginys. Net Džeimsas 
Traskotas dalyvavo. Spaudos konferenciją transliavo visi, 
net jų didieji broliai, ir ši naujiena neturėjo dingti iš Žinių 
laidų, kol kas nors dar dramatiškesnio neįvyko Los Andže- 
lo žmogžudysčių byloje. Tikėkimės, tai bus suburbano, o 
gal ir Merės Smit - vyro ar moters - sulaikymas. 

Su Džina Galeta nedidelėje grupėje prieš kameras ne- 
sifilmavau, bet iš karto po filmavimo susitikau su ja. Iš 
visų pusių jai Žarstė pagyras, tačiau ji išsiveržė ir atėjo prie 
manęs. 

— Ačiū už pagalbą. Už išmintingą patarimą, - padėkojo 
ji. - Ar per nacionalinę televiziją buvau panaši į sumautą 
meškėną? 

— Ne, nebuvote. Nors, tiesą sakant, taip, - atsakiau ir 
nusišypsojau. - Atmenu, kadaise sakėte: Juk jūs turite val- 
gyti, tiesa? Ar kvietimas dar galioja? 

Staiga Džinos veido išraiška vėl tapo susirūpinusi. 

— O, Aleksai, tik ne šįvakar, - tada ji mirktelėjo ir nusi- 
šypsojo. - Pakliuvot? Taip, manau, kad galėtume užkąsti. 
Kokio maisto norėtumėte? Tiesą sakant, aš išbadėjusi. Ar 
itališka virtuvė tiks? 

— Man itališka visada tinka. 

Džinos butas buvo pakeliui į restoraną, ir ji primygtinai 
norėjo užeiti. 

— Turiu pasižiūrėti į savo veidą nuosavame veidrody- 
je ir šviesoje, kurią Žinau ir pasitikiu, - paaiškino ji. — Tai 
atims tik kokias penkias minutes, na, daugių daugiausia 
septynias. Užeikite. Tikrai ant jūsų nešoksiu, pažadu. 

Nusijuokiau ir nusekiau paskui ją į raudonų plytų namą 
už Santa Monikos. 

— O gal vis dėlto man užpulti tave? - paklausė ji, kai 
laiptais užlipome į jos butą. 

Taip ir nutiko tą pačią akimirką, kai ji uždarė paskui 
mus duris. Ji greitai apsisuko, apkabino mane, pabučiavo 
ir vėl paleido. 

— Hmm. Buvo gera. Aš tik erzinu tave, daktare. Dešimt 
minučių, kaip ir žadėjau. 

— Septynios! 

Džina nulėkė koridoriumi į miegamąjį, ten uždegė švie- 
są, kuria galėjo pasitikėti. Niekada nebuvau matęs jos to- 
kios atsipalaidavusios ir linksmos - lyg darbe ji būtų buvu- 
si visai kitas žmogus. 

Ji užtruko ilgiau nei septynias minutes, bet sugaištas 
laikas buvo to vertas - transformacija, tiesą sakant, buvo 
stulbinama. Ji man visada atrodė patraukli, tačiau darbe ji 
buvo griežta, visa panirusi į darbą. Dabar ji vilkėjo šilki- 
nę palaidinę, mūvėjo džinsus ir avėjo basutes, jos plaukai 
buvo dar drėgni po greito dušo, detektyvė Galeta atrodė 
švelnesnė - atsiskleidė kita jos pusė. 

— Žinau, žinau, žinau - atrodau, kaip nežinia kas, - nors 
mes abu žinojome visai ką kita. 

Ji pliaukštelėjo delnu sau per kaktą. 

— Pamiršau tau pasiūlyti išgerti. Dieve, ir kas man 
darosi? 

— Mes turėjome tik penkias minutes, - nuraminau ją. 

— Teisingai. Teisingas požiūris. Tu paprastai kalbi tik 
teisingus dalykus. Ką gi, tada eime. Naktis mūsų laukia. 

Vis dar jaučiau Džinos kūną, prisispaudusį prie mano- 
jo, jos lūpas. Be to, dabar jau esu laisvas, ar ne? Tikrai esu? 
Jeigu nuoširdžiai, truputį suglumau. Ji vedėsi mane kori- 
doriumi prie durų - ir staiga Džina vėl pasisuko į mane. 
Šikart buvau pasiruošęs ir čiupau ją į glėbį. Mes bučiavo- 
mės — bučinys buvo ilgesnis, malonesnis nei pirmą kartą. 
Ji nepaprastai kvepėjo, aš ją jaučiau dar stipriau, jos rudos 
akys buvo tokios gražios. 

Džina paėmė mane už rankos ir pradėjo traukti atgal į 
butą. 

Sustabdžiau ją. 

— Tu ką tik pasipuošei, kad išeitum. 

Ji papurtė galvą. 

— Ne, aš pasipuošiau tau. 

Tada susikaupiau, užgniaužiau jausmus ir tariau: 

— Eime pavalgyti, Džina. 

Ji nusišypsojo ir atsakė: 

— Gerai, eime pavalgyti, Aleksai. 

Šešiasdešimt septintas skyrius 


Ketvirtą valandą ryto dvidešimt dvejų metų aktorė, vardu 
Alicija Pit, išvažiavo iš Las Vegaso į Los Andželą. Atviras 
aktorių atrankos konkursas prasideda devintą ryto, tačiau 
ji nenorėjo likti liesa blondine numeris trys šimtai penki ei- 
lėje - vaidmuo jau bus kam nors atitekęs dar nepriėjus jos 
eilei skaityti. 

Jos tėvų suburbanas, kurį labai lakios vaizduotės Pitai 
vadino Didžiuoju Mėlyniu, rijo degalus be jokio sąžinės 
graužimo. Kadangi ji gavo mašiną nemokamai, kelionės 
kaina išėjo normali. Kai tik Alicija susiras ką nors panašaus 
į rimtą darbą, gal pajėgs apsigyventi Los Andžele. O tuo 
tarpu — nesibaigiantys važinėjimai į perklausas ir pakarto- 
tines peržiūras. 

Alicija važiuodama I-10-uoju keliu į vakarus kartojo- 
si tekstą, stengdamasi kuo mažiau žiūrėti į užlankstytais 
kampais scenarijų, gulintį šalia jos ant sėdynės. Pažįstamas 
ritualas kartojosi beveik visą kelią iki Los Andželo. 

— Nekalbėk su manim apie išdidumą. Išgirdau iš tavęs 
viską, ko man reikėjo. Gali tiesiog... 

Palauk, kažkas ne taip. Ji žvilgtelėjo į scenarijų, paskui 
vėl į kelią ir į pravažiuojančias mašinas. 

— Nekalbėk su manim apie išdidumą. Jau anksčiau visa 
tai iš tavęs girdėjau. Kad ir ką dabar sakytum, niekuo ne- 
patikėčiau. Gali tiesiog... — O, šūdas! Ką darai, Alicija? Tu 
tikra idiotė! 

Ir kažkaip pasuko į išvažiavimo kelią. Automobilio Ži- 
bintai apšvietė nepažįstamą sankryžą. 

Ji buvo Los Andžele, tačiau tikrai ne Vilširo prospekte. 

Iš pirmo žvilgsnio buvo aišku, kad čia ji niekada nėra 
buvusi. Apleisti pastatai, šaligatvio gale stovėjo vienišas 
apdegęs automobilis. Tiesą sakant, tai buvo taksi. 

Ir staiga ji pamatė vyrus, vaikinus, na, nesvarbu. Jie tri- 
se stovėjo prie gatvės kampo ir spoksojo į ją. 

Viskas gerai, viskas gerai, - galvojo ji. - Tik nesijaudink, Ali- 
cija. Tiesiog apsisuk ir sugrįžk į greitkelį. Tu visiškai saugi, viskas 
nuostabu. 

Ji troško, kad greičiau užgestų raudona šviesa, ir ištie- 
susi kaklą dairėsi, kur yra išvažiavimas į greitkelį. 

Vienas iš jaunų vaikinų prisiartino prie sankryžos ir pa- 
kreipė galvą, kad galėtų geriau įžiūrėti pro priekinį stiklą. 
Jis mūvėjo apsmukusias kelnes ir vilkėjo Žydrą treningo 
švarką. Jam buvo ne daugiau kaip šešiolika ar septyniolika 
metų. 

Tada iš lėto priėjo dar du. Kaip Alicija ir tikėjosi, iki to 
laiko užsidegė žalia šviesa, tačiau vaikinai jau stovėjo prie- 
šais mašiną blokuodami jai kelią. Na, puiku. O kas toliau? 

Sešiasdešimt aštuntas skyrius 


Ji tik pusę sekundės stipriai užmerkė akis. Kaip reikėtų elg- 
tis tokioje situacijoje? Ir kodėl ji taip ir nenusipirko mobiliojo 
telefono? Hmm. Gal todėl, kad niekada neturėjo nė skatiko? 

Kai atsimerkė, tas su žydru treningu stovėjo jai iš šono, 
nutaisęs grėsmingą veido išraišką, jam ant kaklo buvo ma- 
tyti raudono drakono tatuiruotė. 

Kad ir kaip tvardėsi, Alicija vis tiek šūktelėjo: nors spyg- 
telėjimas buvo negarsus, bet vaikinui pakako įsitikinti, ko- 
kia ji išsigandusi. 

Tadajos panika dar sustiprėjo. Ji tik po akimirkos supra- 
to, kad žydrai apsirengęs vaikinas jai kažką sako. Jis pakėlė 
rankas į viršų, tarsi gestais sakydamas: „Nusiramink“. 

Ji pravėrė langą. 

— K-ką? - paklausė negalėdama nuslėpti jaudulio balse. 

— Sakau, pasiklydai? - pakartojo jis. - Tai viskas, po- 
nia - tu pasiklydai? Atrodai kaip pasiklydusi. 

Alicija užgniaužė raudą. 

— Taip. Labai atsiprašau. - Tai buvo blogas įprotis - ji 
dėl visko atsiprašinėdavo. — Aš ieškau... 

— Nes žinau, kad šiose apylinkėse negyveni, - tęsė jis. Jo 
veido išraiška pasikeitė ir vėl tapo rūsti. Kiti du iš šio pokš- 
to nusijuokė. - Tavo mašina? 

Baimė ir sumaištis surakino ją ir ji ėmė keliaklups- 
čiauti — to ji nekentė. Bet ji tik galvojo, kaip atsakyti į jo 
klausimą. 

— Mano tėvų. 

Mėlynai apsirengęs vaikinas pasitrynė ant smakro barz- 
dą, tarsi vertindamas jos atsakymą. 

— Daugybė žmonių ieško tokios mašinos kaip ši, - tarė 
jis. - Neskaitai laikraščių? Nežiūri televizoriaus? 

— Aš tik bandau nuvažiuoti į Vestvudą, į peržiūrą. Te- 
levizijos filmui. Išsukau iš greitkelio anksčiau, nei man 
reikėjo... 
gus, po to vėl į mašiną. Jo judesiai buvo kasdieniški, lėti. 

— Ji bando nuvažiuoti į Vestvudą, kad filmuotųsi filme. 
Filme. Po velniais, kaip tik to ir tikėjausi. Nes žinau, kad 
šiose apylinkėse tu niekuo nesidomi. 

— Na, taip, Žmogau, - pritarė jam kitas vyrukas. - Ji Žžu- 
do tik turtuolių kvartaluose. 

- Oman dėl to galvos neskauda, - pridūrė trečias. - Žu- 
dyk turtuolius, valgyk juos - daryk ką nori. 

— Ką jūs čia kalbate? - Ji nužvelgė kiekvieną iš jų, nors 
nebuvo aišku, ką ji turėtų pasakyti ar padaryti, kad galėtų 
iš čia ištrūkti. Gal galėčiau išvažiuoti atbulom? Greitai? Labai 
labai greitai? Iki galo nuspaudusi greičio pedalą? 

Vaikinas, stovintis prie lango, kilstelėjo treningus ir pa- 
rodė už džinsų užkištą pistoletą. 

— Juk tu šito nenori, - pagrasino jis. 

Mintis, kad gali būti nužudyta taip ir neišgėrusi rytinės 
kavos, perskrodė Alicijos galvą kaip bjaurus atpildas. 

— Prašau, aš tik... prašau. Prašau manęs neliesti, — su- 
mikčiojo ji. 

Ji girdėjo bejėgiškumą savo balse. Atrodė, ji klausėsi 
svetimo balso - be galo graudaus. Dieve, juk ji turėjo tapti 
aktore. 

Mėlynai apsirengęs vyrukas lėtai linktelėjo - ji negalėjo 
suprasti to judesio reikšmės. Tada jis atsitraukė nuo maši- 
nos ir patraukęs ranką leido jai pravažiuoti. 

— Greitkelis toje pusėje, - pasakė jis. Kiti du irgi pasi- 
traukė. 

Alicijai pasirodė, kad nuo palengvėjimo ji tuojau apalps. 
Ji jiems tik silpnai nusišypsojo. 

— Ačiū. Aš labai atsiprašau. 

Jos rankos ant vairo drebėjo, bet ji bent jau buvo saugi. 

Suburbanas pajudėjo vos porą centimetrų, kai su bai- 
singu trenksmu priekinis stiklas subyrėjo į milijoną šukių. 

Po akimirkos vairuotojo pusės langą sutriuškino sun- 
kus metalinis strypas. 

Aliciją paralyžiavo. Nei kojos, nei rankos jos nebeklau- 
sė. Ji netgi nebegalėjo rėkti. 

Impulsas paspausti akceleratoriaus pedalą pasiekė jos 
smegenis šiek tiek pavėluotai - po kokios sekundės jos 
mašinos durelės buvo atplėštos, ir didelės, stiprios rankos 
ištraukė ją lauk iš mašinos. Alicija krito ant nugaros ir Žiop- 
čiodama leido orą iš plaučių. 

— Na, kokia gi tu bukagalvė, - išgirdo ji kažkurį sakant 
ir galvoje pajuto baisų skausmą. Po to ji dar matė, kaip stry- 
pas pakilo aukštyn ir labai staigiai nusileido — tiesiai į jos 
kaktos vidurį. 

Šešiasdešimt devintas skyrius 


Merės Smit byloje viskas greitai ir dramatiškai pasikeitė. 
Džinos Galetos nebeliko: ji buvo nušalinta nuo bylos. 

Stengiausi dėl jos pakovoti, tačiau kelios valandos po 
Alicijos Pit žmogžudystės Džina Merės Smit byloje tapo is- 
torija. Tą vakarą policijos vadas Šrusberis pranešė, kad jis 
tes, o detektyvė Galeta laikinai skiriama tirti bylą dėl jau- 
nos moters iš Las Vegaso, vairavusios mėlyną suburbaną, 
nelaimingos žūties. 

Džiną buvo sunku paguosti, tačiau ji šioje byloje gavo 
visas įmanomas pamokas - netgi pabuvo aukojamos avies 
kailyje. 

— Las Vegaso meras pasako Los Andželo merui, kad 
šis nurodytų policijos vadovui, kaip tirti bylą? — šaukte 
šaukė ji man. — Kada tai baigsis? Kada profesionalai galės 
dirbti? 

— Kada nors, eros pabaigoje, — atsakiau. 

Tą vakarą, apie aštuntą valandą, mudu susitikome iš- 
gerti po taurę. Ji išrinko vietą pasakiusi, jog nori būti tikra, 
kad turiu viską, ko man išjos reikia tolesniam Žmogžudys- 
tės tyrimui. Žinoma, ji norėjo ir išsilieti. 

- Žinau, Alicijos Pit mirtis yra mano kaltė... 

— Džina, liaukis. Tu nesi atsakinga už tai, kas atsitiko 
tai moteriai. Gal ir turėjo įtakos tavo sprendimas, kurį pri- 
ėmei, tačiau tai nėra lygiaverčiai dalykai. Padarei viską, ką 
galėjai. O visa kita - politika. Kaip ir neturėjai būti nušalin- 
ta nuo bylos. 

Ji kelias sekundes patylėjo. 

— Nežinau, - pagaliau prabilo ji. - Ta vargšė mergina 
negyva. 

— Ar turi neišnaudotų atostogų? — paklausiau jos. — Gal 
pailsėk? 

— Taip, tarsi dabar galėčiau išvažiuoti iš miesto, - atrėžė 
ji. - Gal aš ir nušalinta, bet... 

Ji nebaigė sakinio, tačiau net nereikėjo. Ir aš esu buvęs 
jos vietoje. Geriau garsiai nesakyti, jog ketini laužyti taisy- 
kles. Tiesiog eik pirmyn ir laužyk jas. 

— Aleksai, man gali reikėti leidimo, — tarė ji. - Todėl ir 
norėjau su tavim susitikti čia. 

— Viską suprantu. Žinai, kur mane rasti, - atsakiau. 

Pagaliau Džina nusišypsojo. 

— Tu tikrai puikus vyrukas, - tarė ji. - Kaip iš FTB. 

— O tu tikrai gera policininkė. Kaip iš LAPD*. 

Ji ištiesė ranką per stalą ir uždėjo ant manosios. Bet pas- 
kui greitai atitraukė. 

— Sunku, - pratarė ir vėl šyptelėjo. - Atleisk, jei buvau 
kvaila. 


* Los Andželo policijos departamentas. 

— Buvai žmogus, Džina. O tai skirtingi dalykai, ar ne? 
Aš už tai neatsiprašinėčiau. 

— Gerai. Daugiau neatsiprašinėsiu. Turiu eiti, kol neap- 
siverkiau. Jeigu ką, ir tu Žinai, kur mane surasti. 

Džina atsistojo. Prieš nueidama dar atsisukusi pasakė: 

— Nesu visai nušalinta nuo bylos. Sukiosiuosi aplinkui. 


Septyniasdešimtas skyrius 


Keista. 

Kai sugrįžau į kambarį, registratūroje radau man palik- 
tą laišką. 

Jis buvo nuo Džeimso Traskoto. 

Pakeliui į kambarį atplėšiau jį ir visą kelią negalėjau at- 
sitraukti nuo skaitymo. 


TEMA: MOTERYS, SĖDINČIOS MIRTININKŲ 
KAMEROSE KALIFORNIJOJE 


Šiuo metu jų buvo penkiolika, ir Traskotas pridėjo trum- 
pą kiekvienos iš jų aprašymą. 

Pirmoji moteris buvo Sintija Kofman. 1986-aisiais ji su 
savo vaikinu apvogė ir pasmaugė keturias moteris. Ji buvo 
nuteista 1989 metais, tačiau vis dar laukė nuosprendžio. 
Dabar Sintijai Kofman keturiasdešimt dveji. 

Ilgo laiško pabaigoje Traskotas rašė, kad jis ketina kai 
kurias šių moterų aplankyti kalėjime. Esu mielai kviečia- 
mas prisidėti, jeigu manau tai būsiant naudinga. 

Baigęs skaityti, dar kartą peržvelgiau lapus. 

Kas toks tas Traskotas? Ir kodėl jis nori būti mano Bos- 
velu? Troškau, kad jis duotų man ramybę, bet ar kada nors 
to sulauksiu? 


Septyniasdešimt pirmas skyrius 


Telefonas viešbučio kambaryje pažadino mane pusę trijų 
nakties. Kaip tik sapnavau mažąjį Aleksą ir Kristiną, bet di- 
džiąją sapno dalį pamiršau iš karto, kai išgirdau skambutį. 

Mano pirma aiški mintis buvo: Džeimsas Traskotas. 

Bet tai buvo ne jis. 

Apie trečią valandą nakties vairavau mašiną per nepa- 
žįstamas Holivudo vietoves ieškodamas Hilsaido koope- 
ratinių namų komplekso. Jeigu būtų buvę šviesu ir jeigu 
mano galvoje nebūtų sukusiosis mintys, būčiau jį radęs 
daug greičiau. 

Merės Smit žaidimas vėl pasikeitė, ir aš bandžiau jį per- 
prasti. Kodėl ši žmogžudystė? Kodėl dabar? Kodėl šios dvi 
aukos? 

Pagaliau suradau. Kompleksas greičiausiai buvo staty- 
tas kokiame devintame dešimtmetyje. Kotedžai su plokš- 
čiais stogais, trijų aukštų, tamsaus kedro apdaila, storos 

kolonos ir atvira automobilių stovėjimo aikštelė po namais. 
Pastebėjau, kad mašiną buvo galima palikti ir gatvėje - ne- 
prašytam svečiui buvo garantuotas nuošalumas. 

— Agentai Krosai! Aleksai! - išgirdau šaukiant tolumoje. 

Pažinau iš tamsos sklindantį agento Peidžo balsą. Mano 
laikrodis rodė penkias po trijų. 

Jis pasigavo mane tiesiai po gatvės žibintu. 

- Štai čia, — parodė jis. 

— Iš kur sužinojai? - pasidomėjau. Tai Peidžas man pa- 
skambino į viešbučio kambarį. 

— Užsisėdėjau biure. 

— Kada, po velniais, tu miegi? 

— Pamiegosiu, kai viskas baigsis. 

Nusekiau paskui jaunąjį agentą per daugybę posūkių 
į kairę ir į dešinę, kol galiausiai išėjome į kvadratinį vidinį 
kiemą, kuriame buvo bendras sodas ir baseinas. Keli namo 
gyventojai, dauguma jų su naktiniais drabužiais, būriavosi 
aplink paradines duris. Jie tiesė kaklus ir šnibždėjosi. 

Peidžas parodė į butą trečiame aukšte, kuriame anapus 
užtrauktų užuolaidų vis dar degė šviesa. 

- Štai ten, — tarė jis. - Ten yra kūnai. 

Mes praėjome pro sargyboje stovinčius policininkus 
prie paradinių laiptų - tai buvo vienas iš dviejų kelių pa- 
tekti į namą. 

— Prisiregistravimas. — Trumpai burbtelėjęs Peidžas ei- 
damas parodė į lipdukus, suklijuotus ant buto durų. Ant 
dviejų užrašytos dvi A ir viena B. Merės Smit darbas. Tie 
lipdukai man visada primindavo lėlę klouną iš „Poltergeis- 
to“ — iš pažiūros švelnus, tačiau labai grėsmingo būdo. Vai- 
kų Žaidimas apsivertė aukštyn kojom. 

Durys atsivėrė į erdvią svetainę. Ji buvo užgriozdinta 
kartoninėmis nešiojamomis dėžėmis ir bet kaip sustatytais 
baldais. 

Vidury kambario, ant stirtos apvirtusių dėžių, kniūbs- 
čias gulėjo negyvas vyras. Keli tuzinai knygų mėtėsi ant 
smėlio spalvos kilimo, kai kurios iš jų buvo aptaškytos 
krauju. Šalia kūno gulėjo romanai „Valandos“ ir „Lenkty- 
nės su žirklėmis“. 

— Filipas Vašingtonas, - pranešė Peidžas. - Trisdešimt 
penkerių, investicijų bankininkas Meril Linče. Akivaizdu, 
kad gerai apsiskaitęs. 

— Manau, tu taip pat. 

Šį kartą kūnai nebuvo perguldyti, jokio apgaulingai 
gražaus paveikslo. Žudikas turėjo skubėti: juk visi kaimy- 
nai netoliese, jis neturėjo tinkamos priedangos. 

Filipas Vašingtonas nebuvo vienintelis taikinys. Neto- 
liese ant grindų gulėjo ir kitas kūnas, šis - veidu į viršų. 

Su tuo negalėjau susitaikyti - žudikas tarsi sekė mano 
pėdomis. 

Kairiajame aukos smilkinyje Žiojėjo baisi žaizda — ten 
pataikė kulka, veidas buvo supjaustytas rėželiais Merei 
Smit būdingu stiliumi. Ant veido aplink akis ir kaktą buvo 
matyti skersinės ir išilginės peilio žymės, abu klyksmo iš- 
kreipti skruostai subadyti. 

Spoksojau į kūną ir bandžiau suprasti šių įvykių prie- 
žastį. Galvoje kirbėjo du klausimai. Ar ir aš pridėjau ranką 
prie šios žmogžudystės? Ar galėjau ją numatyti? 

Gal auka, nuo kurios negalėjau nuleisti akių, žinojo at- 
sakymą, tačiau Los Angelo Times žurnalistas Arnoldas Gri- 
neris nebegalėjo mums niekuo daugiau padėti Merės Smit 
byloje. Dabar pats Grineris buvo viena iš aukų. 

Ketvirtoji dalis 


Mėlynas suburbanas 


Septyniasdešimt antras skyrius 


Vos pradėjęs apžiūrinėti nusikaltimo vietą, susidūriau su 
Medoksu Fildingu, Los Andželo policijos departamento 
Kriminalinio skyriaus vadovu, žmogumi, pakeitusiu šioje 
byloje Džiną Galetą. Su kupeta žilų plaukų ir tokiomis pa- 
čiomis rudomis kaip Džinos akimis jis atrodė taip, lyg būtų 
buvęs Džinos tėvas. 

Jis darė profesionalo įspūdį, atrodė itin susikaupęs. Bet 
tuo pat metu buvo ir subingalvis. 

— Agente Krosai, - tarė spausdamas man ranką. - Esu 
daug girdėjęs apie jūsų darbą Kolumbijos apygardoje, - to- 
nas, kuriuo jis šiuos žodžius ištarė, nepanėšėjo į kompli- 
mentą. 

— Specialusis agentas Peidžas, -— pristačiau. - Jis padeda 
man, kol esu Los Andžele. 

Fildingas nieko neatsakė, todėl tęsiau: 

— Ką apie visa tai manote? —- pasidomėjau. — Žinau, jog 
ką tik ėmėtės šios bylos, tačiau manau, jau spėjote susipa- 
žinti su medžiaga. 

Paskutinėje sakinio dalyje neturėjo būti jokių kandžių 
užuominų, tačiau ji nuskambėjo kaip tik taip. Fildingas nu- 
rėmais akinius. 

— Tai ne pirma serijinio žudiko byla mano gyvenime. 
Man gerai sekasi. 

Ir jis išdidžiai atsikvėpė. 

— O dabar grįžtu prie jūsų klausimo. Esu pasiruošęs ti- 
kėti, kad veikia Merė Smit, o ne koks kopijuotojas. Įdomu, 
ar tik ji netroško Arnoldo Grinerio mirties nuo pačios pir- 
mos dienos? Manau, taip. Žinoma, lieka klausimas, kodėl 
ir koks motyvas sieja su ankstesnėmis žmogžudystėmis. 

Viskas, ką jis pasakė, buvo išmintinga, ypač tai, kad 
galbūt Grineris nuo pat pradžių buvo taikinys. Pasisukau 
į Peidžą. 

— O ką tu manai? 

Pradėjau domėtis jo nuomone, o tąjis turėjo - gal ir ne — 
priimti kaip mano augantį pasitikėjimą juo. 

— Grineris su Vašingtonu ką tik persikraustė, - prabi- 
lo Peidžas vartydamas savo nedidelę užrašinę. - Tiksliau, 
prieš tris dienas. Grineris pakeitė visą informaciją apie save 
ir niekur jos neskelbė, todėl Merei teko šiek tiek pavargti, 
kad jį surastų. Tas dera persekiotojui. Ir nors Grineris neati- 
tinka aukų požymių, jis visą laiką buvo Merės Smit akiraty- 
je. Ji nuo jo pradėjo, o dabar, na, nežinau, gal ji juo ir baigė. 
Gal šis nusikaltimas yra pabaiga? Gal jos istorija baigta? 

— Abejoju, — burbtelėjo Fildingas net nepažvelgęs į Pei- 
džą. - Čia išlieta per daug pykčio. Grinerio žmogžudystėje 
per daug įniršio. Gal matėte filmą „Pagieža“? Nesvarbu. 
Pamirškite, ką sakiau. 

— O kaipgi mėlynasis suburbanas? - pasidomėjau. — Ar 
yra koks progresas? 

Iki tos dienos vakaro LAPD nebuvo nieko gero nuvei- 
kęs, tai šiek tiek stebino, turint omeny jų operatyvumą. 

Fildingas išsitraukė nosinę, nusiėmė akinius ir prieš 
prabildamas juos išvalė. 

— Kol kas jokio, - pagaliau ištarė jis. - Bet kadangi pa- 
klausėte, leiskite man kai ką jums paaiškinti. Nesu detek- 
tyvė Galeta. Esu jos bosas ir neketinu jums raportuoti apie 
kiekvieną bylos posūkį. Jeigu FTB nori perimti visišką at- 
sakomybę dėl šios bylos, turi pateikti argumentus. Po vis- 
ko, kas čia įvyko, beveik būčiau dėl to laimingas. Bet iki to 
laiko tiesiog dirbkite savo darbą ir nesistenkite sugadinti 
tyrimo daugiau, nei padarėte detektyvei Galetai. Tikiuosi, 
pasakiau aiškiai. 

Tai buvo nuoga policininko ištikimybė policininkui. Net 
neuždavęs nė vieno klausimo, jis nusprendė, kad aš suga- 
dinau Džinai bylą. Tokių dalykų man buvo tekę matyti, net 
šiek tiek supratau juos. Bet dabar negalėjau nutylėti. 

— Nedidelis patarimas, - atsakiau jam. — Prieš žarstyda- 
mas kaltinimus, turite būti tikras. Verčiau įdėkite į darbą 
daugiau pastangų. 

— Šiuo metu nematau tam galimybių, - atrėžė jis. - Ma- 
nau, mes jau viską išsiaiškinome. Žinote, kaip mane suras- 
ti, jeigu turėsite kokių klausimų, arba, po velniais, jeigu ga- 
lėsite mums kuo nors padėti. 

— Žinoma. 

Kai jis išeidinėjo, norėjau trinktelėti jam į pakaušį. Gal 
toks poelgis būtų galėjęs supaprastinti mūsų pirmąjį susi- 
tikimą? 

— Puikus vyrukas, - pareiškė Peidžas. - Daugybė indi- 
vidualumo, socialinių įgūdžių - tiesiog visas paketas. 

— Taip, esu įniršęs ir visai praskydęs. 

Tačiau nedelsdamas ėmiausi darbo. Jeigu bendravimas 
su Los Andželo policija pašlis, mums kaip niekada bus rei- 
kalingi savi analizės rezultatai. Nors Peidžas ir neprašė, aš 
jį įtraukiau į visą darbo procesą. Mes dirbome judėdami 
spirale tolyn nuo kūnų - kaip ir visi būtų darę, tik kur kas 
lėčiau. 
tada ištyrėme koridorių, paradinius ir užpakalinius laiptus, 
net žemę aplink pastatą. 

Man buvo smalsu, ar Peidžas kantrus, o gal jis, kaip ir 
kiti jo amžiaus vaikinai, skuba kuo greičiau atlikti darbą. 
Peidžas dirbo puikiai. Jis tikrai buvo įnikęs į bylą. 

Mes buvome lauke, kai gavome pranešimą iš FTB se- 
kimo tarnybos. Pusę šešių ryto į Arnoldo Grinerio pašto 
dėžutę L. A. Times redakcijoje atėjo dar vienas elektroninis 
laiškas. 

Tai buvo Merės Smit laiškas - laiškas, parašytas žmo- 
gui, kurį ji ką tik nužudė. 

Septyniasdešimt trečias skyrius 


Kam: agrinerisėlatimes.com 
Nuo: Merės Smit 


Kam: Arnoldui Grineriui: 


Žinai ką? Pasekiau tave, važiuojantį namo į 
naująjį butą po vakarienės su draugais restora- 
ne Asia de Cuba Sansete. 

Pastatei automobilį aikštelėje po pastatu ir 
užlipai užpakaliniais laiptais. Šnopuodamas ant 
kiekvienos laiptų pakopos? Matau, tu nekokios 
formos, Arnoldai. Ir bijau, kad tavo laikas 
baigiasi. 

Palaukiau lauke, kol tavo bute užsidegė 
šviesos, tada nuėjau. Aš nebebijau, visai ne 
taip kaip anksčiau. Tada ginklas mano rankose 
atrodydavo svetimas ir griozdiškas. O dabar net 


nepastebiu, kad jį laikau rankoje. 

Ant užpakalinių durų taip ir neįtaisei durų 
skląsčio. Gal ir norėjai, tačiau buvai per daug 
užsiėmęs persikraustymu, o gal naujuosiuose na- 
muose jauteisi šiek tiek saugesnis, todėl tai 
nebeturėjo reikšmės. Dėl šios paskutinės min- 
ties esi visiškai teisus. Neturi reikšmės —- 
daugiau nebeturi. 

Kai įėjau, virtuvėje buvo tamsu, tačiau 
svetainėje degė šviesa ir buvo įjungtas 
televizorius. Šalia kriauklės ant spintelės 
gulėjo pjaustymo peilis, tačiau aš jo 
neliečiau. 

Turiu nuosavą, ir tu tikriausiai tai žinai - 
jeigu skaitei mano elektroninius laiškus. 

Laukiau taip ilgai, kiek tik galėjau išbūti 
virtuvėje, klausydamasi tavęs ir tavo kompani- 
ono. Žodžių negirdėjau, tačiau man patiko jūsų 
balsų skambesys. Dar man patiko ta mintis, kad 
aš būsiu paskutinis juos girdėjęs žmogus. 

O tada ėmiau nervintis. Iš pradžių nesti- 
priai, tačiau žinojau, kad jeigu lauksiu dar, 
bus tik blogiau. 

Galėjau išeiti iš namo, ir niekas nebūtų nė 
sužinojęs, kad ten buvau. 

Štai kuo tu panašus į kitus. Nė vienas, re- 
gis, nė neįtaria, kad sukiojuosi netoliese, kol 
neišmuša jų laikas. Nematoma moteris - tai aš. 
Tiesą sakant, tai daugelis iš mūsų. 

Kai šokio žingsneliu įsisukau į svetainę, 
judu abu pakilote. Pasistengiau, kad pamatytu- 
mėte mano ginklą, todėl jūs abu stovėjote neju- 
dėdami. Norėjau paklausti, ar žinai, kodėl atė- 
jau pas tave, ar žinai, kodėl nusipelnei mirti, 
bet bijojau, kad galiu nebaigti, jeigu nepada- 
rysiu to iš karto. 

Paspaudžiau gaiduką, tu kritai ant nugaros. 
Tavo kambario draugas suklykė ir bandė bėgti. 
Neįsivaizdavau, pro kur jis tikėjosi pasprukti. 

Nušoviau jį, manau, jis mirė akimirksniu. 
Jūs abu, regis, buvote mirę. Ne itin prieši- 
naisi, ypač turint galvoje, koks pasipūtęs ir 
šlykštus tipas buvai. 

Sudie, Arnoldai. Tu išėjai, ir žinai ką? Jau 


esi užmirštas. 


Septyniasdešimt ketvirtas skyrius 


Pasakotojas turėjo sustabdyti Žmogžudysčių srautą. Jis 
žinojo: tai buvo jo plano dalis, o planas buvo tikrai geras. 
Kaip gaila, kaip apmaudu, galvojo jis. Jis tik pradeda įsi- 
važiuoti, 0 jau ilgą laiką jam niekur nebuvo tekę puikiai 
pasirodyti. 

Na, šiaip ar taip, sveikinimų jis nusipelnė. Jis buvo gar- 
binamas visur: per televiziją, laikraščiuose. Ypač Los Angeles 
Times, kurie iš to šunsnukio Arnoldo Grinerio padarė šven- 
tuolį ir kankinį. Visi pripažino Pasakotojo šedevrą - tačiau 
tai buvo dar geresnis darbas, nei jie Žinojo. 

Jis norėjo atšvęsti, tačiau vis dar negalėjo niekam atsi- 
skleisti. Jis mėgino tai padaryti Vankuveryje ir žiū, kas iš to 
išėjo. Turėjo nužudyti draugą, na, gal tik pažįstamą, seną 
savo draugužę. 

Tai kaip jis švęs? Arnoldas Grineris negyvas, kartais dėl 
tojis garsiai juokėsi. Dabar ironija, net labai subtili, jau buvo 

sukurta: pirmiausia Grineris gavojo laiškus, buvojo žinučių 
persiuntėjas policijai, paskui pats tapo auka. Realiame gy- 
venime - visai priešingai, nei buvo aprašyta paskutiniame 
elektroniniame laiške — mažasis savimi patenkintas kvailys 
atpažinęs jį ir galiausiai viską supratęs meldė pasigailėti, o 
tai žudymą padarė dar malonesnį. Velnias, juk jis Grinerio 
ir jo kompaniono tuojau pat nenužudė. Tai truko beveik 
valandą, ir jam patiko kiekviena tos melodramos minutė. 

Tai ką gi jis dabar darys? 

Jis norėjo švęsti, tačiau iš tiesų nebuvo nė vieno, su ku- 
riuo būtų galėjęs pasikalbėti. Vaje, jis nieko neturi. 

Bet po to Pasakotojas aiškiai suvokė, ką norėtų daryti, ir 
tai buvo taip paprasta. Šiaip ar taip, jis buvo Vestvude, todėl 
pastatė automobilį į stovėjimo aikštelę ir nuėjo į nuostabiai 
neskoningą Bruin kino teatrą, kur buvo rodomas „Nakties 
įkaitas“. O, Tomas Kruzas, puiku! 

Jis norėjo nueiti į kiną. 

Jis norėjo sėdėjo su savo žmonėmis ir žiūrėti, kaip To- 
mas Kruzas apsimetinėja, kad yra didelis, blogas žudikas, 
nejaučiantis jokios sąžinės graužaties. 

Ojojoi, Tomai, aš bijau! 

Septyniasdešimt penktas skyrius 


— Tau skambino ponas Traskotas. Perdavė, kad norėtų pasi- 
kalbėti. Sakė, kad svarbu. Jis ateis į namus, jeigu nori. Taip 
pat klausė, ar gavai jo Žinutę apie moteris mirtininkes. 

Susiraukęs papurčiau galvą. 

— Į poną Traskotą nekreipk dėmesio. Ar dar kas nors 
įvyko, kol manęs nebuvo? 

— Ar Deimenas tau sakė, kad išsiskyrė su savo mergai- 
te? — tyliai paklausė senelė. - Ar tu iš viso Žinojai, kad jis 
turi draugę? 

Mes tą sekmadienio popietę sėdėjome virtuvėje - buvau 
ką tik sugrįžęs. Patikrinau svetainę, ar mes vis dar vieni. 

— Ar čia ta pati, su kuria jis nuolatos plepėjo telefonu? — 
pasitikslinau. 

— Na, daugiau nebeplepa, - atsakė ji. - Jis dar perjaunas 
tokiems dalykams, - pridūrė ji ir pradėjusi niūniuoti „Jos- 

hua Fit the Battle of Jericho“* sutelkė dėmesį į patiekalą su 
aitriosiomis paprikomis, kuris stovėjo puode ant viryklės. 

Mane suglumino tas faktas, kad vietoj jautienos ar kiau- 
lienos ji sumalė kalakutieną. Gal Keilai Kouls pavyko pa- 
daryti stebuklą ir ji pagaliau privertė senelę daryti tai, kas 
jai išeitų į sveikatą? Šaunuolė Keila. 

— Kada Deimenas tau prisipažino turįs draugę? - pa- 
klausiau nesugebėdamas iki galo suformuluoti klausimo. 
Mane daug labiau kamavo smalsumas, nei noras nuslėpti 
sumišimą dėl savo vyresnėlių. 

— Jis man nesakė, tai tarsi savaime paaiškėjo, - atsakė 
senelė. - Paprastai apie tokius dalykus paaugliai atvirai 
nekalba. Kornelija porą kartų buvo atėjusi pas mus į sve- 
čius. Ruošti pamokų. Ji labai miela. Jos abu tėvai advo- 
katai, tačiau aš nieko prieš ją neturiu, — ir ji nusišaipė iš 
savo juokelio. - Na, gal vis dėlto ir jaučiau jai šiokį tokį 
priešiškumą. 

Kornelija? Senelė yra ekspertė, Aleksas — tik mėgėjas. 
Visi mano ketinimai ir pažadai, kad pradėsiu gyventi visai 
kitaip, tarsi pranykdavo - mane visada atgal įtraukdavo 
Darbas. 

Praleidau pirmąją Deimeno meilę. Ir to nesugrąžinsiu. Kor- 
nelija, mes jos beveik nepažinojome. 

Bet, šiaip ar taip, sugrįžti namo buvo gera. Virtuvė buvo 
perpildyta senelės gaminamų patiekalų kvapų: buvau su- 
tiktas pobūviu draugams ir šeimai. Be patiekalo su papri- 
komis, senelė dar iškepė savo garsiosios kukurūzų duonos, 
paruošė dviejų rūšių daržovių su česnakais, brandintos 
mėsos kepsnių, karamelinį duonos pudingą - šis skanėstas 
buvo ypatingos meilės ženklas. Matyt, ji ne itin suprato, ką 
daktarė Kouls aiškino jai apie „neimk į galvą“ dalį. 


* Religinė afroamerikiečių gospelo daina. 

Mėginau padėti jai nesipainiodamas po kojomis, kol se- 
nelė stebėjo laikrodį ir skraidyte skraidė po virtuvę. Būčiau 
buvęs kur kas daugiau susijaudinęs, jei būčiau tikrai nusi- 
pelnęs tokio priėmimo. Aš ne tik nenusipelniau geriausio 
metų tėvo vaidmens, bet netgi buvau užsakęs bilietus skry- 
džiui atgal į Los Andželą. 


Septyniasdešimt šeštas skyrius 


— Tik pažiūrėkite, kas sugrįžo į šeimą! Ar pasižiūrėsite? Kur 
mano fotoaparatas? 

Sampsonas su Bile ir trijų mėnesių Djakata atvažiavo 
kiek ankstėliau: aš mergytės nemačiau nuo tada, kai ji buvo 
ką tik gimusi. Džonas šypsodamasis ištraukė mergaitę iš 
nešioklės, pakabintos Bilei ant krūtinės, ir šypsodamasis 
padavė ją man. Koks reginys - Sampsonas su savo mažy- 
le dukra. Tėvelis Meškinas, - pamaniau aš. - Mama Meška ir 
dukrelė Meškutė. 

— Koks retas grožis, - tariau aš. Ji iš tiesų buvo labai 
graži: kakavos spalvos oda, aplink veiduką raitėsi švelnios 
juodos garbanėlės. - Ji iš jūsų pasiėmė, kas geriausia. Tikra 
lėlytė. 

Džeinė priėjusi įsispraudė tarp mūsų, kad galėtų ge- 
riau pažiūrėti į Djakatą. Džeinė jau buvo tokio amžiaus, kai 

imama suprasti, jog kada nors ji pati turės vaikų, todėl pra- 
dėjo žiūrėti į ateitį. 

— Ji tokia mažučiukė, - su baimės gaidelėmis balse tarė 
Džeinė. 

— Ne tokia jau mažučiukė, - nuramino Sampsonas. - Ji 
jau turi vieną šimtąją procento būsimo ūgio ir svorio. Bus 
panaši į tėtę. Ji bus tokio pat ūgio kaip Bilė, kai jai bus 
penkeri. 

— Tikėkimės, ji neturės tavo rankų ir pėdų, vargšeli, - 
pasilenkusi tarė senelė. Ji mirktelėjo Bilei, kuri jau buvo lai- 
koma mūsų šeimos nare. 

Mane užplūdo stiprus jausmas - jausmas, kurį patiri tik 
sugrįžęs namo. Tai buvo viena iš tų nepaprastų akimirkų, 
kurios šiek tiek nustebina tave, bet tuo pat metu ir primena 
visus gerus dalykus. Kad ir kas nutiktų, štai ta vieta, kur 
turiu būti, kuriai aš priklausau. 

Momentinė nuotrauka - kad prisimintum tą jausmą, kai kitą 
kartą tau jo reikės. 

Intymumo akimirkos ilgai netrunka, ypač kai į namą 
suguža ir kiti svečiai. Pasirodė mano senoji gvardija iš Ko- 
lumbijos apygardos policijos departamento: Džeromas ir 
Klodeta Turmanai atėjo kartu su Rakimu Pauelu, jis atsive- 
dė savo naująją draugę - jos vardo nenugirdau. 

— Palaukim savaitėlę, — tyliai pasakė Sampsonas. - Jei ir 
po savaitės ji vis dar sukiosis su juo, tada jau galėsi neri- 
mauti. 

Senelės sesuo Tija ir mano pusbrolis Karteris buvo pir- 
mieji tikri giminaičiai, paskui juos atsekė visa virtinė šiltų 
ir pažįstamų veidų, kai kurie iš jų turėjo neaiškų panašumą 
į mane. 

Paskutinė atėjo daktarė Keila Kouls, aš pats ją pasveiki- 
nau prie durų. 

— Kaip suprantu, Anė Sulivan? 

— Atsiprašau? A, supratau. „Stebukladarė““*. 

— Stebukladarė — ta, kuri privertė mano senelę į aitrią- 
sias paprikas dėti kalakutieną. Spėju, tai tavo nuopelnas? 
Gerai pasidarbavai. 

— Jūsų paslaugoms, - atsakė ji ir Žaismingai tūptelėjo 
darydama reveransą su turkio spalvos suknele, kuri atrodė 
labai patogi, nors ir buvo lipte prilipusi prie jos. Paprastai 
Keila nelabai puošdavosi, todėl negalėjau to praleisti pro 
akis. Ji atrodė visai kitaip nei įprasta - su tvarkingais darbo 
drabužiais. 

Vietoj medicininio krepšio ji atėjo nešina dideliu už- 
dengtu ąsočiu. 

— O čia turbūt geriausias tavo triukas, - tariau. - Atnešti 
kažkieno gaminto maisto į senelės virtuvę? Noriu tai pa- 
matyti. 

— Ir ne tik maisto - atnešiau ir receptą. 

Ji pasuko ąsotį ir parodė nedidelę etiketę, prilipintą ant 
šono. 

— Širdžiai naudingos keptos pupelės moteriai, kuri per 
daug gerai žino, kaip gaminti su kiaulienos taukais. 

— Ką gi, pirmyn, - pasiūliau plačiai mostelėjęs. - Tavo 
pačios rizika. 

Brantordo Marsalio kvarteto „Romare Bearden Reve- 
aled“ garsai nulydėjo mus per namus, kuriuose jau buvo 
įsisiūbavęs vakarėlis, visi atrodė patenkinti išvydę daktarę 
Keilą -ji mūsų apylinkėse buvo laikoma šventąja. Man šiek 
tiek sukosi galva. Savaitės pabaigoje sėsiu į kitą lėktuvą. 
Bet kol kas man gera. 


* Williamo Gibsono kūrinys, paremtas aklos ir kurčios Helenos Keler autobio- 
grafine knyga „Mano gyvenimo istorija“. Jos mokytoja, vėliau ir viso gyveni- 
mo draugė buvo Anė Sulivan. 

Septyniasdešimt septintas skyrius 


Sampsoną su Bile aptikau virtuvėje kaip tik tuo metu, kai jis 
atidarinėjo alų. Ištraukiau jam alų iš rankų. Norėjau kai kuo 
nusikratyti, kol vakarėlio linksmybės dar neįsisiūbavo. 

— Eik paskui mane. Man reikia su tavim pasikalbėti, ko! 
nė vienas mūsų neišgėrė, - pasakiau jam. 

— O, paslaptingieji, - tarė Bilė ir nusijuokė - ji visada ši- 
taip iš mudviejų šaipėsi. Bilė — greitosios pagalbos seselė, 
jai visa tai pažįstama. 

— Lipam į viršų, - pakviečiau Džoną. 

— Bet aš jau gėriau, - prisipažino jis. - Tai jau antras 
butelis. 

— Vis tiek einam. Bile, mes po minutės grįšim. 

Savo darbo kabinete palėpėje girdėjau apačioje skam- 
bančią muziką. Vakarėlio balsų klegesyje atpažinau dakta- 
rės Keilos juoką. 

Sampsonas atsirėmė į sieną. 

— Norėjote mane pamatyti, pone? Savo kabinete? 

Jis buvo apsirengęs juokingus senjorų lygos iš Šv. Anto- 
nijaus krepšinio komandos marškinėlius. Ant jų buvo už- 
rašyta: „Jei niekas nejudės, niekas ir nenukentės.“ 

— Nenoriu painioti darbo su poilsiu, - pasakiau. 

— Bet nieko negali sau padaryti, - šyptelėjo Sampso- 
nas. - Ar ne? 

— Namuose būsiu neilgai. Turiu grįžti į Los Andželą, to- 
dėl nebenoriu tempti. | 

— Na, pradžia nebloga, - pareiškė jis. - Kas toliau? 
Klok. 

— Trumpai? Mudu su direktoriumi Bernsu norime, kad 
tu rimtai pagalvotum apie darbą FTB. Norime, kad tu perei- 
tum, Džonai. Ar tikėjaisi tokio pasiūlymo? - pasiteiravau. 

Jis nusijuokė. 

— Žinoma, daugiau ar mažiau. Jau ganėtinai daug užuo- 
minų paleidai. Tai Bernsas nori į Biurą pakviesti juodao- 
džių, mielasis? 

— Ne. Ne tai turėjau galvoje. 

Bernsas nori, kad Biure dirbtų daugiau agentų, išma- 
nančių darbą nusikaltimų vietose, žmonių, kuriais jis galė- 
tų pasitikėti, jis nori suburti savo komandą. Jeigu galėčiau 
įdarbinti tik vieną žmogų, pasakiau jam, pirmiausia rink- 
čiausi Džoną Sampsoną. To Bernsui ir pakako. 

- Jau turiu direktoriaus palaiminimą, - kalbėjau. - Ro- 
nas Bernsas nori to paties, kaip ir aš. O gal atvirkščiai. 

— Nori pasakyti, kad jis nori būtent manęs? - paklausė 
Sampsonas. 

— Na, juk mes negalime pasiimti Džeromo ar Rakimo, ar 
eismo reguliuotojo nuo Sojourner Truth mokyklos. Taigi jis 
pasirinko tave. 

Sampsonas garsiai nusikvatojo: tai buvo vienas iš mano 
mėgstamiausių garsų. 

— Ir man tavęs trūksta, — prisipažino jis. —- Tikėsi ar ne, 
bet ir aš turiu tau pasiūlymą. Noriu, kad sugrįžtum į Va- 
šingtono policijos departamentą. Na, kaip tornadas? Dėl 
vieno esame teisūs — mes turime dirbti kartu. Vienoje ar ki- 
toje vietoje. Aš balsą atiduodu už antrąjį variantą. 

Dabar jau ir aš nebetvėriau juoku; mudu su Džonu su- 
mušėmė kumščiais ir sutarėme, kad vienaip ar antraip tu- 
rime dirbti drauge. 

Atsakiau Sampsonui, kad pagalvosiu apie netikėtą jo 
siūlymą, o jis pažadėjo apmąstyti manąjį. Sampsonas ati- 
darė darbo kambario duris ir įleido iš apačios sklindančią 
muziką. 

Septyniasdešimt aštuntas skyrius 


— Ar dabar jau mums leidžiama gerti? - paklausė Sampso- 
nas. — Juk vakarėlis, mielasis. Ar dar atsimeni, kas yra va- 
karėlis? 

— Miglotai, - atsakiau. 

Po dviejų minučių jau laikiau vienoje rankoje butelį 
alaus, kitoje - šonkaulį, nuo kurio varvėjo namų gamybos 
kepsnių padažas. Radau Džeinę su Deimenu valgomajame: 
jie su pusbroliu Maiklu ir Keila Kouls žaidė „Trylika“. Jeigu 
nuoširdžiai, mane čia atviliojo Keila. 

— Ar ignoruojate mūsų svečius? — paklausiau vaikų. 

— Tik ne šiuodu, - visiškai rimtai atsakė Džeinė linktelė- 
jusi į Keilos ir Maiklo pusę. 

— Ne, jie per stipriai pliekia man per užpakalį, kad galė- 
tų mane ignoruoti, - paaiškino Keila, o Džeinė su Deimenu 
kaip sąmokslininkai nusikvatojo. Na, štai ir vėl. Moteris ir 
mano vaikai — jie sutaria. Na, ir kas? Ko aš ilgiuosi? 

ir dalijo kortas. Ji buvo nepaprastai žemiška, gerai atrodė 
net nesistengdama. Ji man patiko. Ji man jau seniai seniai 
patiko, dar tais laikais, kai mudu augome Pietryčių rajone. 
Na, ir kas? 

— Žiūri į mano kortas? - paklausė ji, nutraukdama mano 
susimąstymo valandėlę. 

— Ne į kortas, - įsiterpė Džeinė. - Į jus, daktare Keila. Jis 
toks pasalūnas. 

— Gerai, pakaks šaipytis. Išeinu. Turiu padėti senelei, 
tariau nužvelgęs Keilą ir išėjau. Paskubomis. 

— Neišeik, —- paprašė Keila. Bet aš jau buvau už durų. 

Kai ėjau į virtuvę, mano galvoje sukosi vienintelė min- 
tis. Kaip galėjau palikti vakarėlyje Keilą vieną? Argi neketi- 
nau jos pakviesti į mūsų pirmąjį pasimatymą? 

Septyniasdešimt devintas skyrius 


Sąmoningai pasikviečiau Keilą į Kinkead's. Tai buvo mu- 
dviejų su Kristina mėgstamiausias restoranas, tačiau dar 
iki jos tai buvo mano mėgstamiausia vieta, todėl norėjau ją 
susigrąžinti. Keila atvažiavo po kokių penkių minučių, ir 
man tai patiko. Ji pasirodė laiku, nežaidė jokių žaidimų. 
Vilkėjo juodo kašmyro susiaučiamą megztuką, mūvėjo 
juodas kelnes, avėjo basutes vidutinio aukščio kulniukais 
ir vėl atrodė labai Žavi. Savito stiliaus. 

— Atsiprašau, Aleksai, - pasakė priėjusi prie baro. - Esu 
punktuali. Žinau, kad toks elgesys baisiai nuobodus, jog 
jis nuplėšia paslapties skraistę, bet nieko negaliu padaryti. 
Kitą kartą, jeigu kitas kartas bus, prisiversiu senamadiškai 
pavėluoti. Bent jau dešimt minučių, o gal ir penkiolika. 

— Tau atleidžiama, - atsakiau jai ir pajutau nepaprastą 
palengvėjimą. - Tu ką tik pralaužei ledus, ar ne? 

Keila mirktelėjo. 

— Taip, žinoma. Visai paprastai. Dieve, kokia aš kieta, 
sakyk? Tikra pasalūnė - kaip ir tu. 

— Žinai aksiomą, kad vyrai nemėgsta moterų, kurios yra per 
daug sumanios? - nusišaipiau. - Tavo sumanumas gąsdina. 

— Bet juk tu pats esi išimtis, patvirtinanti taisyklę, ar ne? 
Tau patinka protingos moterys. Beje, nesu jau tokia suma- 
ni. Pasakysiu kodėl, beje, tai mano teorija. 

— Palauk. Užsakysiu alaus: pilstomo Pilsnerio, - papra- 
šiau barmeno. 

Keila tęsė pasakojimą. 

— Esu mačiusi tuos tariamai supersumanius Žmones li- 
goninėje - gydytojus ir tyrinėtojus, kurie asmeniniame gy- 
venime yra tikra nelaimė. Ar jie iš tiesų sumanūs? Ar jie 
sumanūs tik todėl, nes gali atsiminti faktus ar kitų Žmonių 
mintis? Nes jie žino kiekvieną rokenrolo dainą, kuri kada 
nors buvo įrašyta? Ar visas siužetines linijas eilinėje serialo 
„Apžavėtoji“ serijoje? 

Išpūčiau akis. 

— Ar Žinai siužetines „Apžavėtosios“ linijas? Pažįsti tokį 
žmogų, kuris Žino jas? 

— O Dieve, ne. Tada gal „Greitosios pagalbos“? Ar „Dak- 
tariūkščių“? 

— O aš moku daugybę ritmenbliuzo dainų, - prisipaži- 
nau. - Ir nesakyčiau, kad gyvenimas labai jau geras. 

Keila nusijuokė. 

— Nesutinku. Pažįstu tavo vaikus, Aleksai. 

— O pažįsti Kristiną Džonson? 

— Liaukis. Beje, aš ją pažįstu. Ji labai įspūdinga moteris. 
Gal dabar kiek susipainiojusi. 

— Gerai, neketinu ginčytis. Nors galėčiau sukurpti visai 
neblogą bylą prieš save. 

Mes kalbėjomės, daug juokėmės, šiek tiek išgėrėme, 
valgėme gero maisto. Įdomu, tačiau nesileidome į kalbas 

apie senelę ir vaikus, gal todėl, kad viskas būtų itin pa- 
prasta. Kaip visada Žžavėjausi Keilos humoro jausmu, bet 
labiausiai patiko jos pasitikėjimas. Jai buvo gera būti pačiai 
savimi, ji nesigynė. O man buvo gera su ja. 

Kai po vakarienės išgėrėme, ji pareiškė: 

— Buvo labai smagu, Aleksai. Gera ir lengva. 

— Tave stebina? - paklausiau jos. 

— Ne, visai ne. Na, gal šiek tiek, - prisipažino ji. - O gal 
ir labai. 

— Gal nori prisipažinti kodėl? 

— Hmm. Gal todėl, kad tu neturi supratimo, kas aš to- 
kia, nors greičiausiai manai žinąs. 

— Kai matausi su tavimi, tu dažniausiai dirbi, -atsakiau. — 
Tu esi daktarė Keila iš apylinkės medicinos skyriaus. 

— Išgerkite dvi tabletes aspirino ir nedrįskite skambinti 
man į namus, - pasakė ji juokdamasi. - Manau, sunku, kai 
tiek daug Žmonių man išsipasakoja, o aš jiems pasiskųsti 
negaliu. 

Nusišypsojau. 

— Gal nori ką nors pasakyti man? 

Keila papurtė galvą. 

— Manau, jau pasakiau. Buvo gera. Man vakaras patiko 
daug labiau, nei tikėjausi. 

— Taip. Ir kitas kartas tikrai bus. Tu pati taip sakei. 

Ji man mirktelėjo žaviausiu būdu. 

— Na, argi nebuvau teisi? 

— Buvai. Jeigu su manim vėl pasimatysi. 

— Na, Žinoma, pasimatysiu, Aleksai. Noriu sužinoti, kas 
iš viso to išeis. 

Aštuoniasdešimtas skyrius 


Kai kitą popietę grįžau į Vakarų pakrantę, Los Andželo re- 
gioninis FTB biuras gaūdė nuo paskutinių naujienų Merės 
Smit byloje, taip pat ir apie mane, kas, švelniai tariant, ne- 
buvo malonu. 

Matyt, pasklido kalbos, kad mudu su Medoksu Fildin- 
gu ne itin gerai sutarėme po to, kai jis nušalino Džiną Ga- 
letą. Santykiai tarp Biuro ir Policijos departamento visada 
buvo prastoki: vienose bylose jie būdavo gana naudingi, 
kartais — ne, tačiau šįkart vyravo tikras nuosmukis. 

Kiek supratau, pagrindinė apkalbų tema buvo ši: ar 
agentas Krosas iš Vašingtono atsitrauks, lyg jam nebūtų ko 
prarasti, o paskui galantiškai sujauks visus Los Andželo 
policijos departamento reikalus, ar ne? 

Leidau sau pasinervinti kokias penkias minutes, tada 
ėmiausi kitų reikalų. 

Kiek visi prisimena, Merė Smit, dar vadinama Holivu- 
do Persekiotoja, dar vadinama Nešvariąja Mere, pasirodė 

esanti viena iš įtempčiausių, greičiausiai judančių ir grei- 
čiausiai kintančių Žmogžudysčių bylų. Net seni vilkai apie 
ją kalbėjo. Ypač dabar, kai į visą šį kvaitulingą sąmyšį buvo 
įmaišyta ir šiek tiek nesutarimų. 

Tą rytą, kai atvykau į miestą, atėjo dar vienas elektroni- 
nis laiškas. Dar nebuvau jo skaitęs, tačiau buvo kalbama, 
kad šis buvo visai kitoks, kad LAPD jau ruošė atsakymą. 
Merė Smit atsiuntė įspėjimą, tad į jos laišką buvo pažiūrėta 
labai rimtai. 

Mes susirinkome į keturioliktame aukšte esančią konfe- 
rencijų salę, kuri prieš savaitę tapo Merės Smit bylos cen- 
tru. Fotografijos, laikraščių iškarpos, laboratorinių tyrimų 
ataskaitos išmargino salės sienas. Laikinas telefoninis cen- 
tras įsikūrė vienoje pusėje ant didelio vyšnių spalvos stalo, 
kuris salėje dominavo tiek ilgiu, tiek pločiu. 

Pasitarimą sušaukė Fredas van Olsburgas, kuris pasi- 
rodė dešimt minučių pavėlavęs. Dėl neaiškios priežasties 
jo vėlavimas pažadino prisiminimus apie Keilą Kouls ir jos 
visada mėgstamą punktualumą. Keila tiki, jog nuolatos vė- 
luojantys Žmonės negerbia kitų - ar bent laikrodžių. 

Fredas van Olsburgas turėjo labai seną pravardę STOP 
ženklas. Ji buvo jam duota dar tais laikais, devintojo de- 
šimtmečio antroje pusėje, kai jis uždarė heroino koridorių 
tarp Jungtinių Amerikos Valstijų ir Centrinės Amerikos. 
Kiek man žinoma, nuo tų laikų jis mažai ką padarė, na, tik 
kopė karjeros laiptais aukštyn. Dirbdamas su juo rodžiau 
jam pagarbos ne daugiau, nei reikalauja darbas, jo rangas 
ir darbo stažas. 

Manau, jis tą žinojo, tad kai pradėjo posėdį jam būdinga 
maniera, užklupo mane nepasirengusį. 

— Prieš pradėdamas norėjau tarti keletą žodžių, - pra- 
šneko jis. — Kaip jūs visi žinote, esame lyg ir palikti vienui 
vieni. Medoksas Fildingas, regis, turi ketinimų, jeigu jam 

tik pavyks, tirti bylą vienas, o jis, kaip žinote, moka tapti 
didele rakštimi šiknoje. Ar tiesa, Aleksai? 

Gudrus kikenimas nuvilnijo per salę. Visų galvos pasi- 
suko į mane. 

— Nekomentuosiu, — atsakiau, ir visi dar garsiau nusi- 
kvatojo. 

Van Olsburgas pakėlė balsą, kad visi nutiltų. 

— Įsakau, kad mūsų bendravimo kanalai išliktų atviri, 
taigi mes laiku ir išsamiai pasidalysime su LAPD visa tu- 
rima informacija. Jeigu išgirsiu, kad kas nors slepia bent 
menkiausią informaciją, tam kitoje byloje bus patikėti tik 
pirštų atspaudai. Fildingas gali daryti ką nori, o aš neleisiu 
statyti į pavojų mūsų profesionalumo. Ar visiems aišku? 

Buvau maloniai nustebintas, kaip van Olsburgas surea- 
gavo į situaciją. Matyt, jis buvo lojalus, nors tai ir reiškė, jog 
jis palaiko mano pusę. 

O tada visi ėmėme kalbėti apie naująjį Merės Smit laiš- 
ką. Jis panaudojo konferencijų salėje esantį projektorių ir 
parodė laišką ekrane, kad mes visi galėtume jį matyti. 

Kai perskaičiau, mane labiau nustebino ne tai, ką ji rašė, 
o ką mėgino mums pasakyti. Šį dalyką buvau pastebėjęs 
ir anksčiau jos pirmuosiuose laiškuose, bet šįkart jis buvo 
akivaizdesnis - lyg nepaliaujamas būgnų gausmas būtų 
girdimas vis garsiau. 

Ateikite ir pagaukite mane, - kalbėjo ji. 

Štai aš. Tik ateikite ir pagaukite. Ko jūs taip ilgai terliojatės? 

Ji nusiuntė tokį laišką velioniui Arnoldui Grineriui į ne- 
beveikiančią pašto dėžutę. 

Aštuoniasdešimt pirmas skyrius 


Kam: agrinerisėlatimes.com 
Nuo: Merės Smit 
Kam: Tai, kuri bus kita auka: 


Mudvi su tavim — tu ir aš - jau buvome susi- 
tikusios, čia tai bent! 

Ar atmeni? Aš —- taip. 

Kurią dieną davei man autografą - tavo pasi- 
pūtėliškos, žavios manieros tiesiog veržte ver- 
žėsi lauk. Atrodei tokia pasiekiama, tokia že- 
miška. Nenoriu pasakoti, kur tave sutikau, nes 
tu vis tiek neatsimintum. Pasakiau tau, kad man 
labai patinka tavo filmai, o tu šypsojaisi, tar- 
si aš iš viso nieko nebūčiau sakiusi. Tai man 
priminė, kokia nematoma galiu išlikti žmonėms. 

Tiesa, tai jau ne pirmas kartas, kai žiūri 


kiaurai pro mane. Nei vakar prie vaikų darže- 


MERĖ, MERĖ 265 


lio, nei šiandien prie sporto salės tu manęs 
nepastebėjai. Nors nieko kito ir nesitikiu. 

Aš tarsi esu kitoje kiekvieno tavo žingsnio 
pusėje. Ar man tik atrodo, kad užuodžiu 
degėsius? 

Visi žino, kas tu tokia, tačiau niekas neži- 
no, kas aš. Nesu nei garsi, nei kino filmų gra- 
žuolė, nei jokia kitokia. Neturiu nepriekaiš- 
tingos odos ar firminės šypsenos. Sprendžiant 
iš visų pranešimų, esi geresnė motina, nei buvo 
Pat Benet, geresnė aktorė už Antoniją Šifman ir 
geresnė žmona nei Marti Lauenštein-Bel, na, ir, 
žinoma, garsesnė nei toji netikėtai išpopulia- 
rėjusi Siuzė Kartulis. 

Tu esi kaip tik tokia, apie kurią žmonės 


“ 


sako: „Ji turi viską.“ Tikrai turi, lažinuosi, 
kad ir pati tai žinai, nors kartais ir 
pamiršti. 

Tačiau vieno dalyko, kurį turiu, tau vis 
dėlto trūksta. Aš šį tą žinau. Žinau, kad po 
dviejų dienų būsi negyva. Tavo smegenyse bus 
įstrigusi kulka, o veido niekas nebepažins: nei 
tavo nuostabūs vaikučiai, nei tave garbinanti 
publika, kuri žiūri tavo filmus. 

Kai susitikome, aš nė vieno iš šių dalykų 
tau nepasakiau. 

Tiesiog nusišypsojau, beveik tūptelėjusi pa- 
dariau reveransą ir padėkojau, kad esi. Nuėjau 
žinodama, kad kai kitą kartą į mane žiūrėsi, 
tavo žvilgsnis bus visai kitoks. 

Kitą kartą aš nebebūsiu nematoma - pažadu tau. 

O aš savo pažadus ištesiu - pasiklausk Ar- 


noldo Grinerio. 

Aštuoniasdešimt antras skyrius 


— Ką mes apie tai manome? - van Olsburgas paklausė susi- 
rinkusiųjų, paskui įsmeigė žvilgsnį tiesiai į mane. - Tu tyrei 
tokių bylų daugiau nei bet kuris čia sėdintis. Kas čia vyks- 
ta? Kąjji rezga? 

Žengiau žingsnį ir pasakiau: 

— Ji nori būti sugauta. 

Jaučiau, kad turiu atsistoti ir kalbėti visai grupei. 

— Tikriausiai šis Žmogus jaučiasi visiškai izoliuotas. Reak- 
cija, kuri kyla jai atsikračius tų žmonių, yra paradoksali. Ji ar 
jis, nesvarbu, kokia giminė, sunaikina viską, ko negali turėti. 
Tačiau laikui bėgant ji jaučiasi vis blogiau. Kažkuri Merės 
dalis tarsi supranta tai ir nebenori daugiau to daryti, tačiau 
jai trūksta savikontrolės, kad galėtų pati save sustabdyti. 

— O paskutinis laiškas? — paklausė Fredas. 

— Dar vienas ženklas, kad žudikas nesutaria pats su sa- 
vimi. Gal sąmonė mano besityčiojanti iš valdžios, tuo tar- 


MERĖ, MERĖ 267 


pu pasąmonė mums piešia žemėlapius, kaip ją pagauti. Tai 
vienintelis dalykas, kuris, man regis, svarbus tame, kas įvy- 
ko, tačiau nesu tikras, jog visa tai turi prasmę. 

— O kaip kontrgalimybės? - paklausė Deividas Fudžiši- 
ro. - Galji tyčia mėgina mus supainioti, pūsti mums miglą 
į akis? 

— Tu teisus. Gali būti, - pritariau jam. - Ir perša mums 
bet kokią įmanomą išvadą, išskyrus tai, kas parašyta elek- 
troniniame laiške. Manau, pirmiausia privalome kreipti 
dėmesį į laišką, tik paskui nagrinėti alternatyvas. Deividas 
ką tik iškėlė kitą logišką galimybę. Žinoma, mes net neži- 
nome, ar Merė logiška. 

Keli agentai, tarp jų ir mano bičiulis Peidžas, kol kalbė- 
jau, kažką užsirašinėjo. Žinojau, kokią padėtį esu čia įgijęs, 
ir dėl to jaučiausi nejaukiai. 

— Ar turime informacijos, ką daro LAPD? Kalbu apie 
paskutinį grasinimą, - paklausė agentas, sėdintis salės gale 
kartu su keliais kitais man dar nematytais darbuotojais. Pa- 

— Jie gavo nurodymą sustiprinti vidines pajėgas ir dirbti. 
Tą tikrai Žinau. Jie dabar vargsta su duomenų baze - ieško 
potencialių žudiko taikinių. Bet jeigu šiame mieste paim- 
site tas pavardes, prie kurių priduriama „aktorė“ ir kurios 
dar turi šeimą, rankose turėsite labai ilgą sąrašą. 

— Be to, LAPD dėl savo neryžtingumo taps kylančios 
panikos priežastimi. Be padidinto patrulių skaičiaus ir šio- 
kio tokio informacijos paskleidimo, jie ne itin kuo gali pa- 
dėti toms moterims ir jų šeimoms - na, jie tik seka paskui 
Merę Smit. Kažkas turi ją pagauti. Noriu, kad tai būtume 
mes, one LAPD. 

Aštuoniasdešimt trečias skyrius 


Disneilende labai gausu ironijos bet kuriai gerai motinai. 
„Laimingiausia vieta pasaulyje“ — taip ji vadinama brošiū- 
rose, gal ji tokia ir galėjo būti, tačiau didžiulėje, įsiaudrinu- 
sioje minioje galėjo tapti ir vieta, kur lengviausia pamesti 
vaiką. 

Merė stengėsi nusiraminti. Jaudinimasis tik sukelia blogus 
dalykus. Niurzgliai yra liūdniausi pasaulyje žmonės. Turėčiau 
tai žinoti. 

Be to, ši diena turėjo būti smagi šeimos diena. Brenda- 
nas su Ašle taip jos laukė — praėjo beveik visa amžinybė. 
Netgi mažasis Adamas spardydamasis vežimėlyje be Žo- 
džių spygavo iš susižavėjimo. 

Merė atidžiai stebėjo abu vyresnėlius, kai jie visi žings- 
niavo per Pagrindinę JAV gatvę, pilną spalvotų saldainių 
parduotuvių ir kitokių atrakcionų. Abu vaikai rankose lai- 
kė po pusę parko žemėlapio. Tai buvo nuostabu, nors nė 

vienas iš jų supratimo neturėjo, į ką žiūri. Nuo tada, kai 
gimė Adamas, jiems patiko vaidinti suaugusius. 

— Ko norite pirmiausia, mano trys mažieji moliūgiu- 
kai? - ji paklausė. - Mes jau čia. Pagaliau mes Disneilendėe, 
kaip ir žadėjau. 

— Visko, - sulaikiusi kvapą išlemeno Ašlė. Ji išsižiojusi 
grindine gatve. 

Brendanas parodė į mažą jo amžiaus berniuką, kuris 
buvo užsidėjęs Peliuko Mikio ausis, ant jų buvo išsiuvinė- 
tas vardas Metjus. 

— Ar galime tokias gauti? - viltingai paklausė jis. - Pra- 
šau, prašau, prašau! Galime? 

— Ne, branguti, apgailestauju. Mamytė neturi tiek pini- 
gų. Ne šįkart. Gal kitą kartą? 

Ir staiga jai šovė mintis, kodėl ji neįsidėjo sumuštinių. 
Kelionė į Disneilendą jai kainuos gerokai daugiau, nei ji 
galėjo sau leisti. Jei kas nors negero nutiktų iki kito atlygi- 
nimo, ji papultų į tikrai didelę bėdą. 

Tai sukėlė dar didesnį nerimą. Stop. Stop. Tik ne šiandien. 
Nesugadink visko, niurzga! 

— Žinau, ką turėtume daryti, - švelniai pasakė ji imda- 
ma žemėlapį iš jų rankų. 

Netrukusjiejau plaukė laivu per Mažąjį pasaulį - šito Merė 
nebuvo dariusi nuo tada, kai pati buvo Brendano metų. 

Tačiau viskas buvo lygiai taip pat, tai teikė nusiraminimo. 
Vėsa ir tamsa lygiai taip pat ramino, kaip ji ir prisiminė, jai 
lygiai taip pat patiko besišypsantys, animuoti veidai, kurie 
niekada nesikeičia. Šis pasiplaukiojimas Disneilende teikė 
paguodos. Jai patiko būti su vaikais, ji ištesėjo savo pažadą. 

— Pažiūrėkit! - suspiegė Brendanas rodydamas į eskimų 
šeimą, panašią į drebučius, eskimai jiems mojavo iš apsnig- 
tos trobelės. 

Jai šovė mintis, kad Brendanas su Ašle turbūt jau neatsi- 
mena sniego, o Adamas išvis nėra jo matęs. Dabar pilkuma 
ir šaltis, sklindantis iš užpakalinės namo dalies, atrodė kaip 
visai kitas pasaulis, kaip nespalvota filmo „Ozo šalies bur- 
tininkas“ dalis. Dorotei* ten pavyko sugrįžti, o Merė nieka- 
da negrįš. Niekada. Daugiau jokių apsnigtų kalnų. Viskas 
liko už milijono mylių, ten, kur ir yra jų vieta. O nuo šios 
dienos nebus nieko kito, tik Kalifornijos saulė ir besišyp- 
santys eskimai, ir Gufis. 

— Atsiprašau, ponia, prašom paeiti, - liepė Disneilendo 
darbuotojas nutraukdamas jos svajones. 

— Mamyte! 

Merė nusivylusi susiraukė. Ji bent pusę kelionės pra- 
žiopsojo galvodama apie kitus dalykus. Ką ji prisimena? 
Eskimų šeima. Sniegas. Ak taip, sniegas. 

— Mama? Prašau. Juk kiti laukia. 
rodė kaip mandagumo įsikūnijimas. 

— Ar galime dar kartą apiplaukti? - paklausė ji. 

Jis paslaugiai nusišypsojo. 

— Apgailestauju, tačiau to neleidžiame. Turite iš naujo 
atsistoti į eilę. 

— Eime! - suriko Brendanas. - Nagi, eime, mama! Tik be 
scenų. Prašau! 

— Gerai jau, gerai, - nusileido Merė. Jos balse buvo gir- 
dėti įtampa, ji buvo šiek tiek sutrikusi. 

Merė mirktelėjo parko darbuotojui. 

- Jau tie vaikai, - lyg sąmokslininkė tarė ji ir nuskubėjo 
per platformą prie savo komandos, prie savo numylėtinių. 


* Pagrindinė filmo „Ozo šalies burtininkas“ veikėja, kuri, nepaisant Ozo šalies 
turtų, nori sugrįžti namo. 

Aštuoniasdešimt ketvirtas skyrius 


Netrukus atėjo priešpiečių metas, ir Merė siaubingai nu- 
sivylė pamačiusi, kad piniginėje beliko dvylika dolerių ir 
šiek tiek smulkiųjų. Šitų pinigų jai su vaikais pakako tik 
mažai picai ir gėrimui nusipirkti. 

— Ten kažkas žalia, - tarė Ašlė, kai Merė padėjo maistą 
ant stalo. 

— Bet užtai kaip skanu, - tarė ji. Servetėle ji nukrapštė 
nuo picos raudonėlio lapelius. - Na, štai. Neliko nė vieno 
žalio, visi pradingo. 

— Jo yra ir po sūriu. Nenoriu jo, mamyte. Aš alkana, ti- 
krai alkana! 
gysime, kol grįšime namo. 

— Man nerūpi. 

— Ašle! 

— Ne! 

Merė giliai įkvėpė ir suskaičiavo iki penkių. Ji bandė su- 
imti save į rankas, ji labai stengėsi. 
skanu. 

Brendanas nusišypsojo ir dar atsikando - tikras paklus- 
numo įsikūnijimas. Ašlė tik nuleido smakrą ir vengė Merės 
akių. 

Merė pajuto, kaip įtampa ėmė slėgti jai pečius ir kaklą. 

— Ašle, brangioji, turi suvalgyti nors kąsnelį. Ašle! Turi 
paragauti. Žiūrėk į mane, kai su tavim kalbu! 

Merė visa širdimi jautė, kad reikėtų viską nuleisti negir- 
dom. Nevalgymas - tai tarsi savęs koregavimo problema. 
Ašlės, o ne jos problema. 

— Ar Žinai, kiek viskas kainavo? - netikėtai sau pačiai su- 
riko ji. - Ar Žinai, kiek visa tai kainavo čia, Fantazijos šaly? 

Brendanas pamėgino įsiterpti. 

— Mamyte, nereikia. Mamyte, mamyte. 

— Ar Žinai? — spaudė ją Merė. - Ar bent įsivaizduoji? 

— Man nerupi, - atšovė jai Ašlė. Maža kalė, bjauri mer- 
giūkštė. 

Įtampa sugriebė ją, ėmė slinkti nuo pečių žemyn į ran- 
kas ir kojas. Merė pajuto aštrų dilgčiojimą raumenyse, pas- 
kui visame kūne - ir atsipalaidavimą. 

Ašlė nenori valgyti? Puiku. Tiesiog puiku. 

Jos rankos perbraukė per stalą. 

— Mamyte! - suklykė Brendanas. 

Popierinės lėkštės, picos gabaliukai — viskas nuskrido 
ant betoninių vidinio kiemo grindų. Viena stiklinė su so- 
dos vandeniu apvirto, putotas skystis išsiliejo ant atviro ve- 
žimėlio, kuriame sėdėjo Adamas. Jis akimirksniu pradėjo 
rėkti. Jo riksmas susiliejo su Merės šauksmu. 

— Matai, ką pridarei? Ar matai? 

Bet ji pati beveik nieko negirdėjo. Atrodė, lyg jos balsas 
būtų skambėjęs kitoje durų pusėje, o durys buvo uždarytos 
ir užrakintos. 

Ak, taip neturėjo nutikti. Dėl Dievo meilės, juk ji su 
vaikais atėjo į Disneilendą. Viskas taip blogai, taip nege- 
rai. Viskas, dėl ko ji taip sunkiai dirbo, buvo nuleista į uni- 
tazą. Tikras košmaras. Kas dar galėjo nutikti ir taip viską 
sugadinti? 


Aštuoniasdešimt penktas skyrius 


Jeigu tikėtume paskutiniuoju Merės Smit laišku, mums liko 
keturiasdešimt aštuonios valandos - gal net mažiau, - kad 
užkirstume kelią dar vienai Žžmogžudystei. 

Šią sudėtingą situaciją apsunkino ir tai, kad mes negalė- 
jome vienu metu būti visose vietose, nors ir būtume turėję 
šimtus agentų ir detektyvų. 

Išaiškėjo vienas dalykas, ir mes ketinome su juo padir- 
bėti. Taip mums liepė Fredas van Olsburgas. Nebuvau ti- 
kras, ar reikalingas dar vienas pasitarimas, tačiau pasiro- 
džiau ten ir dėl to dabar džiaugiausi. 

Mums pavyko užbaigti neoficialią Medokso Fildingo 
uždarų durų Los Andželo policijos departamente politi- 
ką. Kai pasirodžiau, kalbėjo vienas „mėlynojo suburbano“ 
grupės narių. 

LAPD grupė buvo sudaryta iš dviejų pagrindinių de- 
tektyvų, dviejų tuzinų vietinių agentų ir koordinatoriaus 
Merilo Snaiderio, kuris ir kalbėjo su mumis telefonu. 

Snaideris pradėjo nuo nuveiktų darbų apžvalgos. Jo 
balse buvo girdėti subtili Naujosios Anglijos tartis. 

— Kaip žinote, APD* nedaro paieškos pagal mašinos 
spalvą, o tai vienintelis požymis, kurį žinome apie Merės 
Smit suburbaną. 

— Todėl turime daugiau nei du tūkstančius galimų vari- 
antų vien tik Los Andželo apygardoje. Rūšiavimo pagrin- 
du pasirinkome civilių žmonių skambučius. Kiekvieną die- 
ną sulaukiame jų po kelis tuzinus: skambina Žmonės, kurie 
turi mėlynus suburbanus ir nežino, ką daryti; kiti žmonės 
tokius matė, o gal tik įtaria pastebėję; treti žino, kas tokį 
automobilį matė. Sunkiausia darbo dalis - atsirinkti. Ver- 
tingas skambutis sudarė vos vieną šimtąją dalį nuo likusių 
devyniasdešimt devynių ir devyniasdešimt devynių šim- 
tųjų procento skambučių. 

— O kodėl tas vienas patraukė dėmesį? - pasidomėjau. 

Snaideris paaiškino, kad tai buvo kelių dalykų kombinaci- 
ja. Nors daugybė pranešimų turėjo individualių, svarbių deta- 
lių, bet pastarasis tiesiog buvo įtariamųjų požymių rinkinys. 

— Vyrukas skambino dėl savo kaimynės, kuri nuomojasi 
jo vienaaukštį namą. Ji vairuoja mėlyną suburbaną, jos var- 
das - Merė Vagner. 

Visi susirinkusieji kambaryje kilstelėjo antakius. Manau, 
tai buvo atsitiktinis sutapimas, bet būčiau tikrai nustebęs 
sužinojęs, kad mūsų žudikė - Žinant jos polinkį į visuotinį 
dėmesį - naudojosi tikruoju vardu. 

- Ji kaip Džeinė Dou**, - tęsė Snaideris. - Jokio vairuoto- 
jo pažymėjimo nei mūsų, nei kitose valstijose. Mašina turi 
Kalifornijoje registruotą valstybinį numerį, bet Žinote ką? 


* Autotransporto priemonių departamentas. 


** Jane Doe - taip JAV teisės praktikoje sąlygiškai vadinamas nežinomas ar 
neatpažįstamas moteriškosios lyties asmuo arba moteris, kurios pavardė dėl 
kokių nors priežasčių neskelbtina. 

— Jis vogtas, - sumurmėjo kažkas iš salės galo. 

- Jis vogtas, - patvirtino Snaideris. - Numerio vagystės 
neįmanoma atsekti. Matyt, ji nuėmė numerį nuo kokio nors 
nebenaudojamo, palikto automobilio. 

— Pagaliau jos namų adresas. Mamoto aveniu Van Naju- 
je. Tai vos dešimt kvartalų nuo tos interneto kavinės, kurio- 
je buvo rastas nebaigtas elektroninis laiškas. 

— Ką dar Žinome apie tą moterį? —- paklausė van Olsbur- 
gas Snaiderio. - Ar ji sekama? 

Agentas, kuris sėdėjo priešaky, paspaudė nešiojamojo 
kompiuterio klaviatūrą ir salės ekrane pasirodė skaidrė. 

Joje buvo matyti vidutinio amžiaus baltoji moteris, nu- 
fotografuota iš priekio mašinų stovėjimo aikštelėje. Ji dėvė- 
jo panašų į rausvą kambarinės uniformą apdarą. Nebuvo 
nei stora, nei plona, tačiau uniforma atrodė per ankšta jos 
vyriškai figūrai. Spėju, kad jai apie keturiasdešimt penke- 
rius metus. 

— Ši nuotrauka daryta šiandien anksti iš ryto, - tarė Fre- 
das. - Ji dirba Beverly Hills viešbutyje ūkvede. 

- Palaukite. Ukvede? Jūs pasakėte ūkvede? 

Kelios galvos pasisuko į agentą Peidžą, kuris stovėjo at- 
sirėmęs į palangę. 

— Na, ir kas? - paklausė van Olsburgas. 

— Nežinau. Gal pasirodys kvaila... 

— Klok. 

— Tiesą sakant, kažkas panašaus buvo daktaro Kroso 
ataskaitoje, - kalbėjo Peidžas. - Viešbutyje, kuriame buvo 
rasti Siuzės Kartulis ir Brajeno Konverio kūnai, kažkas pa- 
klojo lovas, - jis gūžtelėjo pečiais. - Gal per daug atitinka, 
bet... Nežinau. Viešbučio kambarinė... 

Salėje tvyrojusi tyla Peidžui pasirodė per daug gąsdi- 
nanti, todėljis nutilo. Supratau, kad įgijęs daugiau patirties, 
Peidžas supras, jog tokia reakcija reiškia susidomėjimą, o 

ne skepticizmą. Kiekvienas įsidėjo šią prielaidą galvon, o 
van Olsburgas rodė jau kitą skaidrę. 

Merė Vagner iš arti. 

Žiūrėdamas į ją mačiau pradėjusius žilti tamsius, 
šiurkščius plaukus, kurie ant sprando buvo suimti į ne- 
madingą kuodą. Jos veidas buvo apskritas, solidus, tačiau 
veido išraiška neutrali, santūri. Regis, jos mintys kažkur 
klaidžiojo. 

Murmeklis iš paskutinių eilių ir vėl prašneko: 

— Nėra abejonės, ji neišvaizdi. 

Ji tokia ir buvo. Gatvėje jos niekas nebūtų pastebėjęs. 

Praktiškai nematoma. 

Aštuoniasdešimt šeštas skyrius 


Tą vakarą po šešių dvidešimt įsitaisiau už kokio kvartalo 
nuo Merės Vagner namų. Turėjo kažkas įvykti, didelis lū- 
žis, mes visi tai žinojome. Iki šios akimirkos mums pavyko 
žiniasklaidą laikyti atokiai. 

Antroji grupė įsikūrė alėjoje už namo, trečioji sekė Va- 
gner nuojos darbo Beverly Hills viešbutyje. Jie ką tik perda- 
vė Žinutę, kad ji sustojo pakeliui maisto parduotuvėje ir jau 
yra netoli namų. 

Be jokios abejonės, po kelių minučių leisdamas iš išme- 
tamojo vamzdžio dūmus atpūškavo mėlynas suburbanas. 

Ponia Vagner iškėlė iš mašinos du plastikinius krep- 
šius ir įėjo vidun. Ji pasirodė esanti stipri moteris. Dar at- 
rodė, kad ji kažką pati su savimi kalba, bet to negalėjau 
tvirtinti. 

Kai tik ji įėjo vidun, paėjėjome gatve, kad geriau ma- 
tytume. 

Šį vakarą mano partneris buvo Manis Beikeris - pana- 
šaus į mano amžių agentas. Manis turėjo gerą reputaciją, 
tačiau jo vienskiemeniai atsakymai mandagiai kalbantis 
jau seniai peraugo į tylą. Taigi mes įsitaisėme ir stebėjo- 
me Vagner namą tirštėjančioje prieblandoje. Namelis, kurį 
nuomojosi ponia Vagner, atrodė gana varganas net tokiame 
rajone. Vielinė tvora iš viso buvo be vartų. Veja buvo užžė- 
lusi ant liekanų, išlikusių nuo to, kas kadaise buvo plytų 
apvadas palei įėjimo takelį. 

Žemės sklypas buvo neką didesnis už namą; tik pietinė- 
je pusėje buvo palikta šiek tiek vietos įvažiavimui. Pastaty- 
tas suburbanas beveik atsirėmė į kaimyninio namo sieną. 

Džeremis Kilburnas, vyras, kuris mums ir paskambino 
dėl suburbano, gyveno šalimais ir buvo abiejų namų sa- 
vininkas. Iš jo sužinojome, kad šis namukas priklausė jo 
motinai, kuri prieš keturiolika mėnesių mirė. Merė Vagner 
netrukus įsikraustė, nuompinigius visada mokėjo laiku, at- 
siskaitydavo grynaisiais. Kilburno nuomone, ji buvo „keis- 
ta vištytė“, tačiau gana draugiška, tik dažniausiai su nie- 
kuo nebendravo. 

Šiąnakt jo name buvo tamsu. Jis išvežė savo šeimą pa- 
viešėti pas giminaičius, kol Merė Vagner bus patikrinta. 

Prieblanda virto tamsa, gatvėje pasidarė ramu ir tylu. 
Pagaliau Merė Vagner įjungė kelias šviesas ir, regis, įsitai- 
sė. O aš vis negalėjau liautis galvojęs: „Tylios nevilties gy- 
venimas.“ 

Vieną akimirką išsitraukiau žibintuvėlį, piniginę ir pa- 
slapčia žvilgtelėjau į Deimeno, Džeinės ir mažojo Alekso 
nuotraukas, kurias nešiojau su savimi, ir pamaniau, ką šiuo 
metu jie veikia. Tamsoje galėjau nesijaudinti dėl kvailokos 
šypsenos, kuri nušvietė mano veidą. 

Kitas kelias valandas dalijau dėmesį: stebėjau tylų Me- 
rės Vagner namą ir tyrinėjau bylos užrašus, gulinčius man 

ant kelių. Šie užrašai buvo daugiau kaip paspirtis. Viskas, 
kas buvo Žinoma apie Merę Smit, jau seniai sudėta į galvą. 

O tada kai ką pastebėjau - tiksliau, žmogų — ir negalėjau 
patikėti savo akimis. 

— O, ne! - garsiai ištariau. - O Viešpatie! 

Vargšas Manis Beikeris net pašoko iš vietos. 


Aštuoniasdešimt septintas skyrius 


— Ei! Traskotai! Tučtuojau sustokite! Aš pasakiau - sustoki- 
te! - išlipau iš mašinos pamatęs rašytoją ir jo fotografę, be- 
siartinančius prie Merės Vagner namų. Ką, po velniais, jie 
čia daro? 

Mes buvome nutolę nuo namuko beveik vienodu atstu- 
mu, ir staiga Traskotas pasileido prie jo bėgti. 

Aš puoliau vytis. Buvau daug greitesnis už jį, galbūt 
greitesnis, nei jis įsivaizdavo. Neturėjau kito pasirinkimo — 
tad sugriebiau jį dar nespėjus pribėgti iki paradinių namo 
durų. Trenkiau jam į paširdžius, Traskotas dejuodamas iš 
skausmo sunkiai susmuko. 

Tai buvo linksmoji dalis - sumušti jį. Kokia painiav» 1- 
siška nesėkmė! Turbūt Merė Vagner išgirdo ir išeis p > „ziū- 
rėti, o tada mes prapuolę. Dabar jai viskas išaiškės "Tačiau 
nelabai ką begalėjau pakeisti. 

Nutempiau Traskotą už kojų, kol mūsų nebebuvo ma- 
tyti iš Vagner namo, visa laimė, kad vilkau jį smėliu. 

— Aš turiu teisę ten būti. Paduosiu į teismą, Krosai! 

— Gerai, paduokite. 

Kadangi Traskotas pradėjo ant manęs rėkti, o jo foto- 
grafė nesustodama blyksėjo fotoaparatu, aš jį apglėbiau ir 
tekinom nutempiau gatve tolyn. 

- Jūs negalite taip elgtis! Neturite teisės! 

— Čiupkite ją! Atimkite fotoaparatą! - šūktelėjau kitiems 
agentams, pasirodžiusiems iš alėjos. 

— Iškelsiu tavo subinei bylą! Bylinėsiuosi ir su tavim, ir 
su FTB, grąžinsiu jus vėl į Juodąjį amžių, Krosai! - Tras- 
kotas vis dar šūkavo, kai mes trise jį nešėme už artimiau- 
sio kampo. Tada uždėjau Džeimsui Traskotui antrankius ir 
įgrūdau jį į vieną iš mūsų sedanų. 

— Vežkite jį iš čia, - įsakiau agentui. - Ir fotografę taip pat. 

Prieš mašinai nuvažiuojant dar kartą žvilgtelėjau į už- 
pakalinę sėdynę, kur sėdėjo Traskotas. 

— Kelkite bylą man, FTB. Bet jūs suimamas už trukdymą 
tyrimui. Vežkite šitą lunatiką velniop iš čia! 

Po kelių minučių siauroje gatvelėje ir vėl buvo ramu. 
Ačiū Dievui. 

Atvirai kalbant, nustebau, - net apstulbau - kad Merė 
Vagner, kuri, regis, turėtų būti tokia atsargi ir išmintinga 
žudikė, nieko nepastebėjo. 

Aštuoniasdešimt aštuntas skyrius 


Merė Vagner tą naktį miegojo ilgiau už mus visus. Džeim- 
sas Traskotas praleido naktį kalėjime, bet, buvau tuo tikras, 
rytą jis bus paleistas. Jo žurnalas jau atsiuntė skundą. Nors 
jis, tiesą sakant, nedaug ką prarado. Nebuvo apie ką rašyti, 
kai ketvirtą ryto pagaliau pasikeitė pamaina. 

Man dar pakako laiko nusigauti į viešbutį, pamiegoti 
porą valandų, tada vėl išlėkti į kelią. 

Nusigavau į Beverly Hills viešbutį truputį po septynių. 
Merės Vagner pamaina prasideda septynios trisdešimt. 

Reikalas jau tampa įdomus, bet tuo pat metu ir keistas. 

Už palmių ir bananų medžių sienos aukščiausios klasės 
viešbučio, rausvos spalvos tinko Holivudo simbolio, San- 
seto bulvare beveik nesimatė. Vidus visiškai atitiko jo išorę: 
vestibiulyje viskas buvo rausvos spalvos, sienos išklijuotos 
visur esančių bananų lapus vaizduojančiais apmušalais. 

Apsaugos vadovą Endrių Perkinsą radau jo kabinete 
žemutiniame aukšte. Sąmoningai pasistengiau viešbutyje 
bendrauti tik su vienu žmogumi. 

Perkinsas — pats buvęs FTB agentas. Kai atvykau, ant jo 
stalo gulėjo dvi Merės Vagner bylos kopijos. 

— Ji daug skaito - kaip pavyzdinga darbuotoja, - pra- 
dėjo jis. - Pasirodo laiku, darbą atlieka be priekaištų. Kiek 
žinau, ji tik ateina, padaro savo darbą ir išeina. Galiu aplin- 
kinių paklausinėti daugiau. Ar turėčiau? 

— Gal dar ne, ačiū. O kaip jos biografija? Ar ten nieko 
įdomaus nėra? 

Jis ištraukė Vagner prašymo originalą ir kelis lapus už- 
rašų. 

— Ji čia jau beveik aštuoni mėnesiai. Turbūt prieš tai buvo 
teisėtai atleista iš Marriott viešbučio centre. Skambinau į tą 
vietą, tačiau visi numeriai arba neteisingi, arba išjungti. Jos 
socialinio draudimo numeris irgi suklastotas. Beje, tai gana 
įprasta kambarinėms ir durininkams. 

— Ar yra kas nors, kas galėtų patvirtinti, kad per savo dar- 
bo pamainas ji tikrai nebuvo niekur išėjusi? - paklausiau. 

Perkinsas papurtė galvą. 

— Ne. Yra tik valymo įrašai. 

Jis dar kartą pervertė popierius. 

— Na, darbus ji nudirba, o tai būtų gana sunku padaryti, 
jeigu būtų kur nors vaikštinėjusi. Ji dirba gerai. Merė Va- 
gner čia laikome geresne nei vidutinė darbuotoja. 

Aštuoniasdešimt devintas skyrius 


Perkinsas leido man pasinaudoti jo faksu, ir aš persiunčiau 
Merės Vagner darbo grafiko kopijas į FTB, kad būtų galima 
sutikrinti. Po to jis mane aprengė remontininko drabužiais 
su vardo kortele - Bilas. 

Bilas apsistojo rūsyje, kad jo akiratyje būtų sandėlis, ku- 
riame kambarinės laikė popieriaus atsargas ir valymo rei- 
kmenis. Lygiai po pusės aštuonių atėjo nauja pamaina. 

Tai buvo vien moterys, visos vilkėjo tokios pačios raus- 
vos spalvos uniformas. Merė grupėje buvo aukščiausia. 
Stambiakaulė - taip ją pavadintų Žmonės. Ji buvo viena iš 
nedaugelio baltųjų moterų tarp valytojų personalo. 

Ji tikrai atrodė pakankamai stipri, kad būtų galėjusi at- 
likti tą fizinį darbą, kurį padarė Merė Smit apvertusi Marti 
Lauenštein-Bel kūną baseine, perkėlusi Brajeno Konverio 
kūną nuo viešbučio kambario grindų ant lovos. 

Bilas stovėjo nuo jos per kokius šešis metrus, įsmeigęs 
žvilgsnį į saugiklių skydą, jo veidą iš dalies dengė skydo 
durelės. 

Vagner tylėdama ir greitai dirbo savo darbus, kol kitos 
aplink ją plepėjo —- daugiausia ispaniškai. Ji buvo pasken- 
dusi savo mintyse - lygiai kaip Perkinsas ir sakė. Jos veži- 
mėlis į liftą įvažiavo pirmas. 

Nesekiau jos viršun. Viešbučio koridoriuose nebūčiau 
turėjęs priedangos, o mano svarbiausia užduotis buvo ap- 
klausti ją vėliau jos namuose. Vadinasi, Bilas viešbutyje ją 
gali sekti neilgai. 

Geriausia proga man pasitaikė per pietų pertrauką, kai 
visa kavinė buvo sausakimša. Merė viena sėdėjo už stalo 
netoli durų, valgė tuno salotų sumuštinį ir rašė į drobe įriš- 
tą knygą - ši buvo panaši į dienoraštį. Norėjau tą dienoraštį 
pamatyti. Jos pokalbiai su aplinkiniais žmonėmis apsiribo- 
jo tik mandagiais pasisveikinimais ir atsisveikinimais. To- 
bula darbuotoja. 

Nusprendžiau iš savo stebėjimo vietos išlįsti ir sugrįžau 
į Perkinso kabinetą rūsyje. Trumpai jam papasakojau savo 
stebėjimų rezultatus. Besikalbant supypsėjo mano praneši- 
mų gaviklis. 

— Atsiprašau, — ir paskambinau Karlui Peidžui į krizių 
centrą. 

— Pagalvojau, kad norėsite tuojau pat sužinoti, - taip, 
luktelėkite, tuojau sugrįšiu - jos darbo grafikas puikiai tin- 
ka. Merė Vagner nebuvo darbe bent dvi valandas prieš ir 
dvi valandas po apytikrių mirčių valandų. Jokių išimčių. 
Olialia! 

— Gerai. Ačiū. Išeinu iš čia. Ji šiandien dirba. 

— Kada ją matėte paskutinį kartą? 

— Prieš dešimt minučių. Jau turiu eiti, Peidžai, - Perkin- 

vinėtų per daug klausimų. Jau buvau bededąs ragelį, kai 
išgirdau Peidžo riksmą. 

— Palaukit! 

Aš kilstelėjau antakius atsiprašydamas Perkinso. Kar- 
tais Peidžas gali būti nepakenčiamas —jis šiek tiek per daug 
stengėsi. 

— Na, kas, Karlai? 

— Paskutinis Merės Smit laiškas, Aleksai. Žmogžudystė, 
kuri turėtų įvykti rytoj apie dvyliktą. 

— Taip, supratau, - atsakiau ir padėjau ragelį. Jau Žžino- 
jau, ką Peidžas nori man pasakyti. 

Rytoj bus Merės Vagner išeiginė. 

Devyniasdešimtas skyrius 


Buvau įsitikinęs, kad svarbiausia pasistengti pakalbėti 
su Mere Vagner dar prieš traumą - jos areštą. Toks buvo 
mano stiprus, intuityvus atsakas į šią keistą bylą. Žinojau, 
jog LAPD patiria didelį spaudimą, kad veiktų kuo greičiau. 
Vadinasi, turiu judėti dar sparčiau. 

Nuskubėjau į Biurą ir radau van Olsburgą savo ka- 
binete. 

— Neprašyk manęs. Jokių skambučių, — atsakė jis, kai 
išklojau jam savo mintį apie pokalbį. - Jeigu Medoksas Fil- 
dingas nori kuo greičiau ją imti... 

— Tada padarykite man vieną paslaugą, - paprašiau. 

Po kelių minučių mudu kalbėjome telefonu Fredo ka- 
binete. Žinojau, kad greičiausiai Medoksas Fildingas neat- 
silieps į mano skambutį, tačiau van Olsburgas tuojau pat 
buvo su juo sujungtas. 

— Medoksai, šalia manęs stovi Aleksas Krosas. Jis pa- 
teikė gana įtikinimų argumentų, kodėl reikėtų palaukti su 
Merės Vagner areštu — bent iki jos apklausos. 

— Kaip manai, kiek dar turėtume jos neimti? - pasido- 
mėjo Fildingas. - Man jau per akis. Mes jau pakankamai su 
ja privargom. 

— Visa tai detalės, - pasakiau į telefono garsiakalbį. - Tu- 
rite jai leisti eiti. 

— Taip, na, aš kaip tik suku dėl to galvą. 

— Ką norite pasakyti? - užsiplieskęs paklausiau. - Ko 
mums nepasakote, Medoksai? Kokia prasmė mūsų nejsi- 
leisti? 

Jis nuleido negirdom mano teisėtą klausimą su jam bū- 
dinga akmenine tyla. 

— Klausykit, tik tegu tai lieka tarp LAPD ir FTB, ji nuo- 
latos stebima, nerodo jokių ženklų, kad ketintų judėti. Mes 
žinome jos darbo grafiką. Leiskite pasikalbėti su ja namuo- 
se. Gal šis šansas paskutinis pasimatyti su ja, kol ji nėra 
užėmusi gynybinės pozicijos, - nekenčiau susitaikėliško 
balso tono, tačiau Merės apklausa gali būti labai svarbi. — 
Detektyve, žinau, kad mudu turime nesutarimų, - kalbė- 
jau, - bet mes abu ketiname juos greitai čia išspręsti. Jeigu 
tik leistumėte... 

— Būkite prie jos namų apie šešias, - staiga nutraukė 
jis. - Nieko jums nežadu, Krosai. Jeigu ji po darbo neis 
namo ar kas nors pasikeis, tuo ir baigsime. Mes ją su- 
čiupsime. 

Nespėjau iš nuostabos nė antakių pakelti, o ragelyje jau 
pasigirdo pypsėjimas - mūsų pokalbis buvo baigtas. 

Devyniasdešimt pirmas skyrius 


Ji net nesivargino uždaryti durų grandinėle. Girdėjau, kaip 
atidarant jas grandinėlė sutilindžiavo, atsitrenkusi į duris. 

— Merė Vagner? 

— Taip. 

Jos didelės pėdos buvo basos, ji vis dar vilkėjo rausvą 
Beverly Hills viešbučio kambarinės uniformą. Ji žaviai šyp- 
sojosi, kol sužinojo, kas aš. 

— Esu agentas Aleksas Krosas iš FTB, - pakėliau savo 
pažymėjimą, prie kurio buvo ir mano ženklelis. - Ar galiu 
užeiti ir užduoti jums keletą klausimų? Tai svarbu. 

Jos veidas sukrito. 

— Tai dėl mašinos, ar ne? Viešpatie, kad nors būčiau ją 
perdažiusi, pardavusi ar dar ką nors padariusi. Mane nuo- 
latos varstė tokiais žvilgsniais - jūs nepatikėsite. 

Jos kalbėjimo maniera buvo gana draugiška - visai ne- 
panaši į tą, kurią mačiau viešbutyje, bet ji panėšėjo į ap- 
gultą, judrią vaikų darželio auklėtoją, kuri turi per daug 
auklėtinių. 

— Taip, ponia, - patvirtinau. - Tai dėl mašinos. Tiesiog 
formalumas: mes sekame kaip galima daugiau mėlynos 
spalvos suburbanų. Ar galiu užeiti? Ilgai neužtruksiu. 

- Žinoma. Nenorėjau pasirodyti nemandagi. Prašom 
užeiti vidun. Prašom. 

Pamojau kelkraštyje stovinčiam Baikeriui. 

— Penkias minutes, - šūktelėjau, kad ponia Vagner žino- 
tų, jog prie jos namų esu ne vienas. Tikėkimės, kad LAPD 
grupelės, išsibarsčiusios po visą gatvę, jos akims ne tokios 
pastebimos kaip manosioms. 

Žengiau į vidų, ji uždarė paskui mane duris. Per mano 
kūną kaipmat nusroveno adrenalinas. Ar ši moteris žudikė, 
galimas daiktas, pamišusi žudikė? Dėl kažin kokių keistų 
priežasčių nejaučiau iš jos jokios grėsmės. 

Tvarka namuose padarė man labai didelį įspūdį. Grin- 
dys buvo neseniai išplautos, niekur nematyti jokios netvar- 
kos ženklų. 

Koridoriuje ant sienos kabėjo išpjaustyta medinė figu- 
ra. Ji atrodė kaip pritūpusi reveransui kaimo mergaitė, jai 
ant sijono trafaretu buvo užrašyta: „Sveiki atvykę“. Staiga 
supratau: sąlygiškai apgriuvusi namo išorė buvo savininko 
teritorija, O čia, viduje, - jos valdos. 

— Prašom sėsti, - pasiūlė ji. 

Merė Vagner mostu pakvietė mane į svetainę pro man 
iš dešinės esantį arkinį įėjimą. Neskoninga sofa ir nedidelė 
sofutė dviem užėmė beveik visą kambarį. 

Jos televizoriaus garsas buvo išjungtas, skardinė dieti- 
nės pepsi ir pusiau nuvalgytos sriubos dubuo stovėjo ant 
padėvėto raudonmedžio kavos stalelio. 

— Sutrukdžiau jums vakarieniauti? - paklausiau. — Ti- 
krai labai atsiprašau, — tačiau išeiti neketinau. 

— Ak, nieko tokio, nieko baisaus. Aš ne tiek daug ir val- 
gau, ji greitai išjungė televizorių ir nuėmė maistą. 

Stovėjau hole ir dairiausi aplinkui, kol ji sudėjo indus 
virtuvėje ant spintelės. Nemačiau nieko neįprasto. Papras- 
čiausias namas, kuris kiek per daug tvarkingas, išvalytas — 
tiesiog blizga. 

— Ar norėtumėte ko nors gerti? — šūktelėjo ji iš kito kam- 
bario. 

— Ne, ačiū. 

— Vandens? Sodos? Apelsinų sulčių? Jūs manęs tikrai 
nevarginate, agente Krosai. 

— Ne, nenoriu. 

Jos dienoraštis greičiausia kur nors čia, namuose, ta- 
pardy! 

— Beje, apelsinų sultys kaip tik baigėsi, - linksmai prane- 
šė ji sugrįžusi į kambarį. Arba ji visiškai gerai jautėsi, arba 
mokėjo nepaprastai gerai vaidinti. Labai keista. Nusekiau 
paskui ją į svetainę ir mes abu atsisėdome. 

— Tai kuo galiu jums padėti? — paslaugiu tonu paklausė 
ji manęs, ir tai sukėlė man keistą nerimą. — Žinoma, norė- 
čiau tai padaryti. 

Pasistengiau išlaikyti įprastinį, be jokios grėsmės balso 
toną. 

— Pirmiausia, ar jūs vienintelė vairuojate savo mašiną? 

— Tik aš, — ir ji šyptelėjo, tarsi šis klausimas būtų buvęs 
juokingas. Nesupratau kodėl. 

— Ar automobilis per pastarąsias šešias savaites visada 
buvo jūsų žinioje? 

— Na, išskyrus tada, kai miegu. Ir kai dirbu. Dirbu kam- 
barine Beverly Hills viešbutyje. 

— Aišku. Ar automobilis jums reikalingas važiuoti į 
darbą? 

Ji pačiupinėjo uniformos apykaklę ir nukreipė žvilgsnį į 
mano užrašinę, tarsi norėdama pasakyti, kad šitą dalį turė- 
čiau pasižymėti. Impulso pagautas pradėjau rašyti. 

— Manau, kad atsakymas yra „taip“, - tęsė ji. - Teoriškai 
automobilis buvo mano... kaip jūs ten sakėte? Žinioje, - jos 
juokas buvo koketiškas. - Mano akiratyje. 

Užsirašiau dar kelias pastabas. Stengiasi įtikti? Nera- 
mios rankos. Nori, kad suprasčiau, jog ji protinga. 

Kol tęsėme pokalbį, aš ją tiek pat stebėjau, kaip ir klau- 
siausi. Viskas, ką ji kalbėjo, buvo labai įprasta. Bet didžiau- 
sią nuostabą kėlė, kaip ji koncentravo dėmesį į mane. Jos 
rankos nuolatos nusileisdavo į skirtingas vietas, o rudos 
akys beveik nepaleido mano žvilgsnio. Man susidarė įspū- 
dis, jog ji džiaugiasi, kad esu čia. 

Kai apklausos pabaigoje atsistojau, tarsi norėdamas iš- 
eiti, jos veidas sukrito. 

— Gal vis dėlto galėčiau jūsų paprašyti stiklinės van- 
dens? - pasiteiravau, ir jos veidas pastebimai atgijo. 

— Tuojau pat. 

Nusekiau paskui ją iki pat durų. Ir virtuvėje viskas buvo 
labai gražiai sutvarkyta. Spintelės beveik tuščios: ten sto- 
vėjo tik keturių riekučių skrudintuvas ir kaimiško stiliaus 
skardinių dėžučių rinkinys. 

Indų džiovykla, pastatyta šalia kriauklės, buvo pilna, o 
tarp kitų valgymo įrankių gulėjo ir du kepsnių peiliai. 

Ji pripildė stiklinę vandens iš čiaupo ir padavė man. 
Vanduo šiek tiek atsidavė muilu. 

— Ar jūs kilusi iš Kalifornijos? - lyg šnekučiuodamasis 
pasidomėjau. — Ar iš aplinkinių vietų? 

— One, - atsakėjji. - Niekur nėra taip gražu kaip čia. 

— Iš kur atkeliavote? 

— Iš Šiaurės ašigalio, - dar vienas koketiškas juokelis ir 
galvos krestelėjimas. — Bent jau galėtų būti. 

— Leiskite spėti. Meinas? Jūs man panėšėjate į Naujosios 
Anglijos gyventoją. 

— Ar dar įpilti? 

— Ne, ačiū. Tikrai pakaks. 

Ji paėmė man iš rankų stiklinę, kuri dar buvo pusiau 
pilna, ir pasisuko prie kriauklės. 

O tada užvirė ta velniava. 

Pirmiausia lauke išgirdau sunkius žingsnius ir garsius 
šūksnius. 

Beveik akimirksniu su dūžtančio stiklo ir lūžtančio me- 
džio garsu atsidarė užpakalinės durys. Girdėjau, kad ir pa- 
radinės durys buvo išlaužtos. 

Iš abiejų pusių į virtuvę sugužėjo policininkai: apsiren- 
gę neperšaunamas liemenes, atkišę ginklus, nutaikytus į 
Merę Vagner. 

Devyniasdešimt antras skyrius 


Merė išmetė stiklinę vandens, tačiau dūžio garso net neiš- 
girdau. Staiga virtuvė prisipildė garsių šūsnių ir išgąsdin- 
tos Merės klyksmo. 

— Nešdinkitės iš mano namų! Aš nieko nepadariau! Pa- 
sitraukite nuo manęs! Prašau! Kodėl jūs čia? 

Laikiau priešais save atkišęs savo ženklelį, nes nebuvau 
tikras, ar LAPD grupė žino, kas aš toks. 

— Gulkite ant grindų! - vadovavusio pareigūno pistole- 
tas buvo nukreiptas Merei į krūtinę. - Gulkite! Tučtuojau! 
Ant grindų! 

Per kelias sekundes Merė visiškai paklaiko. Jos akys 
lakstė, regis, ji net negirdėjo, ką jai šaukė policininkas. 

— Gulkite! - dar kartą suriko jis. 

Merė žengė atatupsta, vis dar rėkdama, jos rankos ir pe- 
čiai buvo sulinkę, tarsi ji būtų užėmusi gynybinę pozą. 

Galėjau tik stebėti, kaip jos basos kojos nusileidžia ant 
sudaužytos stiklinės šukių. Ji gailiai suspiegė, tada viena 
kūno puse trūktelėjo, tarsi jai kas būtų sudavęs. 

Basomis kojomis ji paslydo ant vandens, kaip vėjo ma- 
lūnas greitai sumosavo rankomis ir sunkiai tėškėsi žemėn. 

Policijos šturmavimo grupė akimirksniu užvirto ant 
jos. Du policininkai apvertė Merę ir surakino jai rankas 
už nugaros. Kitas pareigūnas perskaitė jos teises - nors 
turbūt žodžiai liejosi per greitai, kad ji ką nors būtų su- 
pratusi. 

Kažkas paėmė mane už alkūnės ir pasakė tiesiai į ausį: 

— Pone, ar galite eiti su manimi? 

Nekreipiau nė mažiausio dėmesio. 

— Pone? —- policininkas dar kartą palietė mane, bet aš 
piktai atstūmiau jį. 

— Jai reikalinga pirmoji pagalba, - bet, atrodo, manęs 
niekas negirdėjo, ojei ir girdėjo, nekreipė jokio dėmesio. 

— Ponia, ar supratote, ką jums sakiau? - paklausė Merę 
areštavęs policininkas. Ji tebegulėjo veidu į grindis, tad 
drebėdama tik linktelėjo galva. Buvau beveik tikras, kad ji 
absoliučiai nieko nesuprato. 

— Ponia, man reikia, kad atsakytumėte /aip arba ne. Ar 
supratote viską, ką jums sakiau? 

— Taip, - atsakymas nuskambėjo kaip atodūsis. Jos kvė- 
pavimas buvo nelygus. - Supratau. Jūs manote, kad aš pa- 
dariau kažką bloga. 

To jau per daug. Prasiveržiau pro policininkus ir atsi- 
klaupiau ant kelių. 

— Mere, čia aš. Agentas Krosas. Ar jums viskas gerai? 
Mere? Arjūs tikrai suprantate, kas vyksta? 

Nors ji vis dar buvo apimta panikos, tačiau į aplinką 
reagavo. Ištraukęs stiklo šukes iš jos pėdų ir aprišęs jas vir- 
tuviniu rankšluosčiu, padėjau jai atsisėsti. 

Ji apsidairė aplink, jos akys buvo plačiai atvertos - ji 
tarsi skenavo kambarį, bandydama surasti ką nors pažįs- 
tama. 

— Mere, jie jus areštuoja. Jums dabar reikia su jais eiti. Ar 
suprantate, ką jums sakau? 

— Gerai, pakaks. - Perpus už mane jaunesnis policinin- 
kas prisiartino prie mūsų. 

— Duokite man dar sekundę, - paprašiau. 

— Ne, pone, - atkirto jis. - Mes turime suimtąją nedel- 
siant uždaryti į kalėjimą. 

Nusisukau nuo Merės ir tyliu balsu paklausiau: 

— Kaip jums atrodo, ką čia mėginu daryti - ar ne jums 
padėti? 

— Pone, man duotas aiškus įsakymas. Prašom pasitrauk- 
ti. Vyksta suėmimo operacija. 

Turėjau vienintelį pasirinkimą — nusileisti, ir vaizdas 
buvo tikrai bjaurus. Kovojau rimtai, tačiau Žinojau, kad 
mano argumentai turėtų būti skirti ne šiems policininkams, 
ojų vadui. Šiaip ar taip, žala jau buvo padaryta. 

Jie akimirksniu pastatė Merę ant kojų ir išstūmė pro 
duris. Iškruvintas virtuvinis rankšluostis paliko gulėti 
ant grindų, kur ilga, raudona kraujo dryžė nužymėjo li- 
noleumą. 

— Pirmoji pagalba! - riktelėjau jiems iš paskos, tačiau jie 
manęs nei girdėjo, nei suko sau galvos dėl to, ką noriu pa- 
sakyti. 

Prisiekiu, norėjau ką nors sumušti. Be galo nusivylęs 
tiesiog kunkuliavau pykčiu ir Žinojau, kur jį išlieti. Priva- 
žiavau prie artimiausio seržanto. 

— Kur, velniai griebtų, Medoksas Fildingas? - užrikau 
visu balsu. - Kur jis? 

Devyniasdešimt trečias skyrius 


— Krosai, pasitraukite! - šūktelėjo Fildingas dar man nespė- 
jus prie jo prieiti. Jis stovėjo ant šaligatvio priešais Merės 
Vagner namus ir tarėsi su vienu iš savo šturmavimo grupės 
policininkų. 

Visas namų kvartalas iš priemiestinio rajono virto poli- 
cijos veiksmo vieta, kokios daugelis žmonių nebuvo matę 
ar nenorėtų matyti. 

Koks tuzinas, o gal ir daugiau, policijos mašinų užblo- 
kavo gatvę, daugelis jų stovėjo su vis dar įjungtais švytu- 
rėliais. 

Ryškiai geltona policijos juosta juosė vielinę tvorą, prie 
namo sklypo buvo sustatyti barjerai, kad sulaikytų greitai 
augančią smalsuolių minią, kuri troško pamatyti, kaip iš 
tiesų kuriama nusikaltimo istorija. 

Merė Smit gyveno štai šiame name. Ar galite įsivaizduoti? 
Mūsų kaimynystėje! 

Pastebėjau, kad privažiavo dar keli autobusiukai. Kažin 
ar Medoksas Fildingas iš anksto pasirūpino, kad būtų tin- 
kamai nušviestas jo Didysis areštas? Nuo to mane tik dar 
labiau suėmė pyktis. 

— Koks viso šito spektaklio tikslas? — užrikau ant jo. 

Galėjau tik įžiūrėti jo pasipūtėlišką veido išraišką, kai jis 
nenorom atsisuko į mane. 

— Sugadinote svarbiausią apklausą, ką jau kalbėti apie 
mano ir jos saugumą. Ir be jokio reikalo. Aš galėjau būti 
nušautas. Ji galėjo būti nušauta. Jūs iš šito arešto padarėte 
karnavalą. Fildingai, jūs tikra Los Andželo policijos gėda. 

Nesirūpinau, ar dar kas nors mane girdi, tiesiog turėjau 
vilties, kad mano priekaištai pastatys Medoksą Fildingą į 
nepatogią padėtį - juk jis supranta tik tokią kalbą. Tačiau jo 
veidas liko neįskaitomas. 

— Agente Krosai... 

— Ar bent numanote, ką pridirbote? Jūs ką tik paleidote 
prisipažinimo šansą. 

— Man jo nereikia! - galiausiai pratrūko jis. - Man jo ne- 
reikia, nes turiu šį tą geresnio! 

— Ką čia kalbate? 

Jis globėjiškai linktelėjo galva. Čia už informaciją buvo 
mokami dideli pinigai, o jis ją turėjo. Ką, po velniais, jis 
slepia? 

— Tikriausiai matote, kad esu užsiėmęs, - atkirto jis. — 
Padarysiu FTB pranešimą - kai tik bus paruoštas. 

Negalėjau paprasčiausiai nueiti. 

— Juk davėte man laiko ją apklausti. Pažadėjote! 

Jis jau stovėjo nugara į mane, bet po šių žodžių staigiai 
atsisuko. 

— Bet sakiau, jeigu kas nors pasikeis, viskas baigta. Kaip 
tik tokius žodžius ir pasakiau. 

— Tai kas, velniai griebtų, pasikeitė? 

Jis priėmė smūgį. 

— Eik po velnių, agente Krosai! Neprivalau tau atsa- 
kinėti. 

Puoliau prie jo - šito jis greičiausiai ir norėjo. Du jo gori- 
los žengė tarp mūsų ir nustūmė mane atgal. Gaila, nes būtų 
buvę smagu išmušti iš jo veido tą cinišką pašaipą, dar ge- 
riau — nors trumpam pakeisti visus jo bruožus. Nustūmiau 
abu policininkus ir nuėjau. 

Dar nespėjęs atvėsti jau skambinau mobiliuoju telefonu. 

— Džina Galeta. 

- Čia Aleksas Krosas. Ar ką nors žinai apie Merės Va- 
gner areštą? 

— Ačiu, gerai. Kaip laikotės? 

— Atsiprašau. Bet ar tu žinai, Džina? Dabar stoviu prie 
jos namų. Čia kažkoks jovalas. Nepatikėtum, kaip viskas 
nusirito žemyn. 

Džina patylėjo. 

— Nebetiriu šios bylos. 

— Ar asmeniškai galėčiau tikėtis kitokio atsakymo? 

— Galbut. 

— Suteik man šansą. Prašau, Džina. Man reikia tavo pa- 
galbos. Neturiu laiko vaikščioti ratais. 

Jos balsas galiausiai sušvelnėjo. 

— Kas ten nutiko? Tu tikrai susinervinęs. 

— Toks ir esu. Viskas nuėjo šuniui ant uodegos. Tik įpu- 
sėjau jos apklausą, kai į namą įsiveržė LAPD - kaip kokia 
prakeiktų klounų mašina cirke. Buvo kvaila, Džina, ir visai 
nereikalinga. Fildingas kažką Žino, tačiau nesako. 

— Sutaupysiu tau vieną žingsnį, - tarė Džina. - Ji yra Žu- 
dikė. Ji įvykdė tuos visus nusikaltimus, Aleksai. 

— Iš kur Žinai? Iš kur LAPD žino? Kas čia vyksta? 

— Ar atsimeni tuos plaukus, kurie buvo rasti kino teatre, 
kuriame buvo nužudyta Patricija Benet? Na, policija paė- 

mė vieną plauką nuo Merės Vagner megztuko iš jos spin- 
telės viešbutyje. Ką tik buvo gauti ekspertizės rezultatai. 
Tai to paties Žmogaus plaukai. Fildingas su ta informacija 
ir išskubėjo. 

Mano protas veikė greitai, dėliodamas naują informaci- 
ją ant senų lentynėlių. 

— Matau, kad kaip nušalintoji nuo bylos dirbi tikrai ne- 
blogai, - galiausiai ištariau. 

— Nieko negalėjau padaryti - tik netyčia nugirdau. 

— O gal netyčia nugirdai, kur jie ją nuvežė? 

Džina padvejojo, bet tyla truko vos kelias sekundes. 

— Pamėgink jos paieškoti Van Najaus punkte Sylmaro 
aveniu. Bet geriau paskubėk. Ji ten ilgai nebus. 

— Lekiu. 

Devyniasdešimt ketvirtas skyrius 


Nuskubėjau tiesiai į Van Najaus punktą, tačiau atsimušiau 
į sieną: man tiesiai į veidą buvo tėkštas melas, kad Merė 
Vagner laikoma ne čia. 

Nieko negalėjau padaryti, kad LAPD pajudėtų: jie lai- 
kė šią moterį, ji buvo jų įtariamoji ir jie neketino su niekuo 
ja dalytis. Net Ronas Bernsas negalėtų, net jei ir bandytų, 
man padėti. 

Negalėjau Merės pamatyti iki kitos dienos ryto. Iki to 
laiko LAPD perkėlė ją į laikino suėmimo vietą centre, kur 
nuolatos vyko jos apklausos, tačiau be jokio realaus pro- 
greso, kaip aš ir pranašavau. 

Vienas prijaučiantis man detektyvas apibūdino Merės 
būseną kaip svyruojančią tarp liūdesio ir katatonijos, bet 
man vis tiek reikėjo ją pamatyti pačiam. 

Kai atvykau į miesto centre įsikūrusį pastatą, susirin- 
kusių spaudos atstovų buvo dvigubai daugiau, nei man 

kada nors yra tekę matyti. Tikrai. Ištisas savaites Holivudo 
Persekiotojos byla nenuėjo nuo pirmųjų laikraščių pusla- 
pių — ir ne tik vietinių. Visur galėjai matyti Merės Vagner 
nuotrauką: susitaršiusi, tuščiu žvilgsniu moteris labai pa- 
nėšėjo į žudikę. 

Paskutinis dalykas, kurį spėjau išgirsti prieš išjungda- 
mas radiją mašinoje, buvo kvailas pokalbių laidos juokelis: 
pseudomoksliniu žargonu buvo aiškinama, kodėl ji auko- 
mis pasirinko turtingas ir garsias Holivudo moteris. 

— O kaip Keitė Beits? Ji galėtų suvaidinti Merę. Ji pui- 
ki aktorė, - klausė vienas „susidomėjęs“ klausytojas, pa- 
skambinęs radijo laidos vedėjui, kuris su džiaugsmu žaidė 
toliau. 

— Per sena. Be to, ji jau vaidino „Kančioje“. Sakyčiau, 
reikėtų pakviesti Nikę Kidman: kad ji trinktelėtų per dirb- 
tinę nosį, užsimaukšlintų peruką, priaugtų kokių penkio- 
lika kilogramų — ir pirmyn, - pliurpė didžėjus. - O gal 
Meril Stryp? Emą Tomson? Keitė Vinslet tikrai gerai su- 
vaidintų. 

Mano įsiregistravimas kardomajame kalėjime truko 
kokias keturiasdešimt penkias minutes. Turėjau pakalbėti 
su keturiais skirtingais darbuotojais, parodyti jiems savo 
pažymėjimą bent pusę tuzino kartų, kad galėčiau patekti į 
mažą apklausos kambarėlį, į kurį man turėjo atvesti Merę 
Vagner. 

Kai pagaliau pamačiau ją, mano pirma reakcija, kad ir 
kaip keista, buvo gailestis. 

Merė, regis, visai nemiegojo: jai po akimis buvo mėlyni 
ratilai, ji ėjo sulinkusi, sunkiai vilkdama kojas. Vietoj raus- 
vos viešbučio uniformos ji mūvėjo beformes pilkos spalvos 
sportines kelnes ir senus Kalifornijos universiteto sporti- 
nius marškinėlius, kurie buvo aptaškyti šviesiai geltonais 
dažais — tokios pat spalvos kaip ir jos virtuvė. 

Kai ji pamatė mane, jos akyse šmėstelėjo silpna atpaži- 
nimo kibirkštėlė. Ji man priminė Alzhaimerio liga sergan- 
čius ligonius, kuriuos nuolatos lankiau Šv. Antonijaus ligo- 
ninėje Vašingtone. 

Liepiau sargybiniui nuimti antrankius ir išeiti. 

— Aš susitvarkysiu. Mes esame draugai. 

— Draugai, - pakartojo Merė žvelgdama man į akis. 


Devyniasdešimt penktas skyrius 


— Mere, ar atsimenate mane nuo vakar? - paklausiau, kai 
tik sargybinis išėjo į koridorių. Prisitraukiau kėdę ir atsisė- 
dau priešais ją. Lygus, pusantro iš dviejų metrų dydžio sta- 
las buvo prisuktas prie grindų. Mažame kambarėlyje buvo 
vėsoka, iš kažkur traukė skersvėjis. 

— Jūs - ponas Krosas, — vangiai atsakė ji. - FTB agentas 
Krosas. Atleiskite man, atsiprašau. 

— Puiki atmintis, - pagyriau. - Ar žinote, kodėl jūs čia? 

Ji įsitempė, nors tai buvo gana sunku pastebėti iš jos su- 
bliuškusios povyzos. 

— Jie mano, kad aš ta moteris. Jie kaltina mane dėl žmog- 
žudystės, - ji nudelbė žvilgsnį į grindis. - Žmogžudysčių. 
Daugiau nei vienos. Visų tų žmonių iš Holivudo. Jie mano, 
kad aš nužudžiau. 

Tiesą sakant, džiaugiausi, kad ji sakė „jie“. Vadinasi, jos 
sąmonėje vis dar galiu būti potencialus sąjungininkas. Gal 
ji pagaliau atskleis man savo paslaptis, o gal ir ne. 

— Galime apie tai nekalbėti, jeigu nenorite, - pasiūliau. 

Ji kartą sumirksėjo ir, regis, šiek tiek susitelkė. Įsmeigė 
žvilgsnį į mane, paskui nudelbė akis į grindis. 

— Ar ko nors norėtumėte? Ar jūs ištroškusi? - pasido- 
mėjau. Norėjau, kad ji su manimi jaustųsi kuo patogiau, 
nes tuo pat metu jaučiau poreikį padėti šiai moteriai. Ji ir 
atrodė, ir jautėsi sugniuždyta. 

Merė pakėlė akis ieškodama manųjų. 

— Ar galėčiau gauti puodelį kavos? Ar ne per daug dėl 
to būtų vargo? 

Kai atnešė kavos, Merė pirštų galiukais laikė popieri- 
nį puodelį ir gurkšnojo kavą stebėtinai delikačiai. Atrodo, 
kava ją šiek tiek atgaivino. 

Ji vis paslapčia dirsčiojo į mane, išsiblaškiusi perbraukė 
ranka per plaukus. 

— Ačiū. — Jos akys truputį prašviesėjo, ir aš įžvelgiau tos 
pačios vakarykštės draugiškos moteriškės šešėlį. 

— Mere, ar turite kokių nors klausimų dėl to, kas čia 
vyksta? Manau, tikrai turite. 

Akimirksniu ją ir vėl apgaubė kažkoks uždangalas. Ji 
atsidūrė ant emocinės krizės ribos. Staiga jos akys priplūdo 
ašarų, ir ji nieko neatsakiusi linktelėjo. 

— Mere, kas yra? 
jau, kad bent pusė tuzino įstatymų sergėtojų ir psichologų 
sėdi pasislėpę vos už kelių metrų nuo mūsų. 

Matyt, tą suprato ir Merė. Kai ji prašneko, kalbėjo paš- 
nibždom. 

— Jie man nieko nepasakys apie mano vaikus, - jos vei- 
das persikreipė, lyg ji būtų vėl ketinusi pravirkti. 

Devyniasdešimt šeštas skyrius 


- Jūsų vaikus? - suglumęs paklausiau, tačiau ir toliau se- 
kiau jos kalbą. 

— Ar žinote, kurjie? — jos balsas skambėjo vis dar neryž- 
tingai, tačiau ji šiek tiek atsigavo. 

— Ne, nežinau, - nuoširdžiai prisipažinau. - Bet galiu 
sužinoti. Man reikia, kad jūs suteiktumėte informacijos. 

— Klauskite. Pasakysiu viską, ką jums reikia žinoti. Jie 
dar per maži, kad pasiliktų be priežiūros. 

— Kiek vaikų turite? — paklausiau. 

Regis, ją toks klausimas apstulbino. 

— Tris. Argi jūs nežinojote? 

— Kokio jie amžiaus, Mere? 

— Brendanui aštuoneri, Ašlei penkeri, Adamui - vienuo- 
lika mėnesių, - mikčiodama kalbėjo ji, kol aš užsirašinėjau. 

Vienuolika mėnesių ? 

Žinoma, galimas daiktas, kad prieš metus ji pagimdė, 
tačiau kažkodėl tuo labai suabejojau. 

Patikrinau amžių, kad būčiau visiškai tikras dėl to, ką 
ji pasakė. 

— Aštuoneri, penkeri ir vienuolika mėnesių. 

Merė linktelėjo. 

— Teisingai. 

— O kiek jums metų, Mere? 

Pirmiausia jos veide pamačiau pyktį. Ji suspaudė kumš- 
čius, užmerkė akis ir pasistengė susitvardyti. Kur čia šuo 
pakastas? 

— Dėl Dievo meilės, man dvidešimt šešeri. Koks jums 
skirtumas? Ar galime grįžti prie mano vaikų? 

Dvidešimt šešeri? Nė iš tolo nepanašu. Čia tai bent! Pirmas 
atradimas. 
prieiti iš kitos pusės. 

— Taigi, Brendanas, Ašlė ir Adamas gyvena kartu su ju- 
mis? Ar taip? 

Ji dar kartą linktelėjo. Kai suprasdavau ją teisingai, ji 
tarsi atsipalaiduodavo. Palengvėjimas pirma nuslinkdavo 
jos veidu, tada leisdavosi kūnu žemyn. 

— O kurjie buvo vakar, kai lankiausi jūsų namuose? 

Dabar ji atrodė sutrikusi, ir pyktis, kuris buvo ką tik at- 
slūgęs, vėl ją užvaldė. 

— Jūs žinote kur, agente Krosai. Jūs ten buvote. Kodėl 
dabar taip elgiatės? 

Jos balsas vis garsėjo, ji ėmė žiopčioti. 

— Ką jūs, žmonės, padarėte mano vaikams? Kur jie da- 
bar? Turiu juos pamatyti. Tučtuojau. 

Atsidarė durys, tačiau aš kilstelėjau ranką, norėdamas 
sulaikyti sargybinį, bet nuo Merės akių nenuleidau. Aki- 
vaizdu, kad jos pulsas vis greitėjo - ji buvo susijaudinusi. 

Pamėginau surizikuoti. 

— Mere, - švelniai tariau, - vakar jokių vaikų jūsų na- 
muose nebuvo. 

Jos atsakymas buvo žaibiškas ir audringas. 

Ji atsisėdo tiesi kaip strėlė ir pradėjo ant manęs šaukti 
taip, kad net išsprogo jos kaklo raumenys. 

— Pasakykite, ką padarėte mano vaikams? Tučtuojau man pa- 
sakykite! Kur mano vaikai? Kur mano vaikai? 

Už manęs pasigirdo žingsniai, atsistojau, kad spėčiau 
pirmas ją sugriebti. 

— Pasakykite! Kodėl man nesakote? — ji pradėjo raudoti, 
ir man tikrai jos pagailo. 

Lėtai apėjau aplink stalą. 

— Mere! - pašaukiau ją vardu, tačiau ji visiškai nereaga- 
vo nei į mano balsą, nei į prisiartinimą. 

— Kur mano vaikai? Pasakykite! Pasakykite! Pasakykite! 
Tučtuojau! 

— Mere... 

Pasilenkiau ir paėmiau ją už pečių kaip galima švelniau 
tokiomis aplinkybėmis. 

— Pasakykite man! 

— Mere, pažiūrėkite į mane! Prašau! 

Štai tada ji čiupo mano ginklą. 


310 JAMES PATTERSON 


Devyniasdešimt septintas skyrius 


Matyt, ji pastebėjo už švarko paslėptą dėklą. Per sekundės 
dalį ji kyštelėjo ranką, ir jos pirštai jau apglėbė mano pisto- 
leto Glock rankeną. 

— Ne! - suklykiau aš. - Mere! 

Instinktyviai nutrenkiau ją atgal į kėdę, bet ginklas išni- 
ro iš dėklo ir jau buvo jos rankose. Pagavau jos akis, kurios 
atrodė kaip stiklinės, paklaikusios. 

Šokau prie jos - viena ranka pačiupau ją už riešo, kita — 
už ginklo. Nesustodamas šaukiau ją vardu. 

Po to mudu abu nuvirtome nuo kėdės, kuri garsiai lū- 
žusi nukrito ant grindų. 

Nemačiau tų žmonių, kurie aplink mus grūmėsi. Mano 
dėmesys buvo sutelktas tik į ją. 

Ji įsitempė, jos veidas išraudo, kai laisvąja ranka talžė 
man per šoną. Keliu buvau įsirėmęs jai į krūtinę, viena ran- 

ka vis dar laikiau ją už riešo, spausdamas ginklą prie grin- 
dų, tačiau ji buvo tokia stipri, kokia ir atrodė. 

Galiausiai jos pirštai apsivijo pistoleto gaiduką. Ji sti- 
priai pasimuistė ir nutaikė pistoleto vamzdį į save - dar pa- 
kreipė galvą, kad neprašautų. Ji puikiai žinojo ką daranti. 

— Ne! Mere! 

Užplūdus adrenalinui, kovodamas su vienodo stipru- 
mo priešininke, vis dėlto pajėgiau kilstelėti jos ranką su 
ginklu į lubas. O tada iš visų jėgų trenkiau ją į grindis. 

Nors ir iškritęs jai iš rankos, Glock vieną kartą iššovė į 
apklausos kambario sieną. Pačiupau pistoletą, šūvio aidas 
vis dar skambėjo mano ausyse, viena veido dalis buvo nu- 
tirpusi. 

Stojo trumpa tylos akimirka. 

Merė tą pačią minutę liovėsi kovoti, tada policija, tary- 
tum tiksliai atkartodama pastarųjų dienų įvykius, užgriu- 
vo ant jos kaip nedidelė armija. Jie sučiupo ją, o jinai kaip 
išprotėjusi blaškėsi, mosuodama ir rankomis, ir kojomis. 

Girdėjau nevaldomą raudą, kai jie nešė ją lauk iš ka- 
bineto. 

— Mano vaikeliai, mano vaikeliai, mano vargšai vaike- 
liai... Kur mano vaikai? Dieve, kur? Ką jūs padarėte mano 
vaikams? 

Jos balsas vis slopo, kol galiausiai sunkios durys užsivė- 
rė, ir jo nebesigirdėjo. Nenuostabu, jeigu trečios galimybės 
ją apklausti tikrai negausiu. 

Situacija tapo dar labiau komplikuota, kai po kokios va- 
landos išeidamas iš pastato pamačiau Džeimsą Traskotą. 
Jis stovėjo reporterių minioje, susirinkusioje medžioti pi- 
kantiškų naujienų. 

Traskotas šūktelėjo man: 

— Kaip ji gavo jūsų ginklą, daktare Krosai? Kaip tai įvy- 
ko? — kažkokiu būdu Traskotas jau viską žinojo. 

Devyniasdešimt aštuntas skyrius 


Galėjau tik spėlioti apie tikrąsias Merės Vagner ligos prie- 
žastis ir mastą bei akivaizdų jos teisių pažeidimą ir stresą, 
kurį jai teko patirti. Žinoma, laiko rimtam psichologiniam 
įvertinimui nebuvo, o mano darbas artėjo į pabaigą - pati- 
ko man tas, ar ne. Jeigu sakyti nuoširdžiai, išgyvenau prieš- 
taringus jausmus. 

Tądien apie vidurdienį Merės protinė būklė vis dar te- 
bebuvo sunki. LAPD, apieškoję jos namus, surado tris įro- 
dymus - kaip Šventąją Trejybę. 

Ant aukšto, kur teko eiti repečkom, po antklode buvo 
rastas pistoletas Walter PPK. Anot preliminarių balistinių 
tyrimų, iš jo buvo nušautos visos aukos. 

Nusikaltimo vietos tyrėjai taip pat surado pusę tuzi- 
no lapų su vaikiškais lipdukais ir svarbiausia - šeimyni- 
nes nuotraukas, pavogtas iš Marti Lauenštein-Bel darbo 
kambario ir Siuzės Kartulis piniginės. Ir Maiklas Belas, ir 

Džovanis Kartulis atpažino nuotraukas, kurios priklausė jų 
Žžmonoms. 

— Tačiau geriausia ir, žinoma, svarbiausia, - kalbėjo 
Fredas van Olsburgas nedidelei agentų, susirinkusių jo ka- 
binete, grupei, - šiandien dvylikta valanda atėjo ir praėjo 
be jokių incidentų. Jokios aukos, jokių elektroninių laiškų. 
Baigta. Manau, drąsiai galiu taip sakyti. 

Norsir sveikinome vienas kitą, nuotaika buvo niūri. Visi 
džiaugėsi, kad byla jau baigta, bet šių žmogžudysčių detalės 
dar kurį laiką persekios didžiąją komandos dalį - taip nu- 
tiko ir Vašingtone, kur snaiperio bylos dvasia vis dar tvyro 
prie J. Edgar Hoover pastato. Šis jausmas yra nemalonus, ke- 
liantis nepasitenkinimą, tačiau ir skatinantis geriau dirbti. 

— Aleksai, liekame tau skolingi, - van Olsburgas paga- 
liau prisiartino prie manęs. - Tavo darbas byloje buvo ti- 
krai labai vertingas. Turiu tai pripažinti. Suprantu, kodėl 
Ronas Bernsas nori tave laikyti netoli namų. 

Kabinete nuskambėjo nesmagus juokas. Agentas Pei- 
džas pasilenkė prie manęs ir patapšnojo per petį. Jis tikrai 
padarys gerą karjerą, jeigu tik nepraras aistros narplioti 
nusikaltimus. 

— Vis dėlto labai norėčiau žvilgtelėti į tą paskutinį įrody- 
mą, kurį aptiko LAPD. Ir tikrai apklausti Merę Vagner, - at- 
sakiau sugrįždamas prie to, kas, mano galva, iš tiesų buvo 
svarbiausia. 

Van Olsburgas papurtė galvą. 

— Nėra būtinybės. 

— Man nėra reikalo slampinėti dar vieną dieną... - +- 
dėjau. 

— Dėl to nesijaudink. Peidžas ir Fudžiširo lab i gerai 
dirba su detalėmis, aš galiu juos pasiųsti. jeigu * tiesų ta- 
vęs prireiks, juk esi nuolatinis avialinijų klientas, ar ne? -jo 
tonas buvo nenatūraliai linksmas. 

— Fredai, Merė Vagner nekalbės su niekuo, kol nepasi- 
rodysiu aš. Ji manimi pasitiki. 

— Bent jau pasitikėjo, — atsakė jis. - Gal daugiau jau ne- 
bepasitiki, - tai buvo tiesiog stačiokiški žodžiai, be jokios 
agresijos. 

— Aš vis dar esu tas vienintelis, kuriam ji atsivėrė. Gir- 
dėjau, kad LAPD jau ėmėsi jos. 

— Kaip jau sakiau, jeigu mums tavęs reikės, galėsi bet 
kada atskristi. Jau kalbėjau apie tai su direktoriumi Bernsu, 
ir jis sutiko. Sugrįžk namo pas savo šeimą. Juk turi vaikų, 
ar ne? 

— Taip, turiu. 

Po kelių valandų viešbutyje pakuodamasis daiktus pa- 
jutau visai ką kita: tiesą sakant, nebegalėjau tverti, kaip no- 
rėjau namo. Koks palengvėjimas, kad vėl grįžtu į Vašingto- 
ną ir neturiu jokių planų neužilgo išskristi. 

Bet — tas bet buvo labai svarbus - kodėl tas faktas iškrito 
iš galvos, kai sėdėjau van Olsburgo kabinete? Kokius aki- 
dangčius buvau užsidėjęs ir kaip pamiršau, kad esu su jais? 
Kaip dramatiškai turiu būti pažadintas, kad galėčiau tą Ži- 
nutę suprasti? 

Pakeliui į oro uostą supratau. Mintis tiesiog mane per- 
vėrė. Dvi didžiosios raidės A ir viena B ant vaikiškų lip- 
dukų, surastų nusikaltimo vietoje - Žinojau, ką tos raidės 
reiškė. Merės įsivaizduojamų vaikų vardai: Ašlė, Adamas 
ir Brendanas. Dvi A ir viena B. 

Dar pakeliui iš Los Andželo paskambinau. 

Penktoji dalis 


Istorijos pabaiga 


Devyniasdešimt devintas skyrius 


Pasakotojas žudynes baigė. Fini. Viskas baigėsi, ir niekas ne- 
sužinos tikrosios tiesos apie tai, kas įvyko. Istorijos pabaiga. 

Tad jis surengė vakarėlį ir pakvietė savo geriausius 
draugus iš Beverli Hilso. 

Jis jiems paaiškino, kad gavo darbą - parašyti scenarijų 
vienam garsiausių, esančių geriausiųjų režisierių dešimtu- 
ke: didelį, apykvailį trilerį pagal tokį patį apykvailį bestse- 
lerį. Jam buvo suteikta laisvė keisti viską, kas nepatinka, 
bet šiuo metu daugiau nieko negalįs pasakyti. Režisierius 
tikras paranojikas — bet argi tai naujiena? Tad šaunus vaka- 
rėlis būtinas. 

Jo draugai manė supratę, kas vyksta, tačiau jis suvokė, 
kaip prastai jie pažįsta jį. Jo geriausi draugai - ir, velniai rau- 
tų, nė vienas iš jų jo nepažįsta. Nė vienas nė neįtaria, kad jis 
galėtų būti žudikas. Neįtaria, kaip visa tai nepaprasta, kaip 
neįtikimai beprotiška buvo. Tikrai, jo nepažįsta nė vienas. 

Vakarėlis vyko Snake Pit Ale House, tame pačiame bare 
Melrouze, kuriame jie šventė futbolo svajonių lygą - jis po 
Brauno universiteto baigimo buvo ką tik atsikraustęs į Los 
Andželą vaidinti, na, gal ir rašinėti scenarijus — tikrai rim- 
tus, vertingus veikalus, ne kokias bilietų kasų šiukšles. 

- Šio vakaro gėrimas - nemokamas alus, - pranešė jis, 
kai visi bičiuliai sugužėjo į barą, - ir vynas baikštuoliams. 
Spėju, aplink laistysis vynelis? 

Vyno negėrė niekas - nė vienas iš keturiolikos jo drau- 
gų, atėjusių į išgertuves. Jie visi džiaugėsi, kad jis pagaliau 
atsigavęs sugrįžo, džiaugėsi jo naujuoju darbu - nors kai 
kurie, patys sąžiningiausi, prisipažino pavydį. Visi pradėjo 
jį pravardžiuoti „garsenybe“. 

Jis su Deividu, Džonbojumi ir Frankiu vis dar tūnojo 
bare, kai šis apie pusę trečios nakties užsidarė. Jie visi la- 
bai įsijautę analizavo filmą „Mes čia daugiau nebegyvena- 
me“. Galiausiai šiaip ne taip išsvirduliavo laukan ir vienas 
kitą išglėbesčiavo Holivudo stiliumi visai prie pat sumauto 
Džonio bentlio - o dar kalba apie garsenybes! Bentlis buvo 
trofėjus už paskutinį jo prodiusuotą filmą, kuris pasaulyje 
surinko daugiau nei keturis šimtus milijonų dolerių: nuo ši- 
tokios sumos visiems pasidarė bloga, nes Džonis nieko ypa- 
tinga nenuveikė - tik nupirko už penkiasdešimt tūkstančių 
pokvailį komiksą, tada pasirašė su Rock sutarų dešimčiai 
milijonų dolerių. Genijus, ar ne? Aha, jam tiesiog pasisekė. 

— Myliu tave, žmogau. Esi geriausias, tu, nesveikas, 
bjaurus, pretenzingas šunsnuki! Ir tave, Deivi! — riktelėjo 
jis, kai sidabrinis bentlis pajudėjo nuo kelkraščio ir nurūko 
] vakarus. 

— Žinau - dabar esu tik šunsnukis, - sušuko jam pavy- 
mui Deividas. - Bet ir aš svajoju būti nesveikas, bjaurus, 
pretenzingas! Ir talentingas — štai kas mane laiko šitame 
mieste. 

— Ei, Žmogau - aš tave girdžiu! — suriko jis. 

— Iki pasimatymo, „garsenybe“! Samdomas rašeiva! 

— Aš tik pasakotojas! - atšovė jis. 

Jis nusvirduliavo gatve iki savo septynerių metų senu- 
mo bemerio. Ne suburbano. Jis tikrai buvo mirtinai nusi- 
gėręs. Buvo labai laimingas, niūniavo Džimio Hendrikso 
dainą „The Wind Cries Mary'*. Tik jis vienas gali suprasti 
šioje dainoje glūdinčią ironiją. 

Ir staiga, visai netikėtai jis pradėjo verkti — liautis niekaip 
negalėjo net tada, kai nuleidęs galvą atsisėdo ant nešvarios 
daugiabučio namo pievelės, plyšodamas kaip kūdikis. 

Jis galvojo: Dar vieną, vienut vienutėlį. 

Dar vieną nužudysiu, ir man viskas bus gerai. 


* „Vėjas verkia, Mere.“ 


MERĖ, MERE 32| 


Šimtasis skyrius 


Kitą rytą jis negalėjo užmigti, todėl važinėjosi po Mel- 
rouzą - pro LAngelo, kuris kažkada vadinosi Emilio's; pro 
Groundling teatrą, kur Filas Hartmanas pradėjo savo karje- 
rą; pro Tommy Tang's; Johnny Rockets originalą, Blue Whale. 
Tai jo miestas. Jo ir Išdidžiosios Merės. 

Buvo apie pusę šešių, kai jis atsidūrė priešais Starbucks 
užkandinę Melrouze, čia kadaise buvo baras The Burger. 
Žmogau, jam Starbucks nepatiko, bet jie, godūs, maži jupių 
šunsnukiai, jau buvo atidaryti. Skaičiai verčia juos atsida- 
ryti, ar ne? Šiais laikais viską valdo skaičiai. 

Ir štai jis čia — patvirtina greitųjų skaičiuoklių teisingu- 
mą. Dar tik pusė šešių, o jis jau pradeda savo darbo dieną. 

Dieve, kaip jis nekentė tokių šlykščių kavinių, naujųjų 
McDonaldų, kur kainos buvo nerealiai išpūstos. Jis prisi- 
mena, kai kavos puodelis kainavo penkiasdešimt centų, 
ir tokia kaina atrodė pakenčiama. Bet Sumatra Blend kava 

dabar kainuoja jau du dolerius penkiasdešimt, o never- 
ta nė penkių centų. Už didelį puodelį, kuris iš tiesų yra 
mažas. 

Kažkoks mulkis ožio barzdele buvo taip užsiėmęs tvar- 
kymusi ir parduotuvės atidarymu, kad visai nekreipė dė- 
mesio į jį - jo klientą, mokantį pinigus, jo ankstyvąjį paukš- 
tį, pirmąjį tos dienos siurbiką. 

Pasakotojas palaukė minutę, kitą, bet galiausiai tas bu- 
kagalvis jam galutinai įgriso. 

— Tuojau grįšiu, - pagaliau ištarė Pasakotojas, stovin- 
čiam už prekystalio superužsiėmusiam „kavos barmenui“, 
nors vyrukas ir toliau beveik nekreipė į jį dėmesio. Nėra 
abejonės, jis — darbo neturintis aktorius. Per daug geras to- 
kiam darbui? Turintis nuostatą - šiais laikais tai turėtų būti 
geras dalykas, ar ne? 

Po minutės jis grįžo į Starbucks kai kuo nešinas švarko 
kišenėje. Jis įgijo pagreitį. Gal ir kvaila, tikrai nelabai pro- 
tinga, bet, Dieve, koks malonus pojūtis. 

Ei, drauguži, mano ginklas jau ištroškęs. 

Ten ir tada sprendimas buvo priimtas. Ir šitas arogantiš- 
kas, suknistas aktoriaus pamėgdžiotojas irgi bus įtrauktas į 
jo sąrašą. Šiandien jis tapo rytojaus antraščių tema. 

— Bičiuli, aš laukiu kavos. Ar jūs parduodate ją? 

Kavos barmenas net nepakėlė į jį akių, tik laisvąja ranka 
mostelėjęs ištarė: 

— Tuojau prieisiu. 

Pasakotojas, jis, Pasakotojas, išgirdo, kaip jam už nuga- 
ros atsidarė durys. Atėjo dar vienas siurbikas. 

— Labas rytas, Kristoferi, - pasigirdo už nugaros links- 
mas moters balsas. Jis net neatsisuko į ją pasižiūrėti. Ir ją 
nudės. 

— Sveika, Sara, - atsakė vyrukas už prekystalio. Staiga 
jis pralinksmėjo. 

Dabar šitas asilas jau prisiartino, pagaliau atsibudo. Dėl 
Saros. 

Štai tada jis ir šovė tam dabitai į krūtinę, tiesiai į Star- 
bucks prijuostę. 

— Pamiršk kavą, Kristoferi. Jos nebereikia. Aš jau susi- 
nervinęs. 

Tada jis pasisuko į moterį. Jis pirmą kartą ją nužvelgė. 

Linksmos išvaizdos blondinė, gal įpusėjusi ketvirtą de- 
šimtį, apsivilkusi juodu odiniu švarku, mūvinti juodais bri- 
džiais, apsiavusi juodomis įspiriamomis šlepetėmis. 

— Sveika, Sara, labas rytas, - jis pasisveikino kone kas- 
dieniškai, draugiškai - na, kaip kokerspanielis, nutrūkęs 
parke nuo pasaitėlio. - Juodai apsirengei į laidotuves? 

— Atsiprašau... 

Jis nušovė ir ją. Šovė du kartus. Po to dar vieną kulką 
paleido į kavos pardavėją. 

Tik vieną kartelį, ar ne? - galvojo jis. - Na, gal dar du. 

Tada apvogė kasą, paėmė nunešiotą Saros elnenos ran- 
kinę ir išėjo į ankstų rytą, į Los Andželo smogą. Jis patraukė 
į vakarus per Stenlį, Spoldingą, Dženesį. 

Merė Smit ir vėl išėjo pasivažinėti, ar ne? 

Šimtas pirmas skyrius 


Pro užpakalinio vaizdo veidrodėlį pasižiūrėjau į Džeinę. 

— Į šnipų muziejų? - pasitikslinau aš. 

- Žinoo-ma! - linktelėjo ji. 

Džeinė mūsų mažoje šeimos loterijoje ištraukė šeštadie- 
nio popietę. Šeštadienio vakaras buvo mano, sekmadienio 
diena senelės, o sekmadienio vakarą ištraukė Deimenas. 
Krosų šeimos savaitgalis buvo ne tik suplanuotas, bet jau 
ir prasidėjęs. 

Mes praleidome popietę tyrinėdami nindzes, slaptuo- 
sius ir šešėlinius agentus, konstrukciją, kurią studijuoda- 
mas Kvantike, matyt, praleidau. Vaikai patikrino sekimo 
gebėjimus Šnipų mokykloje; net aš buvau nustebintas, ko- 
kius ateities pasaulio modelius jie demonstravo XXI am- 
žiaus skyriuje. 

Kadangi pietus galėjau pasirinkti aš, nusprendžiau vi- 
sus supažindinti su Etiopijos virtuve. Džeinė ir Deimenas 

pakankamai gerai priėmė egzotiškus valgius, na, išskyrus 
kitfo — žalios maltos jautienos patiekalą. Jiems patiko val- 
gyti pirštais, o senelė šią virtuvę pavadino „prasčiokišku 
maistu“. 

Kai Džeinė su senele nuėjo į moterų tualetą, Deimenas 
pasisuko į mane. 

- Žinai, galėtum pasikviesti daktarę Kouls. Jeigu nori, — 
pasiūlė jis ir gūžtelėjo pečiais. 

Mane sujaudino tokia Deimeno pastaba, pasakyta kaip 
vyro vyrui. Sakyčiau, ji buvo nuostabi, nors Deimenas la- 
bai nenorėjo, kad ji būtų tokia laikoma. 

— Ačiu, Dėjau, - atsakiau ir atvirai prisipažinau: - Mudu 
su Keila vakarieniausime antradienį. Bet esu labai dėkingas 
už šią Mintį. 

— Ji gera moteris. Visi taip mano. O tau moteris reikalin- 
ga, juk Žinai. 

— Taip, Žinau. 

- Ir ji vienintelis žmogus, kuris priverčia senelę daryti 
tai, kas jai liepiama. 

Nusijuokiau, nes man patiko, kad jis tiek daug pastebė- 
jo. Jo pastabos apie Keilą buvo labai tikslios ir teisingos. 

— Kas čia juokinga? — paklausė senelė, netikėtai sugrįžu- 
si prie stalo. - Ko aš negirdėjau? 

— Kas čia vyksta? — paklausė ir Džeinė, ne, greičiau pa- 
teikė reikalavimą. - Noriu žinoti, kas čia vyksta? Ar dėl šni- 
pų muziejaus? Judu abu iš manęs šaipotės? Neleisiu, kad iš 
manęs juoktumėtės. 

— Vyrų teisė, - atkirto Deimenas. 

— Lažinuosi, kad kalbėjote apie daktarę Kouls, - Džei- 
nė spygtelėjo, nes instinktyviai pataikė tiesiai į taikinį. - Ji 
mums patinka, tėte, - pridūrė j j kai nei paneigiau, nei pa- 
tvirtinau jos spėjimo. 

— Taip, bet tau visi patinka. 

— Spėk, iš ko paveldėjau tokį bruožą? 

— Mes turime ją pasikviesti vakarienės, - įsiterpė ir 
senelė. 

— Tik ne antradienį, - pasakė Deimenas. 

Džeinė nusijuokė, jos akys išsiplėtė. 

— Aha. Antradienį bus pasimatymas. Ar ne, tėte? Aš 
teisi? 


Šimtas antras skyrius 


Antradienį įvyko pasimatymas su Keila Kouls. 

Ir ketvirtadienį. 

Jau buvo po pirmos nakties, o mudu su Keila sėdėjo- 
me jos priebutyje. Mes ten praplepėjome ne mažiau kaip 
porą valandų. Keila ką tik įdarbino mane, kad atlikčiau kai 
kuriuos darbelius Vaikų gynimo fondui Vašingtone. Kad 
išreikštų mintį, ji rėmėsi statistika — lygiai kaip ir senelė: 
keturiasdešimt milijonų neapsidraudusių Amerikoje, kie- 
kvieną dieną, kiekvieną minutę gimsta kūdikis, kuris yra 
neapdraustas. Žinoma, kad padėsiu kuo tik galėsiu. Net 
jeigu ir aplinkybės nebus palankios. 

— Ką veiki šeštadienį? — paklausė ji. Tai buvo tik klausi- 
mas, tačiau kai ji ištarė maloniu balseliu, aš negalėjau nesi- 
šypsoti. - Beje, kalbu ne apie Vaikų gynimo fondą. 

— Tikėjausi, kad ateisi pas mus valgyti senelės gamintų 
pietų, - atsakiau. 

— Ar neturi atsiklausti senelės? 

Nusikvatojau. 

— Tai jos mintis. Ar vieno iš vaikų. Bet senelė, nėra abe- 
jonių, irgi dalyvauja šiame sąmoksle. Ji gal net šios gaujos 
vadas. 

Jeigu aukštybės norėjo, kad liaučiausi susitikinėjęs su 
Keila, Žinutę supratau klaidingai. Visą šeštadienį buvau 
šiek tiek įsitempęs, žinodamas, kad Keila ateina pas mus į 
svečius. Juk tai kažką reiškė, ar ne? Jeigu atsivedu ją tokio- 
mis aplinkybėmis į namus? 

— Gerai atrodai, tėte, - pagyrė Džeinė nuo mano kam- 
bario slenksčio. 

Ką tik buvau numetęs marškinius ant lovos ir įlindau į 
juodą trikampe apykakle megztinį, kuris, turiu pripažinti, 
atrodė tikrai neblogai. Šiek tiek nesmagu, kad buvau už- 
kluptas gražinimosi metu. Džeinė įėjo, šleptelėjo ant lovos 
ir toliau stebėjo mane. 

— Kas čia vyksta? —- netrukus pasirodė Deimenas ir nu- 
tupė šalia Džeinės. 

— Ar kas nors šituose namuose yra girdėjęs apie pri- 
vatumą? 

— Jis puošiasi dėl daktarės Keilos. Toks išsičiustijęs, toks 
gražutis. Man jis su juodais drabužiais patinka. 

Buvau į juos atsisukęs nugara, o jie kalbėjosi, tarsi ma- 
nęs visai nė nebūtų, nors jų balsai buvo truputį teatrališki. 

— Manai, jis nervinasi? 

— Hm-mm. Turbūt. 

— Manai, per vakarienę jis kuo nors apsipils? 

- Žinoma. 

Staugdamas atsisukau ir pačiupau juos abu, dar nespė- 
jus išsiskirti ir pasprukti. Jie pratrūko kvatotis, akimirks- 
nį visai pamiršę, kad yra jau per dideli tokiems išdyka- 
vimams. Parverčiau abu ant lovos, ketindamas užkutenti 


MERĖ, MERĖ 329 


tose vietose, kurias buvau atradęs per ankstesnius išdy- 
kavimus. 

— Tu susiglamžysi! —- šūktelėjo man Džeinė. - Tėte-eee- 
ee! Liaukis! 

— Nieko baisaus, - atsakiau. — Vis tiek turėsiu persireng- 
ti... kai kuo nors apsipilsiu. 

Nusivijau juos iki virtuvės; tada mes puolėme padėti 
senelei su tais darbais, kuriuos ji mums patikėdavo. Pra- 
platinti pietų stalą. Ištraukti mūsų gerąjį porcelianą ir nau- 
jąsias Žvakides. 

Senelė norėjo šiek tiek pasirodyti, o gal net labai. Aš 
neprieštaravau: man jokio vargo suvalgyti puikiausius jos 
patiekalus. Ir niekada nebuvo. 

Po vakarienės, kuri buvo tikrai nuostabi - su pries- 
koninėmis žolėmis iškepti du viščiukai, orkaitėje keptos 
bulvytės, šparagai, šviežių daržovių salotos ir kokosų py- 
ragas —- mudu su Keila išėjome. Sėdome į poršė ir aš nuvai- 
ravau prie Tidalo įlankos, paskui prie Linkolno memorialo. 
Pastatėme automobilį, tada pasivaikščiodami patraukėme 
palei Atsispindinčio baseino krantinę. Ši vieta naktį labai 
graži, rami. Kažkodėl po saulėlydžio čia sukiojasi nedaug 
turistų. 

— Viskas buvo puiku, - tarė ji, kai prisiartinome prie pa- 
minklo Vašingtonui. - Kalbu apie tavo namus. 

Nusijuokiau. 

— Mano skoniui, net per daug puiku. Ar tau neatrodo, 
kad jie truputį persistengė? 

Dabar atėjo Keilos eilė nusijuokti. 

— Na, ką galiu pasakyti. Aš jiems patinku. 

— Trys pasimatymai per savaitę. Jiems kyla minčių. 

Keila nusišypsojo. 

— Man irgi kilo. Nori išgirsti? 

— Kokių? Gal gali pateikti pavyzdį? 

— Mano namai visai netoli. 

— Tu gydytoja. Turėtum daug išmanyti apie žmogaus 
anatomiją. 

— O tu psichologas, taigi gerai susipažinęs su Žmogaus 
psichika, ar ne? 

— Labai juokinga. 

Taip ir buvo. 

Bet tada ir vėl pasirodė Darbas. 


Šimtas trečias skyrius 


— Atskrisiu rytoj. Daugiau nieko negaliu padaryti. Tučtuo- 
jau rezervuosiu bilietus į Los Andželą. 

Negalėjau patikėti, kad tokie žodžiai išsprūdo iš lūpų, 
bet vis dėlto jie buvo ištarti. 

Su Fredu van Olsburgu telefonu kalbėjau vos porą mi- 
nučių, tad mano atsakymas buvo ištartas beveik automa- 
tiškai, tarsi būčiau užprogramuotas taip atsakyti. Kas tai? 
„Mandžuūrijos kandidatas“? Kieno vaidmenį atlieku? Ge- 
riečio? Blogiečio? O gal tarpinį? 

Žinoma, norėjau dar kartą susitikti su Mere Vagner: man 
buvo ne tik smalsu, jaučiau ir pareigą. LAPD iki šios dienos 
taip ir nepavyko jos prakalbinti. Jie norėjo, kad sugrįžčiau 
į Kaliforniją jų konsultuoti. O aš ir privalėjau - kažkas ne- 
davė ramybės toje byloje, nors Merė ir būtų kalta, kaip tai 
atrodė iš pirmo žvilgsnio. 

Norėjau, kad kelionė truktų kuo trumpiau. Tiesą sa- 
kant, atvykęs į Los Andželo viešbutį nieko neišpakavau, 
išsiėmiau tik dantų šepetuką. Gal tai man suteiks pojūtį, 
kad komandiruotė laikina? 

Šiaip ar taip, mano pokalbis su Mere buvo suplanuotas 
kitos dienos rytą, dešimtą valandą. Ketinau paskambin- 
ti Džamilei, bet tos minties atsisakiau: tada supratau, kad 
tarp mūsų viskas baigta. Liūdna, tačiau tokia yra tiesa, ku- 
rią, esu tuo tikras, mes abu žinome. Kas buvo kaltas? Ne- 
žinau. Ar svarbu ir reikalinga ant kieno nors pečių suversti 
kaltę? Turbūt ne, - pagalvojo daktaras Krosas. 

Naktų praleidau studijuodamas pastarosios savaitės 
ataskaitas ir stenogramas, kurias man persiuntė van Ols- 
burgas. Sprendžiant iš to, ką perskaičiau, Merės galvoje 
sukosi vienintelė mintis - trys jos vaikai: Brendanas, Ašlė 
ir Adamas. 

Man išaiškėjo pagrindinė kryptis. Jeigu Merė galvoja tik 
apie vaikus, nuo jų rytoj rytą ir pradėsime. 

Šimtas ketvirtas skyrius 


Rytą, aštuonios keturiasdešimt penkios sėdėjau kitame, bet 
lygiai taip pat atrodančiame kambaryje, kokiame paskutinį 
kartą apklausiau Merę Vagner. 

Apsauga ją atlydėjo tiksliai nurodytu laiku - beveik se- 
kundės tikslumu. Mačiau, kad kelios apklausų dienos pri- 
darė daug žalos. 

Ji į mane nežiūrėjo ir laikėsi stojiškai, kol pareigūnas ra- 
kino ją prie stalo. 

Tada jis užėmė vietą kambaryje prie durų. Aš norėjau 
kitaip, bet nesiginčijau. Jeigu bus antra apklausa, pamėgin- 
siu viską sušvelninti. 

— Labas rytas, Mere. 

— Sveiki. 

Jos balsas buvo neutralus, minimalus mandagumo tai- 
syklių laikymasis. Jokio akių kontakto. Įdomu, ar ji kada 
nors kalėjo? Jeigu taip, už ką? 

— Leiskite paaiškinti, kodėl esu čia, - pradėjau aš. -— 
Mere, ar jūs manęs klausotės? 

Jokio atsakymo. Ji stipriai sukandusi dantis sėdėjo ir 
žiūrėjo į vieną tašką ant sienos. Jaučiau, kad ji klausėsi, ta- 
čiau stengėsi to neparodyti. 

— Jau žinote, kad prieš jus surinkta daugybė įrodymų. 
Manau, taip pat žinote, kad yra šiokių tokių abejonių dėl 
jūsų vaikų. 

Ji pagaliau pažvelgė į mane, žvilgsnis tiesiog svilino 
mano kaukolę. 

— Tada nėra apie ką kalbėti. 

— Tiesą sakant, yra. 

Išsitraukiau rašiklį ir padėjau priešais ją ant stalo šva- 
raus popieriaus lapą. 

— Pamaniau, gal parašytumėte Brendanui, Ašlei ir Ada- 
mui laišką? 


Šimtas penktas skyrius 


Merė šiek tiek pasikeitė — tokią jau buvau matęs ir anks- 
Jos veide buvo matyti pažeidžiamumas. Kai ji taip atrodė, 
buvo sunku nejausti jai žmogiškų jausmų, nesvarbu, ką ji 
buvo padariusi. 

— Man neleidžiama nuimti jums antrankių, - kalbėjau 
aš, - tačiau jūs galite pasakyti, ką norite jiems perduoti. Aš 
už jus parašysiu — žodis į Žodį. 

— Ar tai apgaulė? - paklausė ji, nors beveik melste mel- 
dė, kad nebūtų. - Juk tai pokštas, ar ne? 

Turėjau atsargiai rinkti žodžius. 

— Ne pokštas. Tiesiog galimybė perduoti vaikams, ką 
norite jiems pasakyti. 

— Ar policija skaitys? Negi jūs pasakysite? Noriu Žinoti, 
jeigu skaitys. 

Jos atsakymai mane sužavėjo: juose glūdėjo ir emocijos, 
ir kontrolė. 

— Visi mūsų pokalbiai įrašomi, - priminiaujjai. - Jūs nepri- 
valote to daryti, jei nenorite. Jūsų valia. Galite rinktis, Mere. 

— Jūs buvote mano namuose. 

— Taip, buvau. 

— Jūs man patikote. 

— Mere, jūs man taip pat patikote. 

— Arjjūs mano pusėje? 

— Taip. Esu jūsų pusėje. 

— Teisingumo pusėje, taip? 

— Tikiuosi, Mere. 

Ji apsidairė po kambarį, tarsi būtų vertinusi savo gali- 
mybes ar ieškojusi teisingų žodžių. Tada atsisuko. Jos akys 
įsmigo į popieriaus lapą, gulintį tarp mūsų. 

— Brangusis Brendanai, - pašnibždomis pradėjo ji. 

— Tik Brendanai? 

— Taip. Prašau perskaityti šį laišką savo broliui ir sese- 
riai, nes tu esi vyriausias. 

Rašiau pažodžiui, skubėjau, kad tik spėčiau paskui ją. 

— Mamytė dar kurį laiką pas jus negrįš, tačiau tai tęsis 
neilgai, aš pažadu. Pažadu. 

— Kad ir kur jūs būtumėte, Žinau, kad jie jumis rūpinasi. 
Jeigu tau bus ilgu ar norėsi paverkti, nieko baisaus. Ver- 
kimas padeda atsikratyti liūdesio. Visi kartais verkia, net 
mamytė. Ir aš verkiu, nes labai jūsų ilgiuosi. 

Merė nutilo, ji atrodė patenkinta, lyg būtų ką nors ma- 
lonaus pamačiusi. Jos akys buvo įsmeigtos į tolimiausią 
sieną, ant lūpų žaidė širdį graudinanti šypsena. 

Ji tęsė: 

— Kai vėl būsime drauge, surengsime iškylą į gamtą — 
tavo mėgstamą pramogą, Brendanai. Pasiimsime skanaus 
maisto, nuvažiuosime į gražią vietą ir ten praleisime visą 
dieną. Gal ir nusimaudysime. Darysime, ką tik tu norėsi, 
mano saldainiuk. Jau pradedu laukti. 

— Žinai ką? Tu turi angelą sargą, kuris nuolatos tave ste- 
bi. Tai aš. Aš tave pabučiuoju ir palinkiu labos nakties sap- 
nuose, kai tu miegi. Neturi bijoti, nes visada esu šalia. Ir tu 
esi greta manęs. 

Merė nutilo, užsimerkė ir garsiai atsiduso. 

— Labai labai tave myliu. Bučiuoju, mamytė. 

Dabar ji buvo dar labiau užsigulusi ant stalo nei tada, 
kai pradėjome. Ji akimis permetė laišką - 0 su manimi kal- 
bėjo švelniu balsu. Pašnibždom. 

— Laiško apačioje parašykite tris X ir tris O. Bučiuoju ir 
glaudžiu visus tris savo kūdikius. 

Simtas šeštas skyrius 


Kuo daugiau klausiausi, tuo labiau abejojau, kad Merė Va- 
gner tuos tris vaikus išsigalvojo. Bloga nuojauta sakė, kad 
tiems vaikams galėjo nutikti kažkas baisaus. 

Praleidau visą popietę, bandydamas atsekti vaikus. Ga- 
vau ilgiausią sąrašą vaikų, kurie tapo panašių moterų au- 
komis per pastaruosius porą dešimtmečių. Kažkur buvau 
skaitęs, kad vagystės parduotuvėse ir vaikų žudymas yra 
vieninteliai nusikaltimai, kurių Amerikos moterys įvykdo 
tiek pat, kiek vyrai. 

Jeigu tai tiesa, tai ši stora, didelės apimties ataskaita pa- 
teikia tik pusę tų nužudytų vaikų. 

Sukandau dantis - ir tiesiogine, ir perkeltine prasme - ir 

Šį kartą ieškojau tik dauginių Žmogžudysčių. Atrinkęs 
tokį sąrašą, pradėjau jį tyrinėti. 

Pasirodė keli gerai pažįstami vardai: Siuzana Smit, kuri 
1994 metais paskandino du savo sūnus; Andrea Jeits, kuri 
nužudė visus penkis savo vaikus po ilgų kovos su psichoze 
ir gilia pogimdymine depresija metų. 

Sąrašas buvo ilgas. Nors nė viena iš šių nusikaltėlių by- 
loje nebuvo laikoma auka, tačiau buvo aišku, kad domina- 
vo psichinės ligos. 

Ir Smit, ir Jeits buvo diagnozuoti asmenybės ir klini- 
kiniai sutrikimai. Lengva įsivaizduoti, kad panašiai galė- 
jo nutikti ir Merei Vagner, bet tikslesnei diagnozei reikėtų 
daugiau laiko, kurio neturime. 

Šis konkretus klausimas buvo atidėtas dar kelias valan- 
das, kol ieškojau. 

Spustelėjęs atidariau naują puslapį ir suradau tai, ko 
ieškojau. 

Trijų vaikų žmogžudystė Derbi Laine, Vermonte, 1983 
metų rugpjūčio antrą dieną. Visi trys nužudyti vaikai buvo 
broliai ir sesuo. 

Brendanas Bolakas, 8-erių metų 

Ašlė Bolak, 5-erių metų 

Adamas Konstantinas, 11-0s mėnesių 

Žudikė buvo jų Motina, dvidešimt šešerių metų mote- 
ris, pavarde Konstantin. 

Jos vardas buvo Merė. 

Persiunčiau žmogžudystės ataskaitą į vietinį spaudos 
centrą. 

Iš ten gavau straipsnį, pasirodžiusį; 1983 metais St. 
Džonsberyje, Vermonte, laikraštyje Caledonian-Record. 

Ten buvo įdėta ir neryški, nespalvota Merės Konstantin, 
sėdinčios teisme kaltinamųjų suole, nuotrauka. 

Jos veidas buvo liesesnis ir jaunesnis, tačiau akmeninė, 
bejausmė veido išraiška buvo lygiai tokia pati, kokią aš ma- 

čiau, kai ji nenorėjo ko nors jausti arba kai buvo per daug 
išgyvenusi. Viešpatie! 

Moteris, kurią pažinojau kaip Merę Vagner, prieš dvi- 
dešimt metų nužudė tris savo vaikus, tačiau jos sąmonėje 
to niekada nebuvo įvykę. 

Atstūmiau kėdę ir giliai įkvėpiau. 

Pagaliau suradau labirinto centrą. O dabar pats laikas 
rasti išėjimą. 


Šimtas septintas skyrius 


— Tūkstantis devyni šimtai aštuoniasdešimt tretieji, a? Vaje, 
net ne šitame šimtmetyje. Luktelėkite valandėlę. Pasisteng- 
siu jums padėti. Jeigu tik galėsiu. 

Kelias minutes sėdėjau laukdamas, kol kitame linijos gale 
buvo girdėti klaviatūros tarškėjimas ir lapų šnarėjimas. 

Šnarintojas buvo Baris Medlaras, regioninio Olbanio 
biuro agentas. Jis Olbanio biure taip pat buvo ir Nusikalti- 
mų vaikams grupės koordinatorius. Visi FTB padaliniai to- 
kias grupes turėjo, Olbanio biuro žinioje buvo Vermontas. 
Norėjau prisikasti kaip galima arčiau ištakų. 

— Na, - tarė Medlaras. - Klausykite, štai ji... 

— Konstantin, Merė. Triguba žmogžudystė, įvykdyta rug- 
pjūčio antrą, rugpjūčio dešimtą areštuota. Nuteista kitų metų 
vasario pirmą dieną, jai buvo paskirtas valstybės advokatas. 

— Nepakaltinama dėl psichinės ligos, - sumurmėjau aš. 

Taigi ji nebuvo pajėgi gintis: jos adresu nebuvo girdėti 
nei švilpimo, nei riksmų. Nepakaltinama dėl psichinės li- 

gos — gali būti gana sunku tai įrodyti. Viskas privalo būti 
labai aišku, jeigu nori eiti tuo keliu. 

— Kurji atsidūrė po teismo? — paklausiau. 

— Greičiausiai Vermonte, Voterburio valstybinėje ligoni- 
nėje. Nerandu jokių jos pervedimo įrašų, tačiau ta palata 
nėra perpildyta. Galiu jums surasti vardą ir numerį, jeigu 
norite ką nors sužinoti. 

Man kilo noras atšauti: „Ne, aš noriu, kad JŪS sužinotu- 
mėte“, tačiau buvau geriau linkęs aiškintis pats. Užsirašiau 
Vermonto valstybinės ligoninės numerį. 

— O kas žinoma apie Merės Konstantin MO*? - paklau- 
siau Medlaro. - Kokius duomenis turite? 

Vėl išgirdau vartomų lapų šnaresį. 

— Negaliu patikėti. 

— Kas? 

— Artik nejūsiškėje Merės Smit byloje Los Andžele buvo 
naudojamas Walter PPK pistoletas? 

— Taip, o kas? 

— Ir čia. Walter PPK, nebuvo rastas. Turbūt jį užkasė. 

Kol jis kalbėjo, skubiai viską užsirašinėjau. Švelniai ta- 
riant, jis tiesiog apstulbino mane. 

— Gerai, agente Medlarai, štai ko man dar reikia. Gauki- 
te vietinės policijos kontaktus. Taip pat noriu turėti viską, 
kas yra toje byloje. Kas įmanoma, persiųskite elektroniniu 
paštu, likusią dalį - faksu. Noriu pabrėžti - viską. Duosiu 
jums savo mobiliojo telefono numerį, jeigu kartais surastu- 
mėte dar ką nors vertinga. O aš keliauju. 

Kalbėdamas su Medlaru sukišau keletą dokumentų į 
portfelį. 

— Dar vienas dalykas. Su kokia oro linija galima nuskris- 
ti į Vermontą? 


* Modus operandi (Iot.) - veikimo būdas. 


MERĖ, MERĖ 343 


Šimtas aštuntas skyrius 


Po aštuoniolikos valandų ir už trijų tūkstančių kilometrų 
sėdėjau mažoje, jaukioje Madlenės ir Klodo, buvusio šeri- 
fo, Lapjerų svetainėje Derbi Laine, Vermonte. Derbi Lainas 
buvo mažytis kaimelis - gražus kaip iš nuotraukos kalen- 
doriuje ir tikrąja to žodžio prasme prispaustas prie sienos 
su Kanada. Tiesą sakant, viešoji Haskel biblioteka ir Operos 
teatras buvo pastatytas ant pačios sienos, todėl kartais sar- 
gyba įsitaisydavo pastatų viduje, kad būtų užkirstas kelias 
neteisėtam sienos kirtimui. 

Tokioje vietoje, regis, įstatymų sergėtojai labai daug dar- 
bo neturėjo. Merė Konstantin čia pragyveno gyvenimą iki 
tos akimirkos, kai nužudė savo tris mažus vaikučius - šis 
šiurpus nusikaltimas prieš dvidešimt metų buvo aprašomas 
didžiausių šalies laikraščių pirmuosiuose puslapiuose. 

— Kas jums iš šios bylos labiausiai įstrigo atmintin? — pa- 
klausiau pono Lapjero. 

— Peilis. Nėra abejonės, kad peilis. Kaip ji supjaustė tos 
vargšės mažos mergytės veidą po to, kai juos visus nužudė. 
Buvau atidirbęs Orleano apygardos šerifu dvidešimt sep- 
tynerius metus. Bet tai buvo pats baisiausias dalykas, kokį 
man buvo tekę matyti. Ir iki šių dienų, agente Krosai. Iki 
pat šių dienų. 

— O man, tiesą sakant, buvo gaila, - įsiterpė ponia La- 
pjer, kuri sėdėjo šalia savo vyro ant sofos, užklotos mėlynos 
spalvos užtiesalu. - Turiu omenyje Merę. Visą gyvenimą ta 
vargšė moteris nieko gero nematė. Tai nepateisina to, ką ji 
padarė, bet... - ir nebaigusi minties tik mostelėjo ranka sau 
prieš veidą. 

- Jūs ją pažinojote, ponia Lapjer? 

— Čia visi vienas kitą pažįsta, — atsakė ji. - Mūsų mieste- 
lis - kaimynų bendruomenė. Mes visi vienas nuo kito pri- 
klausome. 

— Ką galėtumėte papasakoti apie Merę iki to įvykio? — 
paklausiau jų abiejų. 

Pradėjo Klodas Lapjeras. 

— Puiki mergina. Rami, mandagi, mėgo irstytis valtimi 
Memfremagogo ežere. Tiesą sakant, nėra ką pasakoti. Mo- 
kydamasi vyresnėse mokyklos klasėse dirbo užkandinėje. 
Ji man visada paduodavo pusryčius. Buvo labai tyli, kaip 
jau sakiau. Todėl visi nustebo sužinoję, kad ji nėščia. 

- Ir dar labiau nustebo, kai aplink ją ėmė sukiotis kūdi- 
kio tėvas, - pridūrė ponia Lapjer. 

— Beje, sukiojosi gana neilgai, - greitai patikslino jos 
vyras. 

— Kaip suprantu, ponas Bolakas? 

Abu linktelėjo. 

— Jis buvo dešimt metų už ją vyresnis, jai tebuvo septy- 
niolika. Jiems neblogai sekėsi. Jie labai stengėsi. Susilaukė 
antro vaikelio. 

— Ašlės, - pridūrė ponia Lapjer. 

— Tačiau niekas nenustebo, kai jis galų gale dingo. Aš to 
dar anksčiau tikėjausi. 

— Džordžas Bolakas buvo tikras valkata, - pasakojo po- 
nia Lapjer. - Jis vartojo narkotikus. 

— Ar žinote, koks jo likimas? Ar jis dar kada matėsi su 
Mere ir vaikais? 

— Nežinau, - atsakė Klodas, - tačiau esu linkęs tuo abe- 
joti. Jis buvo valkata. 

— Na, turiu jį surasti, - sumurmėjau, tačiau pastaba 
buvo skirta daugiau man nei jiems. - Privalau sužinoti, kur 
dabar yra Džordžas Bolakas. 

— Neabejoju, kad jis nieko gero nenuveikė, - atsakė po- 
nia Lapjer. 

Šimtas devintas skyrius 


Nesivarginau užrašinėti. Kas dar neužrašyta, to man nepri- 
reiks. Iš virtuvės sklido dūzgesys, ir aš, galiausiai neišken- 
tęs, paklausiau ponios Lapjer, kas ten vyksta. Pats niekada 
nebūčiau susiprotėjęs. Pasirodė, kad ji dehitratoriuje džio- 
vina elnieną. 

— O kur tuo metu buvo Merės tėvai? —- pasidomėjau. 

Ir vėl ponia Lapjer papurtė galvą. Ji papildė mano ka- 
vos puodelį, kol jos vyras pasakojo. 

— Rita mirė, kai Merei, sakyčiau, buvo kokie penkeri. 
Tedas augino ją vienas, tačiau, regis, per daug dukra nesi- 
rūpino. Nieko neteisėto, bet tikrai liūdna. Po to ir jis mirė — 
manau, maždaug metai iki Brendano gimimo. 

— Jis rūkė kaip kaminas, —pridūrė Madlenė. - Apsirgo plau- 
čių vėžiu. Vargšė mergaitė gyvenime vis neturėjo atokvėpio. 

Kai ją paliko Džordžas Bolakas, Merė įsimylėjo kitą vie- 
tinį vyruką, Džoną Konstantiną - jis pusę dienos dirbo me- 
chaniku. 

- Jis pradėjo lakstyti paskui kitas iš karto, kai ji pasto- 
jo, - pasakojo Madlenė. - Tai net nebuvo didelė paslaptis. 
Kai Adamui sukako šeši mėnesiai, jis taip pat dingo. 

Tada įsiterpė Klodas. 

— Mano galva, tada ji ir ėmė ristis į bedugnę, bet kas čia 
žino. Nesimatai su kuo nors ilgėlesnį laiką, galvoji, kad dir- 
ba ar dar kas nors atsitiko. Ir staiga vieną dieną — bum! Štai 
tau, kad nori. Ji tiesiog sprogo. Nors atrodė netikėta, bet 
greičiausiai taip nebuvo. Esu tikras, įtampa kaupėsi gana 
ilgą laiką. 

Nugėriau kavos ir iš mandagumo paėmiau paplotėlį. 

— Norėčiau, kad prisimintumėte Žmogžudystės dieną. 
Ką kalbėjo Merė, kai buvo suimta, šerife? 

— Gana nedaug, ir tai tik mano prisiminimai. Po arešto 
iš Merės apie žmogžudystę taip nieko ir neišgirdome. 

— Visos detalės būtų naudingos. Pabandykite prisimin- 
ti, šerife. 

Madlenė giliai atsiduso ir uždėjo ranką ant vyro rankos, 
besiilsinčios ant sofos pagalvėlės. Jie abu turėjo tvirtus se- 
nųjų fermerių moralės pagrindus - ir Merėje kartais kažin 
kas panašaus išryškėdavo. 

— Rodos, ji nusivežė juos iškylauti į gamtą. Nusivežė 
mašina toli į miškus. Mes netyčia aptikome tą vietą. Ten 
jinai juos nušovė. Vieną, antrą, trečią - visus į galvą iš 
nugaros. 

— MANO galva, jinai juos suguldė, gal pietų miego. 
Spėju, pirma nužudė vyresniuosius, nes kūdikis negalėjo 
pabėgti. 

Kantriai laukiau, kol jis tęs. Žinau, kad, nepaisant pra- 
bėgusių metų, tokius dalykus nė kiek ne lengviau prisi- 
minti ar apie juos pasakoti. 

- Ji rūpestingai įvyniojo kiekvieną į antklodę. Vis dar 
pamenu tas antklodes - senas, kareiviškas. Baisu. Atrodo, 

ji parsivežė juos namo, tada peiliu supjaustė Ašlės veidą. 
Visą veidą, ir tik vienos Ašlės. Niekada nepamiršiu to vaiz- 
do. Norėčiau, bet negaliu. 

— Jūs buvote pirmasis, kuris juos surado? - paklausiau. 

Šerifas linktelėjo. 

— Man paskambino Merės bosas ir pasakė, kad jau ke- 
lias dienas jos nematė. Tuo metu Merė telefono neturėjo, 
todėl pažadėjau užeiti pas ją. Maniau, kad tai bus tik man- 
dagumo vizitas. Merė priėjo prie durų, tarsi nieko nebūtų 
įvykę, tačiau aš iš karto užuodžiau. Tikrąja to žodžio pras- 
me. Ji suguldė juos rūsyje - buvo rugpjūtis - ir paliko ten. 
Manau, kad ji užblokavo smegenyse tą kvapą - kaip ir visa 
kita. Vis dar negaliu nieko paaiškinti. Netgi dabar, praėjus 
tiek daug metų. 

— Kartais jokių paaiškinimų ir nebūna, - atsidusau. 

— Na, ji visiškai nesipriešino. Mes suėmėme ją tyliai ir 
ramiai. 

— Tačiau ši istorija plačiai pasklido, - prisiminė Madlenė. 

— Taip, tiesa. Per savaitę Derbi Lainas atsirado žemėla- 
piuose. Tikiuosi, tai niekada nepasikartos. 

— Ar kuris nors iš jūsų matėte Merę po teismo? 

Abu Lapjerai papurtė galvas. Daugelis kartu praleistų 
dešimtmečių nutiesė tarp jų nematomus saitus. 

— Nežinau, ar kas nors yra ją lankęs, - pasakė Madle- 
nė. - Tokius dalykus visi nori kuo greičiau pamiršti, tiesa? 
Čia gyvenantys žmonės mėgsta jaustis saugūs. Tai nereiš- 
kia, kad atsukome jai nugarą... Tai panašiau į... na, tiesiog 
nežinau. Kaip ir mes - mes iš tiesų Merės niekada ir nepa- 
žinojome. 

Šimtas dešimtas skyrius 


Vermonto valstybinė ligoninė buvo įsikūrusi ištįsusiame, 
gana kukliame raudonų plytų pastate, nors kukli buvo tik 
išorė, bet ne ligoninės dydis. Man buvo pasakyta, kad be- 
veik pusė patalpų nenaudojamos. Ketvirtame aukšte buvo 
saugomos moterų palatos - kalėjimas, - kur buvo laikomos 
nuteistos pacientės, tokios kaip Merė Konstantin, tačiau ten 
buvo ir paprastų pacienčių. 

— Sistema nėra tobula, - pasakė ligoninės direkto- 
rius, - tokia situacija susidarė dėl nedidelio gyventojų 
skaičiaus bei vis menkėjančio psichinės sveikatos finan- 
savimo biudžeto. 

Iš dalies dėl tos pačios priežasties Merė ir sugebėjo iš 
čia pabėgti. 

Daktaras Rodnis Bleisdeilas, ligoninės direktorius, grei- 
tai pervedė mane per palatas. Patalpose buvo tvarkinga: 
nuteistųjų dienos kambaryje kabėjo užuolaidos, blokinės 

sienos buvo neseniai išdažytos. Ant stalų ir sofų visur ma- 
tėsi išmėtyti laikraščiai ir žurnalai: Burlington Free Press, The 
Chronicle, American Woodworker. 

Čia buvo tylu - labai tylu. 

Man jau buvo tekę daug kartų lankytis tokiuose kalėji- 
muose, bet paprastai triukšmo lygis juose primindavo nuo- 
latinį dūzgimą. Iki šios akimirkos nė neįtariau, koks keistai 
malonus ausiai gali būti šis dūzgimas. 

Man pasirodė, kad Vermonto ligoninė panaši į ramų, 
lėtai judantį akvariumą. Regis, ligoniai vaikščiojo pirmyn 
atgal tarsi tylos veikiami, beveik nesikalbėdami net su pa- 
čiais savimi. 

Televizoriaus garsas buvo pritildytas, kelios moteriškės 
jusių nuo trankvilizatorių Žmonių. 

Kol daktaras Bleisdeilas vedžiojo mane, vis galvojau, 
koks riksmas turėtų čia skambėti. 

— Štai čia, - tarė jis, kai mes priėjome prie vienų iš dau- 
gelio užrakintų durų pagrindiniame koridoriuje. - Čia ir 
buvo Merės kambarys. 

Žiūrėdamas pro mažą stebėjimo akutę plieninėse dury- 
se, žinoma, nemačiau jokių užuominų, kad ji čia kadaise 
gyveno. Ant paaukštintos lovos buvo patiestas tik plikas 
čiužinys, kambaryje buvo įmontuotas stalas ir suoliukas 
bei nerūdijančio plieno neaštriais kampais sieninė lentyna. 

— Be abejo, tada ši palata atrodė kitaip. Merė pas mus 
praleido devyniolika metų, ji mokėjo iš nieko daryti ste- 
buklus. Taip sakant, mūsų vietinė Marta Stiuart, - suki- 
keno jis. 

— Ji buvo mano draugė. 

Atsisukęs pamačiau smulkutę vidutinio amžiaus mote- 
rį, kuri stovėjo vienu pečiu atsirėmusi į priešingos korido- 
riaus pusės sieną. Standartiški ženklai rodė, kad ir ji yra 

nuteistoji, nors buvo sunku įsivaizduoti, ką ji turėjo pada- 
ryti, kad patektų čia. 

— Sveiki, - pasisveikinau. 

Moteris kilstelėjo smakrą, bandydama pro mus pasi- 
žiūrėti į Merės kambario vidų. Jai ant kaklo buvo matyti 
šiurkštūs nudegimo randai. 

— Ar ji sugrįžo? Ar Merė čia? Jeigu ji čia, man reikia ją 
pamatyti. Tai svarbu. Man labai svarbu. 

— Ne, Liuse. Apgailestauju, bet ji nesugrįžo, - atsakė 
daktaras Bleisdeilas. 

Liusė atrodė prislėgta. Ji greitai nusisuko ir nuėjo - liū- 
dnai, viena ranka braukdama per betoninę sieną. 

— Liusė yra viena iš mūsų ilgalaikių pacienčių, kaip ir 
Merė. Kai Merė dingo, jai buvo sunku. 

— O dabar apie dingimą, - tariau aš. - Kas tą dieną 
įvyko? 

Daktaras Bleisdeilas lėtai linktelėjo ir prikando apatinę 
lūpą. 

— Kodėl mums nepabaigus pokalbio mano kabinete? 

Šimtas vienuoliktas skyrius 


Nusekiau paskui Bleisdeilą iki rakinamų skyriaus durų, po 
to laiptais žemyn į pirmą aukštą. Mes įėjome į jo kabinetą, 
kuris buvo elitinis, tipiškas, su žalvario dėžutėmis ir paste- 
linių spalvų žaliuzėmis. Mano dėmesį patraukė ant vienos 
sienos kabantis įrėmintas Banjo Dan and the Midnite Plowbo- 
ys* plakatas. 

Atsisėdau ir pamačiau, jog iš mano pusės visi daiktai 
ant daktaro stalo guli keletas centimetrų nuo krašto - kad 
negalėtum pasiekti. 

Bleisdeilas pažvelgė į mane ir atsiduso. Jau žinojau, kad 
jis ketino neįkyriai pateikti savo Merės Konstantin pabėgi- 
mo versiją. 

— Na, gerai, daktare Krosai. Visi čia besigydantys gali 
nusipelnyti vienos dienos išvykos. Nuteistiesiems tai už- 


* Iš Vermonto kilęs dainininkas ir grupė. Atlieka kantri stiliaus muziką. 

drausta, tačiau nusprendėme, kad šitaip dalyti pas mus 
laikomus ligonius terapiniu požiūriu nekonstruktyvu. Tai- 
gi ir Merė šios privilegijos nusipelnė kelis kartus. Ta diena 
niekuo nesiskyrė nuo kitų. 

— Tai kas tą dieną įvyko? - klausinėjau aš. 

— Ėjo šeši pacientai ir du darbuotojai - tokia mūsų 
standartinė procedūra. Tą dieną grupė patraukė prie eže- 
ro. Nelaimė, vienas iš pacientų apalpo ar įvyko kažkas pa- 
našaus. 

Kažkas panašaus? Įdomu, ar bent dabar jis žino smul- 
kmenas? Bleisdeilas panėšėjo į niekur nesikišanųį adminis- 
tratorių, jeigu man tokį tik yra tekę matyti. 

— Per patį isterijos įkarštį Merė primygtinai prašėsi iš- 
leidžiama į tualetą. Tualetas buvo visai netoliese, tad pri- 
žiūrėtojas leido jai nueiti. Klaida, bet kartais jų nutinka. Nė 
vienas nežinojo, kad tame pastate yra du įėjimai. 

— Akivaizdu, kad Merė žinojo, - tarstelėjau. 

Daktaras Bleisdeilas kelis kartus pastukseno pieštuku į 
stalą. 

- Šiaip ar taip, ji pasislėpė aplinkiniuose miškuose. 

Žiūrėjau į jį ir klausiausi, mėgindamas neteisti, tačiau 
buvo labai sunku susilaikyti. 

— Ji buvo pavyzdinga nuteistoji, praleido čia daug metų, 
tad jos poelgis visus labai nustebino. 

— Kaip ir faktas, kad ji nužudė savo vaikus, - vėl išta- 
riau aš. 

Bleisdeilas žvilgsniu vertino mane. Jis nebuvo tikras, ar 
įžeidžiau jį, o aš ir neketinau to daryti. 

— Paieškas vykdė policija - tokio masto operacijos man 
dar nebuvo tekę matyti. Šį darbą perleidome jiems. Žino- 
ma, mes norime, kad Merė sugrįžtų, norime žinoti, ar jai 
viskas gerai. Ji nebuvo... - jis nutilo. 

— Kas nebuvo? 

— Tuo metu nemanėme, kad ji kam nors keltų pavojų, 
na, nebent sau. 

Garsiai nepasakiau, ką galvojau. Visas Los Andželas 
buvo visai kitos nuomonės apie Merę -jų nuomone, ji buvo 
žiauriausia žudikė maniakė, kokia tik yra gyvenusi. 

— Arji ką nors paliko? - galiausiai pasidomėjau. 

— Tiesą sakant, taip. Jūs tikriausiai norėsite pamatyti jos 
dienoraščius. Ji beveik kiekvieną dieną rašė. Kol čia kalėjo, 
prirašė daugybę tomų. 


Šimtas dvyliktas skyrius 


Budėtojas Makas, kuris atrodė taip, lyg būtų gyvenęs li- 
goninės rūsyje, atnešė man dvi archyvines dėžes, pilnas 
mokyklinių sąsiuvinių — tokius vaikai, augę septintajame 
dešimtmetyje, naudojo mokyklose. Merė Konstantin per 
tuos metus čia prirašė tiek, kad aš per dieną tikrai nespėsiu 
perskaityti. Galėsiu ir vėliau pasinaudoti šia kolekcija, taip 
man buvo paaiškinta. 

— Ačiū už pagalbą, - padėkojau budėtojui Makui. 

— Jokių problemų, - burbtelėjo jis, o aš pagalvojau, kada 
ir kaip nutiko, kad atsakymas „prašom“ pradingo iš kalbos 
net tokiame nutolusiame Vermonte. 

Dabar tenorėjau suprasti, kas buvo Merė Konstantin, 
ypač koks jos ryšys su ta Mere, kurią aš jau pažįstu. Dviejų 
archyvinių dėžių pradžiai turėtų pakakti. 

Jos raštas buvo paprastas ir aiškus. Kiekvienas puslapis 
buvo tvarkingai išmargintas, net paliktos tuščios paraštės. 
Jokių piešinukų ar keverzonių. 

Žodžiai jai buvo išraiškos priemonė, ir jai jų netrūko. 
Jie buvo pakrypę į dešinę - tarsi skubėjo nuvykti ten, kur 
keliavo. 

Balsas taip pat buvo klaikiai pažįstamas. 

Rašiniuose atsispindėjo trumpi, banguoti Merės Smit 
sakiniai, buvo justi ta pati apčiuopiama vienatvė. Ji buvo 
matoma visur, kur tik pažiūrėdavau. 


Esu čia kaip vaiduoklis. Nežinau, ar kam rūpėtų, ar 
aš čia liksiu, ar išeisiu. Jeigu jie iš viso Žino apie mano 
egzistavimą. 

Išskyrus Liusę. Liusė man tokia gera. Nežinau, ar 
kada galėčiau būti tokia gera draugė, kokia ji yra man. 
Tikiuosi, ji niekur neišvyks. Be jos tokia nebebūčiau. 

Kartais pagalvoju, kad ji yra vienintelis žmogus, ku- 
riam tikrai rūpiu. Ar kuris mane pažįsta. Ar mane mato. 

Visiems kitiems esu nematoma. Iš tiesų gal aš nema- 
toma? 


Skaitydamas atsitiktinai pasirinktas ištraukas susida- 
riau vaizdą Žmogaus, kuris, laikomas uždarytas psichiatri- 
nėje ligoninėje, visada buvo užsiėmęs. Merė nuolatos įgy- 
vendindavo tai vieną, tai kitą projektą. Ji niekada neprarado 
vilties, ar ne? Rodos, ji buvo tikra namų šeimininkė - tiek, 
kiek žmogus tokiomis sąlygomis geba. 


Jie visi gamina popierinę girliandą dienos kambariui. 
Šiek tiek vaikiška, bet gražu. Per Kalėdas bus gražu. 

Aš pamokiau merginas, kaip reikia daryti. Beveik 
visos dalyvavo. Man patinka jas ko nors mokyti. Bent 
didžiąją jų daugumą. 

Rozana, mergina iš Burlingtono, kartais bando mano 

paklausė, koks mano vardas. Tarsi nebūčiau jai to sakiusi 
tūkstančius kartų. Nežinau, kas ji mano esanti. Ji tiesiog 
niekas, kaip ir mes visos. 

Nežinau, ką jai pasakyti, todėl nutyliu. Tegu ji daro 
pačios sugalvotas dekoracijas. Taip jai ir reikia. Norėčiau 
jai trenkti. Bet aš to nepadarysiu, ar ne? 


Kažkas arba niekas. Šie žodžiai arba tokia mintis ne kartą 
pasirodė ir elektroniniuose Kalifornijos laiškuose. Šis žodis, 
šis inkliuzas iššoko priešais mano akis kaip identifikacinė 
kortelė. Merė Smit persekiojo kažką - populiarias, puikias 
motinas, kurių egzistavimas taip aiškiai pabrėžė jos pačios 
buvimą niekuo. Nuojauta kuždėjo, kad jeigu ieškosiu to- 
liau, atrasiu ir seniai besitęsiančią Merės Konstantin temą. 

Niekur neaptikau minint vaikų. Šie užrašai atrodė kaip 
neigimo kronika. Merė, kuri gyveno šioje ligoninėje, regis, 
neužfiksavo jokių prisiminimų apie vaikus ar net jų egzis- 
tavimo fakto. 

O moteris, kuri gyveno kaip Merė Vagner - moteris, ku- 
ria tapo Merė Konstantin, - apie nieką kitą negalėjo galvo- 
ti — tik apie savo vaikus. 

Bendra buvo tai, kad Brendano, Ašlės ir Adamo nužu- 
dyme sąmonė nedalyvavo. 

Dvi A ir viena B. 

Tik dariau prielaidą, bet man pasirodė, kad Merė labai 
sparčiai pradėjo eiti daug gilesnio įsisąmoninimo ir siau- 
bingo niokojimo keliu. Už tai, kad ji ir vėl atsidūrė areštinė- 
je, galėjo kaltinti tik save. 

Jeigu ji vis judėjo tiesos link, net negalėjau pagalvoti, 
kas galėtų nutikti, kai ji ten atsidurs. 

Šimtas tryliktas skyrius 


Man buvo sunku atsiplėšti nuo Merės dienoraščių - nuo 
jos žodžių, jos minčių, jos pykčio. 

Pirmą kartą ėmiau galvoti: gal iš tiesų ji įvykdė visus 
tuos nusikaltimus Los Andžele? 
dos vėluoju susitikti su jos gydytoja Debra Šapiro. Velnias. 
Dabar turėsiu lėkti. 

Tiesą sakant, daktarė Šapiro jau buvo beišeinanti, kai 
pagavau ją prie kabineto durų. Aš labai atsiprašinėjau. Ša- 
piro pasiliko su manimi pasikalbėti, tačiau tik nutūpė ant 
sofos kraštelio, pasidėjusi ant kelių savo portfelį. 

— Merė buvo mano paciente aštuonerius metus, - tarė 
man dar nepaklausus. 

— Kaip ją charakterizuotumėte? 

— Ne kaip žudikę - įdomus dalykas. Incidentą su vaikais 
aš vertinu kaip visišką proto aptemimą, jeigu norite, kaip 

psichinę ligą. Ji labai serga, bet jau ilgą laiką jokie smurto 
impulsai jos nebuvo užvaldę. Todėl ji buvo laikoma čia: ji 
niekada nieko bloga nedarė. 

— Kaip jūs galite būti tokia tikra? - paklausiau. - Ypač 
po to, kas įvyko? — Gal Merė čia buvo ne vienintelis viską 
neigiantis Žmogus? 

- Jeigu turėčiau pareikšti savo nuomonę teisme, gal ir 
sakyčiau, kad negaliu būti tikra. Bet aštuoneri metai ben- 
dravimo yra šio to verti, daktare Krosai. Kaip jūs manote? 

Žinoma, aš irgi taip manau. Bet tik tuo atveju, jeigu gy- 
dytojas parodė nors kiek įžvalgumo. 

— O kaip jos vaikai? —- pasidomėjau. - Nė karto nemini 
jų dienoraščiuose. Tačiau per tą trumpą laiką, kurį pralei- 
dau su Mere, ji galvojo tik apie juos. Dabar jie jos sąmonėje 
yra gyvi. Ji tiesiog pametusi dėl jų galvą. 

— Šį dalyką sunku paaiškinti. Galbūt terapija Merei galų 
gale padėjo. Prisiminimas apie vaikus lėtai lėtai iškilo į 
paviršių. Kai vaikai jos sąmonėje atgijo, vienintelis būdas 
išvengti dvidešimt metų slėgusios ir tramdytos kaltės - at- 
gaivinti juos, kaip jūs ir pasakojate. Tai gali paaiškinti, kas 
paskatino ją iš čia pabėgti - ji sugrįžo gyventi su jais. Kaip 
tik taip ir įvyko Merei. 

— O Žmogžudystės Kalifornijoje? - greitai patraukiau 
tikslo link. Daktarė Šapiro taip nenustygo vietoje, kad, re- 
gis, galėjo bet kurią akimirką pašokti ir išlėkti. 

Ji gūžtelėjo pečiais - akivaizdu, kad jai trūko kantrybės 
kalbėtis. Įdomu, ar ji taip pat elgiasi su pacientais per tera- 
pijos seansus? 

— Aš jos nematau. Sunku pasakyti, kas galėjo nutikti 
Merei nuo tada, kai ji iš čia išvyko, bet ta moteris, kurią 
pažinojau... - ji kelis kartus papurtė galvą. - Šioje istorijoje 
vienintelis prasmę turintis dalykas yra Los Andželas. 

— Kaip tai? - paklausiau. 

— Prieš kelerius metus buvo susidomėta jos istorija. Kaž- 
kokie kino industrijos žmonės atvažiavo ir išvažiavo. Merė 
turėjo leidimą pokalbiams, tačiau kaip valstybės nuteistoji 
ji neturėjo jokios kitos autonomijos. Galiausiai jie prarado 
susidomėjimą ir išvažiavo. Per paskutiniuosius porą metų 
jie buvo vieninteliai lankytojai. 

— Kas tokie? — išsitraukiau užrašų knygutę ir atsiver- 
čiau. — Turiu apie juos daugiau sužinoti. Ar turite įrašų apie 
lankytojus? Kas nors yra? 

— Aš, tiesą sakant, pavardžių neatsimenu, - atsakė ji. — 
Be to, jaučiuosi nejaukiai, kad turiu tiek daug atskleisti. Gal 
aš jus ir vėl nukreipsiu pas daktarą Bleisdeilą, jeizu jums 
reikalinga detalesnė informacija. Jis jums viską pateiks. 

Nesupratau, ar ji jaučiasi turinti ginti savo pacientus, ar 
ji tiesiog vėlavo į asmeninį susitikimą. Laikrodis jau rodė 
be penkiolikos šešias. 

Nutariau, kad kitoje vietoje galiu daugiau pešti. Todėl 
padėkojau daktarei Šapiro už jos sugaištą laiką bei pagalbą 
ir vėl patraukiau į administracijos pastatą. 

Tiesiog bėgte bėgau. 

Šimtas keturioliktas skyrius 


Pagaliau ir vėl jaučiausi kaip tikras policininkas, tai man 
visai patiko. Laikrodis administracijos biure rodė be aštuo- 
nių minučių šešias, kai ten įskuodžiau. 

Aš per stalą nusišypsojau jaunai moteriškei, blondinei 
su rausvomis sruogelėmis, dėvinčiai gausiai išpuoštą su- 
knelę. Ji jau dengė plastiko apdangalą ant savo rašomosios 
mašinėlės. 

— Sveiki, turiu labai skubų prašymą. Tikrai. Man labai 
reikia. 

— Ar negalima prašymo atidėti iki rytojaus? - paklausė 
moteris, nužvelgdama mane nuo galvos iki kojų. - Juk ga- 
lima, tiesa? 

— Deja, ne. Ką tik kalbėjausi su daktare Šapiro, ji man pa- 
tarė bėgti Čia ir sugauti jus. Man reikia pamatyti nuteistųjų 
moterų lankytojų įrašus per kelerius pastaruosius metus. 
Ypač Merės Konstantin lankytojų. Tai labai svarbu. Antraip 
jūsų netrukdyčiau. 

Moteris pakėlė ragelį. 

— Jus atsiuntė daktarė Šapiro? 

— Visiškai teisingai. Ji ką tik išėjo, bet sakė, kad jokių 
problemų neturėtų kilti, - parodžiau tarnybinį pažymėji- 
mą. - Esu iš FTB, daktaras Aleksas Krosas. Tai yra nusikal- 
timo tyrimo dalis. 

Ji neslėpė savo nepasitenkinimo. 

— Ką tik išjungiau kompiuterį, turiu pasiimti savo du- 
krą. Manau, galiu jums pateikti popierinę kopiją. 

Nelaukusi atsakymo, ji pradingo kitame kabinete ir su- 
grįžo nešina trimis segtuvais. 

— Galite būti tol, kol čia bus Bidsė, - ji rankos mostu pa- 
rodė į koridoriaus gale stikliniame kabinete sėdinčią mote- 
rį. O tada netarusi nei man, nei Bidsei nė žodžio išėjo. 

Lankytojų įrašai buvo padalyti stulpeliais. Peržiūrinėjau 
nuo seniausių naujesnių link, ieškodamas įrašo prie Merės 
vardo: „Ką turiu pamatyti?“ 

Dvejų metų įrašai nieko nedavė. Buvo akivaizdu, kokia 
vieniša čia buvo Merė Konstantin. 

Staiga pasipylė daugybė pavardžių. Čia ir buvo tas su- 
sidomėjimo protrūkis, apie kurį kalbėjo daktarė Šapiro. Jis 
truko maždaug pusantro mėnesio. 

Sulėtinau tempą ir atidžiai skaičiau lankytojų pavardes. 
Daugelis jų man buvo nežinomos. 

Tačiau vieną atpažinau. 

Šimtas penkioliktas skyrius 


Mano mobilusis telefonas ir Vermontas vienas kito neken- 
tė. Akivaizdu, Vermontas buvo Neryšio zonos Žemė. 

Todėl susiradau taksofoną, paskambinau agentui Pei- 
džui į Los Andželą ir liepiau susisiekti su LAPD. Po kokios 
minutės atsiliepė Medokso Fildingo biuras, tačiau kalbėjo 
ne Fildingas. Koks siurprizas. 

- Žinote ką? - pasakiau bevardžiui leitenantui kitame 
linijos gale. - Viską velniop! Sujunkite su detektyve Džina 
Galeta. 

— Kas vyksta? — dar kartą manęs paklausė Peidžas, kol 
laukėme atsiliepiant. 

Tuo metu išgirdau balsą. 

— Džina Galeta klauso. Ar čia Aleksas? 

— Džina, čia Aleksas. Taip pat Karlas Peidžas iš Los An- 
dželo FTB padalinio. Esu Vermonte. Manau, turiu svarbių 
Žinių dėl Merės Smit bylos. 

— Oaš maniau, kad radome kitą grandį - žmogžudystę Van- 
kuveryje, - atsakė Džina. - Ką tiek dienų veiki tame Vermonte? 

— Palūkėk su Vankuveriu. Prašom surasti Fildingą. Arba 
elkis kaip privalai, bet kas nors turi suimti Maiklą Belą ap- 
klausai. Maiklą Belą. Marti Lauenštein-Bel vyrą. 

— Ką? - Džinos balse buvo girdėti nepasitikėjimas. O ta- 
da, pridengęs ragelį, nusikeikė ir Peidžas. 

Labai greitai papasakojau jiems apie dviejų dienų paieškų 
rezultatus ir apie lankytojų įrašus čia, valstybinėje ligoninėje. 

— Jis pažįsta Merę Konstantin. Jis aplankė ją čia, Ver- 
monte. Beje, ne kartą. 

— Nair kas? Arjis jai padėjo? Iš kur jis galėjo žinoti, kad 
ji Los Andžele? 

— Visko nežinau. Gal Merė susirado jį atvykusi čia, gal 
jie susirašinėjo? Jeigu jis norėjo jos istorijos, vadinasi, ji buvo 
kažko verta. Manau, kad jis norėjo jos, ir ne tik filmui. 

— Sakai, tai buvo priedanga, kad jis galėtų užmušti savo 
žmoną? Labai rimta maskuotė, Aleksai. 

— Žinoma, taip. Ir neįtikima istorija. Peidžai, ar viską su- 
pratai? 

— Taip. Man pradeda patikti. Pagaliau įžvelgiu nors ko- 
kią prasmę. 

— Puiku. Tada padaryk kryžminę užklausą - Maiklas 
Belas ir kas nors, susijęs su šia byla. Įdomu, ar jo darbų 
sąraše buvo numatyta kas nors daugiau nei žmona. Išknisk 
viską, ką gali, banglentininke. Jau dabar turime pakanka- 
mai, kad galėtume įteisinti jo sulaikymą. 

— Džina, dabar prašau paklausyti. Jei aš klystu, tai klys- 
tu. Paskui suprasi, bet nusiųsk policijos automobilį prie 
Maiklo Belo namų. Tučtuojau. Ir dar, Džina. 

— Ką? 

— Neik ten viena. Esu visiškai tikras, kad Maiklas Belas 
ir yra žudikas. 

Šimtas šešioliktas skyrius 


Staiga byla vėl atgijo. 

Už kokių penkiolikos kilometrų nuo ligoninės sustojau 
prie pirmos pasitaikiusios degalinės - pamačiau senovišką 
Texaco degalinę su plevenančia ant stogo A raide. Už manęs 
sustojo fordas F-150, tačiau, kiek akys užmato, daugiau nieko, 
išskyrus tamsų cukraus fabriką laukuose kitoje kelio pusėje, 
nebuvo. Pievoje buvo matyti keli besiganantys holšteinai. 

Dar kartą paskambinau Karlui Peidžui iš kito taksoto- 
no. Man rūpėjo išgirsti, ką jis sužinojo apie Maiklą Belą. 

Tokiu metu buvo sunku suspėti į skrydį iš Burlingtono, 
tačiau drauge norėjau išgirsti naujausias Žinias, nerima- 
vau dėl Peidžo ir Džinos Galetos. Kas žino, ką Los Andžele 
buvo sumanęs Belas. 

— Ką pavyko sužinoti? - paklausiau Peidžo. 

— Nuostabu, ką gali rasti, kai ieškai teisingoje vietoje, — 
atsakė jis. - Prieš pat mirtį Marti Lauenštein-Bel pardavė 

nuosavą programą kanalui HBO. Ji buvo labai populiari, 
o trys paskutiniai Maiklo Belo projektai nuėjo į nežinią. Jo 
didžiausia sėkmė - vedybos su ja, oji, regis, ketino „išsire- 
gistruoti“. Ji su juo skyrėsi, Aleksai. Popieriai dar nebuvo 
sutvarkyti, tačiau draugai žinojo, kad procesas jau vyksta. 

— Kaip tu esi kartą sakęs? Olialia? 

— Taip. Bet čia dar ne viskas. LAPD patikrino Belo alibi, 
bet jie visi netvirti: lyg kažkas jį matė darbe, kartais namuo- 
se. Aleksai, jo alibi netvirtas. Ir dar: Arnoldas Grineris labai 
rimtai išpeikė ne vieną Belo filmą, kol dirbo žurnale Variety. 
Grineris jį viename straipsnyje pavadino „Maiklu bomba“. 
Žinoma, Grinerio byla gali būti traktuojama kaip žmog- 
žudystė lengvinančiomis aplinkybėmis. Antonija Šifman? 
Ji atmetė projektą, kurį praėjusiais metais finansavo pats 
Belas. Pasirodo, tai įvyko po to, kai ji žodžiu jam pažadėjo. 
Akivaizdu, Los Andžele tai nieko nereiškia. Reikalas žlugo, 
ir jis prarado apie pusę milijono dolerių. 

Iš Peidžo balso galėjau justi, koks jis susijaudinęs. Jis 
buvo kaip kurtas, sekantis pėdomis. 

— Lažinuosi, čia dar ne viskas, — tarė jis. - Belo karje- 
ra Žlugo, todėl jis ketino nusitempti žemyn kartu ir visus 
kitus. 

— Ieškok toliau, - tariau aš. - Puikus darbas! Ar yra ko- 
kių Žinių iš LAPD? Iš Džinos? 

— Policijos mašina nuvažiavo prie Belo namų. Namuose 
nieko nėra. 

— Arjie ėjo vidun? 

— Ne. Bet yra tikri, kad namie nieko nėra. Namas ste- 
bimas. 

— Gerai. Iš kitos degalinės vėl paskambinsiu. Kur nors 
netoli oro uosto. Deja, manau, kad įstrigau čia visai nakčiai. 

Nenorėjau tupėti per naktį Vermonte, ypač dabar, ta- 
čiau, regis, didelio pasirinkimo neturėjau. Pagalvojau, kad 

reikėtų užeiti į degalinės parduotuvę ir nusipirkti tokių bai- 
sių skanėstų kaip šokoladinių keksiukų ar M65M su žemės 
riešutais, tačiau sukaupiau visą valią ir atsilaikiau. Dieve, 
kartais taip lengvai pasiduodu pagundai. 

Pasukau išnuomoto automobilio link ir pradėjau žings- 
niuoti, palenkęs galvą prieš vėją. Čia jau darėsi žvarboka. 
Keli žingsniai nuo mašinos kilstelėjau galvą ir sustojau kaip 
įbestas. 

Buvau ne vienas. 

Keleivio vietoje sėdėjo Džeimsas Traskotas. 


368 JAMES PATTERSON 


Šimtas septynioliktas skyrius 


Kokia nesąmonė, ir jau ne pirmą kartą. Ką, po velniais, 
čia veikia Traskotas? Akivaizdu, kad jis mane sekė. Bet 
kodėl? 

Mačiau raudonus plaukus, kai trūktelėjęs atidariau du- 
reles iš keleivio pusės. Mano burna jau prasižiojo, tačiau 
nepasigirdo nė garso. 

Traskotas čia sėdėjo ne tam, kad sukeltų man bėdų - 
bent jau dabar. Rašytojas buvo negyvas, jis kaip statula 
buvo pasodintas ant priekinės sėdynės. 

— Lipk į mašiną, - tarė man balsas už nugaros. - Ir ne- 
kelk scenų, nes man teks nueiti ir nušauti tą malonią se- 
nyvą moteriškę, kuriai priklauso ši kaimo parduotuvė. Aš 
tikrai nieko prieš, tu gi Žinai. 

Pasisukau ir pamačiau Maiklą Belą. 

Belas atrodė išvargęs, neramus, nuo paskutinio mūsų 
susitikimo jo namuose buvo labai sulysęs. Atrodė kaip iš- 

protėjęs. Jo šviesiai mėlynos akys buvo pasruvusios krau- 
ju, susivėlusi, gauruota barzda darė jį panašų į vietinį 
medkirtį. 

— Nuo kada mane sekate? - paklausiau mėgindamas jį 
sudominti. Gal pavyks ką nors sužinoti, įgyti nors kokią 
persvarą. 

— Lipk į mašiną ir važiuok, aišku? Ir nekalbėk. Perma- 
tau tave kiaurai. 

Mes abu įlipome - Belas į galą, iš kur rodė man kelią — 
jis vedė tolyn nuo greitkelio. Užvedžiau mašiną ir pradėjau 
važiuoti ten, kur jis norėjo, o mano mintys karštligiškai su- 
kosi. Mano ginklas bagažinėje. Ir kaip galėjau jį ten palikti? 
Arba kaip man suprasti, ką jis sumanęs? 

— Ką suplanavai, Maiklai? 

— Tavo planas buvo sugrįžti į Vašingtoną, kur visi ir 
toliau gyvens savo apgailėtinus gyvenimus. Bet taip sė- 
kmingai viskas nesusiklostė, ar ne? Turėtum padėkoti, 
kad nukepiau reporterį. Beje, jis maldavo nežudyti ir prašė 
pasigailėjimo. Puikus vaidinimas. Aš juo patikėjau. Na, ir 
žliumbius jis pasirodė esąs. 

Nustebau, kad jis žino, jog esu iš Vašingtono. Ir dėl Tras- 
koto nustebau. Tačiau juk jis stebėtojas, intrigantas. Belas 
turbūt Žino kur kas daugiau. 

— Tai kas dabar? - paklausiau. 

— O kaip tu manai? Juk turėtum būti ekspertas, tiesa? 
Kas bus toliau? 

— Taip įvykti neturėjo, - tiesiog plepėjau, kalbėjau bet 
ką, kas šovė galvon. 

— Turbūt juokauji. O kaip kitaip galėjo baigtis ši istorija? 
Išvardyk man visus kitus kelius. Negaliu tverti smalsumu. 

Belas prispaudė pistoleto vamzdį man prie kaklo. Šiek 
tiek pasilenkiau. Pagalvojau, kad bus geriausia, jeigu Žino- 
siu, kur tiksliai yra jo ginklas. Įdomu, ar jis dabar įgyvendi- 

na planą ar tiesiog improvizuoja? Merė Smit garsėjo abiem 
variantais. 

O juk čia sėdėjo Merė Smit, tiesa? Pagaliau sutikau ti- 
krąjį Žudiką. 

Kelis kilometrus pavažiavome šalutiniu keliu. 

- Čia nebloga vieta, - staiga prašneko jis. — Važiuok to- 
liau. Suk į kairę. Suk. 

Iš asfaltuoto kelio pasukau į duobėtą žvyrkelį. Jis nuo- 
žulniai kilo pradingdamas miškuose. Galiausiai eglės ap- 
gaubė mašiną ir mes važiavome kaip per tunelį. Laikas 
bėgo, ir nemačiau jokio kelio pasprukti. 

— Kur mes važiuojame, Belai? 

— Kur nors, kur tave ne taip greitai suras. Taip pat ir tavo 
plunksnos draugą. 

- Žinote, jie jūsų jau ieško Los Andžele. Aš jiems pa- 
skambinau. 

— Ar ne? Ką gi, geros kloties! Bet aš esu ne Los Andžele, 
tiesa? 

— O kaipgi jūsų mergaitės, Maiklai? Kas nutiks joms? 

Belas dar stipriau įrėmė pistoleto vamzdį man į kaklą. 

— Ne mano sumautos mergaitės. Marti dar iki mūsų ve- 
dybų buvo pigi maža kalė. Iki to, kol aš kažką iš jos sukū- 
riau. Buvau geras tėvas tiems nedėkingiems vaikams - vis- 
kas dėl Marti. Ji lakstė su vyrais, kai susipažinau su ja, tokia 
pati ir liko. Gerai. Sustok. Čia tinkama vieta. 

Labai prasti reikalai. Mašinos Žibintai apšvietė kelią, 
kurio dešinėje atsivėrė medžiais apaugęs šlaitas. Turiu būti 
labai atsargus, kad per daug nepriartėčiau prie krašto. 

Tą pačią akimirką man kilo visai kita mintis. Jeigu man 
pavyks prisiversti tą padaryti - tačiau kito kelio nėra. Todėl 
nuspaudžiau greičio pedalą iki galo ir kaip įmanydamas 
stipriau pasukau vairą į dešinę. 

Belas suklykė: 

— Po velniais, ką čia išdarinėji?! Sustabdyk mašiną! 
Stabdyk! 

Vienu metu įvyko trys dalykai: Maiklo Belo ginklas iš- 
šovė; pajutau, kaip mano dešinįjį petį pervėrė siaubingas 
skausmas; mašina pradėjo kristi - beveik tiesiai į prarają. 


Šimtas aštuonioliktas skyrius 


Staiga pajutau, kaip skausmas užliejo visą mano kūną, bet 
tai buvo niekis palyginus su kraują stingdančiu kritimu. 
Pusiau praradęs sąmonę mačiau, kaip mašina neria pro 
storas egles ir kitus žemesnius medžius, duodančius jai 
kelią, šokinėdama, vartaliodamasi, visiškai nekontroliuoja- 
ma, grasindama kiekvieną minutę apsiversti. 

Mes kritome turbūt tik keturias ar penkias sekundes. 
Paskutinis smūgis su neįtikima jėga prispaudė mano krū- 
tinę prie mašinos vairo. Tik saugos diržai išgelbėjo mane, 
kad neišskrisčiau pro priekinį stiklą. Žinojau, kad Belas ne- 
buvo jų prisisegęs, todėl galėjau tik viltis, kad jis sunkiai 
susižeidė. Jei man pasisekė, gal jis be sąmonės, o gal net 
guli negyvas ant užpakalinės sėdynės? 

Jau laikiau ranką ant automobilio durelių ir išsiridenau 
iš mašinos kaip įmanydamas greičiau ir toliau. 

Visas kūnas tvinkčiojo nuo nepakeliamo skausmo, ku- 
ris man trukdė greitai judėti. Dešinioji ranka nevaldoma 
karojo prie šono. 

Pamačiau Džeimso Traskoto lavoną - jis iškritęs gulėjo 
veidu į žemę, plačiai atmestomis rankomis. Matyt, iškrito, 
kai mes vertėmės. 

Tada nuo užpakalinės sėdynės sudejavo Maiklas Belas. 
Jis buvo gyvas mašinos viduje. Sukaupęs paskutines jė- 
gas pasikėliau ant vieno kelio. Staiga mane pervėrė baisus 
skausmas - suvokiau, kad mano petys sulaužytas. 

Klupdamas žengiau žingsnį tolyn, tikėdamasis, kad 
krūmais apžėlęs krantas. 

Suklupau ir iki pusės pėdos įkritau į vandenį. Net neįta- 
riau, kad čia teka upelis. 

Upelis buvo seklus, tačiau vanduo tekėjo kažkur prie- 
šais mane —- tamsoje negalėjau nieko įžiūrėti. Ledinis van- 
duo kaip elektros šokas persmelkė visą kūną. 

Nemaniau, kad skausmas dar sustiprės, tačiau nieko 
negalėjau įžiūrėti, kol akys po truputį ėmė apsiprasti. 

Vėl pabandžiau stotis, tačiau gavau smūgį iš nugaros. 
Šįkart tai buvo Belas. Jis prispaudė mano kaklą ir galvą — 
Belas buvo stiprus kaip velnias. Pajutau, kaip jis įrėmęs 
koją ėmė spausti mano nugarą. Man į burną ir nosį ėmė 
sunktis vanduo. 

— Kur, po velniais, tu galvoji... - pradėjo staugti jis. 

Tačiau neleidau jam baigti. Stipriai kojomis suspau- 
džiau jo kulkšnį - sukaupiau tam paskutines jėgas. Jis ne- 
buvo tokiam judesiui pasiruošęs, tad nuo manęs nukrito. 
Girdėjau, kaip du daiktai šleptelėjo į vandenį. Tikiuosi, kad 
vienas iš jų buvo jo ginklas. 

Gulėdamas pusiau vandenyje, pusiau ant kranto, atsi- 
rėmęs sveikąja kaire ranka atsistojau ir puoliau jį. Tvirtai 


374 ĮAMES PATTERSON 


įsirėmiau į žemę ir trenkiau jam iš kairės, kol jis neatsi- 
tokėjo. 

Jis pasikėlė ir stipriais gniaužtais suveržė man veidą, 
spausdamas jį pirštais. Mudu su Maiklu Belu buvome pa- 
našaus ūgio, tačiau jis buvo supersunkiasvoris: nors ir ne- 
tekęs daug kilogramų, jis vis dar svėrė maždaug penkiolika 
kilogramų daugiau nei aš. 

Pačiupau jam už gerklės, spaudžiau, smaugiau kaip 
įmanydamas stipriau. Jis ėmė springti, tačiau manęs vis 
tiek nepaleido. 

Galėjau padidinti tik keliamąją jėgą, tačiau kai pajudi- 
nau koją, ji paslydo dumble. 

Nuo netikėto svorio centro perkėlimo pasvirau, kū- 
nas persisuko ir aš visu svoriu kritau ant nugaros į ledinį 
vandenį. 

Dieve, jis tikrai buvo labai šaltas - tačiau nekreipiau į 
tai dėmesio. 

Šį kartą Maiklas Belas pašoko ant kojų anksčiau negu 
aš. Nelabai geras ženklas. Jis pradėjo antrą puolimą. Neval- 
doma skaudanti dešinioji ranka stabdė mano judesius. 

Mačiau neryškų jo siluetą. Belas pakėlė plokščią akme- 
nį, savo dydžiu prilygstantį enciklopedijai. Jis iškėlė akme- 
nį abiem rankomis aukštai virš galvos ir pradėjo prie ma- 
nęs artintis. 

— Tu, kvailas subingalvi! - suriko jis. - Aš tave užmu- 
šiu! Štai koks mano planas! Taip baigiasi istorija! Tokia jos 
pabaiga! 

Pradėjau repečkoti atgal kaip galima toliau nuo Belo, 
bet Žinojau, kad to maža. Mano ranka sekliame vandenyje 
nusileido ant kažkokio kieto daikto. Ne akmuo, bent jau aš 
taip maniau. Metalas? 

— Tu mirsi! - suklykė Belas. - Kaip tau patinka toks pla- 
nas? Nebloga pabaiga, ką? 

Metalinis daiktas. Žinojau, kas tai turėtų būti. Ištraukiau 
Belo pistoletą iš vandens ir sugrabaliojau gaiduką. 

— Belai, ne! - surikau aš. 

Jis ir toliau artinosi su milžinišku akmeniu, iškeltu virš 
galvos. 

— Mirk! 

Tada iššoviau. 

Negaliu pasakyti, kas iš tiesų įvyko mėnulio nušvies- 
tame miške. Supratimo neturėjau, ar pataikiau į jį, bet jis 
garsiai sukriokė ir kurį laiką sustingo. 

Po to jis ir vėl pradėjo prie manęs artintis. Iššoviau dar 
kartą. Ir trečią. Abu kartus kažkur į krūtinę, bent jau taip 
maniau. 

Sunkus akmuo, kurį jis nešė, nukrito į vandenį. Nema- 
tomos jėgos veikiamas jis sustingo, po to svirduliuodamas 
žengė dar kokius du ar tris žingsnius. Ir galiausiai su di- 
džiausiu triukšmu tėškėsi veidu į vandenį. 

Ir viskas. Miške pasidarė tylu. 

Negalėdamas suvaldyti siaubingo drebulio, sveikąja 
ranka laikiau į Belą nukreiptą pistoletą. Man prireikė ne- 
žmoniškų pastangų atsistoti ant slidžių akmenų, ant kurių 
gulėjau. 

Kai prislinkau prie jo, jis nebejudėjo. Paėmiau jo ran- 
ką, pakėliau. Patikrinau pulsą - jo nebuvo. Dar kartą pati- 
krinau - nieko, visai nieko, tik tyla miškuose ir siaubingas 
šaltis. 

Maiklas Belas buvo negyvas, mirė ir Merė Smit. La- 
bai greitai mirsiu ir aš su tais permirkusiais lediniais 
drabužiais. 

Šimtas devynioliktas skyrius 


Mano lėtas repečkojimasis į viršų iš avarijos vietos gilioje 
įdauboje buvo pragariškas: nepakeliamas skausmas, silpnu- 
mas ir šleikštulys. Visa laimė, kad nedaug ką prisimenu. 

Kažkaip pavyko nusikapstyti iki pagrindinio kelio, iš 
kur mane ir paėmė persigandęs koledžo studentas, vaira- 
vęs subaru. Net jo vardo neprisimenu. Manau, kad ant jo 
mašinos užpakalinės sėdynės apalpau. 

Kai kitą rytą iš upelio buvo traukiamas Maiklo Belo 
kūnas, ilsėjausi Fletcher Allen ligoninės lovoje Burlingtone. 
Ilsėjausi gal ir ne pats tinkamiausias žodis. Į mano palatą 
be pertraukos vaikščiojo vietinė policija. Praleidau valandų 
valandas kalbėdamas su Vašingtonu, su Los Andželo FIB 
padaliniu, su Džina Galeta, bandančia iš atskirų gabalų su- 
klijuoti vieną paveikslą. 

Belo planas buvo konvulsijų ir beprotybės apraiška, ta- 
čiau jo priedanga buvo ypač paprasta - dėmesio atitrauki- 

mas. Ir jam sekėsi įgyvendinti šį planą iki pačios pabaigos. 
Kaip papasakojo Džina Galeta, būdamas gyvas Maiklas 
Belas kūrė ir prodiusavo istorijas. Intriga buvo jo duona. 
Nenustebčiau, jei ir ši istorija pasirodytų kaip scenarijus, 
kurį sukurtų kitas autorius. Rašytojas greičiausiai daugelį 
dalykų pakeistų, bet filmo titruose pasirodytų abejotinas 
įrašas: „Paremtas tikrais faktais.“ 

— Kas atliks tavo vaidmenį? - šaipėsi iš manęs Džina 
kalbėdama telefonu. 

— Nežinau. Man nelabai rūpi. Gal P. V. Hermanas*? 

O dėl Merės Konstantin išgyvenau prieštaringus jaus- 
mus. Policininkas mano viduje jautė viena, psichoanaliti- 
kas — visai ką kita. Džiaugiausi, kad ji sugrįžusi į ligoninę 
gaus ir priežiūrą, ir gydymą, kurio jai reikia. Jeigu daktarė 
Šapiro teisi, gal Merė jau pradeda sveikti. Bent jau taip šiuo 
metu norėjau galvoti. 

Apie ketvirtą valandą mano palatos durys girgždėda- 
mos prasivėrė ir į vidų galvą kyštelėjo ne kas nors kitas, o 
pati senelė. 

— Matau kupinas užuojautos ligoniui akis, - tariau ir iš- 
sišiepiau. — Sveika, senele! Ko atvykai į Vermontą? 

— Klevų sirupo, - kandžiai atšovė ji. 

Baugščiai — jai tai nebūdinga - žengė vidun ir susirau- 
kė, pamačiusi sutvarstytą mano petį. 

— Ak, Aleksai, Aleksai. 

— Atrodo baisiau, nei iš tiesų yra. Na, o gal ir ne, - nura- 
minau ją. - Ar nebuvo sunku gauti bilietus? 

— Jokio vargo. Atvyksti į oro uostą. Sumoki pinigus 

Ji uždėjo savo šaltą ranką ant mano skruosto. T: /»uvo 
toks pažįstamas ir raminantis pojūtis. Ką daryčiau te š'os už- 
sispyrusios senos moteriškės? — vis galvojau aš. — Ka .laryčiau? 


* P. W. Hermanas - garsus Amerikos komikas. 

- Jie sako, kad tu pasveiksi, Aleksai. Manau, tai gana 
reliatyvi sąvoka, ar ne? 

Mane ir anksčiau jau buvo peršovę. Tai labai didelė 
trauma. Tačiau nuo jos pasveikstama. Bent jau taip buvo 
iki šių dienų. 

— Aš pasveiksiu, - pažadėjau senelei. - Ir siela, ir kūnu. 

— Liepiau vaikams palaukti už durų. Noriu tau kai ką 
pasakyti ir užmiršti. 

— Oho. Aš ir vėl turiu rūpesčių, ar ne? Vėl papuoliau į 
nemalonę? 

Ji neatsakė, tik suėmė abiem rankomis manąją. 

— Dėkoju Dievui už kiekvieną dieną, kurią jis man duo- 
da, Aleksai, dėkoju, kad leido man tave užauginti ir pama- 
tyti, kokiu vyru tapai. Bet noriu priminti, kodėl tu mano 
gyvenime užėmei svarbiausią vietą, kas vyko tarp tavo 
vargšų tėvų prieš jų mirtį. Paprasčiau kalbant, Džeinė, Dei- 
menas ir Ali verti geresnio gyvenimo, negu turėjai tu. 

Senelė nutilo, tada išsakė kitą mintį: 

— Nepalik jų našlaičiais, Aleksai. 

Šimtas dvidešimtas skyrius 


Norėjau pareikšti savo nuomonę, tačiau senelė tęsė švelniai 
pakėlusi toną: 

— Aš turiu pirma išeiti. Ir nedrįsk dėl to su manimi gin- 
čytis. 

Galiausiai tik gūžtelėjau pečiais ir nuo to judesio man 
labai suskaudo petį ir kaklą. 

— Ką galiu pasakyti? 

— Nieko. Nieko nesakyk. Įsiklausyk į mano išmintį, am- 
žiaus naštos išmintį. Klausyk, ir gal kurią nors dieną pra- 
dėsi suprasti. 

Mudu ilgai Žiūrėjome vienas kitam į akis. Gerklėje jau- 
čiau kylantį gumulą, nors man nebuvo liūdna. Tai greičiau- 
siai buvo dėkingumas ir neaprėpiama meilė šiai mažutei, 
nepaprastai stipriai moteriai - kuri pagal savo metus, žino- 
ma, ir mano amžių, iš tiesų buvo nepaprastai išmintinga. 

— Tikėsi ar ne, bet aš visada tavęs klausiausi, - prisipa- 
žinau. 

— Taip, tada eik ir daryk, kas yra svarbiausia. 

Truputį prasivėrė durys ir į palatą ėmė sklisti ligoninės 
koridoriaus triukšmas. Pamačiau susirūpinus; Deimeno 
veidą, ir mano širdis šoktelėjo į viršų. 

- Žiūrėkit, kas atėjo! - šūktelėjau šluostydamasis akis. - 
Mūsų namų galva atvažiavo! 

— Jie sakė, kad Džeinė negali pas tave ateiti, nes jai nėra 
dvylikos, - paaiškino Deimenas. 

— O kurji? - paklausiau atsisėsdamas. 

— Aš čia! - pasigirdo pasipiktinęs Džeinės balsas už 
durų. 

— Ką gi, tada eikš greičiau vidun, kol tavęs kas nors ne- 
pamatė. Eikš. Niekas tavęs nesuims. Nebent aš pats, jeigu 
lindėsi už durų dar nors minutę. 

— Kiek tave čia laikys? - paklausė Džeinė. 

— Po poros dienų turėčiau keliauti namo, - atsakiau aš. 

— Atrodo blogiau, nei iš tiesų yra, - pastebėjo senelė. 

Deimenas atsistojo ir apžiūrėjo tvarsčius. 

— Ar labai skaudėjo? 

— Labai, - sumurmėjo senelė. 

— Buvo ir blogiau, - numykiau aš. Abu vaikai Žiūrėjo į 
mane objektyviu, priekaištingu žvilgsniu. Kas, po galais, 
čia tėvas? Juodu atrodė labiau suaugę nei tada, kai juos ma- 
čiau paskutinį kartą. Aš ir pats jaučiausi šiek tiek pasenęs. 

Jie abu užaugs ir pasikeis - nesvarbu, ar aš juos stebėsiu, 
ar ne. Kaip akivaizdu. Ir toji tiesa — ir jos realumas - staiga 
mane užvaldė. 

Galiausiai pasidaviau. 

— Taip, - prisipažinau. - Skaudėjo. Net labai. 

O tada mane ir vėl persmelkė baisi mintis: „Nepalik jų 
našlaičiais, Aleksai,“ — ir aš stipriai apkabinau savo vaikus, 
nors ir labai skaudėjo petį, tačiau negalėjau jų paleisti, kaip 
ir negalėjau jiems leisti suprasti, apie ką galvoju. 

Šimtas dvidešimt pirmas skyrius 


Pragulėjau Fletcher Allen ligoninėje Vermonte beveik savai- 
tę. Ši savaitė buvo ne tik ilgiausias laikas, praleistas ligoni- 
nėse, bet ir perspėjimas. Kiek įspėjimų jau buvau gavęs? 

Penktadienio vakarą apie šeštą valandą sulaukiau de- 
tektyvės Džinos Galetos skambučio iš Los Andželo. 

— Aleksai, ar kas nors tau jau pranešė naujieną? - pa- 
klausė ji. - Manau, kad taip. 

— Kokią naujieną, Džina? Kad mane rytoj išrašo iš ligo- 
ninės? 

— Apie tai nieko nežinau. Vakar Merė Vagner prisipaži- 
no dėl visų Žmogžudysčių. 

— Bet jinai jų neįvykdė. Tai Maiklo Belo darbas. 

- Žinau. Net Medoksas Fildingas žino. Niekas ja nepa- 
tikėjo, tačiau ji prisipažino. Po to vargšelė kameroje pasiko- 
rė. Ji mirė, Aleksai. 

Atsidusau ir porą kartų papurčiau galvą. 

— Tikrai labai apgailestauju. Dar viena mirtis krinta ant 
Belo galvos. Dar viena žmogžudystė. 

Kitą rytą didelei mano nuostabai buvau išleistas iš ligo- 
ninės. Paskambinęs namo pranešiau naujieną ir netgi suge- 
bėjau gauti bilietą į Bostoną. O iš Bostono į Vašingtoną lėk- 
tuvai skraido kas valandą. Dar niekada gyvenime nebuvau 
toks laimingas, patekęs į perpildytą lėktuvą. 

Lengvai pagavęs oro uoste taksi įvažiavau į Soutistą 
apie septintą valandą vakaro ir pajutau, kaip mano kūnu 
sklinda švelni, šilta banga. Daugiau tokių vietų kaip namai 
nėra, daugiau tokių vietų kaip namai nėra. Žinau, kad ši tiesa 
tinka ne visiems, bet man tikrai taip ir yra, todėl suprantu, 
kad man labai pasisekė. 

Taksi sustojo priešais namą Penktojoje gatvėje, ir aš jau 
tekinas nuskuodžiau per nedidelę pievelę, paskui dviem 
dideliais žingsniais įveikiau nublukusius įėjimo laiptelius. 

Čiupau į glėbį mažąjį Aleksą ir apsukau jį aukštai iškė- 
lęs. Man skaudėjo, tačiau tai buvo verta skausmo. Šūktelėjau 
taksistui, kuris sumišęs pasilenkęs spoksojo pro šoninį lan- 
gą, tačiau ir jis jau šypsojosi savo aptrintame automobilyje. 

— Tuojau sugrįšiu! - riktelėjau jam — Tuojau pat! 

— Jokių problemų. Galite neskubėti, bičiuli. Skaitiklis 
vis tiek sukasi. 
liu pasirodė priebutyje. 

— Kas? — sušnibždėjau aš. - Papasakok, kas atsitiko. 

— Ali namuose, - atsakė ji tyliai. - Jį čia atvežė Kristina, 
Aleksai. Ji ir vėl persigalvojo. Ji nebepasilieka Rytuose. Ali 
visiems laikams sugrįžo namo. Ar gali tuo patikėti? O kaip- 
gi tu? Ar tu sugrįŽai namo? 
žias savo mažojo sūnaus akis. - Sugrįžau, Ali. Pažadu likti 
namuose. 

O aš visada tesiu duotus pažadus. 

"James Patterson (Džeimsas Petersonas) - amerikiečių auro- 
rius, parašęs per 50 knygų, kurios sulaukė neįtikėtino populiarumo 
visame pasaulyje. Dar nė vienas bestselerių autorius per paskutinius 
kelerius metus nesugebėjo pralenkti Jameso Pattersono ir parduoti 
daugiau nei 130 milijonų knygų egzempliorių. 

„  Patrauklaus siužeto, dėmesį prikaustančiais trileriais susido- 

L) mėjoir Holivudo režisieriai. Filmuose Along Came a Spider „| || V 
(Voratinklis) ir Kiss the Girls (Bučiuoti merginas) agentą Aleksą į B 
Krosą įkūnijo garsusis Morganas Freemanas. Ėė E 


FTB agentas Aleksas Krosas atostogaudamas su šeima Disneilende 
sulaukia direktoriaus skambučio. Labai garsi aktorė nušauta prie savo 
namų Beverli Hilse. Netrukus Los Angeles Times redaktorius gauna elek- 
troninį laišką, kuriame smulkiai nupasakojamos žmogžudystės detalės. 
Laišką pasirašo Merė Smit. 

Kas ta moteris? Gal tai pamišusio gerbėjo ar atstumto aktoriaus 
darbas? O gal kur kas šiurpesnio plano dalis? Pasirodžius keliems Me- 
rės Smit laiškams, imta baimintis, kad jos aukų sąrašas dar nebaigtas. 

Šio painaus tyrimo imasi Aleksas Krosas, kuris ir taip iki kaklo pa- 
niręs į bylą dėl mylimo sūnaus globos. FTB agentui tampa vis sunkiau 
rasti laiko vaikams bei širdies draugei, o ši nesiliaujanti žmogžudysčių 
virtinė tik dar labiau komplikuoja Alekso Kroso asmeninį gyvenimą ir 
pradeda kelti pavojų jo šeimai. | 

Netikėti, intrigą keliantys knygos siužeto vingiai stipriai prikausto 
skaitytojo dėmesį - Jameso Pattersono romanas Merė, Merė yra vienas 
rafinuočiausių jo trilerių. 

